
Ovidiu o iubeşte pe Ana de vreo cinci ani. Numai că 
ea locuieşte la vreo 300 km de el. Are un grup de prietene 
cu care umblă prin discoteci, iar uneori bea peste măsură 
şi o apucă jalea gândindu-se cât de singură este. Atunci îl 
sună pe Ovidiu şi-l cheamă să facă dragoste. El călătoreşte 
o noapte întreagă, o găseşte în stare „ebrioasă” (adică 
beată de-a binelea), fac un sex din care ea nu-şi aminteşte 
mare lucru, apoi se ceartă teribil. Ana îl alungă pentru 
totdeauna, deşi ştie că-l va mai suna când va avea nevoie 
de sufletul lui cald. Ovidiu mi-a povestit că singura dată 
când s-au înţeles realmente bine se aflau la el acasă, într-o 
săptămână de vacanţă, dragoste şi sex. 

La prima mea întâlnire cu Ana, era evident că nu 
punea mare preţ pe aspectul ei fizic. Stătea pe canapea cu 
jumătate de fund, îşi ţinea mâinile între genunchi şi nu mă 
privea când vorbea, ci doar când vorbeam eu, pândindu-mi 
fiecare gest. În doar două ore a reieşit clar că în trecutul 
Anei se petrecuse un viol şi că avea o părere foarte proastă 
despre bărbaţi. Era convinsă că bărbaţii nu pot iubi şi, 
dacă vrei să te înţelegi cu unul, trebuie să faci sex cu el. 
Cum avea nevoie de multă afecţiune de la Ovidiu, i se 
adresa pe canalul sexual, deşi ura atât de mult să facă 
sex... 

Amor cu ochii închişi 

Sexul cu ochii închişi este un fel de a te confrunta cu 


realitatea din pat. Dar nu te speria, căci mulţi oameni 
închid ochii la o oră sau alta a „nopţii” în care fac 
dragoste... 

Ceva necunoscut şi mare! 

Atunci când în preajma unui copil de trei ani vine un 
căţel care latră tare, părând c-ar vrea să-l muşte, el face 
exact ceea ce un adult n-ar face niciodată: închide ochii. 
Pentru acest copil, pericolul de lângă el dispare dacă 
închide ochii şi nu-l mai vede. Ce legătură o fi între acest 
instinct prezent în dezvoltarea copilului şi faptul că voi 
faceţi dragoste cu ochii închişi? Păi, închipuiţi-vă că uneori 
însuşi partenerul sau faptele lui îţi inspiră pericol. Şi 
atunci o fi bine să închizi ochii? Nu contează dacă e bine, 
pentru că oricum faci cum îţi vine. 

La om se adaugă frica de simbol 

În viaţa de zi cu zi, frica este cea care îţi închide 
ochii. În viaţa sexuală, avem de-a face cu frica băieţilor de 
zona genitală a fetelor, dar şi cu frica fetelor de falus. 
Falusul este mult mai mult decât un organ sexual 
masculin; este simbolul forţei, al dominaţiei şi fecundității 
masculine. Şi uite-aşa, în conştiinţa fetelor se adună prea 
multe semnificaţii ale acestui simbol ca să-l mai şi 
privească direct, cu ochii deschişi. 

Există şi o explicaţie fiziologică: reflexele 

Când un om strănută, închide ochii. De multe ori se 
întâmplă aşa şi când el face dragoste. De exemplu, când o 
fată face dragoste în poziţia prin spate, are o uşoară 
senzaţie de durere, şi atunci închide ochii. Sau simte o 
ameţeală pentru că se apropie orgasmul, şi atunci iarăşi 
închide ochii. Sau, când un băiat simte o plăcere atât de 
mare încât i se contractă toţi muşchii corpului (tot reflex), 
închide şi el ochii. 

Poate că e altceva decât dragoste! 

O femeie poate să facă dragoste cu ochii închişi 
pentru că de fapt nu face dragoste. Ea face sex, iar cel cu 


care face sex poate nici să nu existe ca partener, dar să fie 
o persoană cu care ea are o relaţie. Poate este relaţia de 
subordonare, poate este cea de condiţionare, iar atunci 
sexul prezent trebuie neapărat să dispară. Femeia 
respectivă suportă câteva minute realitatea, ştiind că acest 
lucru dureros sau penibil va trece. Cam aşa se întâmplă pe 
parcursul unui viol... 

Mai ales când partenerul nu e perfect... 

Atunci când cineva face dragoste cu ochii închişi, 
poate fi vorba şi de un ideal. Stai mai mulţi ani de zile fără 
să fi făcut dragoste măcar o dată şi-ţi închipui totuşi cum 
ar fi. Vezi un băiat înalt, cu un spate lat, sau o fată cu sâni 
frumoşi, şi iată eşti în pat cu celălalt sau cealaltă. Iar 
băiatul de lângă tine e puţin crăcănat, are spatele îngust şi 
plin de coşuri. Sau fata de lângă tine are sânii puţin lăsaţi, 
picioarele mai scurte, fundul mai mare. Atunci pe cine 
preferi să vezi? Pe cel ideal sau pe cel care e deja în faţa 
ta? Pe cel ideal nu-l poţi vedea decât cu ochii închişi. 

O dată şi gata! 

Oamenii se grăbesc foarte tare. Astăzi, ei se pot 
deplasa mai repede decât sunetul, iar informaţia pe care o 
preţuiesc atâta are o viteză uluitoare. Şi când eşti supus 
unei probe de perspicacitate, se ţine cont de rapiditatea cu 
care dai soluţii. lar atunci când prezenţa sau faptele tale 
nu au mare valoare pentru cineva, acea persoană va spune 
că-şi pierde timpul cu tine. Dar când ajungi specialist de 
valoare sau om de afaceri, constaţi că principala ta grijă 
este transformarea timpului în bani, pentru că Time is 
money, cum spune vorbitorul de engleză. 

Ca fata mare la măritat 

Deşi această vorbă populară se referă la nerăbdarea 
fetelor, ea se potriveşte mult mai bine băieţilor. E adevărat 
că, o dată îndrăgostită sau măcar ataşată de bărbatul său, 
fata va dori să pună cât mai repede viaţa ei la picioarele 
acestuia, şi de aceea ar vrea să se mărite repede cu el. În 


schimb, băiatul vrea să facă sex cât mai repede şi doar o 
dată, pentru că: 

— Vrea să asimileze persoana acelei fete cât mai 
repede, pe calea cunoaşterii experienţiale. A asimila pe 
cineva înseamnă a te apropia, a interacţiona, a extrage 
beneficiile şi a trece mai departe. 

— Nu vrea să-şi asume răspunderi sociale pe care nu 
le poate stăpâni (bunăoară căsătoria, o posibilă sarcină, 
securitatea materială/menţinerea cuplului etc.) La 14 ani, 
un băiat poate face sex, dar nu poate întreţine o familie de 
cinci persoane, nu-i aşa? 

— Adesea, el nu are motive proprii de a face sex, dar 
trebuie să dovedească unor cunoscuţi că e în stare s-o 
facă. De aceea, o face cât poate de puţin: o dată. 

Situaţia tipică: la chef 

Poate din acest ultim motiv, cele mai frecvente 
situaţii în care tinerii fac sex la întâmplare sunt cele legate 
de petreceri. Lume multă, majoritatea fiind persoane cu 
care tânărul trebuie să se compare. Dacă părinţii gazdei au 
lăsat liber dormitorul, baia, sau măcar cămara, a doua zi te 
poţi trezi cu o întrebare de genul: „Ei, i-ai pus-o tipei cu 
care dansai?” lar această întrebare vine de la unul dintre 
concurenţii tăi cei mai înverşunaţi. De altfel, nu ştiu dacă 
ai observat, dar când te afli la o petrecere fără concurenţi, 
nu se „lipeşte” nimic de tine. 

E drept, la un chef trebuie adăugată şi băutura; ea 
produce dezinhibiţia de care are nevoie o activitate 
sexuală facilă şi tot ea favorizează comunicarea dintre 
potenţialii parteneri sexuali. În Antichitate şi Evul Mediu, 
orgia era la mare modă; constituită ca recul în faţa 
stricteţei morale impuse de religie, orgia avea ca 
deznodământ sexul la întâmplare, între parteneri care nu 
se cunoşteau neapărat şi care nici nu trebuiau neapărat să 
continue acea relaţie în viitor. lar mai târziu, cei care fac 
sex în noaptea unei petreceri nu-şi amintesc numele 


partenerului sau felul în care l-au cunoscut. La această 
amnezie poate contribui din plin şi mahmureala, dar 
principala ei cauză este delimitarea invitaţilor de restul 
lumii la petrecerea respectivă. 

A fost odată ca niciodată 

Deşi ai făcut dragoste doar odată cu o persoană 
anume, ai putea spune că acelea au fost cele mai frumoase 
clipe din viaţa ta. Şi asta în timp ce alte persoane se 
chinuie luni de zile să te facă fericit. E nedrept, dar acest 
lucru are o explicaţie: noaptea de dragoste a fost un 
eveniment care nu poate fi alterat prin repetare. Dacă aţi 
face dragoste a doua oară, ar fi destul de probabil să spui 
că nu a mai fost aşa de bine. La asta se adaugă satisfacția 
de a face ceva interzis, senzaţia de libertate, plus ideea că 
te desfăşori între limitele tale, fără să-ţi mai baţi capul cu 
prietenii, sarcini nedorite, căsătorii şi alte complicaţii 
sociale. 

Cu ce rămâi 

Un singur contact sexual cu o persoană necunoscută 
ar putea să aibă mult doritul efect de confirmare ca 
partener valabil. Din punct de vedere psihologic, 
confruntarea cu o situaţie nouă pare să aibă o valoare mai 
mare decât repetarea unei situaţii cunoscute, căci 
presupune o maximă capacitate de adaptare. Mai mult, 
pentru un băiat ea nu înseamnă doar performanţă într-o 
situaţie nouă/ci şi parcurgerea unui ritual de condensare a 
unei relaţii cu o femeie pe parcursul a doar câteva ore. lar 
acest lucru exprimă aceeaşi situaţie jenantă: societatea 
impune prea multe consecinţe unui tânăr care vrea să facă 
sex, fără să-l ajute să se confrunte cu aceste consecinţe. În 
ceea ce-o priveşte pe fată, ea nu trage niciun beneficiu din 
partida de sex cu un necunoscut, o singură dată. Dacă 
simte ceva pozitiv faţă de un astfel de eveniment, asta este 
pentru că speră că el va duce la ceva în viitor. Ea îşi va 
aminti mulţi ani ceea ce a fost frumos, în timp ce băiatul va 


uita destul de repede şi va căuta noi confirmări. Dar există 
o situaţie şi mai delicată decât atât: 

Când o dată e prima dată 

Se întâmplă des ca fata cu care un băiat vrea să facă 
sex doar o dată să fie pur şi simplu virgină. Poate că ea îşi 
doreşte foarte mult să facă dragoste cu acel băiat, pentru 
că el este drăguţ şi pare iubitul perfect. In plus, mai toţi 
băieţii aflaţi la începutul relaţiei cu o fată ştiu să fie 
fermecători. De aceea, fetei ar putea să-i placă pentru 
totdeauna un astfel de băiat. Dar ea ar trebui să ştie că el 
nu e dispus să facă eforturi pentru mult timp dacă nu 
primeşte compromisuri sexuale în schimb. Iar băiatul ar 
trebui să ştie că, dacă pentru el e o performanţă să facă 
sex cu o virgină, pentru virgină „prima dată” nu înseamnă 
mare lucru. Există chiar şi o situaţie tipică, pe care 
americanii o numesc „sindromul Peggy Lee”, denumit 
astfel după unul dintre cântecele ei, având refrenul: „Is 
that all there is?”, adică „Asta-i tot?” El exprimă 
dezamăgirea fetei în urma primului contact sexual, pe care 
ea îl investise cu multe aşteptări. 

Sexul pasiv 

„Stai pe spate/ Şi las-o doar pe ea. / Stai pe spate, / E 
profesoara ta...” 

Aşa sună, dragi prieteni, textul unui cântec românesc 
care era la modă prin vara lui 2000, text destul de 
supărător mai ales la adresa celor care fac dragoste, nu 
sex. 

Pasivitatea este un rol 

În sexualitatea de tip european, partea pasivă este 
considerată a fi Ea, căci cel mai adesea ea stă şi el este cel 
activ. Se spune că, din cauza efortului fizic depus, el este 
cel îndreptăţit să obosească şi să adoarmă după contactul 
sexual. Parţial adevărat. Ar fi împotriva rolului sexual ca o 
fată să facă avansuri, mângâind şi încercând să-şi excite 
doar ea partenerul. De-a lungul timpului aşa s-a 


împământenit: ca fata să fie cea căutată, curtată, selectată, 
excitată şi supusă unui preludiu din ce în ce mai intens, 
urmând ca, până la urmă, să poată lua şi ea iniţiativa. 

Când devine femeia activă? 

Momentul în care femeia are iniţiativa pe parcursul 
unui act sexual este cel în care începe să simtă plăcerea cu 
adevărat sexuală. Până atunci ea poate simţi un fel de 
incitare, confort, motivaţie, dar în niciun caz o plăcere 
irezistibilă. Când o femeie începe să mişte, dragi băieţi, să 
ştiţi că atunci simte plăcerea. Pe de altă parte, fetelor, 
atunci când faceţi dragoste puteţi să daţi din fund, din 
picioare, din urechi, dar s-ar putea să nu păreţi active, 
pentru că plăcerea trebuie exprimată prin toţi porii 
corpului, inclusiv prin voce. 

Bărbatul pasiv, „ca un homosexual”. 

Când observă un băiat ale cărui mişcări nu inspiră 
forţă, ci pasivitate, fetele tind să afirme că el arată a 
homosexual. Asta pentru că felul în care se mişcă exprimă 
mai mult emoţii decât disponibilitate pentru acţiune. De 
aici putem deduce că stilul mişcărilor diferă net de la fată 
la băiat, ele făcând parte din inconfundabila comunicare 
non-verbală dintre sexe. Deşi băiatul pasiv s-ar supăra rău 
auzind aceste afirmaţii, el manifestă prin comportamentul 
său o capacitate rară în rândul bărbaţilor: empatia faţă de 
afectivitatea femeii. Iar eu sunt convins că tocmai de aceea 
homosexualii se pot lăuda că se înţeleg de minune cu 
fetele... 

Pasiv, deci inhibat 

Unii tineri obişnuiesc să spună: „Eu nu ştiu să fac 
sex, nu prea mă mişc, dar nu am nimic împotrivă să stau”. 
Motivele pentru care unii oameni aleg atitudinea pasivă 
atunci când fac dragoste pot fi diverse. În primul rând 
poate fi vorba despre inhibiţie. Ea este într-un fel necesară 
pe parcursul diverselor acte fiziologice, apărând şi în 
dinamica actului sexual, mai ales la sfârşit, în postludiu, 


când apare faza refractară. Dar unii oameni sunt inhibaţi 
de la un capăt la altul al actului sexual şi cu greu îi faci să 
se mişte. Atunci când acest lucru se întâmplă, se mişcă 
stângaci, iar când exprimă plăcerea, o fac într-un mod 
nepotrivit. 

Pasiv, deci egoist 

Un alt motiv pentru care un om poate manifesta o 
atitudine pasivă atunci când face dragoste este, 
bineînţeles, egoismul. De fapt, e vorba despre o exprimare 
genitală a egocentrismului. Dacă persoana respectivă are o 
genitalitate mult accentuată, atitudinile privind pasivitatea 
şi activitatea sunt destul de apropiate de extreme. Când 
fetele manifestă o puternică genitalizare (v. Genitalizarea, 
vol. I), ele se mişcă mult şi sunt destul de active; în 
schimb, băieţii cu genitalizare excesivă vor să stea, pentru 
ca totul să se desfăşoare în jurul organului lor sexual, şi de 
aceea  încremenesc  contemplându-şi propria plăcere 
furnizată de parteneră. 

Alternaţi pasivitatea! 

De multe ori, pasivitatea în timpul actului sexual 
reprezintă un fel de abatere de la etica acelui cuplu. De 
aceea, pare important ca cei doi parteneri să deprindă arta 
succesiunii armonioase a rolurilor (v. Când apare excitația, 
vol. I). Astfel, ea va învăţa să primească tandreţea lui, 
trecând apoi la rolul celălalt, de parte activă. El va şti să 
fie la început activ, primind apoi ceea ce oferă ea. Aceste 
atitudini corespund dinamicii plăcerii la cei doi: la femeie, 
plăcerea se instalează mai lent şi mai durabil; la bărbat, 
plăcerea se cere la început ponderată, apoi susţinută. 
Orice ai fi tu, fată sau băiat, nu uita: 

aşa cum există o adevărată artă a contemplării 
tablourilor, există şi o artă a primirii plăcerii sexuale - 
atunci când joci rolul celui pasiv... 

Sexul planificat 

Să trecem acum de la extrema sexului pasiv la 


cealaltă extremă, a sexului planificat. Cum ar putea o 
manifestare atât de spontană precum sexul să fie 
planificată cu minuţiozitate? Şi ce motive am avea noi să 
facem un astfel de gest? Unii motivează că populaţia Terrei 
a crescut numeric aşa de mult, încât este necesară o 
frânare a ritmului naşterilor. Ei îl citează pe Thomas 
Malthuss, care afirma cu mulţi ani în urmă că războaiele şi 
epidemiile sunt fenomene necesare contracarării unei 
suprapopulări a planetei. Alţii spun că obiectivul 
planificării este protejarea sănătății individuale şi 
colective, prin evitarea complicaţiilor ce pot surveni la 
apariția unei sarcini nedorite. 

Planificare familială 

Conceptul de planificare familială este răspândit în 
lumea întreagă, el desemnând un ansamblu de metode 
medicale şi educative menite să facă din conceperea unui 
copil un act pe deplin conştient. In toate reşedinţele de 
judeţ din România există cabinete de planificare familială, 
amplasate de obicei în policlinici. Acolo găseşti specialişti 
în sănătatea reproducerii şi contracepţie, care pot 
răspunde întrebărilor de tipul: „Cum să trăiesc o viaţă 
sexuală normală, cu risc minim?”, „Care este cea mai 
potrivită metodă anticoncepţională pentru mine?”, „Ce 
trebuie să fac atunci când o sarcină se iveşte în viaţa 
mea?” 

Metode contraceptive naturale 

Printre metodele de evitare a unei sarcini nedorite 
există şi aşa-zisele „metode naturale”, numite astfel pentru 
că nu presupun vreo intervenţie asupra aparatului genital. 
Dintre acestea, cele mai practicate sunt metoda 
întreruperii actului sexual şi cea a calendarului. 

Metoda întreruperii constă în retragerea sexului 
bărbatului din vagin în momentul anterior ejaculării, astfel 
încât sperma ajunge în afara corpului femeii, iar 
fecundarea nu mai poate avea loc. E clar că nu te poţi baza 


pe această metodă, ştiut fiind faptul că, încă din primul 
minut al erecţiei, prin orificiul uretrei băiatului apare o 
picătură de secreție a glandelor Cowper, care ar putea 
conţine şi spermatozoizi (v. Secretul secrețiilor, vol. 1). In 
plus, nu poţi avea prea multă încredere în capacitatea unui 
băiat de a se controla în momentul apropierii orgasmului... 

Sex după calendar 

La rândul ei, metoda calendarului constă în 
planificarea sexului exclusiv în zilele în care femeia e 
sigură că nu va avea ovulaţie. Astăzi, ea nu mai este 
considerată o metodă contraceptivă sigură. Observând cu 
atenţie temperatura din vagin şi aspectul secreţiilor 
vaginale, o femeie ar putea să afle cu destulă exactitate 
care sunt zilele în care este fertilă, adică predispusă la 
sarcină în urma unui contact sexual. Pentru a pune în 
aplicare metoda calendarului, e nevoie de observarea 
vreme de 12 luni a regularităţii ciclurilor menstruale. 
Presupunând că lungimea ciclului este de 28 de zile, 
trebuie să scazi 20 de zile, pentru a afla care este 
începutul perioadei fertile. Astfel, dintr-a 8-a zi de la 
începutul ciclului e riscant să faci dragoste. Ceea ce 
înseamnă că, dacă sângerarea a ţinut 4 zile, mai ai doar 4 
zile în care ai putea să faci sex fără a rămâne însărcinată. 
Şi tot nu poţi fi foarte sigură, căci rămâne totuşi un risc de 
6%. Mai sigură este perioada anterioară ciclului următor; 
ea se calculează prin scăderea a 11 zile din durata ciclului, 
însă şi mai sigur e să iei în consideraţie doar ultimele 7 zile 
de până-n următoarea 

Mâine, la ora cinci 

Să lăsăm deoparte contracepţia şi să ne gândim la o 
altă rațiune de a-ţi planifica sexul. După ce fata şi băiatul 
ajung la concluzia că se doresc unul pe celălalt, începe o 
perioadă în care partida de sex pluteşte în aer. Ba chiar 
este promisă ferm, mai ales din partea băiatului, care 
spune: „Mâine, la ora cinci, când părinţii mei vor fi plecaţi, 


voi face dragoste cu tine!” Nu e de mirare dacă, ajunşi în 
faţa acelei ore de dragoste, băiatul va avea o problemă de 
erecţie sau o ejaculare precoce, iar fata va simţi o frică 
teribilă. Şi atunci ce-ar fi mai bine să faci? 

În primul rând să nu faci din sex un obiectiv cu dată 
fixă, mai ales atunci când el este ceva prea puţin cunoscut 
în viaţa ta sau a partenerei. În al doilea rând, amintindu-ţi 
importanta lege enunțată de Piaget, asociază ceea ce e nou 
cu ceea ce ţi-e cunoscut. Astfel, fraza ta va trebui să sune 
cam aşa: „Mâine la ora cinci părinţii mei vor fi plecaţi, iar 
eu te voi ţine iar în braţe”. Poate mai târziu, când ea va fi 
învăţat deja ce înseamnă să faci dragoste, îi vei putea 
comunica ora la care veţi face dragoste, iar ea va simţi o 
excitație crescândă pe măsură ce se apropie ceasul 
promis. 

Când alţii hotărăsc pentru tine 

O fi o greşeală să-ţi planifici ora de sex, dar e şi mai 
dăunător să-ţi planifice altcineva sexualitatea. Cei mai 
„buni” planificatori sunt de obicei aceia care nu prea au 
de-a face cu sexul: părinţii, bunicii şi chiar prietenii; în 
general oamenii „care-ţi vor binele”. De obicei, părinţii şi 
bunicii decid când să nu faci sex, iar prietenii decid când 
să faci sex. Cu excepţia câtorva coincidenţe, mai niciodată 
aceste decizii nu corespund dorințelor tale. Ar fi minunat 
dacă ai putea decide singur, dar oare ai această 
capacitate? în literatura anglo-saxonă cu privire la 
management sunt folosiți adesea termeni precum 
informând decision sau informând consent, adică decizie 
sau consimţământ dat în cunoştinţă de cauză. In cazul 
discutat de noi aici, cea mai bună atitudine posibilă este 
preluarea informaţiei de la binevoitori şi rezervarea 
dreptului la propria decizie. 

Mintea de a doua zi 

După ce ai făcut dragoste, s-ar putea să-ţi pară rău 
încă de a doua zi. De fapt, încă din primele cinci minute de 


„după”, poţi începe să-ţi rozi unghiile, gândindu-te că s-ar 
putea ivi o sarcină nedorită, o boală cu transmitere sexuală 
sau un fel de catastrofă socială. Nu trebuie să fii psihiatru 
ca mine, ci doar un om chibzuit pentru a-ţi da seama că 
multe dintre consecinţele de a doua zi ar putea fi prevenite 
printr-o simplă comunicare încă dinainte de a face 
dragoste. 

Când focul dorinţei s-a stins 

Acum, că citeşti „la rece” această carte, îţi dai seama 
că în momentele de excitație sexuală conştiinţa ta suferă 
unele modificări calitative şi chiar cantitative (v. Actul de 
identitate, vol. I). Percepţiile sunt integrate altfel în aceste 
momente; vederea nu mai are ponderea cea mai mare, 
atenţia se deplasează către spaţiul intim, iar valorile se 
ierarhizează mai degrabă pe criterii instinctive (de aceea, 
ce spunea mama în urmă cu o zi cântăreşte mult mai puţin 
decât un sărut). Ai putea să realizezi în astfel de momente 
că între ziua a 10-a şi a 14-a a ciclului riscul de sarcină 
după un singur act sexual este de 20 - 30%? Sau că între 
zilele a 14-a şi a 17-a riscul de a avea o sarcină este de 
peste 50%? Nu, în niciun caz. În schimb, aceste cifre ţi-ar 
putea reveni în conştiinţă în faza refractară de după actul 
sexual. Atunci încep frământările, acuzaţiile şi vinovăţiile. 
Ele pot atinge cote atât de alarmante, încât apare riscul de 
a face prostii. 

Sfalătura cu oțet 

Cele mai mari prostii sunt acelea preluate din auzite. 
E adevărat că toate au câte un sâmbure de adevăr, rezultat 
din experienţele altora. Dar când preiei o soluţie din 
auzite, preiei doar rezultatul, fără să afli prea multe detalii 
tehnice sau informaţii despre posibilităţile de eşec. De 
exemplu, babele ştiu că, imediat după ce a făcut sex, o 
femeie poate diminua riscul de a rămâne însărcinată 
făcând spălaturi vaginale cu oţet sau introducând acolo o 
aspirină, care este tot acid. Poţi încerca o astfel de soluţie 


disperată, dar vei simţi că vaginul te ustură de-ţi dau 
lacrimile. Asta pentru că, din auzite, nu ai preluat şi 
detaliul cu privire la concentraţia substanţei acide folosite 
ca spermicid: oţetul trebuie diluat până la 10%, pentru a 
nu produce inflamații vaginale. Spre deosebire de o babă, 
un medic ţi-ar recomanda preparate spermicide, care sunt 
mai eficiente, mai puţin riscante şi au avantajul de a oferi 
şi oarecare protecţie contra bolilor cu transmitere sexuală. 
Cele mai bune spermicide se prezintă sub forma unei 
spume care trebuie introdusă în profunzimea vaginului 
înainte sau chiar după actul sexual. Altele se găsesc sub 
formă de gel sau cremă, ele putând fi prezente şi pe 
prezervative sau pe alte dispozitive de protecţie plasate în 
vagin. 

Pilula de a doua zi 

Tot din auzite ştii că, aflându-te la mijlocul ciclului (în 
jurul celei de a 14-a zile) şi făcând sex fără protecţie, ai 
putea lua a doua zi o pilulă care să micşoreze riscul de a 
avea o sarcină nedorită. E adevărat: în primele 72 de ore 
după contactul sexual se poate administra în două reprize 
un preparat hormonal care împiedică instalarea sarcinii. 
Dar o astfel de pilulă poate fi luată şi înainte de contactul 
sexual; dacă ştii că există riscul de a fi asaltată sexual, poţi 
lua cu câteva ore înainte o astfel de pilulă, pentru a 
preveni instalarea unei sarcini nedorite. Trebuie să ai în 
vedere şi efectele adverse ale unei astfel de pilule, mai 
ales dacă o foloseşti în mod repetat. În primele ore de la 
administrare pot să apară greţuri destul de puternice şi 
chiar vărsături, iar dacă folosirea pilulei de a doua zi 
devine o regulă, ea poate duce la afectarea serioasă a 
venelor profunde. Pe lângă aceste efecte adverse, mai 
există o contraindicaţie importantă: o sarcină dorită, 
existentă în momentul administrării pilulei, care va fi 
periclitată de aceşti hormoni. 

Măsuri precoce 


Pentru a preveni instalarea sarcinii, medicul persan 
Al-Razi recomanda următoarele: „Imediat după ejaculare, 
cei doi se vor îndepărta. Femeia va strănuta de câteva ori, 
va striga de câteva ori şi va sări înapoi de şapte până la 
nouă ori” (săritul înainte era menit să crească şansele de a 
avea o sarcină, prin deplasarea spermei în profunzime). 
De-a lungul istoriei, acestor măsuri li s-au adăugat altele, 
precum spălaturile cu vin, cu zeamă de usturoi şi, mai 
recent, cu coca-cola... De fapt, cele mai sigure măsuri 
precoce sunt cele menţionate mai sus: spălătura vaginală, 
aplicarea profundă a unui gel spermicid şi prezentarea la 
cabinetul de planificare familială. 

La rândul lor, după ce au făcut sex, bărbaţii se 
îngrijesc de aparatul lor genital făcând două gesturi foarte 
simple: cel de a se spăla şi cel de a urina. La acestea, ei ar 
trebui să adauge încă unul: acela de a merge împreună cu 
partenera la medic. Poate că aici, pe lângă spălaturi, geluri 
spermicide şi pilule, ar mai putea beneficia de o metodă de 
contracepţie destul de eficientă în cazul unui contact 
sexual neprotejat care a avut deja loc: instalarea unui 
sterilet în interval de cel mult cinci zile de la „eveniment”. 

Mai bine mai devreme decât prea târziu 

Una dintre cele mai eficiente metode de învăţare 
presupune încercarea, eroarea şi tragerea concluziilor. 
Poate de aceea mintea de a doua zi este ceva bun în viaţa 
unui tânăr. Dar sexualitatea înseamnă viaţă, poate chiar 
mai multe vieţi într-una singură, şi de aceea e important ca 
partenerii să facă ceva mai devreme de a doua zi, poate 
chiar înainte de a face dragoste... Dar o discuţie despre 
siguranţă în momentele cele mai fierbinţi este delicată. 
lată ce ai putea discuta cu partenerul sau partenera ta 
încă dinainte de a face dragoste şi cam ce expresii ai putea 
folosi într-o astfel de situaţie: 

— Despre perioada fertilă: „Crezi că se poate ivi un 
copil din ceea ce facem noi azi?” 


— Despre existenţa unei boli cu transmitere sexuală: 
„Mă interesează dacă eşti pe deplin sănătos în perioada 
asta...” 

— Despre teamă: „Ai destul curaj să faci dragoste cu 
mine?” 

— Despre îndoială: „Ce pot face ca să te bucuri de 
mine?” 

Observaţi că aceste întrebări sunt ceva mai ciudate 
decât cele folosite de obicei, având un caracter pozitiv, din 
care lipsesc ameninţarea, insulta, suspiciunea. 

Sexul cu martori 

Când am început să vorbim despre sexul planificat, 
ziceam că sunt destui aceia care „se bagă” în viaţa ta 
sexuală. Acum a venit momentul să ne referim şi la aceia 
care chiar asistă la momentele tale cele mai intime, fie că 
vor, fie că nu vor (în ceea ce te priveşte pe tine, ştiu că nu 
vrei). 

Martora Margot 

Margot era o studentă care nu avusese niciun prieten 
până-n ziua întâmplării relatate aici; nu se ştie cum găsea 
ea compensaţii pentru dragoste mergând la şcoală cu 
asiduitate şi plimbându-se prin parc singură. Cert este că, 
într-o zi, ea s-a întors la cămin ceva mai devreme decât era 
prevăzut. A intrat şi a văzut-o pe colega sa de cameră 
făcând dragoste cu un băiat. îl ştia. Era un băiat pe care îl 
văzuse îmbrăcat până atunci. 

lată cum povesteşte el momentul: „Am încremenit. 
De unde până atunci eram pe culmile unor valuri 
spumoase şi ne mângâiam foarte frumos, tot ce fusese 
mişcare s-a condensat într-un singur punct. Am dat fundul 
puţin mai înapoi şi-am strâns capul prietenei mele la 
pieptul meu, ca să nu vadă. Am închis ochii şi-am întrebat- 
o şoptit la ureche: «Ce facem?» „Margot rămăsese şi ea 
încremenită în uşă; nici nu intra, nici nu ieşea, ba se mai 
uitau şi alţii de pe hol la ceea ce se vedea înăuntru. Până la 


urmă, Margot şi-a dat seama că cei doi îi sunt inferiori, 
pentru că arătau de parcă le dăduse cu o măciucă-n cap. 
După câteva secunde grele, Margot s-a înduplecat şi a 
ieşit. A revenit la cămin seara târziu şi n-a mai vorbit cu 
colega ei de cameră câteva zile. 

Ți-o poți închipui pe mama ta făcând dragoste? 

Işi aminteşte vreunul sau vreuna dintre voi cât de 
mult vă doreaţi, când eraţi mici, să-i surprindeţi pe mama 
şi pe tata făcând dragoste? Foarte mulţi copii asistă la 
fragmente de scene sexuale între părinţi, nu numai 
uitându-se, ci şi ascultând. Mama se vaită şi tata gâfâie. De 
aici rezultă că tata îi face un rău mamei, ea nu se poate 
apăra şi poate are nevoie de ajutor. Tot de aici rezultă şi o 
întrebare foarte interesantă pentru un psihoterapeut: „[i-o 
poţi închipui pe mama ta făcând dragoste?” Adesea, 
imposibilitatea de a-şi închipui un astfel de episod grăieşte 
despre existenţa unei mărturii a copilului la sexul 
părinţilor. 

De la acest episod, în care martorul este un copil, să 
trecem la o etapă mai târzie, când fetiţa cea mică a devenit 
o fată care află câte ceva despre sex. Această fată poate să 
meargă în tabără sau să stea la un internat, nefiind ea cea 
care face dragoste sau cea care mângâie şi este mângâiată 
de un băiat. Urăşte faptul că o altă fată face dragoste şi 
lasă să se audă. Îşi pune pernă-n cap. Se zvârcoleşte. A 
doua zi spune că n-a dormit deloc, s-a simţit foarte rău, o 
doare burta, i-e scârbă de mâncare şi nu mai vrea să stea 
în locul acela. 

Mulţi, foarte mulţi băieţi se masturbează auzind sau 
văzând că se face dragoste. La urma urmei, efectul 
pseudoafro-disiac al imaginilor şi sunetelor din gama 
sexuală este arhicunoscut şi foarte des folosit, nu? Se şi 
spune: „Hai la mine să-ţi dau o cafea, să bem ceva şi să-ţi 
pun un film pe casetă”. 

Unde-s mulţi, majoritatea sunt martori 


Mai este şi sexul în grup. Îmi amintesc chiar (cu o 
oarecare ruşine) că odată, mergând printr-un oraş din 
Moldova, am întrebat o femeie unde se poate găsi o poştă, 
pentru că trebuia să dau un telefon la serviciu, şi a fost cât 
pe ce să primesc o poşetă în cap. Ce ştia ea şi nu ştiam eu 
era că tot „poştă” se numeşte şi situaţia în care o femeie 
face sex cu mai mulţi bărbaţi la rând, pe parcursul 
aceleiaşi partide. 

Mulţi băieţi mi-au mărturisit fantasma de a face sex 
în grup. De ce? Pentru că, de multe ori, iniţierea în sex are 
loc la băieţi prin imitație. Când rostesc obscenităţi în cadru 
mai mult sau mai puţin organizat, băieţii o fac pentru că 
vor să-i imite pe ceilalţi. Şi atunci când încep să se 
masturbeze, băieţii se imită unii pe alţii. Ei nu au nicio 
plăcere de la bun început, dar vor să descopere plăcerea 
celorlalţi băieţi care au încercat acest lucru şi vor să intre 
în rândul lor. Tot aşa se întâmplă şi cu băieţii care vor să 
facă sex în grup. Nu e prea mare plăcere, pentru că 
dorinţa de a avea un partener în exclusivitate există în 
fiecare. Dar se poate întâmpla să ai nevoie să mai înveţi. 
Iar nevoia fundamentală care stă la baza fenomenului de 
observare a partidei de sex a altora este în primul rând 
cognitivă: nevoia de a şti, de a cunoaşte, de a vedea, dea 
învăţa şi de a proceda cel puţin la fel. 

Tot aşa se întâmplă, bineînţeles, şi cu violul: în timpul 
violului există uneori şi alţi băieţi de faţă, la practica 
posibilelor perversiuni sexuale se adaugă şi această 
perversiune teribilă, cea mai grea pentru o fată: să fie 
privită fără voia ei atunci când face dragoste şi mai cu 
seamă când e violată. Pentru fată este cumplit; pur şi 
simplu îi dispare speranţa de a ascunde ceea ce s-a 
întâmplat. Confruntarea cu un singur agresor găseşte 
uneori mângâiere şi compensație, dar când sunt doi şi fata 
nu are cum să nu vadă cele două persoane, este groaznic. 

Vaginism şi penis captivus 


Există o reacţie tipică de apărare despre care 
spuneam mai sus că şi un copil mic o aplică atunci când 
este ameninţat de ceva: închide ochii, ca să nu mai existe 
acea situaţie teribilă, agresiunea să dispară, nemaifiind 
văzută. Bineînţeles că, surprinşi într-o situaţie erotică, 
oamenii pot adopta diverse stiluri: unii pot reacţiona cu 
furie: aruncă cu ceva, înjură cât pot de tare şi de urât, alţii 
şoptesc, sunt încurcaţi, se înroşesc sau devin palizi. Cert e 
că ceea ce era până atunci act sexual, din momentul acela 
este ratat. Băieţii nu mai pot, fetele simt chiar durere, 
pentru că multe dintre ele manifestă, atunci când sunt 
surprinse, ceea ce în ginecologie se numeşte vaginism, 
adică o contractură a vaginului care poate fi teribil de 
dureroasă. Când cei doi sunt surprinşi, cel mai repede 
reacţionează fata, prin vaginism. lar dacă penisul băiatului 
este încă în erecţie, el este pur şi simplu strangulat şi 
atunci rămâne captiv, din moment ce partea dinăuntru este 
mai groasă decât cea de afară. Şi cu cât rămâne el mai 
mult captiv acolo, cu atât se strânge mai tare vaginul fetei. 
Acest fenomen se numeşte penis captivus şi este exact ce 
vedeţi uneori pe stradă la căţeii care nu-şi mai pot da 
drumul unul altuia, după ce au fost şocaţi de o împrejurare 
oarecare: un atac, un autobuz sau un pieton care s-a 
distrat pe seama lor sau, oricum, apariţia unui martor. 

Martori nevinovaţi într-una din emisiunile „Lecţii 
particulare”, o ascultătoare a relatat cum, în timpul 
sarcinii, îi venea greu să facă dragoste cu soţul ei din 
cauza copilului - a persoanei - care exista în ea. 

În afară de oameni, mai pot exista şi alţi martori. De 
exemplu, un martor de temut este un obiect ce aparţine 
unui concurent sau (mai ales) unei concurente (v. In pat cu 
al treilea, vol. I). O fată care vede fotografia unei rivale 
undeva în jurul ei când face sau ar vrea să facă dragoste se 
ridică, se duce la fotografie, o pune cu faţa în jos şi după 
aceea... mai discută. Un băiat nu face întotdeauna aşa; 


dacă vede fotografia altui băiat undeva, poate pur şi 
simplu să-şi închipuie că-l sfidează, pentru că - amintiţi-vă 
- iniţierea sexuală a băieţilor se face foarte adesea în grup. 
Ei învaţă unii de la alţii şi se tolerează între ei mai uşor 
atunci când fac dragoste. Fetele însă, nu. Dacă o fată 
tolerează o altă fată atunci când face dragoste, de faţă, 
chiar acolo, înseamnă că există tendinţe către lesbianism. 
Fetele se cam urăsc unele pe altele când e vorba buia să 
dau un telefon la serviciu, şi a fost cât pe ce să primesc o 
poşetă în cap. Ce ştia ea şi nu ştiam eu era că tot „poştă” 
se numeşte şi situaţia în care o femeie face sex cu mai 
mulţi bărbaţi la rând, pe parcursul aceleiaşi partide. 

Mulţi băieţi mi-au mărturisit fantasma de a face sex 
în grup. De ce? Pentru că, de multe ori, iniţierea în sex are 
loc la băieţi prin imitație. Când rostesc obscenităţi în cadru 
mai mult sau mai puţin organizat, băieţii o fac pentru că 
vor să-i imite pe ceilalţi. Şi atunci când încep să se 
masturbeze, băieţii se imită unii pe alţii. Ei nu au nicio 
plăcere de la bun început, dar vor să descopere plăcerea 
celorlalţi băieţi care au încercat acest lucru şi vor să intre 
în rândul lor. Tot aşa se întâmplă şi cu băieţii care vor să 
facă sex în grup. Nu e prea mare plăcere, pentru că 
dorinţa de a avea un partener în exclusivitate există în 
fiecare. Dar se poate întâmpla să ai nevoie să mai înveţi. 
Iar nevoia fundamentală care stă la baza fenomenului de 
observare a partidei de sex a altora este în primul rând 
cognitivă: nevoia de a şti, de a cunoaşte, de a vedea, dea 
învăţa şi de a proceda cel puţin la fel. 

Tot aşa se întâmplă, bineînţeles, şi cu violul: în timpul 
violului există uneori şi alţi băieţi de faţă, la practica 
posibilelor perversiuni sexuale se adaugă şi această 
perversiune teribilă, cea mai grea pentru o fată: să fie 
privită fără voia ei atunci când face dragoste şi mai cu 
seamă când e violată. Pentru fată este cumplit; pur şi 
simplu îi dispare speranţa de a ascunde ceea ce s-a 


întâmplat. Confruntarea cu un singur agresor găseşte 
uneori mângâiere şi compensație, dar când sunt doi şi fata 
nu are cum să nu vadă cele două persoane, este groaznic. 

Vaginism şi penis captivus 

Există o reacţie tipică de apărare despre care 
spuneam mai sus că şi un copil mic o aplică atunci când 
este ameninţat de ceva: închide ochii, ca să nu mai existe 
acea situaţie teribilă, agresiunea să dispară, nemaifiind 
văzută. Bineînţeles că, surprinşi într-o situaţie erotică, 
oamenii pot adopta diverse stiluri: unii pot reacţiona cu 
furie: aruncă cu ceva, înjură cât pot de tare şi de urât, alţii 
şoptesc, sunt încurcaţi, se înroşesc sau devin palizi. Cert e 
că ceea ce era până atunci act sexual, din momentul acela 
este ratat. Băieţii nu mai pot, fetele simt chiar durere, 
pentru că multe dintre ele manifestă, atunci când sunt 
surprinse, ceea ce în ginecologie se numeşte vaginism, 
adică o contractară a vaginului care poate fi teribil de 
dureroasă. Când cei doi sunt surprinşi, cel mai repede 
reacţionează fata, prin vaginism. lar dacă penisul băiatului 
este încă în erecţie, el este pur şi simplu strangulat şi 
atunci rămâne captiv, din moment ce partea dinăuntru este 
mai groasă decât cea de afară. Şi cu cât rămâne el mai 
mult captiv acolo, cu atât se strânge mai tare vaginul fetei. 
Acest fenomen se numeşte penis captivus şi este exact ce 
vedeţi uneori pe stradă la căţeii care nu-şi mai pot da 
drumul unul altuia, după ce au fost şocaţi de o împrejurare 
oarecare: un atac, un autobuz sau un pieton care s-a 
distrat pe seama lor sau, oricum, apariţia unui martor. 

Martori nevinovaţi într-una din emisiunile „Lecţii 
particulare”, o ascultătoare a relatat cum, în timpul 
sarcinii, îi venea greu să facă dragoste cu soţul ei din 
cauza copilului - a persoanei - care exista în ea. 

În afară de oameni, mai pot exista şi alţi martori. De 
exemplu, un martor de temut este un obiect ce aparţine 
unui concurent sau (mai ales) unei concurente (v. In pat cu 


al treilea, vol. I). O fată care vede fotografia unei rivale 
undeva în jurul ei când face sau ar vrea să facă dragoste se 
ridică, se duce la fotografie, o pune cu faţa în jos şi după 
aceea... mai discută. Un băiat nu face întotdeauna aşa; 
dacă vede fotografia altui băiat undeva, poate pur şi 
simplu să-şi închipuie că-l sfidează, pentru că - amintiţi-vă 
- iniţierea sexuală a băieţilor se face foarte adesea în grup. 
Ei învaţă unii de la alţii şi se tolerează între ei mai uşor 
atunci când fac dragoste. Fetele însă, nu. Dacă o fată 
tolerează o altă fată atunci când face dragoste, de faţă, 
chiar acolo, înseamnă că există tendinţe către lesbianism. 
Fetele se cam urăsc unele pe altele când e vorba de 
partener; ele pot ajunge la o dorinţă organică de a se 
înlătura una pe alta. 

În pat, fără sex 

Se mai întâmplă şi asta, nu? De atâta dorinţă, de 
atâta curiozitate, din atâta iubire ai putea să ajungi în pat 
cu cineva. La oamenii foarte tineri, a ajunge în pat 
înseamnă a ajunge în sanctuar. Acolo unde se fac 
ritualurile cele mai intime, pe care numai cei iniţiaţi le 
stăpânesc. Dar, culmea! Conform observaţiilor psihologice, 
majoritatea tinerilor care ajung în pat pentru prima dată 
cu un potenţial partener nu vor face sex. Care ar fi 
motivele Ei şi care ar fi motivele Lui de a nu face sex? 

Motivele ei 

Se consideră că în dragoste fetele sunt generoase 
tocmai pentru că de la ele se aşteaptă oamenii să cedeze. 
Motivele unei fete de a ajunge în pat cu un băiat pot fi 
altele decât cele sexuale. De aceea, prietenul ei ar putea fi 
foarte mirat să se confrunte cu un refuz când e vorba de 
ceva concret. Nici prin cap nu-i trece lui că fata are de fapt 
chef de vorbă, e încântată de intimitatea pe care o oferă 
patul, vrea de fapt să fie doar ţinută în braţe, sau pur şi 
simplu imită ceea ce a văzut în filme. Problema imitaţiei a 
fost dintotdeauna aceea a neconcordanţei cu originalul. 


Mare este dezamăgirea fetei când simte că perna lui 
miroase a tutun, cearşaful îi stă mototolit sub fund, iar 
deasupra ei se zbate prietenul cel drăguţ care acum e 
transpirat şi schimbat la faţă. 

Barierele funcţionează la orizontală 

Cât timp „stă în picioare”, o fată este predispusă să 
accepte aspectele erotice ale întâlnirii cu un băiat. Ajunsă 
însă la orizontală, în comportamentul ei încep să se 
manifeste instinctele; nu atât cele sexuale, cât cele de 
apărare. Dacă eşti băiat, gândeşte-te cum ar fi dacă un om 
de două ori mai masiv decât tine, deţinător al unui 
instrument perfid, te-ar pune jos şi ar exercita asupra ta 
nişte presiuni tandre. Oricât de tandru ar pretinde el că 
este, tot ţi se face frică, nu? Nu poţi vedea ce se întâmplă 
în jur, nu poţi controla mişcările propriului corp, nu te poţi 
retrage pentru ca apoi să te poţi întoarce de bunăvoie. De 
aceea, fata care învaţă să facă dragoste trebuie să aibă 
posibilitatea de a controla propriile mişcări, de a avea 
iniţiative, de a putea exprima ceea ce doreşte. lar acestea 
toate nu sunt posibile când se află sub partenerul ei; 
trebuie să adaug repede că iniţierea fetei în sexualitate nu 
se face odată cu prima penetrare, ci mult mai devreme, 
prin explorarea corpului propriu şi al partenerului. lar 
acest lucru e favorizat de poziţiile active, cum ar fi cea în 
care partenerii stau în picioare sau culcaţi pe-o parte, unul 
lângă altul (v. Intromisiunea, vol. I). 

Motivele lui 

O femeie caută în patul unui bărbat ceea ce-a mai 
avut şi i-a plăcut. În schimb, un bărbat caută ceea ce el n-a 
avut încă, dar au avut alţii. Nu mică este mirarea unei fete 
care, după ce a făcut o serie de compromisuri faţă de 
prietenul ei, inclusiv sărut, mângâiat, dezbrăcat, chiar sex 
oral, ajunge în pat cu el, dar acolo nu se întâmplă nimic. 
Pentru un astfel de comportament există trei explicaţii: în 
primul rând, în mintea acelui băiat pot persista amintiri 


neplăcute cu privire la performanţele sale sexuale, mai 
ales prin comparaţie cu ce se laudă alţii că au reuşit în sex. 
În al doilea rând, se adaugă şi tensiunea pe care o resimte 
băiatul când ştie că trebuie să facă sex cu cineva, mai ales 
dacă acest lucru a fost anunţat cu fermitate dinainte. În al 
treilea rând, partenera este aceea care poate produce 
inhibiţii de netrecut, atunci când încalcă succesiunea 
naturală a concesiilor sexuale (v. Cum să fii aleasă, vol. I). 

Interpretarea scuzelor 

Atunci când, aflat în pat cu tine, un băiat refuză să 
facă sex, trebuie în primul rând să vezi dacă nu cumva 
limbajul verbal în care se scuză este contrazis de limbajul 
non-verbal, prin care corpul lui îţi comunică adevărul. Iar 
dintre mesajele pe care corpul unui băiat ţi le transmite, 
unul foarte controversat este erecţia. Un băiat ar putea să- 
şi refuze partenera chiar şi atunci când erecţia îl 
contrazice, căci instinctul sexual nu este atât de puternic 
încât să-l determine să acţioneze împotriva propriei voințe. 
Când refuză sexul cu o fată, un băiat invocă de obicei 
motive tehnice. Dar trebuie să ştii că în spatele lor se 
ascund aproape mereu motive de natură afectivă. De 
exemplu, în spatele expresiei „Sunt obosit” se ascunde 
„Sunt îngrijorat pentru starea corpului meu”. Şi în spatele 
expresiei „Nu avem timp” se ascunde „Mă copleşeşte 
cantitatea de satisfacţie pe care mi-o ceri”. In loc de „Nu 
asta urmăresc de la tine” se află de fapt „Nu eşti persoana 
în faţa căreia aş accepta să mă fac de râs” sau „N-aş vrea 
să se afle că am fost cu tine” ş.a.m.d. 

Chinuială sau deliciu? 

Să stai în pat cu cineva dezirabil şi totuşi să nu faci 
sex... După cum spuneam mai sus, aceasta este de fapt o 
imitare a adulţilor, prin pătrunderea în sanctuarul sexului. 
Atâta timp cât încă nu s-a împlinit prin sex, acest ritual 
pare chinuitor. Cei doi se excită, se tatonează reciproc, se 
şantajează, se amăgesc sau chiar se luptă unul cu altul. 


Dar pentru că la vârsta lor sexul nu este atât un 
instrument al plăcerii, cât unul al cunoaşterii, feţele lor de 
„după” nu exprimă atâta chin cât ar exprima feţele unor 
adulţi care n-au reuşit „s-o facă”. Partenerii aflaţi la 
început de drum erotic recurg adesea la o simbolizare a 
sexului printr-un gest generic, care poate fi una dintre 
concesiile sexuale. Astfel, un băiat poate considera c-a 
„avut” o fată dacă ea îi răspunde la flirt, dacă acceptă să 
fie sărutată, dacă a fost dezbrăcată de el, dacă a acceptat 
să-i pună mâna pe sex sau dacă a stat cu el dezbrăcată în 
pat etc. La rândul ei, fata transformă minutele petrecute în 
pat cu el în cea mai romantică aventură şi, în acelaşi timp, 
într-o confirmare a faptului că ea poate controla o situaţie 
erotică. 

Sexul de adio 

Unii cred că sexul este un remediu pentru 
dificultăţile pe care le au în dragoste. Alţii sunt convinşi că 
el este un argument suficient de puternic pentru a aduce 
înapoi persoana iubită. Când despărţirea se apropie de cei 
care se iubeau, viaţa lor sexuală se modifică simţitor. Să 
vedem cum... 

Din disperare sau înţelepciune în miezul relaţiei pe 
termen lung se află arta compromisului. Convieţuirea cu 
cineva cere modificări simţitoare în comportamentul tău, 
astfel încât să poţi comunica şi împărtăşi cât mai multe 
persoanei iubite, chiar dacă proveniţi din familii foarte 
diferite.  Instinctiv, femeia recurge la mai multe 
compromisuri atunci când simte că se află într-o dificultate 
de cuplu. Ea acceptă cu uşurinţă sacrificii, chiar umilinţe 
pe care nu era dispusă nici măcar să le ia în consideraţie 
în urmă cu ceva timp. Foarte adesea, bărbatul cu care 
această femeie a clădit o relaţie doreşte doar o viaţă 
sexuală limitată, dar-încins de dorinţă - este capabil să 
declare că o iubeşte. Devine tot mai insistent, chiar 
dramatic, moment în care isteria, pe care mulţi bărbaţi o 


au înglobată în personalitatea lor, răbufneşte sub forma 
unor scene. Aceste scene declanşează la ea mecanisme 
empatice şi materne menite să producă un ataşament 
puternic. La rândul lui, ataşamentul este securizant şi de 
aceea devine posibilă capitularea sexuală a femeii. 
Misterul din jurul ei este dezvăluit, frumuseţea de la 
distanţă devine banalitate de aproape. Pe măsură ce trece 
timpul, el răceşte tot mai mult termometrul iubirii lor: 
tandreţea. Cerându-i să acopere această carenţă de 
ataşament, ea devine insistentă, nemulțumită, apoi 
patetică şi chiar dizgraţioasă. El devine evitant, găsind 
pretexte de a petrece tot mai puţin timp cu ea, ceea ceo 
face să se simtă vinovată. Ea încearcă să-i ofere ce-i place 
lui cel mai mult: sexul. El ajunge să exprime pe faţă 
disprețul pe care-l simte faţă de ea, ca orice bărbat care se 
confruntă cu ofensiva din partea femeii. Acesta este 
momentul instalării disperării pentru ea. Va face dragoste 
plângând sau mimând exagerat plăcerea, va acorda multe 
ore acestei părţi a relaţiei lor, va cere acele poziţii sau 
acele tehnici sexuale pe care le refuza până atunci. 
Plângând mult, respiraţia ei începe să miroasă greu, din 
cauza mobilizării unor secreţii profunde din faringe, arată 
tot mai încercănată, slăbeşte, este neinspirată în gesturi şi 
atitudini, iar toate acestea provoacă repulsie. In acest fel, 
ea riscă să fie pur şi simplu împinsă deoparte de omul pe 
care îl iubeşte, iar acest lucru este deosebit de 
traumatizant pentru o femeie. 

Atractia despărțirii 

Ceea ce am descris mai sus este drama unei femei 
care ajunge să iubească un bărbat care n-a făcut altceva 
decât s-o dorească. Un astfel de bărbat poate fi ţinut 
aproape doar întreţinându-i permanent dorinţa. Există însă 
şi cupluri care nu prea fac dragoste cât sunt împreună, dar 
care ajung să se dorească intens după ce s-au despărţit. 
Această situaţie spune despre cei doi că încă mai trăiesc, 


fiecare în parte, sub imperiul egocentrismului copilăriei. Ei 
nu au luat în serios relaţia pe care au avu ţ-o şi nu au 
intenţionat să joace roluri într-un cuplu adult. Asemenea 
copiilor, nu pot lăsa în mâinile altuia „jucăria” lor, chiar 
dacă nu sunt atraşi în mod deosebit de ea. Despărțirea 
pare să declanşeze apetitul sexual, dar el nu vine din 
iubire, ci din posesivitate, aşa cum arătam mai sus. 

Regretele 

Pentru mulți tineri, despărţirea după o iubire 
vulcanică se produce fără să fi avut loc o relaţie sexuală. El 
se desparte de ea pentru că este egoistă şi nu s-a culcat cu 
el. Ea se desparte de el pentru că este egoist şi nu voia 
decât să se culce cu ea. Cu timpul, fiecare dintre cei doi 
orgolioşi simte un oarecare regret, ocazionat mai cu seamă 
de o reîntâlnire peste ani. El o vede pe ea frumoasă, 
deschisă multor compromisuri şi îşi spune: „Cum de am 
fost aşa de prost, încât nu i-am cerut în seara aia să se 
culce cu mine? Ce, ăsta cu care umblă acum e mai 
grozav?” Iar ea, văzând că pasiunea lui nu a pălit deloc şi e 
dispus să se poarte la fel de finuţ şi acum, îşi spune: „Tot 
ce regret este că n-am făcut dragoste prima dată cu el...” 
(v. Ne despărțim, dar rămânem prieteni) 

Dragostea cu străini 

A face dragoste cu un străin este ceva deosebit, dar 
numai la început. Străin înseamnă cineva de altă cultură, 
altă rasă, altă naţionalitate. Dar nu uita un lucru: străin 
este şi acela provenit din altă familie, cu care începi să ai 
relaţii ce presupun intrarea în spaţiul intim. Din acest 
punct de vedere, cei crescuţi în mediul rural resimt mult 
mai acut senzaţia de om străin, dată fiind delimitarea mai 
clară a familiilor faţă de comunitate. Cei de la oraş, supuşi 
anomiei, au o mai mare uşurinţă în abordarea intimă a 
unui străin. De ce oare? 

Mai aproape de perfecţiune 

Aflat la vârsta adolescenţei, omul tânăr reaşază 


ierarhia valorilor din viaţa sa. El devine sigur că ceea ce 
dobândise de la părinţi este imperfect; în schimb, ceea ce 
este străin are şansa de a fi perfect. Imaginea retuşată a 
străinului apare pe ecrane, în fotografii şi mai ales în 
imaginaţia celui tânăr. De cealaltă parte, convieţuirea cu 
membrii familiei conţine elemente de repulsie, imagini 
realiste, situaţii conflictuale care creează o imagine a 
imperfecţiunii. Într-o astfel de situaţie, cum să nu-ţi doreşti 
să întâlneşti o persoană străină? 

Mai periculos 

O fi persoana străină aproape de perfecţiune, 
dezirabilă, dar este şi înfricoşătoare. Acest atribut provine 
din cantitatea mică de informaţii pe care o ai despre el, 
mai ales dacă provii din mediul rural. Cineva înfricoşător 
este cineva necunoscut. Are o figură aparte, vorbele sale 
sunt bizare, gesturile îi sunt imprevizibile, miroase altfel, 
nu ştii cum arată locul din care provine şi ce vrea cu 
adevărat. Dar bariera cel mai dificil de depăşit este faptul 
că nu-i cunoşti limba. De aceea, relaţia voastră se va 
reduce la ceea ce puteţi face împreună şi mai puţin la ceea 
ce spuneţi. Aceasta este, poate, una dintre explicaţiile 
faptului că fetele sunt mai atrase de bărbaţi străini decât 
de cei din cultura lor: străinii sunt puşi mai mult pe fapte 
şi mai puţin pe vorbe. Or, e deja cunoscut faptul că un 
important atribut al masculinităţii este capacitatea de a 
produce evenimente, cărora femeia le acordă semnificaţii 
simbolice. 

Zvonuri 

Se spune despre arabi că sunt curaţi, că adoră şi 
asupresc femeia în acelaşi timp. Despre japonezi se spune 
că sunt naivi şi zâmbesc la orice, dar că au pretenţii 
calitative exagerate. Suedezele sunt considerate nesătule, 
lipsite de scrupule. Pe negri mai toţi îi consideră ca fiind 
bine dotati, capabili de mişcări aparte. Rusoaicele sunt 
văzute ca fiind încuiate, dar foarte iubitoare după ce sunt 


cucerite. Italienii sunt consideraţi frumoşi, dar nestatornici 
şi chiar infantili. Se zice despre evrei că nu se gândesc 
decât la mamă, chiar şi când fac sex. lar despre 
unguroaice se spune că, dacă au pus ochii pe tine, nu mai 
scapi. Toate acestea nu sunt decât zvonuri. Cineva care a 
avut o relaţie cu un străin crede că toţi cei din neamul lui 
sunt la fel. Ţi-ar conveni să se spună despre tine că, român 
fiind, eşti lipsit de hotărâre în pat? 

Familiarizare sau înstrăinare? 

Poate că nu e cazul să generalizăm la nivelul unui 
întreg popor caracteristicile erotice găsite la un singur 
reprezentant al acestuia. Unul dintre lucrurile interesante 
pe care le observă aceia care convieţuiesc cu un străin 
este că „e om şi el...” Prin petrecerea timpului intim cu o 
astfel de persoană, îi ies la iveală defectele, detaliile mai 
puţin favorabile, iar calităţile provenite din părerea despre 
poporul său devin îndoielnice. Îţi dai seama că nu e mare 
scofală faptul că el e italian sau ea e suedeză şi te cuprinde 
un fel de nostalgie după ai tăi. 

Dar poate a venit momentul să luăm în consideraţie 
şi varianta inversă: înstrăinarea celui care ţi-e familiar. 
Convieţuind cu cineva cunoscut din copilărie, ajungi să 
simţi nevoia să cunoşti o nouă persoană, mai ales dacă eşti 
băiat. Poate că cel mai bun lucru care ţi se poate întâmpla 
într-o astfel de situaţie este să descoperi o latură 
necunoscută a partenerei tale. Iar dacă eşti fată, cel mai 
bun lucru ar fi dacă partenerul tău ar începe să te 
surprindă cu fapte pe care doar un străin le-ar fi putut 
concepe. 

Ce rost are? 

Având la bază un instinct, sexualitatea unui străin 
pare să nu fie diferită de sexualitatea celor care ne sunt 
familiari. Dacă luăm însă în calcul faptul că o persoană 
tânără nu caută în sexualitate atât sexul, cât cunoaşterea, 
atunci vom recunoaşte că partea bazată pe comunicare a 


unei relaţii este mult mai importantă decât cea care 
priveşte plăcerea. Mai mult decât atât, în discuţia cu un 
străin, orice om va acorda prioritate satisfacţiilor 
dobândite prin comunicare. Din păcate, şi în acest 
domeniu funcţionează concepţia dublului standard, care 
permite oamenilor să considere că o anumită atitudine e 
pozitivă atunci când e adoptată de un bărbat şi negativă 
atunci când e adoptată de o femeie. Bunăoară, conform 
mentalităţii conservatoare, dacă un bărbat are o relaţie cu 
o femeie străină, este considerat un partener capabil; în 
schimb, dacă o femeie îşi găseşte un partener străin, este 
privită ca o depravată. 

În esenţa gestului de a alege un partener străin se 
află mai multe aspecte. Pe de o parte, din punct de vedere 
genetic, este importantă evitarea consangvinităţii, adică a 
împreunării indivizilor „de acelaşi sânge”. Atunci când 
sunt practicate căsătoriile între membrii unei comunităţi 
închise, frecvenţa bolilor genetice ale copiilor este mult 
mai mare. Pe de altă parte, identitatea culturală este parte 
importantă a identităţii individului, care are nevoie să 
poată spune despre sine şi ai săi că aparţin unui neam 
anume. Tot la ţară (dacă tot vorbim despre impactul 
înstrăinării în mediul rural), se consideră că, dacă doi 
tineri din medii sociale diferite se căsătoresc, ei vor avea 
mari dificultăţi de cuplu mai târziu. Intr-un fel, o astfel de 
convingere este susţinută şi de multitudinea de cazuri pe 
care le-am avut de-a lungul anilor din rândul bărbaţilor 
care se simțeau inferiori din punct de vedere social faţă de 
partenerele lor. 

2 La marginea patului 

Când eşti întrebat ca psihiatru ce ar trebui să facă 
cineva pentru a-şi îmbunătăţi relaţiile erotice, rişti să 
răspunzi ca mulţi alţii: să comunice mai bine cu 
partenerul. Da, dar cum? Eu am observat că poate fi foarte 
dăunător cuplului să vorbeşti despre sex când nu trebuie, 


Chiar dacă ai dreptate în tot ce spui. 

Claudia este o cântăreaţă foarte talentată. îi place să 
râdă cu prietenii şi mai ales cu prietenele ori de câte ori 
ies împreună în oraş, ba chiar nu a fost văzută niciodată 
plângând... De aproape şapte ani are un prieten, Mark, cu 
care ba este, ba nu este. Când sunt împreună, îi place să-l 
considere bărbatul ei şi de multe ori joacă rolul nevestei 
umile: îi găteşte, îl îngrijeşte, tace din gură atunci când 
iese în public cu el. Certurile lor sunt interminabile, mai 
ales atunci când iese la suprafaţă gelozia lui Mark, şi 
aproape de fiecare dată aceste certuri se termină printr-o 
despărţire temporară. De împăcat, se împacă atunci când 
el o caută, iar ea intră din nou în rolul nevestei umile. 
Primeşte o pedeapsă simbolică de la el, fac dragoste 
fierbinte, apoi sunt văzuţi din nou în public, fericiţi. 
Partidele lor de sex sunt pline de detalii tehnice şi, din 
discuţiile purtate cu ea, reiese că nu prea are parte de 
plăcere, dar el este pe deplin satisfăcut. Într-una dintre 
şedinţele noastre discutăm aspectul satisfacţiilor lui Mark. 

— Când se poartă Mark mai frumos cu tine: înainte 
sau după ce aţi făcut dragoste? 

— Staţi să mă gândesc... Ar fi normal să se poarte 
frumos înainte, ca orice bărbat care încă nu a primit ce-şi 
doreşte, dar el este foarte tandru cu mine după ce am 
făcut-o, chiar dacă eu nu mă simt excelent... 

— Are vreo importanţă asta? 

— Pentru mine nu, dar pentru el... Chiar, de ce se 
bucură el aşa de tare după? Cred că se gândeşte la ceva; îi 
place ideea că a făcut sex. Cred că-i place mult. D-aia se 
întoarce la mine de fiecare dată, că-i place mult? 

— Cred că ai dreptate; îi place mult ideea că a făcut 
sex. 

— Asta înseamnă că în pat cu altele nu se simte la fel 
de bine? Ar trebui să mă bucur! 

— Din câte mi-ai spus, e fericit să iasă cu tine când îi 


eşti supusă... 

— ... şi e fericit să facă sex cu mine. Se dă mare, că 
mă cunoaşte lumea şi el e acela care mă are. Nu-i merge 
cu alte femei, dar îi merge cu mine. Mark stă cu mine 
pentru că nu poate fi cu alte femei... 

Egoism şi iubire 

Judecând după criterii morale, ai zice că iubirea e o 
formă altruistă de relaţionare, iar sexul e o formă de 
erotism bazată pe egoism. Din simplul fapt că celălalt are o 
personalitate net diferită de a ta, părând că se îngrijeşte 
de sine şi de părerile sale, că îşi caută plăcerea atunci 
când se află cu tine, sau promovează interesele cercului 
său de cunoscuţi, ai putea să crezi că în iubirea voastră ar 
putea să-şi facă locul şi o doză mare de egoism. 

Egoismul e natural 

Cât timp e foarte mic, copilul are gândirea dominată 
de animism, sincretism şi egocentrism. Gândirea animistă 
însufleţeşte obiectele ca şi cum ele ar avea voinţă proprie. 
Ba chiar, copilul face uz de personificare, atribuind 
obiectelor sau animalelor trăsături umane, cum ar fi 
capacitatea de a purta o discuţie. Gândirea sincretică, 
primitivă în esenţa ei, constă într-un amestec de elemente 
afective, raţionale şi de comunicare, care dă impresia de 
dezorganizare şi instabilitate. La rândul ei, gândirea 
egocentrică porneşte de la propriul punct de vedere în 
majoritatea raţionamentelor. Copilul consideră că el este 
lumea şi restul elementelor din jur sunt părţi supuse 
voinţei sale. Există o diferenţă între egocentrism şi egoism. 
Dacă egocentrismul este un mod de a gândi care situează 
eul propriu în centrul lumii, egoismul este mai degrabă 
caracteristica unui comportament bazat pe valorizarea 
excesivă a propriei persoane. Astfel, apar iubirea de sine, 
preocuparea pentru propria dezvoltare, activarea 
instinctului de asimilare şi a celui de conservare, elemente 
importante pentru o bună impresie despre sine şi pentru 


trăirea unei vieţi optime din punct de vedere psihologic. Va 
să zică, egoismul e natural. 

In schimb, lipsa egoismului se învaţă. Prima dată, se 
învaţă ca formă de satisfacere a unei persoane atât de 
apropiate, încât pare să fie parte din tine. E vorba, 
bineînţeles, de mamă. Ea este considerată de copilul mic 
drept parte a sa şi pentru satisfacția ei copilul este în stare 
să amâne unele plăceri intrate în obişnuinţă, cum ar fi 
aceea de a face pe el. Gestul de a-i învăţa pe copii să nu fie 
egoişti are raţiuni sociale. Deoarece specia noastră este 
prin excelenţă una bazată pe o convieţuire de tip social, de 
multe ori e important ca individul să renunţe la interese 
personale de dragul unor interese colective. 

De ce este iubirea altruistăâ? 

Oameni care în condiţii „normale” nu se gândesc 
decât la propriile interese se pot arăta profund schimbaţi 
când sunt îndrăgostiţi. Devin generoşi, capabili de 
sacrificii, tandri, răbdători, iar valorile lor se schimbă 
radical, ieşind din sfera proprie către cea a persoanei 
iubite. O imensă renunțare de sine se instalează la putere 
şi nu e de mirare că cel care iubeşte se comportă ca şi cum 
ar avea o formă de depresie (v. Nebun de iubire, vol. 1). În 
latura ei cea mai „practică”, iubirea te poate face mai bun, 
căci ea este adesea un ritual de iniţiere în convieţuirea cu 
celălalt. Poate de aceea iubirea este însoţită de altruism: 
căci e nevoie de multă toleranţă şi înţelegere pentru a-l 
accepta pe altul în intimitatea ta, lucru caracteristic 
pentru speciile structurate social. 

„Când l-am văzut, părea încrezut”. 

Mai toate fetele spun asta relatând prima întâlnire cu 
un băiat. Ba chiar şi unii băieţi se simt îndreptăţiţi să 
mărturisească această primă impresie despre fata iubită. 
Una dintre cele mai vechi atitudini erotice este aceea dea 
pretinde că ignori un partener care te doreşte, pentru a 
vedea care sunt limitele dorinţei sale. La aceasta se 


adaugă şi lupta interioară pe care fiecare adolescent o 
duce pentru a alege între egocentrismul specific copilăriei 
şi atracţia irezistibilă către posibilul partener. Din această 
luptă rezultă o formă de comportament erotic inconstant: 
tânărul ba arată că-i place persoana de lângă el, ba se face 
că nu-i pasă de ea. În ceea ce priveşte comunicarea, 
aceasta este la rândul ei plină de contradicții între limbajul 
verbal şi cel non-verbal. Cu alte cuvinte, atunci când ţi se 
pare că cineva te place şi totuşi îţi spune că nu-i pasă de 
tine, ai face bine să acorzi atenţie impresiei tale şi nu 
cuvintelor celuilalt. 

Plăcerea are nevoie de egoism 

Există tulburări de dinamică sexuală care au la 
origine incapacitatea unuia dintre parteneri de a simţi 
plăcerea (ahe-donie). În terapia pe care medicul o aplică 
unui astfel de pacient este inclusă şi reconstituirea formei 
primare de egoism pe care se bazează psihicul unei 
persoane, pentru ca aceasta să regăsească plăcerea în 
relaţiile sexuale. Va să zică, egoismul este important 
pentru capacitatea de a simţi plăcerea sexuală. După cum 
aţi putut citi în volumul întâi (v. Cu plăcere), una e 
plăcerea şi alta e satisfacția. Plăcerea e receptată numai 
prin raportare la propriul corp. În schimb, satisfacția este 
integrarea superioară a plăcerii tale sau chiar a celuilalt. 
De aceea, putem spune că dragostea este aducătoare de 
satisfacţii când este împlinită prin intimitatea fizică, iar 
sexul este aducător de plăceri. 

Egoismul băieţilor 

Fetele afirmă adesea despre partenerii lor că sunt 
egoişti. Există mai multe atitudini ale acestora care 
justifică într-un fel acest calificativ. Băieţii par mai 
impasibili la mesajele afective trimise de cei din jur Ei 
sunt mai interesaţi de plăceri precum cele rezultate din 
mâncare, băutură, jocuri, comoditate etc. Şi tot ei sunt 
aceia care fac dragoste fără să se gândească prea mult la 


plăcerea partenerei, întorcându-se după aceea cu spatele. 
Egoism curat... Care să fie explicaţia acestor atitudini? 

Din punct de vedere biologic, masculul oricărei specii 
de mamifere este acela care caută să-şi conserve energia 
şi să-şi promoveze materialul genetic; de aceea, el este 
dispus să intre în competiţie cu alţi masculi, iar când este 
sigur de femela lui să se implice cât mai puţin în 
evenimentele din jur. De aici putem deduce că, pentru ca 
un mascul din specia noastră să renunţe la egoismul său, 
este necesar să plutească la orizont o potenţială 
confruntare cu alţi masculi... 

Motivul sexual 

Ipostazele de viaţă în spatele cărora se ascunde sexul 
sunt numeroase. In spatele complimentelor, al ironiei, al 
prieteniei şi chiar al iubirii declarate, sexul este acela care 
conferă energie şi motivație, dând ocazie unui 
comportament înşelător din partea celorlalţi. 

Motiv de iubire 

E destul de evident că, atunci când doreşte cu 
ardoare o fată, un băiat e în stare să se jure că o iubeşte. 
După cum se vede, lucrurile pot sta invers decât în mod 
obişnuit, evidențiind încă o diferenţă între fete şi băieţi: în 
loc să arate că iubirea este la originea sexului, băiatul 
arată că sexul este la originea iubirii. Care sunt semnele 
pe baza cărora poţi spune că un băiat mai mult te doreşte 
decât te iubeşte? 

În primul rând, îţi face complimente privitoare mai 
mult la frumuseţea ta şi mai puţin la faptele tale. In al 
doilea rând, îşi schimbă radical comportamentul atunci 
când ajunge să te atingă: devine nerăbdător, chiar furios 
dacă e refuzat şi e în stare să promită marea cu sarea 
pentru a merge mai departe. În al treilea rând, el concepe 
să facă sacrificii doar la schimb, adică punând condiţia ca 
şi tu să faci ceva pentru el... Cel mai interesant e faptul că, 
pe parcursul dezvoltării relaţiei, însăşi fata este aceea care 


ajunge să considere ardoarea cu care o doreşte partenerul 
drept o dovadă incontestabilă de iubire. 

Motiv de despărţire 

Sunt destul de mulţi aceia care, atunci când află că 
doi s-au despărţit, explică totul prin expresia „nepotrivire 
de caracter”. Pentru informarea ta, caracterul este o 
componentă care, alături de temperament, alcătuieşte 
personalitatea unui om. Spre deosebire de temperament, 
care este înnăscut, caracterul se formează pe parcursul 
dezvoltării unui individ şi poate fi uşor influenţat prin 
educaţie. Este de aşteptat ca, atunci când două persoane 
alcătuiesc un cuplu, să manifeste nepotriviri de caracter, 
din moment ce provin din medii diferite. Dar astfel de 
diferenţe pot fi eliminate pe măsură ce cuplul se 
consolidează. Mai greu e cu  nepotrivirile de 
temperament... Dar expresia „nepotrivire de caracter” a 
mers atât de departe de înţelesul corect, încât pentru mulţi 
ea exprimă o nepotrivire din punct de vedere sexual între 
cei doi. Ce înseamnă să nu te potriveşti din punct de 
vedere sexual cu cineva? 

Nu înseamnă decât că eşti dispus să invoci motive 
sexuale pentru conflictele cu partenerul. Tehnic vorbind, 
oricine ar putea face sex cu oricine, pentru că sexul 
oricărui bărbat se potriveşte cu sexul oricărei femei. 
Psihologic vorbind, puţini oameni se potrivesc precum 
cheia în broască încă de la început şi fără eforturi. Cea mai 
mare dificultate pusă pe seama sexului provine din 
domeniul confirmării aşteptărilor. Adică, fiecare dintre cei 
doi crede că partenerul trebuie să vină în cuplu într-o 
formă perfectă, iar dacă nu este aşa înseamnă că nu se 
potrivesc. În realitate, cele mai valoroase compatibilităţi 
între doi parteneri sunt acelea pe care le dobândesc 
influenţându-se unul pe altul; de asemenea, tot ele sunt 
acelea care îi vor face pe cei doi să le fie dor unul de altul. 

Motiv de complimente 


Naivitatea multor fete este fondul pe care se dezvoltă 
unele dintre cele mai insinuante comportamente ale 
bărbaţilor cu experiență. Când un băiat primeşte 
complimente insistente de la o femeie cu experienţă 
sexuală, el intră mult mai uşor la bănuieli în privinţa 
intenţiilor erotice ale acelei femei decât ar putea s-o facă o 
fată în prezenţa unui bărbat insistent. Şi asta pentru că, de 
multe ori, receptivitatea la complimente a fetei este o 
prelungire a dorinţei ei de copil de a primi mesaje pozitive 
de la tată. Cu cât figura tatălui, a bunicului sau a unchiului 
a fost mai puternică în copilăria acelei fete, cu atât mai 
nerealistă este ea în aprecierea complimentelor insistente 
primite de la bărbaţi. Dorinţa de a regăsi afecțiunea acelui 
bărbat care oferea fără să ceară sex o duce pe naiva de 
fată la pieptul unui bărbat care joacă la început rolul de 
protector. După cum spuneam mai sus, complimentul tipic 
pentru intenţiile sexuale este acela care se referă la felul 
în care arăţi şi nu la calitatea faptelor tale. 

Sexul din spatele prieteniei 

Nu degeaba spui că „ai un prieten” atunci când ai un 
iubit. Fie că eşti heterosexual, fie că eşti homosexual ca 
identitate sexuală, a avea un prieten înseamnă de multe ori 
a avea un partener sexual latent. Unii tineri îmi spun: „Eu 
am o prietenă, o amică - înţelegeţi ce vreau să spun -, dar 
o consider un fel de soră; nu m-aş putea atinge niciodată 
de ea”. O astfel de prietenie apare atunci când între cei doi 
apucă să se manifeste elemente ale fraternității înaintea 
elementelor de erotism. De exemplu, se instalează o 
oarecare repulsie, sunt făcute confidenţe pe subiecte 
existenţiale, sunt scoase la iveală şi acceptate defectele 
celuilalt. În schimb, dacă prietenia conduce la erotism, 
aceasta este o dovadă că a fost vorba de la început de 
erotism. Cu alte cuvinte, deşi nu conştientizai pe deplin, 
erai atras erotic de amica ta, chiar dacă niciodată nu ai 
putut realiza acest lucru. Mai mult, la începuturile 


prieteniei voastre, un psiholog ar fi putut observa că vă 
străduiaţi să negaţi atracţia care ar putea apărea între voi. 
Pe lângă o astfel de relaţie subconştientă aflată între 
prietenie şi erotism, mai există şi numeroase situaţii în 
care prietenul tău a ştiut de la bun început că te doreşte 
sau chiar te iubeşte, dar a acceptat să joace rolul de 
prieten doar pentru a fi în preajma ta. Un semn al faptului 
că în spatele prietenului tău se ascunde un iubit este faptul 
că de cele mai multe ori te ajută fără să i-o ceri. Un alt 
semn este gelozia clară, manifestată în situaţii în care un 
prieten nu s-ar manifesta astfel. 

Motiv de ironie 

După cum am spus în repetate rânduri, în faza 
iniţială de cunoaştere erotică a partenerului se poate 
manifesta de multe ori un fel de agresivitate, exprimată 
prin ironie şi îndreptată tocmai către persoana iubită (v. 
Joc şi hârjoneală, vol. 1). Acesta este semnalul care ar 
trebui să-ţi spună că persoana care te ironizează, chiar te 
jigneşte uneori, de fapt te doreşte. De multe ori, această 
persoană este o fată care se face prezentă ca din 
întâmplare în calea ta, dar nu ratează nicio ocazie să te 
critice, să te ridiculizeze în faţa altor fete, a altor băieţi sau 
chiar a părinţilor tăi. Alteori, această persoană este un 
profesor, un coleg mai îndrăzneţ sau chiar un necunoscut 
care preferă să te insulte decât să te curteze. Unii bărbaţi 
fac acest lucru pentru că nu-şi pot permite să se manifeste 
deschis făcându-ţi curte; alţii se poartă atât de dur cu tine 
ştiind că astfel îţi vor copleşi mintea cu amintirea lor, 
urmând ca mai târziu să te copleşească cu tandreţuri... 

Cel care ar fi putut să fie 

Dacă eşti fată, ţi se tot vorbeşte despre sex ca despre 
un act necugetat, a cărui împlinire te face să-ţi pară rău 
mai devreme sau mai târziu. Dar eu am întâlnit destul de 
multe fete cărora le pare rău că n-au făcut dragoste cu o 
anumită persoană, deşi acum consideră că merita „s-o 


facă”. În ceea ce-i priveşte pe băieţi, părerile de rău cu 
privire la ratarea unei fete sau a alteia sunt la ordinea 
zilei. Dar să găsim împreună explicaţii şi remedii pentru 
aceste stări de lucruri... 

Mintea de pe urmă a unui băiat 

Foarte multor băieţi le pare rău că nu s-au culcat cu 
o fată, deşi ar fi putut, iar tu eşti probabil unul dintre ei. 
Acest lucru se întâmplă pentru că, în numeroase situaţii 
care te aduc în preajma unei fete, nu instinctul sexual 
primează, ci mai degrabă cel de apărare. Starea aceasta 
de lucruri îşi găseşte explicaţia tot în teoria aşteptărilor. Ai 
petrecut probabil mult timp închipuindu-ţi situaţii erotice 
dintre cele mai complexe, iar fata pe care o aştepţi a 
căpătat dimensiuni considerabile în mintea ta. Totodată, 
căutând cât mai multe detalii, ai îngustat domeniul 
evenimentelor pe care le-ai putea trăi împreună cu ea, şi 
când un altfel de eveniment a prins viaţă, tot ce ai putut 
face a fost să te aperi. 

„Nu m-am - prins că şi ea voia...” 

Ba, mai rău decât atât, pe lângă faptul că nu ai 
profitat de o anumită situaţie, abia peste ani ai aflat că şi 
ea şi-ar fi dorit atunci să facă dragoste cu tine. Ce-ar fi fost 
mai bine să faci? Pentru a afla răspunsul la această 
întrebare, am să-ţi fac o dezvăluire: printre pacienţii mei 
tineri se numără atât băieţi care au ratat ocazia, cât şi fete 
„Tatate” de ei. Astfel, am poziţia privilegiată de a auzi ceea 
ce un băiat ar da orice să audă: ce crede fata respectivă 
despre el şi care au fost momentele în care şi ea l-a dorit 
pe el. Fraza pe care acea fată mi-o spune cel mai frecvent 
este: 

„Mi-ar fi plăcut să insiste". 

Într-adevăr, sunt multe fete cărora le place ca o 
persoană plăcută să insiste. Dar tot multe sunt şi fetele 
cărora le place ca o persoană neplăcută să nu insiste. Va să 
zică, totul constă în a te face o persoană plăcută. Atenţie: 


am zis persoană plăcută, nu neapărat dorită! Asta 
înseamnă că există unele elemente ale prezenţei tale care 
pot face din tine o persoană plăcută, chiar dacă nu eşti 
persoana mult aşteptată. Iată câteva reguli, pe care le-am 
menţionat şi în primul volum al acestei cărţi (v. 
Senzualitate masculină şi cum să fii aleasă) şi care fac din 
tine o persoană plăcută: 

— Să fii curat; 

— Să miroşi bine; 

— Să porţi haine care necesită îngrijire zilnică; 

— Să vorbeşti echilibrat despre ceea ce vezi la ea; 

— Să fii imprevizibil. 

După cum vezi, de-abia după ce ai devenit o persoană 
agreabilă poţi deveni o persoană insistentă. Şi încă un mic 
sfat: pune tot ce-ţi iese bine, precum şi ce nu-ţi iese, pe 
seama întâmplării, a norocului, a destinului, ştiind că mai 
devreme sau mai târziu bărbatul din tine va putea controla 
întâmplările, norocul, destinul în preajma unei femei... 

Dar dacă eşti fată, ce poţi face ca băiatul dorit şi 
tăntălău din faţa ta să insiste ceva mai mult? în primul 
rând, să-i dai satisfacţii copilăreşti. O satisfacție 
copilărească este să te arăţi atât de impresionată de ceea 
ce a făcut, astfel încât el să vrea să repete acel lucru. Dau 
acest sfat cu toată responsabilitatea, ştiind că băieţii sunt 
cu mult mai infantili din punct de vedere afectiv decât 
fetele. E important să nu faci acea greşeală răspândită în 
rândul fetelor curtate, şi anume să ridici ştacheta pe 
măsură ce el se străduieşte să te cucerească. 

Și dacă mă refuză? 

Ei bine, aici ne întâlnim cu una dintre problemele: 
capacitatea de a te confrunta cu eşecul. Eu înţeleg de ce 
mintea ta nu acceptă să fii refuzat de o fată: pentru că 
acest lucru te descalifică din rolul de bărbat, lucrul cel mai 
grav la vârsta ta. Dar va trebui să dobândeşti arta de a 
face evenimentele reversibile, căci pe ea se bizuie 


capacitatea unui bărbat de a controla pe deplin relaţiile 
sale cu femeile. Dacă, de exemplu, o fată te refuză folosind 
cuvintele: „Niciodată n-o să fiu a ta”, tu trebuie să faci în 
aşa fel, încât să rezulte că, deşi nu o ai deocamdată, nu se 
ştie ce se va întâmpla şi când... 

„Dacă-mi va părea rău?” 

Ca fată, te simţi obligată să-l refuzi cu toată forţa pe 
primul potenţial partener din viaţa ta (v. In pat, fără sex). 
Ai în spatele tău autoritatea părinţilor, frica de necunoscut, 
orgoliul de a nu ceda din prima şi multe altele. De-abia mai 
târziu observi că ceilalţi băieţi cu care ai avut de-a face nu 
erau nici pe departe atât de răbdători, iubitori sau 
romantici pe cât era primul tău prieten. Este de înţeles că, 
după toţi aceşti ani, îţi va părea rău că nu te-ai culcat cu 
acel minunat băiat. Intre noi fie vorba, în acest caz se 
manifestă o importantă componentă subiectivă, care poate 
fi explicată din punct de vedere psihologic cam aşa: 
confruntarea cu primul prieten este atât de intensă, încât 
produce nu numai un ataşament, ci chiar şi o senzaţie de 
apartenenţă la acel bărbat (senzaţia că el este stabil, îţi 
este dat şi te-ai putea întoarce la el). Ce poţi face încă din 
perioada de început, astfel încât să fii sigură că nu-ţi va 
părea rău dacă-l refuzi? Nu ştiu... 

Cuvintele în sex 

Toată lumea ştie că „la început a fost Cuvântul”. El 
stă la începutul vieţii psihice a copilului, la începutul 
întâlnirii dintre doi oameni, cu el începe o idee, cu el 
începe un conflict... în sexualitate, cuvintele îşi fac loc 
greu, căci sunt insuficiente şi stângace. Dar puterea lor 
erotică nu trebuie neglijată, căci ele pot evoca cele mai 
plăcute imagini sau senzaţii. 

Din teoria cuvintelor 

Cuvântul este acela care contribuie în mod esenţial la 
conturarea imaginii despre lume. În timp ce cuvântul este 
o unitate lingvistică, noţiunea este un ansamblu de 


cunoştinţe despre ceva ce poate fi delimitat. O noţiune 
poate fi analizata printr-o sumedenie de cuvinte sau 
sintetizată într-un singur cuvânt, ceea ce e de mare ajutor 
gândirii. De exemplu, cuvântul „scaun” evocă noţiunea de 
scaun, care desemnează un obiect de mobilier cu patru 
picioare, pe care te poţi aşeza pentru a găsi o poziţie mai 
comodă. Astfel, se poate spune despre cuvinte că au două 
funcţii: funcţia denotativa, aceea de a denumi ceva, şi 
funcţia conotativă, aceea de a căpăta diverse înţelesuri în 
funcţie de context (de exemplu pentru un medic, scaun mai 
înseamnă şi excremente solide). De multe ori, înţelesul 
unui cuvânt e modificat profund prin prozodie, adică prin 
muzicalitatea pronunțării lui 1 nu capacitatea lor de a 
exprima noţiuni, cuvintele poartă gândirea dinspre concret 
spre abstract, pe scala genurilor proxime. De exemplu, 
Maria este o prietenă, care este o studentă, care este o 
fată, care este un om, care este o fiinţă care este o 
entitate. 

Transpunerea iubirii în cuvinte Dar cuvintele nu sunt 
folosite doar pentru a elabora raționamente sau pentru a 
transfera informaţii, ci şi pentru a exprima emoţii. Atunci 
când cineva simte o emoție puternică vorbirea este prima 
acţiune care se impune. De exemplu dacă scapi o vază pe 
jos, imediat îţi vine să spui: „La naiba” Afectivitatea este 
domeniul în care folosim cel mai des fraza „Nu pot descrie 
prin cuvinte”. După ce cuvintele au servit mu de ani 
dezvoltării relaţiilor dintre oameni, bariera lingvistica a 
devenit în ziua de azi una dintre cele mai serioase surse de 
conflict, tocmai prin funcţia conotativă despre care 
vorbeam mai sus. Atât iubirea, cât şi dorinţa sexuală au 
profunzimi atât de mari, încât cuvintele sunt nu numai 
insuficiente, ci şi contraindicate pentru a le exprima. Şi 
atunci ce-i de făcut? 

Exprimarea simbolică De mii de ani, oamenii insistă 
în a oferi flori persoanei iubite. De multe ori, acest gest 


este însoţit de fraza: „Ele îţi vor spune ceea ce eu nu pot 
să-ţi spun”. Gesturile pe care oamenii le pot interpreta 
sunt atât de numeroase, încât au apărut două ştiinţe 
separate care se ocupă de înțelesurile, simbolurile şi 
semnele din viaţa noastră: semantica şi semiotica. Am 
menţionat mai sus gestul de a oferi o floare; în general, 
gestul de a oferi ceva unei persoane pe care o preţuieşti 
este o rămăşiţă a ofrandei practicate în timpurile vechi. 
Gestul de a oferi este în strânsă legătură cu cel de a 
sacrifica, adică de a renunţa la ceva preţios pentru tine. 
Adesea, atunci când îşi dă seama că un băiat a renunţat la 
ceva important de dragul ei, o fată înţelege că acel băiat o 
iubeşte cu adevărat. 

Mărturisiri către partener 

Faptul că iubeşti pe cineva nu justifică împărtăşirea 
tuturor secretelor tale cu acea persoană. După cum 
spuneam în „lecţia” intitulată Dragostea cu străini, 
înstrăinarea are o importanţă deosebită în menţinerea 
atractivi taţii sexuale. Un aspect important, mai ales 
pentru un băiat, este relatarea trecutului erotic al iubitei 
sale. Faptul că află cu lux de amănunte cu cine a mai fost 
şi ce a mai făcut partenera lui generează într-un băiat o 
traumă psihică greu de compensat, mărturisirea devenind 
o sursă de tulburări sexuale şi de cuplu pentru mulţi ani de 
zile. Dacă eşti fată, e important ca ceea ce a fost între tine 
şi alt băiat să vă privească doar pe tine şi pe el, oricât de 
mult ar insista actualul prieten să îi povesteşti. 

Confesiuni către prieteni 

Nici faptul că eşti prieten foarte bun cu cineva nu 
justifică împărtăşirea tuturor secretelor cu acea persoană. 
Confesiunea este un ritual împlinit în deplină siguranţă cu 
o persoană străină, cu care nu convieţuieşti, care nu ţi se 
mărturiseşte ţie şi este investită cu puterea ascultării 
pozitive (puterea de a asculta fără să judece). Or, relaţiile 
afective dintre tine şi prietenul tău, faptul că vă faceţi 


confesiuni reciproce, precum şi convieţuirea voastră sunt 
condiţii care cer limitarea a ceea ce vă spuneţi la sfera a 
ceea ce puteţi face împreună. 

Dar să fiu bine înţeles: prin confesiune nu înţeleg 
schimbul de idei (care aduce atâta frumuseţe prieteniilor 
din lumea întreagă), ci relatarea unor întâmplări sau trăiri 
a căror împărtăşire te face vulnerabil. Iar erotismul este 
una dintre trăirile care te vulnerabilizează, căci altfel nu ar 
fi însoţit de pudoare. Mai mult, să-i oferi celui mai bun 
prieten toate detaliile despre persoana iubită înseamnă să 
creezi premisa cea mai propice pentru ca acel prieten să 
asimileze iubirea ta. Aşa se explică de ce sunt atât de 
numeroase cazurile în care cea mai bună prietenă fură 
iubitul celei care i s-a confesat cu atâtea detalii... 

Dragoste şi vorbărie 

Am tot discutat despre confesiuni. Ar mai fi însă de 
dezbătut şi alte implicaţii ale cuvântului în erotism: 
vorbirea în timp ce faci dragoste şi dragostea în timp ce 
vorbeşti. Dacă ar corela intensitatea trăirilor erotice cu 
necesarul de exprimări verbale, oamenii ar trebui să strige 
cât îi ţin plămânii. Dar pentru că situaţia erotică este 
însoţită de pudoare, ei se mărginesc să şoptească, urmând 
ca ceea ce rămâne neexprimat să fie pus în cântec sau în 
plâns... 

Unele persoane active sexual mi-au relatat că se simt 
mult mai bine dacă vorbesc în timp ce fac dragoste. După 
cum menţionam ceva mai sus, ne folosim de rostirea 
cuvintelor nu numai ca să ne descărcăm, ci şi pentru a 
avea un impact asupra celuilalt. Totodată, a-ţi auzi 
partenerul cum descrie ceea ce-i faci ar putea să fie un 
deliciu în plus şi o modalitate de a-l cunoaşte mai bine din 
punct de vedere erotic. De multe ori, deşi i-ar conveni să 
ştie ce-ţi place, partenerul tău nu suportă să te audă 
vorbind şi nici nu doreşte să-ţi vorbească. Ce poţi face? 
Poţi înlocui cuvintele cu alte forme de comunicare, cum ar 


fi mimica feţei, gesturi, exclamaţii etc. 

Atunci când un băiat se întâlneşte cu o fată, un 
cuvânt bine spus este capabil să declanşeze multe emoţii 
erotice. Puterea de sugestie erotică a vocii umane este cel 
mai bine ilustrată de... sexul prin telefon, ştiinţific numit 
scatologie telefonică. Timbrul vocii persoanei care 
vorbeşte, precum şi conotaţiile cuvintelor rostite sunt 
capabile să declanşeze cele mai subtile stări erotice, 
apropiindu-se de orgasm, mai ales dacă se completează 
totul prin masturbare. Unii preferă scatologia telefonică 
pentru că, dacă ar fi într-o situaţie erotică reală, tocmai 
partenerul ar fi acela care i-ar împiedica să se desfăşoare 
din punct de vedere sexual. 

Orgoliu şi umilinţă 

Când un babuin (o maimuţă înrudită îndeaproape cu 
omul) este învins în luptă de un altul, el se aşază în poziţie 
de împerechere. Cel care l-a învins are satisfacția de a 
mima penetrarea cuiva inferior, umilindu-l. În vechime, 
mulţi prizonieri de război erau supuşi umilinţelor sexuale 
din partea învingătorilor. Pentru a-şi sfida duşmanii, un trib 
african a sculptat o serie de statui care scoteau limba şi îşi 
arătau sexul în erecţie în direcţia acestora. lată doar 
câteva situaţii în care umilirea sexuală a altuia tranşează 
relaţia ta cu acea persoană. 

Umilinţa ca iniţiere 

Ca să poţi trece la alt statut şi să poţi juca un cu totul 
alt rol decât ai jucat până acum, ai nevoie să treci printr- 
un ritual de iniţiere (v. Actul de identitate, vol. 1). Un astfel 
de ritual presupune parcurgerea într-un timp foarte scurt a 
unor evenimente unice, cu caracter solemn, în timpul 
cărora o persoană iniţiată te supune unor încercări menite 
să-ţi dovedească ţie şi celorlalţi că ai devenit altcineva, un 
individ superior, ca el. Elementul psihic care trebuie să 
suporte cele mai profunde schimbări este memoria. lar ca 
să ţii minte că eşti altcineva, trebuie să trăieşti cu 


intensitate un anumit eveniment, care de multe ori s-a 
dovedit eficient în măsura în care era umilitor. 

Cea mai gravă problemă psihologică legată de 
umilinţă este repetarea ei. Umilinţa menită să te iniţieze 
nu se poate repeta. În schimb, umilinţa menită să elimine 
concurenţa ta este repetată. Am menţionat această 
diferenţă pentru acei adolescenţi care se simt umiliţi de 
persoane adulte pe parcursul unor aşa-zise cursuri, 
pregătiri sau alte procese „educative”. 

Castrarea ca umilinţă 

Soldaţii mai experimentați obişnuiesc să-şi supună 
camarazii începători unor ritualuri de-a dreptul umilitoare. 
Ei consideră că exercită asupra „pufanilor” un ritual de 
iniţiere, justificându-se prin cuvintele: „Trebuie să înveţe şi 
ei ce este armata, că şi noi am suportat-o la fel”. In 
realitate, peste tot unde există concentrări de bărbaţi, se 
desfăşoară astfel de „ritualuri” de umilire a nou-veniţilor 
dintr-o altă rațiune decât iniţierea: castrarea simbolică (v. 
Ritualuri de castrare, vol. 1). 

Ea este menită să elimine surplusul de concurenţi de 
acelaşi sex, astfel încât să câştige cel mai puternic, în 
virtutea experienţei. Un astfel de comportament este 
exacerbat de convieţuirea celor de acelaşi sex într-o 
instituţie totală (v. Centura de castitate, vol. 1). În aceste 
instituţii (cazărmi, spitale de boli cronice, închisori) se fac 
frecvent glume care mimează castrarea, pederastia, violul 
homosexual. Dar nu numai acolo pot fi întâlnite astfel de 
tendinţe, ci şi în tabere, internate sau alte locuri în care 
persoanele de acelaşi sex sunt nevoite să petreacă un 
anume timp împreună, în lipsa unui număr suficient de 
parteneri de sex opus. 

Cum te umileşte o fată 

Unele fete se laudă că şi-au bătut joc de mulţi băieţi 
care s-au îndrăgostit de ele. Pentru o astfel de fată, a avea 
în preajmă cât mai mulţi băieţi este o plăcere, dar a avea o 


relaţie cu unul anume este imposibil. Din arsenalul 
umilitor pe care o fată îl poate folosi în detrimentul unui 
băiat fac parte: 

— Ridiculizarea de faţă cu alţi băieţi, mai ales în 
privinţa performanţelor; 

— Castrarea simbolică, prin expresii precum: „Vai, ce 
mică o ai!” sau: „N-o să poţi niciodată!” 

— Capriciozitatea extremă, menită să-i ceară 
partenerului un efort sisific. 

Poziţii umilitoare 

Majoritatea fetelor cu viaţă sexuală activă, precum şi 
o parte dintre cele care încă n-au făcut sex consideră că 
poziţia „pe la spate” este umilitoare. De unde provine 
această convingere? Unele spun că se trage din faptul că 
nu-şi pot privi partenerul, altele susţin că arată a poziţie 
animalică (de altfel, ea mai este numită şi poziţia câinelui). 
În realitate, este vorba despre o foarte veche reţinere faţă 
de sexul anal, despre care menţionam la începutul acestei 
„lecţii” că simbolizează umilirea rituală a persoanei 
supuse. Alte fete, aflate la începutul vieţii lor sexuale, 
consideră umilitoare şi poziţia lor deasupra partenerului, 
considerând că sunt mult prea expuse privirilor lui. În ceea 
ce-i priveşte pe băieţi, unii consideră că sunt umilitoare 
poziţiile în care ei sunt imobilizaţi de către parteneră. 
După opinia mea, perceperea unor poziţii sexuale ca fiind 
umilitoare este doar expresia faptului că nu-ți cunoşti 
suficient de bine partenerul şi propriul corp. 

Reacţii la umilinţă 

Din punct de vedere psihologic, umilinţa este 
resimţită mai ales de persoanele cu o imagine de sine 
suficient marcată de egocentrism, având în acelaşi timp o 
incapacitate relativă de a se confrunta cu pierderile. Se 
simt umiliţi prin excelenţă aceia care ajung să facă ceea ce 
considerau că nu vor face niciodată. Cu alte cuvinte, 
limitele ridicate de tine la rang de principiu îţi sugerează 


că eşti umilit. Multe umilinţe sunt depăşite sub forma 
concesiei sexuale: credeai că nu vei ajunge nicicând să te 
laşi sărutată de el şi iată că ai ajuns la asta; credeai că n-ai 
să faci dragoste înainte de căsătorie şi iată că el te-a făcut 
să vrei asta; credeai că tu nu-i vei oferi nicicând sex oral 
partenerei tale şi iată că tocmai asta faci. 

Acele tehnici sexuale care „nu se fac”, cum ar fi sexul 
oral, sexul anal, sexul în trei etc, sunt considerate 
umilitoare o dată ce sunt impuse sub o formă sau alta. 
Momentele cele mai delicate survin atunci când unul 
dintre parteneri consideră că o anumită tehnică este 
„normală”, iar celălalt o resimte ca umilitoare. Aici, ca şi în 
cazul curăţeniei, trebuie aplicat principiul minimului 
standard: aşa cum în privinţa curăţeniei cei doi parteneri 
trebuie să fie mai curaţi decât cel mai curat dintre ei, în 
privinţa umilinţei trebuie ţinut cont de sentimentele celui 
mai umilit dintre ei. Acest principiu este important, pentru 
că exercitarea repetată a umilinţei asupra partenerului 
este o reală piedică în dezvoltarea divergentă a cuplului 
din punct de vedere hedonic: unul va simţi din ce în ce mai 
multă plăcere, iar celălalt va simţi din ce în ce mai puţină. 

Remediile umilinţei 

Pentru ca partenera ta să nu se simtă umilită de 
diversele aspecte erotice ale relaţiei voastre, ea trebuie să 
înveţe să-şi depăşească limitele. Ea poate fi ajutată să 
elimine cuvântul „niciodată” din concepţiile sale despre 
sexualitate, poate fi încurajată să facă cu propria mână 
ceea ce face de obicei mâna celuilalt. O altă tehnică este 
aceea a gesturilor reciproce „în oglindă”, când ceea ce 
face un partener, face şi celălalt. O dată supusă unei 
umilinţe, o persoană recurge adesea la tăcere sau se 
manifestă inexplicabil împotriva celui care a umilit-o. O 
persoană protestează vehement atunci când este supusă 
unei umilinţe dacă are speranţa compensării acelei 
umilinţe prin reciprocitate, răzbunare, sau umilind la 


rândul ei pe altcineva. 

Imposibilitatea de a compensa umilinţa generează o 
traumă psihică destul de severă, care scade stima de sine, 
necesitând un ajutor foarte atent. Este cazul fetei de care 
s-a abuzat sexual cândva, având în prezent un partener 
care o iubeşte, dar cu care nu poate face dragoste aşa cum 
şi-ar dori. Care este cea mai potrivită atitudine în acest 
caz? Dacă această fată ar începe o terapie cu un psiholog, 
el ar încerca să faciliteze o retrăire simbolică a 
evenimentului traumatizant, astfel încât acesta să fie 
integrat ca experienţă de viaţă în personalitatea ei. La 
rândul lui, prietenul ei ar trebui să adopte o poziţie total 
diferită faţă de cea a bărbatului care i-a produs acel 
traumatism umilitor. Dar pentru asta el trebuie să 
cunoască detalii din comportamentul acelui om, iar ele nu 
pot fi obţinute în siguranţă decât de către un profesionist. 
Ca atare, cel mai indicat este ca fata respectivă să ajungă 
la un psihoterapeut, care împreună cu partenerul ei să 
încerce să-i schimbe percepţia în privinţa sexualităţii. 

Când primeşti o sarcină... 

Una dintre raţiunile vieţii sexuale este aceea a 
procreării. Corpul, dar şi comportamentul tău sunt făcute 
special pentru a favoriza apariţia unei sarcini dorite, fie că 
eşti băiat, fie că eşti fată. Deşi oamenii caută cu înfrigurare 
zonele plăcerii şi divertismentul prin sex, se pare că cele 
mai plăcute ipostaze sexuale sunt tot cele care duc la 
sarcină. De exemplu, tendinţa de a face dragoste cât mai 
des a apărut pentru a creşte şansele fecundării ovulelor Ei 
de către spermatozoizii Lui... 

Cum să rămâi gravidă 

Se spune că e mai uşor să faci copii decât să-i creşti. 
Într-adevăr, pentru a rămâne însărcinată, trebuie să 
îndeplineşti următoarele condiţii minime: să te afli în 
perioada fertilă a ciclului (de obicei la mijlocul intervalului 
de 28 de zile dintre două sângerări) şi să primeşti cât mai 


aproape de intrarea în uter măcar un spermatozoid. La 
aceste condiţii minime se adaugă însă o serie de alte 
condiţii, de care s-a îngrijit natura: un aparat genital 
dezvoltat, un uter sănătos, ovule produse la timp, spermă 
cât mai fertilă etc. Pentru a creşte probabilitatea de a 
rămâne însărcinată, unei femei îi este recomandată poziţia 
clasică (pe spate), folosită o dată pe zi, mai multe zile la 
rând în perioada fertilă, cu un bărbat care a avut o 
abstinenţă prelungită. E bine să nu se folosească substanţe 
acide în interiorul sau la intrarea în vagin, căci acestea ar 
paraliza şi chiar ucide spermatozoizii; dimpotrivă, sunt 
recomandate băile cu apă, în care s-a pus puţin bicarbonat, 
căci spermatozoizilor le place mediul uşor alcalin. După ce 
face dragoste, e bine ca femeia să stea cam jumătate de 
oră pe spate, cu partea de jos a corpului ceva mai ridicată, 
punând o pernă sub bazin. Pentru a afla cât mai exact în ce 
zi a ciclului au ovulaţia, femeile care îşi doresc o sarcină 
pot măsura temperatura din vagin în fiecare dimineaţă, în 
perioada dintre două menstruaţii. Vor observa că într-o zi 
temperatura scade cu aproape un grad, apoi creşte brusc 
tot cu un grad şi se menţine tot aşa până la ciclul următor. 
Ziua anterioară creşterii temperaturii este cea a ovulaţiei, 
iar la femeile cu cicluri regulate ea este aceeaşi de fiecare 
dată. A face dragoste în acea zi este reţeta cea mai sigură 
pentru a avea un copil. 

O poveste de dragoste în tine 

Ovulul tău se pregăteşte îndelung pentru ziua a 14-a 
a ciclului, când va pleca la „întâlnire cu un necunoscut”. 
Casa lui părintească, unul dintre ovare, se află la câţiva 
centimetri de una dintre trompele uterine; ovulul este 
„exilat” din casă şi s-ar pierde prin abdomen dacă trompa 
n-ar avea nişte degete” cu care să-l prindă dirijându-l spre 
interiorul ei. El este purtat de mişcările fine ale mucoasei 
către uter timp de cinci zile, interval în care ar trebui să 
aibă loc „întâlnirea”. „Partenerul” este unul dintre cele 


300 de milioane de spermatozoizi prezenţi în vaginul unei 
femei care tocmai a făcut dragoste. Spermatozoizii sunt 
activi în corpul femeii cam 48 de ore (unii însă rezistă şi 
zece zile). Călătorind cu trei centimetri pe oră, cam 2000 
dintre aceşti spermatozoizi ajung în trompă la două ore de 
la ejaculare, urmând ca un singur spermatozoid să 
fecundeze ovulul, penetrându-l cu capul lui ţuguiat. Va să 
zică, bietul ovul nici nu ajunge în uter, că se şi trezeşte 
fecundat; imediat după aceea, el va suferi diviziuni 
succesive şi va călători către partea de sus a uterului, 
cuibărindu-se acolo. De acum înainte, modificări rapide vor 
avea loc nu numai în embrion, ci şi în corpul viitoarei 
mame. 

Cum să nu rămâi gravidă 

Poate tocmai modificările produse de sarcină în 
corpul tău sau frica de consecinţele ei sociale te fac să 
eviţi o astfel 

de situaţie. Sau poate pur şi simplu nu ai chef de 
complicaţii şi de aceea vrei să ştii cum se poate evita o 
sarcină nedorită. Ei bine, pentru a evita sarcinile, trebuie 
să foloseşti una dintre piedicile care pot împiedica 
procesul descris mai sus. Poţi face dragoste cu un bărbat 
care are vasectomie (canalele lui deferente sunt 
secţionate, astfel încât sperma nu mai poate ajunge la 
exterior), poţi folosi pastile anticoncepţionale pentru a nu 
mai avea ovulaţii, poţi face dragoste evitând ejacularea în 
vagin, poţi folosi un prezervativ masculin sau unul feminin, 
ambele reţinând sperma în interiorul lor, poţi folosi 
anticoncepţionale locale care conţin o substanţă acidă ce 
distruge spermatozoizii, poţi pune la intrarea în uter un 
„căpă-cel” care opreşte pătrunderea spermei, sau un 
bureţel cu substanţe spermicide, îţi poţi implanta în uter 
un sterilet care împiedică nidarea (cuibărirea) ovulului 


fecundat, poţi chiar să faci o operaţie de secţionare a 
trompelor uterine prin care ar trebui să călătorească 
ovulul la „întâlnire”, sau poţi, pur şi simplu, să faci 
dragoste cu mult în afara perioadei fertile. Fiecare dintre 
aceste metode are eficienţa, riscurile şi detaliile ei, pe care 
le poţi afla de la un cabinet de planificare familială. 

Sex şi încredere 

Aşa cum dragostea este oarbă, şi încrederea poate fi 
oarbă. Ia-ţi prietenul de braţ, închide ochii şi încearcă să 
mergi astfel pe stradă măcar vreme de un minut. Vei vedea 
cât de greu e... Dobândirea imediată a încrederii în 
persoana pe care o iubeşti arată cât de uşor îl poate 
domina instinctul sexual pe cel de conservare. Şi, pentru 
ca lucrurile să fie şi mai complicate, trebuie spus că şi 
instinctul de asimilare prin cunoaştere este superior celui 
de conservare. Prin urmare, cel puţin două laturi 
instinctive ale fiinţei tale îţi spun la această vârstă să laşi 
deoparte teama şi să te încrezi în persoana iubită... 

Încrederea se defineşte în timp 

În viziunea lui Erikson, primul stadiu de dezvoltare 
psihologică a omului este cel de dobândire a încrederii, 
desfăşurat în primul an de viaţă (v. Stadiile lui Erikson, vol. 
I). E vorba de o încredere primară în tot ceea ce este, 
manifestată sub forma unei dependențe necondiționate. Pe 
măsură ce în psihicul copilului se dezvoltă conştiinţa de 
sine, cresc şansele de a conştientiza faptul că în unele 
persoane are încredere, iar în altele nu. Copiii par naivi 
tocmai pentru că li se poate câştiga încrederea cu lucruri 
considerate de adulţi ieftine (o minciună, o ciocolată). 
Fiind fiinţe sociale, oamenii au nevoie să acorde şi să aibă 
parte de încredere. Când cineva are încredere în tine, te 
confirmă ca individ cu influenţă socială. Această nevoie 
subtilă face parte din aceeaşi categorie cu nevoia de a ţi se 
tine minte numele, de a putea convinge sau chiar hipnotiza 
alţi oameni. 


Încredere şi ataşament 

Pe măsură ce relaţiile intrafamiliale se consolidează 
pe criterii afective, se produce un ataşament care aduce 
după sine o încredere secundară faţă de cei cu care 
convieţuieşti,  împărtăşindu-le multe. Aceasta este 
încrederea în persoana care este „cineva” pentru tine („Am 
încredere în ea pentru că este mama mea”) şi faţă de care 
ai dezvoltat nu numai un ataşament, ci şi o apartenenţă. 
Urmează dobândirea încrederii în cineva care a făcut ceva 
pentru a ţi-o câştiga (de exemplu, ţi-a făcut o confesiune şi 
astfel ţi-a devenit prieten). 

Încredere în străini 

Dobândirea încrederii într-un străin este un proces 
prin care cineva sistematizează anumite trăsături ale cuiva 
ca fiind securizante. Dar nu numai faptele, ci şi un anumit 
tip de figură, un anumit ritm al mişcărilor, o oarecare 
siguranţă de sine sunt elemente care te pot face să simţi o 
încredere necondiționată faţă de o persoană căreia de fapt 
nu-i pasă de tine. Acest lucru se întâmplă pentru că acea 
persoană îţi aminteşte de cineva din familie, faţă de care ai 
o încredere primară. Aşa cum am menţionat la „lecţia” 
despre discursul persuasiv (v. Cu părinții pe cap), 
persoana de încredere este 

profesionistă, convingătoare prin gesturi şi atitudini, 
curată din punct de vedere etic. 

Cum se dobândeşte încrederea Dacă eşti străin faţă 
de cineva, îi poţi câştiga încrederea pe două căi: prin 
îndepărtarea unor pericole evidente şi prin anularea 
capacităţii de a resimţi teama. In privinţa dobândirii 
încrederii prin îndepărtarea pericolelor, legendele sunt 
pline de povestiri relatând legătura durabilă ce s-a stabilit 
între un leu şi un viteaz care i-a scos un ghimpe din labă. 
Şi în realitate, un pacient capătă încredere mai mare într- 


un medic care i-a făcut o operaţie reuşită decât într-un 
sudor care i-a acoperit balconul. 

În privinţa anulării capacităţii de a simţi teama, 
aceasta se realizează de obicei prin sugestie, folosind 
cuvinte sau gesturi imperative. Există o parte raţională şi 
una afectivă a fricii. Tot aşa, încrederea are o componentă 
raţională şi una emoţională, aceasta din urmă conturând 
ataşamentul faţă de persoana care-ţi inspiră încredere. 
Partea raţională este folosită în elaborarea unei explicaţii 
pentru faptul că ai încredere în cineva. Partea afectivă iese 
la iveală atunci când persoana traumatizată constată că, 
deşi ar trebui să se teamă, nu resimte teamă. Cu toate că 
încrederea unei femei într-un bărbat se bazează pe fapte şi 
mai puţin pe cuvinte, sunt femei care capătă încredere 
oarbă într-un bărbat în doar câteva secunde, fiind 
fascinate de figura lui sau de o simplă expresie imperativă 
rostită de el. 

„Nu mai am încredere în nimeni |”. 

Uneori e uimitor cât de puţin îi trebuie unei persoane 
ca să-şi piardă încrederea în ceilalţi. Acea persoană 
obişnuieşte să spună: „Am oferit totul şi am fost trădată”. 
De fapt, e vorba de pierderea încrederii în persoana 
reprezentativă pentru sexul opus: „Nu mai am încredere în 
bărbaţi” sau „Nu mai am încredere în femei”. Lipsa de 
încredere este exprimată tocmai în prezenţa celui care se 
poartă mai afectuos, mai atent, mai demn de încredere. 
Acest comportament este o rămăşiţă a ceea ce face un 
copil atunci când este persecutat de un străin: se răzbună 
pe mama lui. Într-o astfel de situaţie, nu trebuie să faci o 
dramă din afirmaţia generalizatoare şi nici s-o transformi 
într-o piedică permanentă a relaţiei cu acea persoană. Pur 
şi simplu, trebuie s-o antrenezi într-un şir de evenimente 
care să vorbească în locul tău. 

Abuz de încredere 

Cui îi aparţine încrederea? Celui care o inspiră sau 


persoanei care o resimte? Dacă judecăm după criteriile 
sugestiei şi hipnozei, încrederea este mai degrabă 
capacitatea persoanei care se simte încrezătoare şi nu a 
persoanei în care ea are încredere. Când ai încredere în 
cineva pe motiv că „este pentru tine” şi nu pentru că a 
făcut ceva pentru tine, ai tendinţa de a te întoarce la acea 
persoană chiar dacă te dezamăgeşte, ca un copil care, 
bătut de mama sa, tot la ea în braţe se duce să plângă. 
Oamenii cu personalitate narcisistă caută cel mai adesea 
să profite de încrederea cuiva. De asemenea, când 
personalitatea unuia dintre parteneri este marcată de 
tulburări isterice, între cei doi se manifestă numeroase 
conflicte ce au la bază dilema încrederii. 

Bănuitor în dragoste 

Când nu ai încredere în tine, devii bănuitor faţă de 
ceilalţi. Dacă ţi s-au rupt cumva pantalonii în fund, ţi se 
pare că toată lumea râde de tine pe la spate, deşi e evident 
că nu despre tine e vorba. În timp ce încrederea este o 
formă de relaţionare prin inhibiţie, suspiciunea este o 
producţie a minţii tale. Delirul paranoid, extrema formă de 
suspiciune la om, este o alterare a gândirii care începe să 
producă idei despre ce tot fac ceilalţi împotriva lui. Gelozia 
este strâns înrudită cu această tulburare a gândirii, fiind şi 
ea o producţie mentală şi nicidecum o lipsă a încrederii. 
Cu alte cuvinte, gelozia nu apare din lipsă de încredere în 
partener, ci datorită lipsei de echilibru a minţii, care nu 
poate evita producţiile de idei în exces. Dacă vrei ca relaţia 
cu persoana iubită să fie ferită de gelozie. 

trebuie să-i cultivi încrederea în ceea ce eşti pentru 
ea şi nu în ceea ce faci... 

Increderea informată 

În managementul relaţiilor umane există de câţiva 
ani termeni precum „decizie informată” şi „consimţământ 
informat”. Ele exprimă necesitatea omului modem de a 


dispune de informaţie înainte de a lua o decizie. Această 
atitudine este menită să reducă riscurile acelei decizii, 
aducând beneficii atât celui investit cu încredere, cât şi 
celui care oferă încredere. Decizia de a avea încredere în 
cineva trebuie luată în deplină conştientă şi pentru o 
perioadă limitată de timp, dar fără să fie marcată de 
suspiciune. Nu poţi spune cuiva: „După ce mi-ai făcut asta, 
nu mai am niciun strop de încredere în tine”. Încrederea 
într-o persoană dragă trebuie ancorată în prezent, 
condiţionată de faptele zilei respective şi nu garantată pe 
veşnicie. Atunci când ştii că ai de pierdut foarte mult 
pierzându-ţi încrederea în cineva, trebuie să anunţi din 
timp ce măsuri vei lua şi să te ţii de cuvânt. 

3 Idei cu transmitere sexuală 

Făcând dragoste, oamenii se pot influenţa unii pe 
alții radical, schimbându-şi chiar destinele. După prima 
noapte de dragoste, o fată poate rămâne ataşată mulţi ani 
de partener, chiar dacă el se dovedeşte a fi un om de 
nimic. Printr-un mecanism pe care psihologii îl numesc 
raţionalizare, ceea ce este trăit la început sub imperiul 
impulsului este evaluat, asociat, ierarhizat, personalizat, 
transformat în concluzie. Şi acestea, în bună parte, depind 
de partenerul tău. 

Delia mergea la ore de balet în fiecare săptămână. 
Părinţii au încurajat-o să considere baletul o carieră şi să 
muncească asiduu pentru ea. Erau bucuroşi că fiica lor, 
credincioasă şi virgină, va avea o pasiune încântătoare 
pentru orice fată. N-au trecut nici două săptămâni de 
balet, că Delia mi-a scris la radio, mărturisindu-mi o 
nelămurire care suna cam aşa: „Profesorul meu de balet 
este un om extraordinar. Este un balerin desăvârşit, aş 
vrea să fiu ca el, mai ales că şi el mă crede deosebită. Ieri 
a vrut să facă lecţii doar cu mine; mi-a spus că sunt făcută 
pentru balet şi că mă potrivesc cu el. Oare e normal să 
spună asta?” Răspunsul meu a fost: „Cred că trebuie să 


joci două roluri distincte faţă de profesorul tău: unul de 
elevă care îl respectă şi altul de fată frumoasă care nu-l 
acceptă. Ar fi normal să predomine rolul de elevă, iar cel 
de fată să fie reglementat cu ajutorul unor oameni pe 
măsura profesorului. Nu uita că atingerea transformă un 
bărbat într-o bombă cu fitil, iar ţie îţi poate dezvolta un 
ataşament nepotrivit. Vorbeşte cu tatăl tău să te aducă la 
balet de fiecare dată, pentru ca el şi profesorul să se 
cunoască mai îndeaproape”. La doar câteva zile, o altă 
scrisoare de la Delia îmi mărturisea: „Profesorul mi-a spus 
că trebuie să fiu a lui. Nu i-am 

& 2 ggă-z & kputut spune tatălui meu asta, mai ales 
că profesorul a ținut să-mi spună că, dacă nu sunt o elevă 
disciplinată, va avea grijă ca baletul meu să nu mai existe. 
Mă obsedează persoana acestui om; ba este atent cu mine, 
ba este rece şi ameninţător. Cum să-l fac să mă înţeleagă?” 
Răspunsul meu era: „Trebuie neapărat să vorbeşti cu un 
adult care vă cunoaşte pe amândoi. Nu poţi rezolva 
singură această problemă decât nemaifrecventând orele de 
balet măcar o vreme/ l-am dat şi un număr de telefon la 
care să-mi ceară ajutorul la nevoie. Ştiam că profesorul 
trebuie să primească urgent un semnal ferm de la un 
adult. A urmat o tăcere în scrisorile Deliei, iar după vreo 
două luni un mesaj teribil mi-a parvenit: „Urma să avem 


spectacol cu un ansamblu de balet celebru. La ultima 
repetiţie profesorul m-a violat în depozitul de costume. Nu 
mă mai duc la balet. Nici nu mai ies din casă”. Cu toate 
apelurile mele prin radio, Delia nu a mai apărut. 

Pygmalion şi femeia lui 

Legenda spune că Pygmalion, un tânăr şi talentat 
sculptor, s-a străduit mulţi ani să creeze o statuie la fel de 
frumoasă ca femeia din închipuirea lui. Pe măsură ce 
sculpta, Pygmalion se îndrăgostea tot mai tare de opera 
lui, iar când aceasta a fost gata, s-a dovedit a fi atât de 
reuşită, încât a prins viaţă. Tot astfel, a prins viaţă şi 
iubirea lui Pygmalion pentru creaţia lui... 

De ce e sculptorul bărbat? 

Dacă ar fi să alcătuim un cuplu ideal, am căuta 
probabil un bărbat cu experienţă şi o femeie pură. Acest 
lucru este intuit până şi de cei mai începători băieţi care, 
aflându-se în situaţii concrete cu partenera lor, afişează 
alura unui bărbat sigur pe el, care ştie totul şi are o 
explicaţie pentru orice. Astfel, se iveşte posibilitatea de a 
se manifesta cel mai controversat atribut al masculinităţii: 
dominaţia partenerei. O fată care are convingeri feministe 
(feminismul este o mişcare socială care promovează 
interesele femeii într-o lume dominată de bărbaţi) ar 
protesta vehement împotriva ideii de dominație masculină, 
dar tot ea ar fi aceea care, aflată într-o situaţie de cuplu 
incertă, ar spune că are nevoie ca el să facă ceva. Şi tot 
femeile sunt acelea care, solicitate să facă descrierea 
bărbatului ideal, adaugă adesea: „Aş vrea să simt că mă 
domină”. Relaţia dintre bărbat şi femeie în interiorul 
cuplului se bazează pe roluri şi nu pe egalitate cu orice 
preţ. De altfel, orgoliul de a nu pierde în faţa celuilalt este 
una dintre cauzele conflictului cu acea persoană. 
Dominația partenerei, chiar şi temporară, este pentru 
bărbat atât de încurajatoare, încât poate predispune la 
generozitate şi tandreţe. In schimb, simțindu-se dominat 


de partenera lui, bărbatul va deveni agresiv, exagerând 
intensitatea loviturilor adresate ei, pentru a se ridica 
deasupra prin forţă. 

Dar şi femeia poate sculpta... 

Să fie lucrurile chiar atât de dure şi nedrepte când e 
vorba de un bărbat şi o femeie? Din păcate, da. Asta 
înseamnă că băiatul trebuie să-şi înceapă viaţa sexuală cât 
mai devreme şi să facă pe durul, iar fata să nu aibă 
experienţă şi să facă pe naiva? Nici chiar aşa. După cum 
am spus mai sus, e vorba despre roluri învăţate. Ele nu 
trebuie să fie exercitate permanent, ci doar în situaţii 
limită sau simbolice. O situaţie limită este aceea care are 
consecinţe serioase asupra celor doi, cum ar fi apărarea de 
un agresor. O situaţie simbolică, în schimb, nu are 
consecinţe prea grave, dar duce la concluzii despre o stare 
de fapt care se repetă adesea (de exemplu, situaţia în care 
unul îi spune celuilalt: „Taci, acum vorbesc eu”). Uneori, ea 
este aceea care domină şi are pretenţia că-şi formează 
partenerul. Dar nu dominaţia ajută o femeie să facă din 
partenerul ei persoana ideală; pentru ca ea să aibă 
posibilitatea de a influenţa dezvoltarea acestuia, trebuie să 
acţioneze prin intermediari sau prin aşa-zisa metodă „în 
doi timpi”. Intermediarii sunt, de preferat, persoane pe 
care partenerul le preţuieşte şi de care este obişnuit să 
asculte: de exemplu, mama sau prietenul cel mai bun. In 
ceea ce priveşte influențarea lui în doi timpi, ea se aplică 
astfel: ea îşi emite întâi părerea sub forma unui capriciu pe 
care el nu trebuie să se simtă obligat să-l îndeplinească, 
dar simte că-l poate îndeplini, iar mai târziu (după câteva 
zile) ea aminteşte despre acel capriciu ca despre ceva 
aproape realizat. 

Influențe reciproce 

Mulţi oameni de bun-simţ ar spune că cel mai bine e 
ca cei doi să se întâlnească virgini şi să se formeze unul pe 
altul, aşa cum trebuie să fi făcut Adam şi Eva. Să nu uităm 


însă că lumea de astăzi este fundamentată pe prejudecăţi 
cum ar fi dublul standard (ce e valabil pentru bărbaţi nu e 
valabil şi pentru femei), conceptul supraspecializării 
profesionale, sau ideea că numai făcând lucruri şocante vei 
putea ieşi în evidenţă. Aceste tare ale societăţii actuale le 
cer imperios celor doi exercitarea unor roluri cât mai 
distincte, pentru ca ei să simtă că au format un cuplu de 
succes. Cu siguranţă că cei doi parteneri se influenţează 
reciproc; dar într-un cuplu modern, unul se poate folosi de 
influenţa celuilalt pentru a afla ceva mai degrabă despre el 
însuşi decât despre partener. 

le-ar putea trăda statuia? 

„Am învăţat-o tot ce trebuie să ştie o femeie, am 
ridicat-o din noroi şi ea m-a trădat cu cel mai bun prieten!” 
Ţi se pare cunoscută această frază? Ea exprimă situaţia în 
care persoana radical schimbată de viaţa de cuplu simte 
nevoia să caute un alt partener, potrivit statutului nou 
dobândit. Dacă judecăm prin prisma devenirii fiecăruia, 
constatăm că modificările treptate ale personalităţii 
partenerei sunt menite să ducă la o revoluţie interioară, 
soldată cu obţinerea unei noi identități. Astfel, cea care a 
fost formată de-a lungul anilor va zice într-o zi: „Eu sunt 
altcineva şi am nevoie de alte persoane înjur”. De aceea, 
dacă te-ai decis să-ţi influenţezi radical partenerul, e 
important să nu-i dai de înţeles că a devenit altcineva, ci că 
e aceeaşi persoană, cu performanţe îmbunătăţite. Din când 
în când e bine să depeni amintirile începutului vostru 
comun, astfel încât să nu se piardă legătura cu situaţia 
care v-a unit. 

Unul pe viaţă 

Sună a sentinţă? Credeţi că este o pedeapsă destul 
de mare, dragi băieţi, să aveţi o singură parteneră pe 
viaţă? Unii dintre voi vor spune: „Da. E prea mult să ai 
prea puţin”. În schimb, unele fete vor spune că ar fi 
minunat să aibă un singur bărbat toată viaţa (mai ales 


dacă este persoana iubită...). De ce oare în sânul speciei 
noastre s-a dezvoltat de mii de ani această discrepanţă 
dintre băieţi şi fete? Băieţii vor mai multe fete, fetele vor 
un singur băiat. 

Bărbat ca tata nu găsesc! 

Tatăl este cel care poate orice; el promite, aduce, 
face, e vesel, apreciat de alţii, se impune. Tandreţea lui e 
ca un asalt, nu poţi să scapi de ea. Pe el îl aşteaptă fetiţa 
lui, să-i arunce prima privire când intră în casă. Aşa ajunge 
ea să spună: „Când o să fiu mare, o să mă mărit cu tata!”, 
iar mai târziu: „Eu n-o să mă mărit niciodată, pentru că om 
ca tata nu găsesc!” Poate că fetele, ajungând femei, încep 
să nu mai dorească să aibă un singur bărbat. lată un caz: 

O fată frumoasă, ai cărei părinţi erau despărțiți, a 
vrut să-şi vadă tatăl, după mulţi ani. L-a găsit beat şi a fost 
şocată să vadă că făcea tot ce putea pentru a se culca cu 
ea. Astfel, fata a cunoscut sexul de la cine nu trebuia şi ani 
de zile s-a simţit îngrozitor. La puţin timp după agresiune, 
pasiunea ei ascunsă a devenit seducerea bărbaţilor cu 
autoritate (profesor de pictură, antrenor de tenis), dar 
când vreunul dintre aceştia se apropia s-o atingă, groaza 
se instala rapid pe faţa ei. A reuşit să-şi facă un prieten, a 
învăţat de la el ce înseamnă dragostea de la un capăt la 
altul, dar alt bărbat nu mai poate exista în viaţa ei. Dacă 
iubitul tău e perfect, mai poate exista un alt bărbat în viaţa 
ta? 

Aparent, e o chestiune de morală... 

În primul rând, se pune, bineînţeles, problema 
moralității. Fetele sunt învăţate că nu e frumos, nu e bine 
să ai mai mulţi parteneri. E ideal să ai un singur iubit cu 
care să faci dragoste în noaptea nunţii, rămânând cu el 
toată viaţa. Problema pe care mi-o pun ca psihiatru, dragi 
prieteni, nu este dacă e bine sau rău, ci dacă poţi sau nu 
poţi să faci acest lucru. Apropiaţii îţi vor spune să te uiţi în 
jur, pentru că mulţi îşi doresc să fie cu tine, dar tu îi 


respingi spunându-le că nu poţi. Uneori e prea târziu să 
spui că nu poţi. Atunci când au necazuri sau încearcă să-şi 
caute un serviciu, le recomand pacienţilor mei să-şi 
găsească încă un serviciu atâta timp cât le e bine la cel pe 
care-l au în prezent. De ce? Fiindcă acest gest este în 
deplină armonie cu natura umană, potrivit căreia, atunci 
când ţi-e bine, cauţi să-ţi fie şi mai bine. 

Puţină gelozie fiziologică 

Atunci când ţi-e rău, nu eşti în stare nici măcar de 
puţin mai bine. Vedeţi aşadar, dragi fete, că nu trebuie să 
aşteptaţi ziua în care aveţi nevoie ca un alt băiat să vă 
scoată din starea în care sunteţi! Aveţi nevoie de ziua în 
care, simţindu-vă bine, să vă demonstraţi că puteţi fi 
valabile şi pentru alţi băieţi, fără să vă trădaţi iubiții, fără 
să-i înşelaţi, ci doar simțind că aţi putea s-o faceţi. Această 
minimă cantitate de poligamie virtuală este foarte bună în 
cuplu, pentru că produce o mică şi fiziologică gelozie. 
Ştiind că eşti valabilă şi pentru altcineva, partenerul tău va 
simţi mult mai mult pentru tine. Şi, în plus, e important să 
faci asta şi pentru a-ţi satisface nevoia de confirmare ca 
femeie. O bună parte dintre femeile măritate vin la 
psiholog şi-i spun: „Ştiţi ceva? După ce m-am chinuit cu 
soţul meu ani de zile, am făcut dragoste cu un altul şi am 
ajuns la concluzia că sunt într-adevăr femeie, că pot să 
simt o plăcere; nu credeam că poate fi atât de bine”. 
Atunci când ajung să dea sfaturi fetelor tinere, ele vor 
spune: „E bine totuşi să nu ai un partener toată viaţa, 
fiindcă trebuie să ai termen de comparaţie”. 

Două feluri de femei 

Există două feluri de femei care au un singur 
partener în viaţa lor. Din prima categorie fac parte cele 
cărora le e frică de împlinire; li se pare pur şi simplu că nu 
trebuie să treacă peste un prag al vieţii, căci nu ştiu ce se 
află dincolo. 

În cea de-a doua categorie intră femeile cărora le e 


frică de principiile morale, pe care încă nu le-au asimilat. 
Aici e vorba de principiile părinţilor, ale religiei, ale 
partenerului etc. Vedeţi aşadar că frica, şi nicidecum 
principiul, joacă un rol foarte important în dorinţa de a 
avea un singur partener toată viaţa. 

Și cu băieţii cum rămâne? 

Se spune că un bărbat trebuie să cunoască multe 
femei pentru a acumula experienţă. Specia umană este 
poligamă prin genetică, dar monogamă prin opţiune. 
Poligamia bărbaţilor pare a fi o compensație a pericolului 
consangvinităţii la o specie care trăieşte sedentar, în 
comunităţi închise. Cu alte cuvinte, pentru a preveni 
anomaliile genetice ale copiilor, bărbaţii au tendinţa 
instinctivă de a avea mai multe partenere de-a lungul 
vieţii. Acest lucru se vede foarte clar în comportamentul 
celor obişnuiţi să călătorească - şi care îi asimilează şi 
influenţează pe alţii - lucruri menite să-i transforme în 
parteneri viabili. Un bărbat lipsit de această experienţă va 
ajunge desconsiderat tocmai de femeia lui. 

În concluzie, e bine sau nu? 

E bine să poţi avea un singur partener toată viaţa; 
dar aceasta trebuie să fie o alegere făcută în cunoştinţă de 
cauză. lar pentru a alege în cunoştinţă de cauză, ai nevoie 
de mai mulţi parteneri... Important este să nu ţi se pare că 
eşti forţată să rămâi cu cineva cât vei trăi; trebuie să simţi 
cât mai clar că ai mai putea fi şi cu altcineva, dar păstrezi 
pentru omul vieţii tale ceva ce n-ai oferit nimănui... 

Religie şi sex 

Pentru unii adolescenţi, pe locul întâi stă credinţa 
religioasă impusă de părinţi şi abia apoi se face loc 
dragostei faţă de o persoană anume. Pentru alţii, există 
întâi aventura dragostei şi, mai târziu, odată cu 
experimentarea disperării, survine întoarcerea către 
Dumnezeu. Fiind convins că el poate face orice şi nu are 
nevoie de divinitate pentru a reuşi, un tânăr poate să 


spună: „Eu nu cred decât în mine însumi”. 

Religia ca piedică 

Religia te împiedică să-ţi împlineşti dezideratele 
atunci când nu vine din tine, ci din altul. Adesea, am putut 
întâlni tineri sau tinere ai căror părinţi erau credincioşi, 
fiind instituţionalizaţi într-o Biserică sau alta. Ştiind că, de 
obicei, un copil crede în părinţii lui, acei părinţi se simțeau 
îndreptăţiţi să impună aceeaşi credinţă copiilor. Dar vârsta 
adolescenţei, cu preocupările ei „păcătoase”, cum ar fi 
cunoaşterea, răzvrătirile şi sexualitatea, nu rezonează prea 
bine cu vârsta adultă sau cu bătrâneţea, la care credinţa 
atenuează cel mai bine neliniştile morţii. 

Aşadar, pentru adolescenţi se naşte o dilemă: te naşti 
în credinţa părinţilor tăi şi o păstrezi toată viaţa sau îţi 
alegi credinţa după cum îţi dictează propria conştiinţă? 
Dacă aducem la un numitor comun religia şi psihologia, 
putem spune că un copil se naşte cu o credinţă sau cel 
puţin cu o atitudine pozitivă faţă de lume, fără să poată 
exprima acest lucru în cuvintele vreunei religii. De altfel, 
puritatea copilului este evocată de mai toate religiile ca 
exemplu pentru credinţa adulţilor. Din aceste „axiome”, 
putem deduce că aparţii religiei în sânul căreia te naşti, 
adică a părinţilor tăi. La vârsta adolescenţei pot exista 
momente de luptă crâncenă între dragostea şi religia 
aceleiaşi persoane, deoarece cunoaşterea erotică, 
neconsfinţită prin căsătorie, dar devenită prioritară la 
această vârstă, este considerată de religie ca fiind un păcat 
grav. 

Cum împaci credinţa cu viaţa sexuală? 

Credinţa te învaţă să iubeşti cu adevărat. Citind 
cartea credinţei şi căutându-i înțelesurile în jurul tău, vei 
vedea că există o armonie între iubirea faţă de un om şi 
iubirea faţă de Dumnezeu. lată, reformulate în spiritul 
acestei cărţi, câteva învățături ale Bibliei care s-au dovedit 
a fi valabile în numeroase situaţii ale vieţii în doi: 


— Să oferi fără să aştepţi vreo recompensă; 

— Să nu râvneşti la partenerul altuia; 

— Să nu cauţi doar plăcerea în cele ce faci; 

— O dată căsătorit, să-i laşi pe părinţii tăi pentru a fi 
cu partenerul de viaţă; 

— Să protejezi viaţa care se naşte din viaţa ta 
sexuală. 

Infrânate şi desfrânate 

Ca om, eşti o fiinţă prin excelenţă hedonică, adică 
profund ataşată plăcerii (v. Cu plăcere, vol. 1). Multe dintre 
problemele vieţii tale sunt condiţionate de relaţia cu 
plăcerile pe care le cauţi. Dacă ceri sfatul unui psiholog, el 
îţi va spune că esenţa formării caracterului unui om stă în 
dobândirea capacităţii de autocontrol prin amânarea 
plăcerilor. Dacă ceri sfatul unui preot, îţi va spune la 
rândul lui că nu există împăcare între dorinţă şi credinţă şi 
că trebuie să renunţi la plăcere pentru a fi mântuit. Stilul 
de viaţă care cultivă renunţarea la plăcere se numeşte 
asceză şi este pus în practică prin celibat (virginitate, 
renunțare la căsătorie) şi sărăcie (renunţarea la profitul 
material). Pe de altă parte, creştinismul susţine cu tărie 
procrearea încă de când Dumnezeu i-a promis lui Abraham 
că va avea descendenţi câţi firele de nisip, făcând din 
înmulţirea poporului evreu un lucru de maximă 
însemnătate. Semnificativ în acest sens e că una dintre 
cele mai aspre pedepse divine a primit-o Onan, personajul 
biblic care, în loc să asigure urmaşi cu nevasta fratelui său 
mort, a preferat să-şi arunce „sămânţa” pe jos. 

Sex şi lege 

Pentru a asigura libertatea fiecărui individ fără ca 
acţiunile unuia să afecteze interesele celorlalţi, oamenii au 
stabilit de-a lungul timpului convenţii şi reguli sociale, cu 
titlu de obligativitate universală. In ziua de azi, legea este 
aplicată de stat prin instituţii specializate. Toţi cetăţenii 
unei ţări sunt obligaţi să cunoască legea, şi de aceea niciun 


agresor sexual nu rezolvă nimic spunând: „Nu ştiam că 
încalc legea”. Iată de ce confruntarea cu legea a devenit 
una dintre implicaţiile cele mai grave ale vieţii sexuale a 
unui tânăr într-o societate modernă. 

Cum este incriminat sexul în general, legea 
recunoaşte intimitatea sexuală a indivizilor, dar 
incriminează adesea manifestările sexuale în public. Noroc 
că delimitarea a ceea ce este sexual e destul de clară din 
punct de vedere legal: nu e vorba de sărut, mângâieri sau 
alte tandreţuri, ci de acte ce implică organele genitale ale 
cel puţin unuia dintre parteneri. De asemenea, există o 
serie de factori agravanţi, cum ar fi existenţa unei victime 
minore, agresarea sexuală în grup, practicarea 
perversiunilor sexuale, consecinţele patologice asupra 
victimei, rezultarea unei sarcini, posibilitatea ca agresorul 
să fi avut un rol în educarea sau îngrijirea victimei etc. 
Pentru a fi cât mai obiectivă în aprecierea delictului 
sexual, instanţa are nevoie de martori, de probe precum 
prezenţa spermei în vaginul victimei, durata spitalizării 
pentru refacerea victimei etc. 

Viol, abuz sexual 

Violul este situaţia în care, împotriva 
consimţământului victimei sau profitând de faptul că 
victima nu are posibilitatea sau discernământul de a-şi 
exprima consimțământul, agresorul întreţine relații 
sexuale cu ea. Abuzul sexual şi hărţuirea sexuală nu sunt 
deocamdată incluse ca atare în legislația românească, dar 
merită menţionate, căci nu se ştie dacă nu vei fi chiar tu 
acela care va acoperi această carență (v. Aluziile la sex)... 
Legea nu precizează dacă victima unui viol este un bărbat 
sau o femeie, ci o denumeşte generic „persoană”. Practic, 
nu prea sunt întâlnite cazuri de viol săvârşite de femei 
asupra bărbaţilor. Teoretic, o femeie poate supune fizic un 
bărbat şi poate obţine o erecţie împotriva voinţei lui prin 
metode chimice (afrodiziace), fizice (de exemplu, prin 


strangulare prelungită!) sau „psihologice” (cum ar fi sexul 
oral). Însă situaţia în care o femeie face uz de putere 
pentru a obţine o satisfacţie sexuală de la o persoană de 
sex masculin este încadrabilă mai degrabă în categoria 
abuzului sexual decât în aceea de viol. 

Consimţământ şi discernământ 

Consimţirea la o relaţie sexuală poate fi dedusă atât 
din vorbe, cât şi din atitudini. În general, se consideră că 
nu ţi-ai dat consimţământul dacă ai spus „Nu!” şi dacă ai 
încercat să eviţi întrunirea condiţiilor de a fi agresată 
sexual. Situaţia agresorului nu este ameliorată de faptul că 
victima şi-a exprimat consimţământul de a avea relaţii 
sexuale cu el, dacă acea victimă era minoră (avea deci sub 
18 ani). Cât timp este minoră, o persoană este 
reprezentată în faţa legii de către tutorii ei legali, care pot 
fi părinţii sau alte persoane şi instituţii numite de lege în 
această funcţie. În ceea ce priveşte discernământul, el este 
capacitatea cuiva de a lua decizii în cunoştinţă de cauză şi 
de a prevedea consecinţele faptelor sale. Această 
capacitate este evaluată de către experţi numiţi de o 
instanţă legală, atunci când există suspiciunea că făptaşul 
„nu ştia ce face”. De exemplu, e posibil ca o persoană 
retardată mintal sau afectată de o boală psihică gravă să 
nu aibă discernământ, dar să manifeste o oarecare 
dezinhibiţie şi instabilitate, care o predispun la agresiuni 
sexuale împotriva celor din jur. Dacă această persoană va 
săvârşi un viol, ea nu va fi pedepsită cu închisoarea, ci va 
primi un tratament obligatoriu într-un spital cu regim 
special. 

Expertiza medico-legală 

Dacă ai suportat o agresiune sexuală, trebuie să ştii 
că ai de luat câteva măsuri urgente. Ele privesc siguranţa, 
sănătatea şi interesele tale. Pentru siguranţa ta, trebuie să 
apelezi la poliţie sau să faci în aşa fel încât măcar încă o 
persoană de încredere să aibă cunoştinţă despre acest 


eveniment. Pentru sănătatea ta, trebuie să reduci la 
minimum riscul de a avea hemoragii, infecţii, o sarcină sau 
dezechilibre psihice, iar pentru aceasta trebuie să te 
prezinţi la medic în regim de urgenţă. Nu uita că aceste 
urmări sunt cele care îţi pot aminti mai târziu la modul cel 
mai neplăcut ceea ce s-a întâmplat. Atenţie: e bine să te 
speli, mai ales că acest gest este făcut aproape instinctiv 
de către victimele care vor să se „purifice” după un viol, 
dar trebuie să ştii că astfel vei îndepărta în bună parte 
probele pe care le-ar putea examina medicul legist. De 
aceea, priorităţile sunt următoarele: dacă starea sănătăţii 
tale este alarmantă, mergi mai întâi la medicul de urgenţă, 
care te poate trimite cu o ambulanţă la medicul legist sau 
poate redacta în detaliu ceea ce a constatat în urma 
examinării tale. Dacă mai eşti încă în pericol, prezintă-te 
întâi la poliţie. Dacă niciunul dintre riscurile de mai sus nu 
este acut şi nici nu intenţionezi deocamdată să denunţi 
agresiunea suferită, prezintă-te întâi la serviciul de 
medicină legală. Acolo vor fi estimate acele consecinţe 
imediate asupra sănătăţii tale care pot fi folosite ca probe 
de către justiţie. De exemplu, vor fi căutate echimozele 
formate între coapse, prezenţa sângelui în zona genitală, 
existenţa spermei în vagin sau anus, semnele de boală cu 
transmitere sexuală sau de sarcină, va fi evaluat necesarul 
de zile de îngrijire medicală etc. Trebuie ştiut că tot 
medicinei legale îi revine şi competenţa de a efectua 
testele de paternitate în cazul naşterii unui copil 
recunoscut numai de către mamă. 

Contactul dintre lege şi HIV 

Human Imunodeficiency Virus (HIV), virusul care 
produce SIDA (Sindromul imunodeficienței umane 
dobândite), are o răspândire atât de largă şi devastatoare, 
încât a devenit o problemă de sănătate publică (v. Rănile 
sexuale). Ca şi în cazul homosexualității, testarea HIV 
obligatorie a devenit un subiect controversat; ea se 


recomandă persoanelor care prezintă riscul de a transmite 
sau primi virusul: femei însărcinate, angajaţi în 
străinătate, prostituate, utilizatori de drog injectabil etc. 
Dar în momentul de față nicio lege nu poate obliga o 
persoană să facă testul HIV. în schimb, dacă cineva doreşte 
să se testeze, are dreptul la confidenţialitate în privinţa 
identităţii sale, chiar dacă legea obligă laboratorul 
respectiv să raporteze numărul de cazuri de infecţie cu 
HIV găsite la analiză. În legislaţia românească, aflată în 
continuă schimbare, infectarea intenţionată cu HIV a 
cuiva este un delict încadrabil în categoria „otrăvire”. 

Cum te foloseşti de lege 

Deşi reglementarea prin lege a sexualităţii îţi poate 
părea un sacrilegiu şi o încălcare a intimităţii, sarcina, 
boala şi violul sunt aspecte ale vieţii tale sexuale care ar 
putea fi subiecte ale unei măsuri legale aplicate în 
favoarea sau împotriva ta. Pentru a fi sigur că totul e O.K. 
din acest punct de vedere, îţi recomand să faci trei paşi 
esenţiali pentru informarea ta: 

— Navighează pe Internet căutând cuvântul „sex” în 
legile ţării tale; 

— Găseşte cel puţin o persoană care să nu reprezinte 
o autoritate (consilier juridic, lucrător social, medic de 
planificare familială etc), dar cu care să poţi discuta 
aspectele legale ale vieţii tale sexuale; 

— la contact cu acei profesionişti investiţi cu 
autoritate, adică abilitaţi să aplice legea: poliţişti, 
procurori, judecători, experţi, sau chiar Avocatul 
Poporului, care poate apăra un cetăţean împotriva 
abuzului din partea unor instituţii. 

Tine Codul Penal sub pernă! 

lată câteva sancţiuni legale legate de viaţa ta 
sexuală, aşa cum apar ele în Codul Penal acum, în 
momentul în care eu scriu această carte; trebuie să 
menţionez aici că sancţiunile de mai jos privesc o persoană 


care a împlinit 18 ani, dar că şi minorii sunt răspunzători 
în faţa legii. 

Art. 197. Raportul sexual cu o persoană de sex 
feminin, prin constrângerea acesteia, sau profitând de 
imposibilitatea ei de a se apăra ori de a-şi exprima voinţa, 
se pedepseşte cu închisoare de la 2 la 7 ani. Pedeapsa este 
închisoarea de la 3 la 10 ani, dacă: a) victima nu împlinise 
vârsta de 14 ani; b) fapta a fost săvârşită de două sau mai 
multe persoane împreună; c) victima se afla în îngrijirea, 
ocrotirea, educarea, paza sau în tratamentul făptuitorului; 
d) s-a cauzat victimei 

O vătămare gravă a integrităţii corporale sau a 
sănătăţii. Pedeapsa este închisoarea de la 7 la 15 ani, dacă 
fapta a avut ca urmare moartea sau sinuciderea victimei. 

Faptele prevăzute în alin. 1 şi 2 lit. a), c) şi d) nu se 
pedepsesc dacă înainte ca hotărârea să fi rămas definitivă 
a intervenit căsătoria dintre autor şi victimă. 

Art. 198. Raportul sexual cu o persoană de sex 
feminin care nu a împlinit vârsta de 14 ani se pedepseşte 
cu închisoare de la unu la 5 ani. Cu aceeaşi pedeapsă se 
sancţionează raportul sexual cu o persoană de sex feminin 
între 14 şi 18 ani, dacă fapta este săvârşită de tutore sau 
curator, ori de către supraveghetor, îngrijitor, medic 
curant, profesor sau educator, folosind calitatea sa. 

Art. 199. Fapta aceluia care, prin promisiuni de 
căsătorie, determină o persoană de sex feminin mai mică 
de 18 ani de a avea cu el raport sexual se pedepseşte cu 
închisoare de la unu la 5 ani. împăcarea părţilor înlătură 
răspunderea penală. 

Art. 200. Relaţiile sexuale între persoane de acelaşi 
sex se pedepsesc cu închisoare de la unu la 5 ani. Fapta 
prevăzută în alin. 1, săvârşită asupra unui minor, asupra 
unei persoane în imposibilitate de a se apăra, ori de a-şi 
exprima voinţa, sau prin constrângere, se pedepseşte cu 
închisoare de la 2 la 7 ani. Dacă fapta prevăzută în alin. 2 


are ca urmare vătămarea gravă a integrităţii corporale sau 
a sănătăţii, pedeapsa este închisoarea de la 3 la 10 ani, iar 
dacă are ca urmare moartea sau sinuciderea victimei, 
pedeapsa este închisoarea de la 7 la 15 ani. Indemnarea 
sau ademenirea unei persoane în vederea practicării faptei 
prevăzute în alin. I se pedepseşte cu închisoare de la unu 
la 5 ani. 

Art. 201. Săvârşirea actelor de perversiune sexuală 
care au produs scandal public se pedepseşte cu închisoare 
de la 1 la 5 ani. 

Art. 202. Actele cu caracter obscen săvârşite asupra 
unui minor sau în prezenţa unui minor se pedepsesc cu 
închisoare de la 3 luni la 2 ani sau cu amendă. 

Art. 203. Raportul sexual între rude în linie directă 
sau între fraţi şi surori se pedepseşte cu închisoare de la 2 
la 7 ani. 

Art. 309. Transmiterea unei boli venerice prin raport 
sexual, prin relaţii sexuale între persoane de acelaşi sex, 
sau prin acte de perversiune sexuală, de către o persoană 
care ştie că suferă de o astfel de boală, se pedepseşte cu 
închisoare de la 6 luni la 3 ani. 

Dragi prieteni, chiar dacă unele dintre aceste 
prevederi legale vor suporta pe viitor modificări - în 
momentul de faţă se discută, de exemplu, posibilitatea 
abrogării articolului 200 -, trebuie să ştiţi că, pentru orice 
faptă calificabilă drept infracţiune, sunteţi pasibili de o 
pedeapsă prevăzută de Codul Penal al României. 

Dimensiunea publică a sexului 

Pe ceilalţi nu prea îi interesează ce simţi tu, dar îi 
interesează tot ceea ce poţi face. Cu cât este mai intim 
ceea ce faci, cu atât mai interesant este pentru ei. Nu te 
simţi doar victimă a celorlalţi, căci şi pe tine te interesează 
ce fac ei. Altfel, nu te-ai uita la televizor aşa de mult şi nu 
ai întreba de câte ori te întâlneşti cu cineva cunoscut: „Ce 
mai faci?” 


Sexul ca scandal public 

Ceva mai sus, în „lecţia” despre legi, era vorba şi 
despre sex ca scandal public. Termenul de „public” 
implică, în cele mai multe cazuri, o asistenţă pasivă. Dacă 
ai o oarecare experienţă de cuplu, ai observat, poate, că 
alte perechi nu sunt atât de impresionate de ceea ce faci tu 
cu partenerul tău. Asta pentru că atunci când ai parte de 
viaţă erotică proprie te afli într-o polarizare necesară 
oricărui cuplu şi devii mult mai tolerant faţă de ceea ce fac 
alţii. În schimb, cele mai „scandalizate” sunt persoanele 
pasive din punct de vedere sexual, cum ar fi bătrânii şi 
virginele, care alcătuiesc prin excelenţă „publicul 
scandalizat”. 

Spectacol sexual în trecut (pe vremea trubadurilor 
francezi, de exemplu), oamenii îşi cântau în public 
dragostea, invocau cu glas tare numele persoanei iubite şi 
îşi ridicau nou-născuţii deasupra capului pentru a-i arăta 
întregii lumi. Unde s-au dus aceste obiceiuri legate de 
bucuria vieţii? Doar femeile mai plâng, pe ici, pe colo, de 
bucurie că au născut. Una dintre problemele cuplurilor 
moderne este aceea că băieţii nu exprimă public ceea ce 
simt, considerând că, dacă ar face aşa, ar deveni 
vulnerabili. Scenele de gelozie par a avea un efect mai 
impresionant asupra celui căruia îi sunt adresate, dacă 
sunt desfăşurate în public. Dar tot aşa şi declaraţiile de 
dragoste: arată mult mai bine în public. Băieţii ar trebui să 
ştie că unei fete îi place foarte mult să fie aleasă dintre alte 
fete şi calificată drept „cea mai” atunci când sunt de faţă şi 
alte persoane (mai ales femei). Cu toate acestea, oamenii 
aflaţi în public fac mai frecvent scene de gelozie decât 
declaraţii de dragoste. Dacă te-ai gândit să faci publice 
unele dintre sentimentele tale, atunci trebuie să ştii puţină 
teorie... 

Limita dintre intim şi public în sociologie există o 
întreagă teorie a distanțelor de la care interacționează 


oamenii. Aceste distanţe limită s-au definit de-a lungul 
timpului în funcţie de dimensiunile funcţionale ale corpului 
uman. lată-le pe cele mai importante: 

Distanţa publică este aceea de la care sunt ţinute 
discursuri. Pentru a putea fi văzut şi auzit, cel care 
vorbeşte trebuie să se urce pe o scenă, la o tribună, sau 
pur şi simplu pe nişte butoaie, aşa cum fac unii cetăţeni ai 
Londrei prin Hyde Park atunci când vor să fie băgaţi în 
seamă. 

Distanţa socială este aceea de la care poţi vedea faţa 
celui ce-ţi vorbeşte şi poţi studia detaliile limbajului său 
non-ver 

bal, astfel încât să-ţi poţi da seama dacă minte sau 
nu. De asemenea, de la această distanţă îl poţi recunoaşte, 
în caz că l-ai mai întâlnit, sau poţi trece pe lângă el pe 
stradă, ca orice trecător. 

Distanţa personală este acea distanţă de la care poţi 
vorbi cu cineva, astfel încât ceilalţi să înţeleagă că discuţia 
respectivă nu-i priveşte. Ea este totuşi suficient de mare ca 
să nu poţi atinge acea persoană, nici chiar întinzând mâna. 

Distanţa intimă este proprie celor care convieţuiesc 
atât de strâns, încât unul poate respira aerul celuilalt fără 
să se simtă jenat. De la această distanţă îl poţi atinge pe 
celălalt şi poţi face o serie de gesturi considerate intime 
(v. Întâlnirea, vol. 1). lar când această distanţă se 
micşorează până la anulare, se poate spune că faci 
dragoste... 

Este evident că, pentru a face publică legătura cu 
persoana iubită, ar trebui să te plasezi la o distanţă mai 
mare decât cea intimă. Dar nu uita un lucru: dacă 
declaraţia de dragoste făcută în gura mare este un lucru 
pozitiv, în schimb povestirea în public a detaliilor isprăvilor 
tale erotice este o mare greşeală. Efectul acestei greşeli 


este devastator, mai ales asupra băieţilor. Aflând că a 
existat un altul înaintea lui şi chiar întâlnindu-l pe fostul 
iubit, prietenul tău va simţi o crispare ori de câte ori va 
face dragoste cu tine; în sinea lui se va insinua îndoiala în 
privinţa propriilor performanţe (v. Cuvintele în sex). 

Mass-media în cartea sa The New Male Sexuality, 
Bernie Silbergeld arată că omul modern este dominat de 
un model fantastic al sexualităţii, care este un produs al 
filmului de tip hollywoodi-an, al Internetului, pornografiei, 
publicităţii şi literaturii erotice. Astfel, au apărut p serie de 
prejudecăţi contemporane, ca următoarele: 

— Personajul pozitiv nu are niciodată probleme 
sexuale; eroii din filme sunt cu toţii virili, iar eroinele au 
toate orgasm; 

— Bărbatul adevărat nu se lasă pradă sentimentelor 
şi nu exprimă ceea ce simte; 

— Sexul este produsul unui falus mare şi tare; 

— Atingerea cuiva este o aluzie la sex. 

În realitate, performanţele sexuale ale personajelor 
din filme sunt sugerate printr-o tehnică video bine pusă la 
punct. În filmele porno pe care le cauţi, poate, cu 
febrilitate, bărbaţii au un sex atât de impresionant datorită 
tehnicilor video de accentuare a dimensiunilor. Femeile 
sunt machiate, luminate şi aşezate în aşa fel, încât să pară 
mai atrăgătoare. De exemplu, pentru a face ca picioarele 
unei femei să pară mai lungi, ea este filmată de jos, ţinând 
camera video cât mai aproape de podea, sau cerându-i-se 
să ţină unul dintre picioare îndoit în faţa celuilalt. În ceea 
ce priveşte durata scenelor erotice, ea este atât de mare 
pentru simplul fapt că sunt alcătuite din colaje de cadre 
filmate la momente diferite. Imaginile porno au şi unele 
beneficii pentru cei tineri, arătându-le în ce măsură 
fanteziile lor pot fi aduse la realitate; ele pot fi afrodiziace 
pentru băieţi, dar chiar şi pentru fete, în funcţie de 
capacitatea celui ce le vizionează de a se transpune în 


rolul vreunuia dintre personaje. 

Sex fe Internet 

Pe vremea părinţilor tăi, băieţii se masturbau 
uitându-se cu jind la fotografiile din reclamele pentru 
ciorapi de mătase sau pentru sutiene. Ar fi dat orice ca 
fata din fotografie să-i facă cu ochiul şi să se dezbrace doar 
pentru el. În ziua de azi, acest lucru este pe deplin posibil, 
căci pe Internet poţi alege şi interacţiona cu aceste 
fantezii. Deşi ţi-ar pica destul de greu să afli că în spatele 
acelei imagini se află un bărbat burtos care se pricepe la 
calculatoare, continui să consumi aceste imagini sexy (v. 
Combinații şi lipeli, vol. I). Pornografia prin intermediul 
Internetului îşi ia libertatea de a recurge la imagini din 
domeniul pedofiliei, zoofiliei, violenţei etc, astfel încât 
devine o formă de crimă asupra unor victime văzute, dar 
necunoscute. La rândul tău, poţi deveni uşor victimă a 
imaginii, mai ales atunci când eşti un consumator de 
publicitate... 

Sexual şi subliminal în publicitate 

Bazându-se pe un instinct accentuat în bună măsură 
la om, publicitatea construită în jurul unor sugestii sexuale 
are efecte garantate asupra consumatorilor. Partenerul 
sexual zărit în publicitate este perfect şi are o atitudine 
pozitivă faţă de tine. De fapt, personajul filmat nu se uită la 
tine, ci la un aparat de filmat negru şi lipsit de viaţă. 
Uneori, când sunt filmaţi copii sau animale, se vede cum 
„actorii” privesc către regizor sau către cei din jur şi 
nicidecum spre aparatul de filmat. Imaginea perfectă a 
celui filmat îţi este prezentată într-un timp suficient de 
scurt ca să nu ai când să parcurgi detaliile, astfel încât 
ceea ce vezi să evoce adevărata imagine perfectă formată 
de-a lungul timpului în creierul tău, şi pentru a fi 
îndeplinită condiţia de contiguitate între imaginea perfectă 


şi produsul promovat. Contiguitatea este termenul folosit 
în teoria formării reflexelor condiţionate; când un stimul 
necondiţionat este transmis la mai puţin de O, 2-0, 5 sec. 
de un stimul condiţionat, se consideră că aceşti doi stimuli 
se află în contiguitate, apărând astfel posibilitatea de a se 
forma un reflex condiţionat. Printr-o tehnică simplă poţi 
diminua efectele publicității subliminale asupra ta, 
folosindu-ţi imaginaţia pentru a completa imaginea 
prezentată cu cea a echipei de filmare... 

Publicitate printre colegi 

În momentul în care ai format un cuplu cu cineva, e 
important să alegi între discreţia, intimitatea acelui cuplu 
şi nevoia de a „te da mare” în faţa celor de-o seamă cu 
tine. Din cauza acestei dileme, unii băieţi adoptă un 
comportament duplicitar: când sunt între patru ochi cu 
fata dorită, se poartă foarte frumos cu ea, în schimb când 
sunt de faţă şi alte persoane o ignoră şi chiar o umilesc. 
Multe dintre dezamăgirile persoanei iubite ar putea să 
apară atunci când îi dai de înţeles că-ţi pasă mai mult de 
imaginea ta în ochii colegilor decât de ceea ce îşi doreşte 
ea de la tine. Pentru o fată, a avea prestigiu erotic 
înseamnă a fi prietena celui mai drăguţ băiat. 

Pentru un băiat, a avea un astfel de prestigiu 
înseamnă a „o pune” şi el cu fata pe care au avut-o alţi 
băieţi. Dar, din moment ce erotismul este o chestiune de 
intimitate, există oare prestigiu erotic? (v. A fi bun la pat). 

Cu părinţii pe cap 

Când ai părinţi e ca şi cum ai avea pământ sub 
picioare. Dar, atâta timp cât ţi-e bine, nu te gândeşti la 
pământul de sub picioare. E demn de dispreţ, căci nu ştie 
decât să existe, tot timpul la fel; el nu pricepe intenţia 
iraţională a omului tânăr de a zbura. Plecând de la această 
metaforă, trebuie spus că-i mult mai greu să discuţi despre 
viaţa ta sexuală cu părinţii decât cu un străin. De ce? Pur 
şi simplu pentru că un potenţial sex ar putea avea loc între 


tine şi un străin, nu între tine şi părinţii tăi. 

Cum e sexul pentru părinții tăi? 

Pe parcursul unei terapii, dacă văd clar că tânărul 
meu pacient are o problemă referitoare la confruntarea cu 
sexul, obişnuiesc să-l întreb: i-ai surprins vreodată pe 
părinţii tăi făcând dragoste (v. În pat cu al treilea, vol. 1)? 
Unii spun că au văzut lucruri de nedescris, alţii afirmă că 
părinţii lor erau aceiaşi, alţii au tendinţa de a pune de la ei 
ceea ce cred că făceau părinţii acolo. 

Pentru a avea o relaţie raţională cu părinţii tăi în 
privinţa sexualităţii tale, trebuie să afli câte ceva despre 
sexualitatea lor. Nu, nu ai nevoie de detalii prea multe, ci 
de un răspuns la întrebarea: cum e sexul pentru părinţii 
tăi? Pentru asta, trebuie să observi dacă se mai sărută, 
dacă dansează cu pasiune unul cu altul, dacă îşi trimit 
priviri de parcă ar avea un secret plăcut, dacă manifestă 
toleranţă sau chiar interes faţă de scenele sexy din filme 
etc. în cazul în care rezultă că părinţii tăi au o viziune 
pozitivă faţă de viaţa lor sexuală, merită să începi o 
campanie de susţinere a acestei atitudini, prin gesturi 
precum deconspirarea sertarului cu prezervative. 

comentarea amintirilor erotice pe care le-au relatat 
etc. Apoi vei putea începe să-i obişnuieşti pe părinţi cu 
imaginea ta sexy, mai ales când stai pe-acasă sau ieşiţi 


împreună la prieteni de-ai lor. Dacă, în schimb, pentru 
aceşti părinţi viaţa sexuală este o inutilitate sau un coşmar 
de care tinerii fac abuz, atunci este mai bine să găseşti o 
formă de delimitare lucidă faţă de ei, căci până la urmă 
acest lucru tot se va întâmpla, sub forma unui conflict. 

Deschiderea discuţiei 

Din moment ce te-au făcut pe tine, părinţii au ceva 
experienţă sexuală. Tatăl tău a văzut măcar pentru o 
vreme ceva frumos la mama ta, a reuşit să facă măcar o 
penetrare în viaţa lui şi s-a confruntat măcar odată cu 
spectrul orgasmului femeii. La rândul ei, mama îşi 
aminteşte cu siguranţă cum a fost prima noapte de 
dragoste şi a avut măcar o dată un moment de cumpănă 
care suna cam aşa: „Să păstrez acest copil sau mai bine să- 
mi văd de viaţa sexuală mai departe?” 

Pentru a-i putea face o confidenţă cu privire la 
propria viaţă sexuală, tânărul are nevoie de un semnal clar 
de încredere din partea părintelui. lar acest semnal este 
de obicei confesiunea pe care însuşi părintele o face cu 
privire la viaţa lui sexuală. Dacă vrei să discuţi despre sex 
cu părintele tău, poţi vorbi despre cum arăta el în perioada 
de glorie a vieţii lui sexuale, iar dacă nu se poate deschide 
o astfel de discuţie, îl poţi antrena în discuţie pe cel mai 
bun prieten de-al lui, ca să-ţi povestească despre toate 
aceste calităţi ale părintelui tău. Poţi începe această 
conversaţie chiar în prezenţa părintelui tău, dar atenţie: 
trebuie să vorbeşti doar despre cum era, nu despre ceea ce 
făcea. Dacă discuţia este incitantă pentru părinte, el va fi 
acela care va mărturisi ce făcea într-un moment sau altul 
de succes al propriei tinereţi. 

Ce poţi învăţa din povestirile unui tată? Câte ceva 
privind concepţia despre femei, unele şiretlicuri cu privire 
la performanţe, confruntarea cu eşecurile (asta mai rar), 
comportamentul la prima întâlnire, cum e cu primul sărut, 
cu prostituatele, cu penetrarea, cu unele poziţii, cum se 


simte un bărbat 

când i se naşte un copil etc. în schimb, mai puţine vei 
putea afla despre cum arată sexul lui, cât îl ţine o erectie, 
cum s-a simţit atunci când a fost părăsit de iubită. 

lată cam ce poţi afla de la mamă: cum l-a cunoscut pe 
El, cum afectează aparatul genital viaţa sexuală, cum se 
împacă ciclul menstrual cu viaţa cotidiană, cum e să ai o 
sarcină, cu ce boli ale aparatului genital se confruntă o 
femeie etc. în schimb, mai puţine vei afla despre primul 
contact sexual, căci în majoritatea cazurilor el nu e o 
experienţă pozitivă... 

De aici rezultă că discuţia despre sex o porţi de 
regulă cu părintele de acelaşi sex. Dar nu este inutilă nici 
discuţia cu părintele de sex opus, care poate deveni uşor 
un „trădător” al propriului sex, vorbind despre ceea ce ar 
fi vrut să aibă de la celălalt părinte sau filosofând pe 
marginea concepţiei despre femei sau bărbaţi. 

Managementul riscului sexual 

Desigur, ca orice persoană tânără, şi tu te simţi 
stăpân pe tine. Eşti sigur că ceea ce ştii e corect, că alţii 
au făcut ceea ce poţi face şi tu (cu rare excepţii, care devin 
idoli pentru tine). Când e vorba de sex, te bazezi pe 
elementele pozitive care ar putea apărea în viaţa ta, iar 
părinţii se bazează pe elementele negative care au apărut 
în viaţa lor. De aceea, părinţii tăi se tem foarte mult ca nu 
cumva să ţi se întâmple ceva ce s-a întâmplat deja în viaţa 
lor. Când un părinte intră brusc în alertă cu privire la ceva 
ce ai făcut tu, trebuie să ştii că acel lucru seamănă cu ceva 
trăit de el. De asemenea, trebuie luat în calcul faptul că pe 
părinţii tăi îi interesează şi alte aspecte ale vieţii, care pe 
tine nu te interesează deloc: ce vor zice vecinii, cunoscuţii 
sau prietenii cu care se compară, cine-i va îngriji la 
bătrâneţe dacă tu te comporti astfel încât să te renege, ce 


se vor face ei dacă imaginea despre copilul lor nu va fi 
confirmată deloc de realitate ş.a.m.d. 

Să luăm drept exemplu cazul tipic de confruntare 
între părinţi şi adolescent, care are la mijloc riscul sexual. 
Pentru o fată, riscul sexual enunțat de părinţi sună cam 
aşa: acolo unde vrei să mergi vor fi tot felul de băieţi 
necunoscuţi, care vor profita de tine pentru că tu nu ştii ce 
trebuie să faci într-o astfel de situaţie (,... doar noi ştim”). 
Pentru un băiat, riscul este uimitor de asemănător, deşi 
băieţii sunt consideraţi de obicei agresori: o să întâlneşti 
cine ştie ce ţipă versată care o să-ţi sucească minţile şi o 
să ne trezim cu un copil la uşă, ca să nu mai vorbim despre 
bolile pe care le poţi lua. Cum se împacă toate acestea cu 
senzaţia ta clară că poţi orice? în toată această situaţie 
plină de necunoscut, pe părinţii tăi i-ar ajuta foarte mult să 
ştie că mergi - în tabără, de exemplu - cu cineva cunoscut. 
Aşa că nu ezita să le prezinţi din timp cei mai demni de 
încredere oameni cu care vei avea de-a face în tabără... La 
asta mai poţi adăuga două atitudini pe care trebuie să le 
adopţi pe termen lung, pentru a câştiga încrederea 
părinţilor în capacitatea ta de a te confrunta cu posibile 
evenimente sexuale: comentează cu maturitate incidentele 
sexuale petrecute în jurul familiei voastre şi menţionează 
spontan ce-ai face într-o situaţie considerată periculoasă, 
folosind valorile părinţilor tăi. 

Partenerul tău în ochii lor 

„Vrem să-l vedem şi noi”, vor spune părinţii tăi, 
aflând că ai un prieten. De obicei, această pretenţie nu îşi 
are originea în dorinţa părinţilor de a-ţi controla viaţa în 
cele mai mici detalii, ci în nevoia lor de a se linişti în 
privinţa unui lucru nou, cunoscându-l. Nu-i nimic rău în 
asta. Problema survine atunci când, cunoscându-l, părinţii 
încep să-ţi critice prietenul cu insistenţă, pentru că (n-o să- 
ţi vină să crezi) l-au aşteptat îndelung, dar şi l-au închipuit 
altfel. Iar tu pui gaz pe foc apărându-l cu exces de zel. 


Mult mai bine ai face dacă ai critica şi tu defectele 
prietenului tău, lăsând totuşi să se înţeleagă că-l iubeşti cu 
toate acestea. Mai mult, ar fi foarte bine dacă ţi-ai încuraja 
prietenul să-şi autoironizeze defectele evidente, căci 
autoironia este una dintre rarele calităţi ale oamenilor 
inteligenţi şi echilibraţi. Şi, dacă vrei să-l pregăteşti pe 
deplin pentru confruntarea cu ai tăi, învaţă-l să 
menţioneze, ca şi cum ar fi ale lui, cele mai frecvente 
lozinci ale părinților tăi, precum: „Se vede că 
dumneavoastră îi vreţi binele” sau „Există o ordine în 
toate; mai întâi învăţătura” sau „în ziua de azi nu poţi avea 
încredere în nimeni”. lar dacă părinţii lui îţi sunt 
favorabili, nu ezita să le facilitezi o întâlnire cu ai tăi. 

Cum să le schimbi convingerile 

Tatăl este convins că orice băiat care se apropie de 
fiica lui e un răufăcător, sau că fata cu care umblă fiul său 
ar putea fi bună şi pentru el, dar acest lucru nu e îngăduit 
de societatea în care trăim. Mama crede că băiatul cu care 
umblă fiica ar trebui să fie mai bun decât soţul de care a 
avut ea parte, sau că fata pe care o iubeşte fiul ei umblă cu 
dedesubturi. Aceste şabloane ale convingerilor personale 
sunt rezultatul unui mecanism al învăţării, numit 
generalizare. Pur şi simplu, s-a întâmplat ca, o dată în 
viaţa părinţilor tăi, un băiat să se comporte ca un 
răufăcător sau o fată să umble cu dedesubturi, şi gata: toţi 
tinerii sunt la fel! 

Două feluri de discurs 

Ca să influenţezi convingerile cuiva, poţi folosi 
cuvinte sau fapte. Dacă ţi-ai propus să-ţi schimbi părinţii 
folosind discursurile, află că acestea sunt de cel puţin două 
feluri: informative şi persuasive. Printr-un discurs 
informativ, poţi să aduci la cunoştinţa părinţilor tăi 
anumite date cu un caracter obiectiv, care să dea impresia 
că nu sunt convingeri personale, ci provin de la alţii, care 
ştiu bine ce fac. 


Pentru a elabora un discurs informativ, trebuie să 
parcurgi mai multe laturi ale înţelegerii celuilalt, folosind 
următoarele tehnici: 

— Elaborarea definiţiilor („Sexul este o cale de 
cunoaştere.”) 

— Descrierea a ceea ce trebuie înţeles („Uite, în 
telenovela asta, cei care se iubesc comunică mai mult prin 
sărut.”) 

— Explicaţia, fără a părea că eşti superior sau te 
justifici („Adolescenţii dansează aşa de mult fiindcă vor să- 
şi regăsească ritmul.”) 

— Legarea necunoscutului de cunoscut („Mai ţii 
minte unde am fost noi astă iarnă? Acolo fac revelionul 
colegii mei.”) 

— Întărirea informaţiilor importante, prin repetarea 
sau sublinierea lor afectivă (,„... şi tot acolo merge şi 
Raluca, veri-şoara mea care este premiantă!”) 

— Implicarea auditoriului („Am citit cartea pe care 
mi-ai cumpărat-o; e foarte bună, vorbeşte şi despre sex.”) 

În schimb, când e vorba de discursul persuasiv (adică 
influențarea opiniei cuiva folosind puterea de convingere), 
altele sunt tehnicile: 

— E necesară o anumită credibilitate a vorbitorului, 
acesta trebuind să fie de încredere, profesionist, 
convingător prin gesturi şi atitudini, curat din punct de 
vedere etic. Poate că această persoană nu eşti tu şi de 
aceea ai nevoie de un adult, un medic, un prieten mai 
vorbăreţ etc. 

— Poţi face apel la audienţă, folosind fie mesaje 
logice („Şi tu ai dormit în cort vara trecută, ceea ce 
înseamnă că ştii despre ce e vorba”), fie mesaje afective 
(„Sunt convins că în sinea ta eşti pe deplin de acord cu 
mine”) 

— Poţi aduce argumente unilaterale sau bilaterale, 
cele unilaterale fiind emise doar de pe poziţia ta („E 


important să-mi cunosc prietenul mai bine”), iar cele 
bilaterale fiind emise şi de pe poziţia celui care te-ar putea 
contrazice („E important să-mi cunosc prietenul, dar şi să 
învăţ”) 

După cum mentionam mai sus, nu doar cuvintele pot 
schimba convingeri, ci şi faptele. Ce sunt faptele 
convingătoare? Ele nu sunt acte eroice şi nici travalii de 
ani de zile; acestea au nevoie de ode din partea altora sau 
de laudă de sine pentru a deveni câtuşi de puţin 
convingătoare. Faptele convingătoare sunt gesturi sau 
atitudini cu putere simbolică şi astfel vorbesc de la sine. 
Ele trebuie să fie sugestive, dar nu demonstrative, căci 
adesea cei mai în vârstă sunt foarte sus-picioşi faţă de 
„faptele făcute dinadins”. De exemplu, a face cadou o carte 
cu un anume conţinut este un gest sugestiv, dar a nu 
mânca trei zile la rând este un gest demonstrativ... Şi dacă 
tot vorbim de demonstraţii, îmi vine în minte o categorie 
de sex care mi-e tot mai frecvent relatată de adolescenţi 
sau părinţii lor: 

Sexul demonstrativ 

Aproape întotdeauna, această atitudine sexuală 
survine pe fondul unei îndelungate presiuni psihologice 
efectuate de părinţi asupra adolescentului din familie. 
Această presiune cuprinde două mesaje care par a se 
contrazice, având până la urmă un efect sinergie: „Tu nu 
trebuie să faci sex” şi „Tu nu eşti în stare să faci sex”. 
Aceste două mesaje din partea părinţilor declanşează 
motivaţia adolescentului de a face sex, motivaţie formulată 
fie: „O să-i pedepsesc pentru ce mi-au făcut”, fie: „O să le 
arăt că, dacă vreau, o fac”. Ceea ce se va întâmpla nu este 
o adevărată răzbunare - căci rareori părinţii află ce s-a 
întâmplat -, ci un şir de evenimente cu efect de bumerang. 
Iată un exemplu: _ 

Letiţia era o fată ţinută din scurt de părinţi. Invăţa 
bine, cerea voie de fiecare dată când voia să se plimbe, nu 


avea niciun prieten şi totuşi era pedepsită aspru pentru 
fiecare privire aruncată băieţilor. Ştia de la părinţii ei că 
nu este cea mai frumoasă din localitate, dar tare ar mai fi 
mers la discotecă, fiindcă repetase toate figurile de dans în 
oglindă. Într-o seară de vară, la îndemnurile unui băiat, a 
sărit pe fereastra casei şi, pentru că nu-şi permitea să fie 
văzută la discotecă, a stat vreo cinci ore cu el în spatele 
unor clădiri. Deşi îi era scârbă, frică şi ruşine, a făcut un 
sex oral stângaci cu acel băiat, pentru a răzbuna anii de 
teroare părintească, rămânând totuşi virgină (avea 23 de 
ani). Curând, un băiat deosebit s-a ivit în viaţa ei; l-a 
prezentat părinţilor şi, tocmai când aceştia păreau că-l 
acceptă, el a început să-i facă scene de gelozie extremă 
dintr-un motiv foarte dureros pentru amândoi: băiatul din 
noaptea cu pricina se lăudase tuturor prietenilor că Letiţia 
îi oferise sex oral... 

Ai făcut sex. Cum le spui? 

Desigur, să faci sex este o chestiune de intimitate şi, 
atâta timp cât eşti pregătit din toate punctele de vedere - 
biologic, psihologic şi social -, nimeni n-ar trebui să-ţi 
ceară socoteală. A fi pregătit din punct de vedere biologic 
înseamnă a avea un organism matur, apt de reproducere, 
pregătirea psihologică se referă la capacitatea de a te 
confrunta cu aspectele raţionale şi afective ale vieţii 
sexuale, iar pregătirea socială constă în capacitatea de a 
alcătui un cuplu durabil şi de a creşte un copil. 

Nu-ţi mai bate capul; îţi spun eu cum stau lucrurile: 
biologic eşti pregătit cu siguranţă, psihologic crezi că eşti 
pregătit, dar social nu eşti pregătit, căci depinzi de părinţii 
tăi din punct de vedere material, iar despre căsătorie nici 
nu poate fi vorba. Iată de ce părinţii au convingerea că 
viaţa ta sexuală ar trebui controlată cel puţin parţial de 
către ei. Dar, după cum am afirmat de nenumărate ori, ca 
adolescent îţi începi viaţa sexuală pentru a cunoaşte şi 
nicidecum pentru a face copii. Părinţii n-au de ce să se 


amestece în ceea ce faci pe parcursul vieţii sexuale şi de 
aceea nu trebuie să le dai detalii despre toate acestea. 
Rolul lor este să te ajute să te pregăteşti pentru viaţa 
sexuală şi să te sprijine în confruntarea cu urmările ei. Şi 
asta pentru că, după ce faci dragoste, se întâmplă adesea 
să se ivească unele consecinţe de natură biologică (de 
exemplu, boli cu transmitere sexuală), psihologică (cum ar 
fi situaţia de „sedusă şi abandonată”) sau chiar socială 
(părinţii fetei impun căsătoria sau despăgubiri materiale), 
care necesită sprijin din partea părinţilor. 
Cele mai frecvente fraze care-ţi trec prin minte când 
trebuie să anunţi un astfel de eveniment sună cam aşa: 
„Tată, mamă, aşezaţi-vă pe scaune să vă spun 


n 


ceva! 

— „Îi spun mamei, că tata mă omoară dacă află!” 

— „Îi las să se prindă singuri”. 

— „Nu e treaba lor”. 

— „Chiar dacă mă-ntreabă, le spun că n-am făcut 
nimic”. 


Nu-ţi pot recomanda vreuna dintre aceste variante, 
căci atitudinea ta trebuie să depindă de conjunctura din 
familie şi de concepţia părinţilor despre sex, pe care o poţi 
estima şi influenţa în modul arătat mai sus. Oricare 
atitudine vei aborda, e important să ştii un lucru: viaţa ta 
sexuală te priveşte personal şi poţi destăinui unele detalii 
despre ea doar persoanelor în care ai încredere. 

Educaţia sexuală 

Personalitatea unui om are două componente: 
temperamentul şi caracterul. Temperamentul este în bună 
parte format încă de la naştere, sub forma unor tendinţe 
comportamentale. Gândindu-mă la temperament, îmi vine 
în minte imaginea a doi nou-născuţi înfăşaţi, aşa cum era 
prezentată într-un tratat de psihologie: unul din tribul de 
indieni navajo, care stătea liniştit, părând că suportă orice; 
celălalt, din Caucaz, care ţipa de mama focului ca să scape 


din strânsoarea scutecelor. La rândul lui, caracterul este 
acea parte a personalităţii care poate fi uşor influenţată de 
evenimentele din jur şi, ca atare, şi prin educaţie (v. 
Motivul sexual). Nu e de mirare că o bună parte din 
caracterul tău constă în atitudini faţă de sexualitate, 
dobândite prin experienţă sau educaţie sexuală. 

Ce-ţi poate aduce educația sexuală? 

Informaţie. Cei care sunt obligaţi să-ţi facă educaţie 
sexuală au, ca toţi oamenii, nevoi taxonomice, adică de a 
clasifica şi sistematiza ceea ce cunosc (v. Actul de 
identitate, vol. 1). Aşa se explică de ce mai toţi vor începe 
cu anatomia aparatului de reproducere al omului. Mult mai 
bine ar face dacă ar oferi informaţia instructivă într-un 
mod interactiv, pornind de la situaţii reale trăite de elevi. 
De exemplu, atunci când un băiat se plânge că are sexul 
strâmb şi deviat într-o parte e momentul să afle care sunt 
părţile componente ale penisului şi care e poziţia lui în 
lenjerie, când nu se află în erecţie. Informaţia nu trebuie 
oferită în scopul de a limita opţiunile, ci pentru a oferi 
suficiente alternative, astfel încât cel tânăr să aibă 
libertatea de a lua o decizie informată. 

Motivatie. Procesul psihologic prin care o persoană 
îşi susţine acţiunile se numeşte voinţă. Resursa voinţei 
este motivaţia, adică ansamblul de argumente interne sau 
externe în favoarea sau defavoarea împlinirii unui anume 
lucru. Sexualităţii îi este specific faptul că cea mai mare 
parte a motivaţiei este internă, având la bază instinctul 
sexual. La adolescent însă, instinctul sexual este încă 
dominat de cel al asimilării prin cunoaştere. Aşa se explică 
de ce informaţia privitoare la sex este şi un îndemn la 
experimentare, iar preocupările privitoare la sex pot 
deveni o bună motivaţie pentru a acumula cunoaştere. 

Teamă. Mulţi sunt convinşi că a face educaţie sexuală 
înseamnă a-l învăţa pe cel tânăr să nu facă anumite 
lucruri. Pentru a atinge astfel de deziderate, „educatorii” 


prezintă consecinţele înfricoşătoare ale sexului, astfel 
încât să provoace apariţia celui mai de temut duşman al 
dezvoltării: inhibiţia (v. Aş face-o, dar mi-e frică, vol. 1). De 
fapt, cea mai naturală formă de a sugera posibilitatea 
apariţiei unor situaţii riscante este umorul. Simulând cele 
mai vulnerabilizante aspecte ale realităţii, umorul are 
multiple avantaje: face ca situaţiile să fie reversibile, te 
transpune în rolul cuiva fără să te afecteze, îți 
demonstrează superioritatea faţă de persoana ridiculizată 
etc. 

Confuzie. Se întâmplă adesea ca mesajele transmise 
prin procesul educativ să aducă tot mai multe nelămuriri, 
aşa cum o cunoaştere mai mare presupune mai multe 
întrebări. Confuzia se iveşte atunci când există prea multe 
alternative, iar discernământul persoanei care le ia în 
consideraţie este insuficient dezvoltat. Tot confuzia se 
instalează şi atunci când argumentele de natură raţională 
le contrazic pe cele de natură afectivă, situaţie care se 
numeşte disonanță cognitivă. Specialiştii în psihologie 
socială ştiu că această dificultate este des întâlnită în 
procesul de formare a atitudinii la adolescenţi. 

Formarea atitudinii 

Atitudinea este o predispoziţie învățată de a 
răspunde într-un anume fel unei situaţii sau unei persoane. 
Astfel, o persoană are anumite atitudini faţă de avort, sex 
premari-tal (sex înaintea căsătoriei), minciună, 
homosexuali etc. în formarea unei atitudini (de exemplu, 
faţă de folosirea prezervativului) intră trei componente: 

Componenta afectivă-se bazează pe ceea ce simţi faţă 
de subiectul atitudinii („îmi place să mă simt în siguranţă 
când fac sex”); 

— Componenta cognitivă - arată ce ştii despre 
subiectul atitudinii („Ştiu că fără prezervativ pot lua boli şi 
căpăta o sarcină”); 

— Componenta comportamentală - se referă la gestul 


practic pe care îl adopţi în situaţia respectivă („Am să-i 
spun partenerului că vreau s-o facem cu prezervativ”). 

În cazul nostru, disonanţa cognitivă se instalează 
între două dintre componentele enumerate mai sus. Pentru 
a le împăca, adolescentul va apela la unele compromisuri, 
cum ar fi: 

— Negarea uneia dintre componente: „De fapt, nu se 
poate lua nicio boală prin sex fără prezervativ”. 

— Găsirea unor noi argumente: „Te apără de boală, 
dar poţi să rămâi frigidă cu prezervativele astea”. 

— Modificarea argumentelor: „Se poate lua o boală, 
dacă ai ghinion”. 

Pentru a rezolva astfel de dileme, ai nevoie de 
persoane care, la rândul lor, să aibă atitudini limpezi cu 
privire la sex... 

Autodidact în sex 

Imaginează-ţi scena în care o profesoară cu figură 
tipică de fată bătrână se străduieşte să facă educaţie 
sexuală unei clase de adolescenţi trecuţi prin ciur şi prin 
dârmon. Pentru ca ea să aibă şanse de a fi ascultată şi utilă 
elevilor n-ar trebui să se poarte ca o fată, ci ca o adevărată 
femeie. Dar cum arată o femeie care vorbeşte despre sex? 

Este misterioasă, nu se ştiu prea multe despre viaţa 
ei intimă. Cu toate acestea, în felul ei de-a fi se ghiceşte un 
element care-ţi spune că a fost măcar cândva o persoană 
sexy. În plus, nu se miră de nimic; în viaţa ei a văzut 
destule, aşa că nu se scandalizează când un interlocutor îi 
povesteşte o scenă ruşinoasă. Ea delimitează instinctul 
sexual de cel matern, îşi cunoaşte propria plăcere şi 
recunoaşte plăcerea altuia, dar când este cazul, ştie să 
poarte de grijă cuiva. Când se confruntă cu un grup de 
băieţi, femeia îl alege pe acela care este leader natural şi îl 
determină să o respecte (v. filmul Minti periculoase cu 
Michelle Pfeiffer). 

Cum se traduce peer education? 


Gaşca, anturajul, grupul - cum vrei să-i spui - este 
mica societate în care te afirmi. În engleză, cei de aceeaşi 
vârstă sunt denumiți printr-un termen specific: peers, iar 
peer education este o metodă de educaţie foarte modernă, 
referitoare la educaţia pe care ţi-o fac cei de-o seamă cu 
tine. În terapia fricii la copii, una dintre cele mai eficiente 
metode este cea care implică alţi copii. De exemplu, dacă 
unui copil îi este frică de câini, el poate asista la o scenă în 
care un copil de aceeaşi vârstă mângâie cu satisfacţie un 
căţel. Ba mai mult, într-o societate bine structurată, 
persoanele vulnerabile pot beneficia mult de întâlnirile cu 
alte persoane care au aceeaşi problemă (de exemplu, 
grupurile de suport de tipul „Alcoolicii anonimi”, 
asociaţiile celor care suferă de diabet etc). In cazul vieţii 
sexuale, educaţia făcută cu ajutorul celor de-o seamă 
trebuie să implice tineri bine informaţi, având la activ 
experienţe care să-i îndreptăţească să ţină un discurs 
persuasiv (v. Cu părinții pe cap). 

4 Uneltele dragostei 

II 

Unii nu ştiu prea multe, alții - plictisiti de ceea ce au 
reusit în sex - caută noi tehnici de procurare a plăcerii (de 
exemplu, simulează... spânzurătoarea). Puţini sunt însă 
aceia care pot menţine un echilibru între tehnică şi 
sentiment. Îţi vine să crezi că şi în sex există măsură? 
Numai că măsura se dezvoltă odată cu tine... 

La liceul Iulia Haşdeu din Bucureşti sunt mai multe 
fete decât băieţi. Cei zece băieţi care s-au adunat în 
amfiteatru la una dintre întâlnirile mele cu ei stăteau 
strâns uniţi într-un colţ al încăperii, dominați de cele peste 
150 de colege. Aşa cum se întâmplă invariabil la aceste 
întâlniri, unul dintre băieţi avea o şapcă. Biletele care s-au 
strâns în ea atingeau subiecte precum abuzul sexual, 
infecția cu HIV, tehnicile sexuale, consumul de droguri. 
Aveam la mine o sacoşă cu prezervative şi, la sfârşitul 


orelor de discuţii, mă tot gândeam cum să le dau. 
Uşurarea a venit când una dintre fete m-a întrebat: 

— Dæ’ ce aveţi acolo, dom’ doctor? 

— Prezervative de pomană, am răspuns. 

S-au înfipt toţi la ele imediat. Tocmai atunci, o fată 
mai slăbuţă, cu un nas ascuţit şi pistrui mă cheamă 
deoparte şi mă întreabă: 

— Domnule doctor, e adevărat că prezervativele 
scârţâie când le foloseşti? 

— Cine ţi-a spus asta? 

— Prietenul meu. A zis că nu putem să folosim aşa 
ceva, că e din cauciuc şi scârţâie. 

— Nu e deloc adevărat... 

M-am îndreptat spre sacoşa cu prezervative, să 
desfac unul şi să-i arăt că e bine uns cu lubrifianţi şi 
substanţe  sper-micide. Dar fata a dispărut repede, 
îngrozită de apropierea acelui obiect. 

Pe unde se face sex 

Pentru un băiat, abordarea unei fete are anumite 
„hopuri” pe care el simte că trebuie să le treacă neapărat: 
să-i spună că o place, s-o convingă să iasă cu el, s-o 
atingă... Dar atingerea nestingherită este pragul cel mai 
fierbinte, iar pentru a-l trece, băiatul crede că e necesar s- 
o păcălească pe noua lui prietenă, în aşa fel încât să 
rămână singuri undeva. Unde? 

„Te invit la o cafea!” 

La mai toate întâlnirile importante (politice, de 
afaceri, ba chiar şi ştiinţifice), puţină mâncare şi băutură 
nu strică. Acest obicei are ca substrat psihologic asocierea 
dintre ceea ce este plăcut şi ceea ce e obligatoriu. Pe 
acelaşi substrat se bizuie şi băiatul care, pentru a o 
seduce, îi oferă fetei alte plăceri decât cele erotice (v. 
Întâlnirea, voi I). De ce nu spune băiatul: „Te invit să 
facem sex?” în primul rând pentru că se teme că va fi 
refuzat. La rândul ei, fata ştie că, dacă ar accepta o astfel 


de solicitare directă, ar lăsa o proastă impresie. Ar vrea să 
meargă la cafeaua aceea, dar în acelaşi timp vrea să fie 
sigură că nu se vor petrece lucruri necontrolabile. De 
aceea, i-ar prinde bine dacă el ar adăuga ceva de genul: 
„Stai cât vrei tu”. Singura întrebare care mai rămâne este: 
va respecta el această condiţie? 

Ca la mama acasă... 

„Un adevărat bărbat respectă promisiunile făcute”. 
Aceasta e o frază care trebuie rostită cât mai des de fete. 
Dacă eşti fată şi te afli cu un băiat la el acasă, trebuie să 
ştii că acolo îi vine cel mai greu să se ţină de promisiuni. În 
schimb, dacă sunteţi la tine acasă, e bine să-i dai impresia 
că doar tu ştii ce se poate întâmpla acolo, astfel încât 
incertitudinea să-l facă mai precaut şi mai înţelept. Pentru 
el, obiectele cele mai excitante sunt cele care-ţi aparţin ţie, 
iar cele mai inhibante sunt cele ale părinţilor tăi. 

Acasă la un prieten 

Dacă eşti băiat, orice loc izolat ţi se pare a fi bun 
pentru a face dragoste. Şi cum prietenul la nevoie se 
cunoaşte, nu vei ezita să-i ceri cheia garsonierei amicului 
tău pentru a merge acolo cu o fată. Bineînţeles că, odată 
cu înapoierea cheii, va trebui să-i răspunzi şi la întrebarea: 
„Ei, cum a mers?” Păi, cum să meargă? Destul de presant, 
din moment ce timpul era limitat, iar acel teritoriu nu era 
al tău. Poate nici nu bănuieşti, dar o fată se ataşează mult 
de locul în care face dragoste. Nu degeaba, după ce o 
săruţi sub un copac, ea îţi trimite un bilet pe care scrie: 
„Iti mai aminteşti de copacul acela? Simt că este copacul 
meu, numai al meu...” Şi mai îngrijorător e faptul că fetele 
au un simţ care le permite ca, pornind de la ambient, să-şi 
imagineze prezenţa celui care l-a creat. 

Locul ideal 

Pentru a-şi menţine cuplul un timp cât mai 
îndelungat, partenerilor adulţi li se recomandă să dea 
dovadă de creativitate. Şi atunci, primul lucru pe care 


înţeleg ei să-l facă e dragostea în bucătărie sau în poziţii 
cât mai contorsionate. În cazul celor tineri, lucrurile stau 
cu totul altfel: creativitatea cade pe locul doi, iar pe primul 
loc se află nevoia urgentă de a avea un răspuns la 
întrebarea: „Oare se găseşte undeva un loc şi pentru noi?” 
Pentru un lucru atât de delicat ca erotismul, locul de 
desfăşurare trebuie să fie cât mai aproape de ideal, 
îndeplinind următoarele condiţii: 

1. Să fie curat şi să aibă măcar o baie. Acest lucru e 
important nu doar pentru că prin spălare pot fi prevenite o 
serie de boli, ci şi pentru că foarte adesea o fată simte 
repulsie faţă de propriul corp, impurificat de transpiraţie, 
secreţii genitale şi de actul sexual în sine. 

2. Să ofere intimitate. Fetele ar trebui să ştie că, 
încuind uşa, un băiat nu urmăreşte neapărat s-o violeze, ci 
poate doar să ferească acel spaţiu de incidente care l-ar 
inhiba şi pe el. Dar intimitatea nu se rezumă doar la un 
spaţiu închis, ci la unul suficient de delimitat de al altora. 
Cum arătam mai sus, fata ar trebui să aibă senzaţia că acel 
loc îi este dăruit, iar băiatul ar trebui să simtă că poate 
controla totul. Pe lângă intimitatea celor doi, ar trebui să 
existe şi un loc separat, dedicat intimităţii fiecăruia. 

3. Ambientul trebuie să fie adaptabil. Maşina ideală 
pentru un băiat este aceea care are scaune atât de 
reglabile, încât se poate face lejer dragoste în ea. Fiind un 
„instrument” stăpânit de băiat, nu e de mirare că maşina 
găzduieşte atâtea episoade erotice. Grija de a pune la loc 
obiectele după ce ai făcut dragoste este frustrantă. 
Cearşaful pătat este un coşmar al multor fete, iar vaza 
spartă îi stresează pe mulţi băieţi bine crescuţi. 

Lumina trebuie subordonată intimităţii. Întunericul 
total este o sperietoare pentru mulţi, iar lumina puternică 
este inhibantă. Cea mai potrivită este lumina discretă, 
situată cât mai jos, care instituie o atmosferă crepusculară. 

Unde nu te aştepţi 


Multor adolescenţi li se pare că cel mai bun loc de a 
face dragoste este „acolo unde-ţi vine”. După cum vei 
vedea mai jos, nu numai băieţilor „le vine”, ci şi fetelor. Lor 
le place să fie surprinse de locul şi momentul propunerii 
erotice, dar nu uitaţi că o fată ţine minte ani de zile unde şi 
când a făcut dragoste. lată câteva informaţii despre 
locurile „trăsnite” în care se poate face dragoste: 

— În apă. Cei doi se simt învăluiţi de mare (de 
exemplu!), dar secrețiile genitale atât de utile alunecării 
înăuntru sunt spălate şi de aceea penetrarea poate fi 
dureroasă. 

— În maşină. Maşina este teritoriul băiatului, dar fata 
nu se poate desfăşura pentru că nu se simte în siguranţă şi 
nu are baie. 

— Sub cerul liber. Este o situaţie foarte romantică, 
dar atenţie la timpul petrecut în frig, căci o fată face uşor 
anexită dacă stă cu bazinul pe ceva rece! 

— In fân. Este de-a dreptul afrodiziac, dar atenţie la 
contactul direct cu praful şi polenul, care pot da reacţii 
usturătoare mucoaselor genitale şi pielii transpirate. 

— La toaletă. Este vulgar, dar şi insalubru; acolo 
trăiesc toţi germenii care pot afecta zona genito-urinară... 

Pentru că tot am vorbit despre toaletă, mai avem de 
lămurit câteva lucruri. Dacă s-ar pune camere de luat 
vederi prin toaletele liceelor, imaginile ar depăşi 
imaginaţia oricărui iubitor de filme erotice. Pentru un 
băiat, toaleta este teritoriul exprimării genitalităţii (v. 
Genitalizarea, voi I), e locul în care el îşi evaluează de 
fiecare dată „dotarea”. Pentru o fată, toaleta este un loc al 
curăţeniei, al ajustării aspectului exterior. Cum ar putea 
aceste două toalete, atât de diferite, să găzduiască acelaşi 
moment de tandreţe? Dacă ar dori într-adevăr să corecteze 
această aberaţie, directorii liceelor ar trebui să le ofere 
elevilor un loc de întâlnire cât mai compartimentat (de 
genul vestiarelor), care să găzduiască o intimitate mai 


puţin legată de zona genitală. 

E timpul să... 

Pe la ora 11 a.m., tânăra soţie a lui Răzvan obişnuia 
să-i dea acestuia un telefon la serviciu. „De ce m-ai sunat?” 
întreba el, pe un ton de om deranjat din treburi. „Aşa, mi- 
era dor de tine...” răspundea ea, întinzându-se. 

Într-o zi, Răzvan s-a supărat rău, gândindu-se că soţia 
lui a început să-l controleze prin telefon. Şi, pentru că era 
un băiat deştept, s-a gândit să-i facă o surpriză şi a dat o 
fugă până acasă, exact la ora 11. Când s-a deschis uşa, a 
apărut în prag soţia lui, foarte răvăşită, cam ca în ziua în 
care au făcut dragoste pentru prima dată. Au făcut 
dragoste şi de data asta, el cu gândul la faptul că făcea sex 
în timpul programului, ea bucurându-se că face dragoste 
exact atunci când îi vine, şi a fost minunat. 

Pentru unii, cea mai „cu chef” oră este una din cursul 
dimineţii, după un vis erotic sau o erecţie matinală; 
dezavantajul este că cei doi nu se simt prea curaţi. Altora 
le vine „cheful” mai mult seara, după o cină romantică, 
pentru că pot dormi liniştiţi după aceea; dezavantajul îl 
poate resimţi el ca oboseală. Alţii fac dragoste atunci când 
se bucură de ceva (o tânără pereche îmi povestea cum „o 
făcuseră” pe mai toate obiectele noi pe care le 
cumpăraseră în casă). Pentru unii, cel mai plăcut sex are 
loc atunci când se împacă, după o ceartă puternică. 
Nimeni nu îţi poate impune ora de dragoste, iar pentru 
cuplul vostru cel mai bine ar fi să deţii tehnica prin care 
să-l determini pe celălalt să vrea şi el atunci când vrei tu, 
sau măcar să fii lângă el atunci când îi vine... 

Sexul legat de pat 

Unul dintre pacienţii mei, om cu o educaţie aleasă şi 
cu o părere bună de sine însuşi, era îngrozit de ideea că 
prietena lui ar putea să-i ceară să facă dragoste altundeva 
decât în pat. I se părea că, dacă ar face dragoste în 
picioare, ar face două lucruri deodată. Că erecţia lui nu 


poate supravieţui decât în perimetrul securizant al patului, 
iar despre rostogolit nici nu putea fi vorba... Dac-ar fi ştiut 
el că în urmă cu vreo 5 - 6 mii de ani oamenii făceau 
dragoste numai în picioare, ar fi părăsit specia noastră! De 
fapt, patul este un loc important mai ales pentru erotismul 
fetelor (v. Pregătiri pentru sex, voi I). Ca un adevărat 
simbol al cuibului, el este pregătit îndelung şi apărat de 
intervenţia altor persoane de acelaşi sex. Dacă până acum 
te gândeai să faci dragoste numai în pat, schimbă-ţi 
mentalitatea! Patul simbolizează şi o serie de alte aspecte 
nepotrivite cu sexul, cum ar fi rolul de bolnav, atitudinea 
pasivă şi rutina cotidiană. 

Despre poziţii 

Omul manifestă tot felul de ciudăţenii fiziologice. 
Merge în două picioare, deşi nu a fost proiectat să meargă 
aşa. Unghiile şi părul îi cresc nelimitat (v. Părul ca un 
steag, voi 1). 

Instinctul sexual este permanent activ, iar femeile au 
himen şi ciclu lunar. Oamenii nu se mulţumesc să se 
împerecheze într-o singură poziţie, doar cu scopul de a 
procrea. Ei caută plăcerea cu orice chip, iar pentru asta 
sunt dispuşi să se aşeze în toate felurile. 

Intervenţia simţurilor 

Când fac dragoste, pe lângă ceea ce simt în sfera 
genitală, cei doi vor să vadă, să audă, să guste, să pipăie, 
chiar să perceapă poziţia diverselor părţi ale corpului. 
Acesta este principalul motiv pentru care partenerii simt 
nevoia să se aşeze într-un anume fel. De altfel, diversele 
poziţii pot fi preferate în funcţie de motivele cuplului de a 
face sex: dacă cei doi vor un copil, le sunt recomandate 
poziţiile care favorizează fertilizarea; dacă urmăresc 
împlinirea iubirii lor, vor accepta poziţiile mai romantice; 
dacă vor doar să simtă plăcere, vor căuta o diversitate de 
poziţii. Mass-media are o singură atitudine faţă de 
sexualitate: oferă din abundență imagini şi descrieri ale 


diverselor poziţii sexuale, în scopul de a exploata dorinţa 
de plăcere a publicului. Aşa se face că oamenii ajung de 
multe ori să facă sex doar pentru a reproduce o imagine 
văzută la televizor... De ce oare nu sunt făcute cunoscute 
la scară largă acele atitudini care exprimă împlinirea 
iubirii prin sex? 

Când partenera e virgină 

Trebuie să lămurim de la început un lucru: în cazul 
primului contact sexual, nu poziţia este cea mai 
importantă, ci dorinţa fetei de a face dragoste cu acel 
băiat. Degeaba este poziţia cum scrie la carte, dacă acea 
fată nu simte nici cea mai mică dorinţă de a trăi acele 
momente. Cea mai favorabilă poziţie în acest caz este cea 
care expune cel mai bine organele genitale externe ale 
fetei. Ea va sta pe spate, cu picioarele atârnând şi cu 
bazinul cât mai aproape de marginea patului, astfel încât 
muntele lui Venus să fie cel mai înalt loc de pe corpul ei. 
(v. Intromisiunea, voi I). Este important ca băiatul să nu se 
aşeze cu toată greutatea peste parteneră, astfel încât ea 
să-şi poată modifica poziţia corpului după cum simte că e 
mai bine, iar el să poată simţi momentul în care ea ridică 
coapsele spre abdomen pentru că o doare prea tare. 

Când partenerul e virgin 

Cea mai frecventă dificultate a unui băiat virgin este 
faptul că nu ştie exact care este locul intromisiunii şi ce se 
întâmplă cu sexul lui pe parcursul acelui eveniment. De 
aceea, poziţiile cele mai potrivite sunt acelea în care 
partenera poate atinge zona lui genitală pentru a „ghida” 
intromisiunea, procedeu prin care penetrarea devine mai 
accesibilă (de exemplu, ambii parteneri stau culcaţi pe o 
parte). Dacă ambii parteneri sunt virgini, atunci primează 
„interesele” partenerei; în ceea ce priveşte „interesele” lui, 
acestea pot fi satisfăcute printr-o mai îndelungată perioadă 
prealabilă de petting, incluzând contacte genitale fără 
penetrare (v. Repetitie generală cu Mr. Petting, vol. 1). 


Scurtă listă a pozițiilor 

1. Poziţia clasică, „a misionarului” este preferată de 
multe femei pentru că le oferă un sentiment de dominație 
din partea partenerului, aceasta fiind considerată şi poziţia 
„normală”. Dezavantajul ei este că partenera nu se poate 
mişca liber, exprimându-se arunci când simte nevoia să o 
facă. 

2. Poziţia „pe la spate”, cu ambii parteneri în 
genunchi, dă mai multă libertate mişcărilor, dar depinde 
de lungimea coapselor celor doi, care ar trebui să se 
potrivească astfel încât penetrarea să fie suficient de 
profundă. 

3. Variantele poziţiei de mai sus în care ambii 
parteneri se lasă spre spate, sau se apleacă în faţă astfel 
încât femeia îşi lasă toracele mai jos, ajungând să fie 
aproape culcată pe burtă. In acest caz, ea ar trebui să aibă 
o pernă sub abdomen, penetrarea fiind altfel prea 
superficială şi chiar dureroasă. 

4. Poziţia „pe la spate”, cu ambii parteneri în picioare 
este preferată de băieţi, pentru că unora le place să vadă 
fundul unei femei aşa cum este prezentat de mass-media, 
altora le place să-şi umilească partenera reducând-o la 
statutul unei femei oarecare, iar alţii nu vor să fie priviţi de 
ea. La rândul ei, fata se simte sclava egoismului 
partenerului, alteori îi place pentru că vrea să încerce ceva 
vulgar sau rezervat celor „avansaţi”. Senzaţiile ei sunt 
mărginite la stimularea profundă, căci în această poziţie 
clitorisul nu este stimulat în niciun fel. Pentru o bună 
penetrare, e necesar ca partenera să stea uşor îndoită, 
astfel încât bazinul să fie dus mai în spate; de aceea, ea 
trebuie să se sprijine de ceva aflat în faţa ei, fiind susţinută 
măcar cu o mână de partener. 

5. Când femeia se află deasupra, ea are posibilitatea 
de a se mişca liber; numai că o femeie care nu ştie prea 
bine ce-i place, nu se poate mişca liber şi nu doreşte să fie 


văzută în această postură. Această poziţie e bună pentru 
trecerea dinspre orgasmul superficial oferit de masturbare 
spre orgasmul intravaginal controlat de ea. Adesea, mai 
ales când partenerul are o erecţie ceva mai slabă, în 
această poziţie poate fi stimulat cu succes şi punctul G. 

6. Poziţiile în care picioarele partenerei sunt ridicate 
permit un acces lejer la zona ei genitală; nu e de mirare că 
aceasta este poziţia necesară unui consult ginecologic. 
Unii bărbaţi se dau în vânt după poziţia în care picioarele 
femeii stau pe umerii lor, dar ar trebui să ştie că ea obligă 
partenerul să fie deosebit de „gentil”, căci o penetrare 
bruscă şi prea profundă poate da dureri foarte mari. O 
variantă a acestei poziţii aşază femeia pe spate pe o masă; 
de multe ori e vorba de fapt despre un birou, caz în care 
bărbatul ar trebui să ştie că plăcerile ei nu i se datorează 
lui, ci mai degrabă ambientului... 

7. Celebra poziţie „69” este cea în care fiecare dintre 
parteneri stă cu capul către zona genitală a celuilalt, 
oferindu-şi sex oral reciproc. Ea se poate desfăşura cu 
partenerii culcaţi pe o parte, sau cu unul dintre ei stând 
deasupra. Aceasta din urmă este cea mai incomodă poziţie, 
atât pentru bărbat, care nu are un bun acces la clitoris, cât 
şi pentru femeie, care nu poate acţiona liber. Nu este 
recomandabil să se parcurgă un întreg act sexual în 
această poziţie, căci niciunul dintre parteneri nu poate 
savura pe deplin ceea ce face sau ce simte celălalt. 

După cum se vede din lista de mai sus, diversele 
poziţii sexuale vizează în primul rând aşezarea femeii 
pentru penetrare, transformând-o într-un obiect sexual, şi 
lăsându-i lui rolul de consumator de sex egoist. De fapt, 
din moment ce bărbatul caută mai degrabă imaginea 
erotică, femeia este aceea care simte o diversitate mai 
mare de senzaţii atunci când face dragoste şi acesta 
trebuie să fie motivul de a aborda o poziţie sau alta. De 
asemenea, un factor care ar trebui să determine alegerea 


unei poziţii anume este locul în care se desfăşoară actul 
sexual, precum şi stadiul în care se află cuplul respectiv. 

Sexul „sportiv. 

Pe lângă poziţiile enumerate mai sus ca fiind cele mai 
răspândite, cei doi parteneri mai pot încerca o infinitate de 
atitudini corporale pe parcursul contactului sexual. Uneori, 
ei doresc să facă ceea ce n-a mai făcut nimeni sau ceea ce 
ei înşişi n-au mai făcut până atunci. Rezultă adesea un 
efort postural intens, bizar şi inutil, dar care are rolul de a 
exprima virilitatea lui şi capacitatea ei de a tolera situaţiile 
extreme. Un exemplu potrivit de poziţie „sportivă” este cea 
în care bărbatul stă în picioare, femeia fiind încolăcită în 
jurul lui. Deşi în zona genitală nu se petrece mare lucru, 
senzațiile sunt puternice, pentru că sunt însoţite de efort şi 
de inedit. 

Nlişcări erotice 

Omul nu-şi poate percepe cu exactitate propriile 
mişcări, deşi are la dispoziţie o schemă corporală - un fel 
de hartă a părţilor trupului - şi un simţ proprioceptiv, care 
îl informează în ce poziţie se află diversele sale segmente 
corporale. Rămâne ca ceilalţi să aprecieze dacă mişcările 
tale sunt armonioase, senzuale sau dacă degajă forţă. În 
erotism, mişcarea este aceea care armonizează trupurile 
prin ritm, intensitate, alternanță... 

Mişcările ei 

Din păcate, concepţia contemporană cu privire la 
sexualitate aşază femeia într-o poziţie plăcută bărbatului, 
permițându-i acesteia să se mişte prea puţin. Pe parcursul 
preludiului, femeia este cea mai receptivă şi poate de 
aceea mişcările ei sunt în cea mai mare măsură declanşate 
de mişcările lui. Pe măsură ce situaţia erotică evoluează, 
ea caută acele poziţii şi mişcări care să amplifice sau 
măcar să continue plăcerea simțită. La rândul lui, bărbatul 
trebuie să ţină cont de acele momente şi să-şi adapteze 
mişcările la ceea ce trupul femeii cere. O dată ce a prins 


curaj şi încredere în sine, orice fată începe să facă mişcări 
din bazin, fie în lateral, fie de rotaţie, astfel încât să obţină 
stimularea unei suprafeţe genitale cât mai mari. Dar poate 
că cea mai senzuală mişcare pe care o poate face o femeie 
pe parcursul unei partide de sex este aceea de retragere 
după o penetrare profundă, când ea îşi poate contracta 
musculatura intrării în vagin, oferind astfel o senzaţie 
tonică partenerului. 

Mişcările lui 

Trebuie spus de la început că mişcările sexuale ale 
majorităţii băieţilor au două „defecte”: grabă şi lipsă de 
sincronizare cu partenera. În ceea ce priveşte graba, ea 
este una dintre cauzele ejaculării precoce şi ale 
insatisfacţiei partenerei. Ceea ce nu ştiu băieţii este că 
partenera nu doreşte neapărat o mişcare alertă, cât mai 
degrabă prezenţa partenerului în intimitatea ei; de aceea, 
după penetrare, unele fete spun: „Opreşte-te şi hai să 
dormim aşa!” Contrar convingerii generale, bărbatul nu 
trebuie să facă doar viguroase mişcări înainte şi înapoi; 
mult mai apreciate sunt cele laterale pe fondul unei lente 
penetrări profunde. Cea mai „eficientă” mişcare este aceea 
care aplică mai multă presiune pe peretele de sus al 
vaginului, acolo unde se află de altfel şi clitorisul. 

Concertul celor doi 

Pe parcursul preludiului este importantă alternanţa 
iniţiativei în mişcări: întâi unul dintre parteneri acţionează, 
iar celălalt gustă ceea ce primeşte. Când adună atâta 
plăcere încât simte nevoia să facă ceva, cel receptiv îşi 
schimbă rolul, devenind parte activă. Pe măsură ce 
erotismul celor doi devine tot mai intens, această 
alternanță devine tot mai strânsă, până când se transformă 
într-o sincronizare perfectă. Cel care trebuie să se 
adapteze ritmului partenerei este bărbatul, căci el are atât 
iniţiativa, cât şi un orgasm „garantat”. 

Cum te poate răni mişcarea 


Mişcările bruşte nu trebuie făcute decât în condiţiile 
unei foarte bune lubrifieri a zonei genitale; altfel, 
antrenând după el țesuturile moi superficiale ale femeii, 
sexul bărbatului poate deveni o adevărată „armă albă”. La 
rândul ei, femeia trebuie să evite o îndoire bruscă şi 
accentuată a penisului aflat în erecţie puternică. Un alt 
detaliu demn de luat în seamă este că mişcările copulatorii 
nu trebuie efectuate cu orice preţ vreme de minute în şir; 
adesea, ele pot duce la iritaţii grave ale mucoasei genitale 
din cauza frecării de părul pubian şi a distensiei părţilor 
moi. În timpul actului sexual, partenerii nu-şi dau seama 
de acest lucru, dar la câteva minute după el, începe să le 
pară rău că nu s-au oprit la momentul potrivit. 

Erecţia ca unealtă 

Erecţia este una dintre dovezile unui bun echilibru 
funcţional al bărbatului. Ca orice echilibru, şi acesta este 
dependent de foarte mulţi factori: o bună imagine de sine, 
sănătate fizică, suficientă energie, bună dispoziţie, 
motivaţie, excitație locală etc. Procesul intrării în erecţie 
se bazează pe umplerea cu sânge a unor spaţii rigide şi 
fără ieşire. Contrar prejudecăţilor, acesta este mai mult un 
proces de relaxare, decât unul de încordare; tot contrar 
unor zvonuri, omul nu are niciun os în interiorul sexului 
(cum au, de exemplu, câinii) şi nici nu-şi poate creşte 
erecţia scremându-se. 

Priapismul 

Se spune că regele antic Priap obişnuia să se plimbe 
prin palat fără să se jeneze de erecţia lui evidentă. De aici 
îşi trage numele una dintre cele mai penibile tulburări 
genitale masculine: priapismul. El constă în instalarea unei 
erecţii durabile, de o tensiune maximă, pe perioada mai 
multor ore sau zile. Această erecţie este dureroasă, iar un 
eventual act sexual nu face decât s-o facă şi mai 
dureroasă. Cauzele priapismului sunt diverse: boli ale 
măduvei spinării, boli vasculare ale zonei genitale, boli 


infecțioase - precum sifilisul -, dar şi o masturbare 
intensivă, de mai multe ori pe zi, poate duce la un priapism 
tranzitoriu prin suprastimulare locală. 

Erecţia reflexă 

Cea mai „nevinovată” erecţie este cea pe care un 
băiat o constată în majoritatea dimineţilor, la trezire. Ea 
este semnul că acel băiat are un bun tonus genital, chiar 
dacă, întâlnind o fată dispusă să facă sex cu el, acest 
„semn” dispare ca prin minune. Erecţia reflexă este 
provocată de un „joc” al dominanţei dintre cele două 
componente ale sistemului nervos vegetativ: componenta 
simpatică şi cea parasimpatică. În timpul trezirii matinale, 
centrul reflex al erecţiei, situat în măduva spinării din zona 
sacrală, este activat de sistemul nervos parasimpatic fără 
să mai fie nevoie de stimuli de la nivelul creierului şi nici 
măcar de stimuli locali. 

Din intimitatea erecției 

După cum ai văzut mai sus, componenta cea mai 
simplă a erecţiei tale este arcul reflex dintre penis şi 
măduva spinării. Acest arc reflex conţine: stimulul de la 
periferie, calea de transmitere către măduvă (un nerv), 
centrul sacral al măduvei, calea de transmitere către 
periferie şi organele efectoare (vasele de sânge). Astfel, în 
plăcutele momente ale masturbării, stimulii produşi prin 
frecare ajung la centrul sacral din măduva spinării, iar de 
acolo se trimit impulsuri nervoase către reţeaua de artere 
din corpii cavernoşi ai penisului; acestea se relaxează şi 
aduc tot mai mult sânge care va umple corpii cavernoşi. 
Din cauza presiunii sângelui, venele locale sunt pur şi 
simplu gâtuite şi nu mai permit plecarea sângelui, care 
astfel se acumulează la presiuni tot mai mari. Pe măsură 
ce stimularea locală continuă, în centrii din zona lombară a 
măduvei spinării sunt acumulate impulsuri ce vor depăşi 
pragul de excitație al neuronilor care se ocupă de 
ejaculare. Ei vor descărca nişte comenzi, ducând la 


contractarea ritmică a căilor de evacuare a spermei - 
canale deferente şi prostată - expulzând astfel o parte a 
spermei acumulate în testicule. Aceasta este baza reflexă a 
erecţiei şi ejaculării. 

În acest mecanism poate interveni cu succes şi 
creierul. El poate controla funcţia măduvei spinării în aşa 
fel încât pentru declanşarea erecţiei să nu mai fie necesari 
stimuli locali, ci impulsuri cerebrale, cauzate bunăoară de 
percepţia vizuală sau de  închipuirea unei femei 
dezbrăcate. În mod normal, intervenţia creierului poate 
produce singură o erecţie, dar nu poate produce o 
ejaculare fără să existe stimuli locali, precum senzațiile 
tactile din timpul actului sexual. Sunt însă unii băieţi care 
resimt atâta tensiune nervoasă, încât pragul de excitație al 
centrului sacral coboară foarte mult, declanşând o 
ejaculare la simpla apropiere de parteneră. 

Erecţiile femeii 

Femeia şi bărbatul sunt făcuţi din acelaşi aluat; doar 
un simplu detaliu genetic decide dacă vei arăta ca o femeie 
sau ca un bărbat. În rest, în corpul femeii se găsesc organe 
echivalente cu cele considerate în genere exclusiv 
masculine şi viceversa. Acesta e şi cazul clitorisului, un 
penis în miniatură, care poate îndeplini aceeaşi funcţie 
erectilă, având la rândul lui corpi cavernoşi şi fiind inclus 
într-un arc reflex. 

Un alt fel de erecţie, manifestată ceva mai timid la 
bărbaţi şi mult mai pregnant la femeile aflate în faza de 
excitație sexuală, este erecţia sfârcurilor sânilor. Ea este 
una dintre manifestările reflexe care semnalează 
apropierea orgasmului, dar care este adesea ignorată de 
partener. 

Ejacularea la sexul frumos 

Poate că nimic nu este mai intrigant pentru băieţi 
decât să afle din acest capitol că şi femeile pot avea un fel 
de... ejaculare. Aceasta constă în expulzarea unei cantități 


mici de lichid pe uretra femeii aflate în plin orgasm. După 
unii cercetători, acest lichid seamănă cu lichidul seminal 
lipsit de spermatozoizi al bărbaţilor care au suferit o 
operaţie de vasectomie (v. Când primeşti o sarcină...). 
După alţii, el nu e altceva decât o scăpare de urină 
datorată  contracţiilor locale. In cercetarea acestui 
fenomen, lucrurile au mers şi mai departe: locul de origine 
a ejaculării femeii este considerat a fi renumitul punct G 
(al lui Grafenberg). Prezent la majoritatea femeilor pe 
peretele anterior al jumătăţii vaginului, punctul G are o 
funcţie echivalentă cu cea a prostatei bărbatului. O dată 
stimulat, el declanşează o senzaţie de urinare, iar dacă 
stimularea continuă apare o plăcere intensă, care poate 
duce la un orgasm profund. 

Tacâmul sexual în viaţa celor tineri s-a dezvoltat în 
ultima vreme o întreagă subcultură, marcată mai ales de 
un limbaj adecvat diverselor situaţii care presupun o 
delimitare faţă de restul societăţii. Astfel, a apărut un 
limbaj folosit la şcoală, un altul utilizat în discuţia dintre 
homosexuali, un altul specific consumatorului de droguri şi 
un altul tipic pentru relaţiile sexuale, mai ales cu o 
prostituată. Dacă discuţi cu o persoană care practică sexul 
comercial, vei vedea că cel mai ridicat tarif este de obicei 
cerut pentru ceea ce se numeşte „tot tacâmul”. 

Sexul oral 

Nu întâmplător încep această descriere a „tacâmului” 
cu sexul oral; el este acela care s-a afirmat în ultima 
decadă în rândul tinerilor din ţara noastră ca fiind cea mai 
accesibilă formă de sex. Tot mai multe fete, chiar şi 
virgine, îl acceptă înaintea sexului vaginal, din motivele 
următoare: 

— Nu lasă urme care pot fi constatate de ginecolog - 
parţial fals, căci după un sex oral poate rămâne pe durata 
mai multor ore un miros specific de transpiraţie genitală şi 
eventual de spermă; 


— Nu necesită o ambianţă specială - adevărat, cu 
precizarea că tocmai această ambianţă are un rol esenţial 
în instalarea plăcerii sexuale a femeii; 

— Nu prezintă riscul unei sarcini nedorite - adevărat; 

— Nu prezintă riscul transmiterii unor boli - fals, din 
moment ce sexul partenerului poate transmite candidoză, 
her-pes şi chiar HIV, dacă există leziuni sângerânde în gura 
ta. La rândul ei, gura găzduieşte mai multe bacterii decât 
organele genitale şi le poate transmite cu uşurinţă prin sex 
oral; 

— Oferă partenerului o dovadă de iubire - fals, căci 
sexul oral este un sacrificiu unilateral, care plasează 
femeia în poziţia unui furnizor de plăcere. Curând, 
partenerul poate prefera sexul oral şi, chiar dacă el nu va 
recunoaşte, sexul vaginal va fi tot mai palid, ca şi restul 
relaţiei. 

Locul sexului oral 

Stimularea cu gura a zonei genitale masculine se 
numeşte felaţie. Atunci când felaţia duce la orgasmul 
bărbatului respectiv, cu ejaculare în afara sau în interiorul 
gurii, avem de-a face cu un adevărat sex oral. Dacă felaţia 
se petrece tranzitoriu, în cadrul preludiului, urmând ca 
orgasmul să se producă în alte împrejurări, avem de-a face 
cu o stimulare oro-genitală şi nu cu sex oral. Pentru a 
preveni transformarea cuplului într-o relaţie de tip 
furnizor-beneficiar, partenerii trebuie să prefere 
stimularea oro-genitală şi să lase sexul oral propriu-zis 
pentru situaţii speciale. 

Tehnica felaţiei 

Aruncând o privire prin câteva filme pornografice, o 
fată poate înţelege o parte din subtilităţile acestei tehnici. 
Ceea nu vede ea sunt tocmai detaliile cu o oarecare 
conotaţie negativă, pe care producătorii filmului nu pot sau 
nu sunt interesaţi să le prezinte. lată câteva lucruri pe 
care o fată trebuie să le facă atunci când experimentează o 


astfel de tehnică: 

În primul rând, trecând peste impulsul de a închide 
ochii, ea trebuie să privească sexul partenerului, pentru a 
se asigura că nu are leziuni care ar indica prezenţa unei 
boli transmisibile. In al doilea rând, mirosul de secreție 
veche ar trebui să dea de bănuit în privinţa respectului pe 
care îl are partenerul faţă de ea. Dacă a reuşit să treacă 
peste aceste momente, ea va stimula sexul partenerului 
după cum o ajută imaginaţia, folosindu-şi buzele şi limba, 
iar dacă vrea ca stimularea să ducă şi mai repede la 
orgasm, va folosi concomitent şi mâna. Pe de altă parte, 
ceea ce nu vrea partenerul să simtă în acele momente este 
ascuţimea dinţilor ei. Femeia trebuie să refuze situaţia în 
care mişcările sunt făcute predominant de către bărbat, 
căci astfel creşte gradul de umilinţă resimţit de ea, 
apărând riscul de a se declanşa reflexul de vomă, prin 
pătrunderea sexului în faringe. Reflexul de vomă apare şi 
în situaţia în care, în lipsa unei convenţii prealabile asupra 
ejaculării, jetul de spermă surprinde faringele neobturat 
de rădăcina limbii. In ceea ce priveşte folosirea 
prezervativelor în sexul oral, ea este contraindicată mai 
ales de către producătorii acestora, care ştiu că produsul 
lor poate fi lezat cu dinţii şi apoi introdus în vagin fără a 
mai avea o funcţie protectoare. 

Cunilingus-ul 

Toţi bărbaţii care solicită sex oral din partea unei 
femei ştiu că şi ei ar putea să ofere acelaşi lucru, dar 
puţini o fac. Şi mai puţini sunt aceia care simt o plăcere pe 
parcursul desfăşurării acestei tehnici. Plăcerea pe care ar 
putea-o simţi bărbatul este de fapt satisfacția de a vedea 
cum partenera este adusă într-un timp scurt dintr-o stare 
de indiferenţă într-una de excitație fierbinte. Obstacolele 
pe care le resimt bărbaţii în faţa acestei tehnici sunt: 

— Periclitarea statutului lor de beneficiari ai sexului; 

— Prezenţa secreţiilor genitale cu miros şi gust 


specific; 

— Necunoaşterea zonei şi a efectelor pe care le 
produce stimularea orală. 

În privinţa tehnicii cunilingus-ului, ea constă în 
folosirea limbii şi a buzelor partenerului pentru stimularea 
organelor genitale ale femeii. Accentul se pune pe 
abordarea clitorisului, care prin natura lui are nevoie de 
atingeri fine, umezeală şi căldură. Pentru a evita oboseala 
prin folosirea exclusivă a limbii bărbatul trebuie să 
folosească mai degrabă mişcările capului, ţinând limba 
într-o poziţie favorabilă. Aici trebuie amintit că nu toate 
femeile se dau în vânt după cu-nilingus, majoritatea 
preferând tandreţea extinsă asupra întregului corp, 
inclusiv pe faţa internă a coapselor. 

O ultimă precizare: dacă pe parcursul unei partide de 
cu-nilingus îţi dă prin cap să sufli în vaginul partenerei, 
considerând că-i vei oferi senzaţii deosebite, mai bine 
renunţă, căci această manevră poate duce la moartea 
subită a femeii prin transportarea de către vene a unei 
anumite cantităţi de gaz până la nivelul inimii. 

Sexul vaginul 

Motivul pentru care sexul vaginal este considerat 
„sex normal” este foarte simplu: în vagin trebuie să ajungă 
sperma necesară procreării. Din această cauză, vaginul 
femeii este special construit pentru a-i oferi maximum de 
plăcere partenerului: este catifelat, are un tonus potrivit, 
capabil să se adapteze stării în care se află partenerii. Cu 
vaginul ei, o femeie poate face multe, mai ales dacă şi-l 
cunoaşte. Una dintre pacientele mele îmi spunea că, la 
sfârşitul actului sexual, obişnuieşte să-şi „mănânce” 
partenerul. „Cum aşa?”, am întrebat-o. „Păi, fac nişte 
contracturi cu vaginul ca şi cum l-aş muşca de penis...” 
Deşi este netedă, conformaţia sexului bărbatului este 
asimetrică, cu glandul mai extins pe partea dinspre 
abdomen şi mai redus pe partea dinspre picioare. La 


rândul lui, vaginul are o intrare mai strâmtă, este uşor 
curbat - în funcţie de poziţia uterului -, având nişte falduri 
în interior. Din aceste considerente, există numeroase 
poziţii ale penisului în vagin, care pot da diverse senzaţii, 
mult mai nuanţate decât cele ale altor părţi ale corpului. 
Vaginul unei femei sănătoase este mai curat decât gura ei 
şi mult mai curat decât anusul ei. De aceea, a introduce în 
vagin un penis care a fost în gură sau, mai rău, în rect, 
prezintă un risc de infecţie care este moderat în cazul 
sexului oral şi foarte mare în cazul sexului anal. 

Sexul anal 

Poate nicio abordare sexuală nu ilustrează mai bine 
conceptul de perversiune de tehnică decât sexul anal cu o 
femeie. Deşi se află în imediata apropiere, vaginul este 
neglijat în favoarea anusului pentru că: 

—  Anusul oferă o mai puternică senzaţie de 
penetrare datorită orificiului său strâmt; 

— Partenerul suferă o umilinţă mai pronunţată; 

cei doi parteneri au convingerea că fac ceva deosebit. 

Poate pentru unii este de prisos să menţionez faptul 
că rectul este una dintre cele mai insalubre, dar şi mai 
sensibile locuri ale organismului uman. Mai precis, în rect 
se află cele mai multe microorganisme care, ajunse într-un 
loc strâmt cum este uretra partenerului, pot da infecţii 
severe. La rândul ei, mucoasa rectului este friabilă şi 
neregulată, astfel încât se poate rupe cu uşurinţă. Aceste 
două amănunte recomandă cu putere folosirea 
prezervativului şi a unui unguent pe bază de apă în 
penetrarea anală. 

Sexul cu bile 

Cele mai instruite dintre gheişele prezente la palatul 
imperial japonez în urmă cu trei-patru secole obişnuiau să 
facă exerciţii temeinice pentru dezvoltarea musculaturii 
peri-neale şi vaginale, astfel încât să devină amante 
perfecte din punct de vedere tehnic. Pe parcursul acestor 


exerciţii, unele foloseau o pereche de bile de piatră sau 
metal bine lustruite, pe care le introduceau în vagin, 
mişcându-le în sus şi-n jos, ca într-o adevărată jonglerie. 
Deşi astăzi dispunem de bile mult mai bine făcute, altele 
sunt metodele „educării” vaginului... 

Manevra Kegel 

În viaţa tinerelor de azi nu mai este importantă 
exersarea de dragul slujirii sexuale a bărbatului, ci mai 
degrabă cu scopul de a menţine starea de sănătate a zonei 
genitale. După cum aţi văzut în volumul întâi, la „lecţia” 
Despre fund, manevra Kegel la femei constă în 
identificarea muşchiului pubo-coccigian prin întreruperea 
jetului urinei, urmată de exerciţii zilnice de contractare a 
acestui muşchi în vederea întăririi planşeului perineal. O 
astfel de manevră exercitată zilnic îi va permite femeii 
respective să-şi cunoască, menţină şi controleze în bună 
stare musculatura din zona genitală externă, lucru 
important atât pentru dinamica sexuală, cât şi pentru 
perioada din preajma naşterii unui copil. Din punctul de 
vedere al dinamicii sexuale, exersarea musculaturii 
perineale şi vaginale îi permite partenerei să facă anumite 
contracţii care îi vor da ei şi partenerului senzaţii deosebit 
de plăcute. 

Obiectele intravaginale 

Presupun că, din pudoare sau datorită unui exagerat 
simţ al ridicolului, unele fete nici nu se gândesc să aplice 
manevrele de tip Kegel vreodată. Altele se află însă la polul 
opus: după o oarecare perioadă de masturbare cu mâna, 
ajung să introducă în vagin diverse obiecte pentru a-şi 
produce „senzaţii tari”. Diverse legume, tuburi de spray şi 
alte obiecte de uz casnic sunt folosite pentru a reproduce 
senzaţia produsă de penetrare. Ceea ce trebuie să ştie 
aceste fete este că pe suprafaţa acestor obiecte se află de 
cele mai multe ori proeminențe care nu se văd cu ochiul 
liber, dar care pot produce leziuni serioase mucoasei 


vaginului. 

Vibratoarele sunt considerate obiecte aflate în uzul 
acelor femei care au cunoscut deja plăcerea contactului 
sexual cu un bărbat şi vor s-o reproducă în absenţa lui. 
Precursorul vibratorului este denumit în cultura europeană 
„dildo” şi are o vechime considerabilă; dacă în trecut el era 
confecţionat din porțelan, astăzi are componente de 
cauciuc şi silicon, menite să imite cât mai fidel textura 
sexului bărbatului absent. 

Dar, când e vorba de îmbunătățirile aduse aparatului 
genital, nici bărbaţii nu se lasă mai prejos. Unii îşi introduc 
pe uretră bile de rulmenţi şi alte obiecte pentru a-i 
produce partenerei senzaţii mai puternice în timpul actului 
sexual, iar acest lucru este bine cunoscut de către medicii 
urologi, care sunt nevoiţi să-i opereze în regim de urgenţă. 

Unde este uretra? 

Dacă tot vorbim de chinurile suportate de uretrele 
unora dintre bărbaţi, să continuăm această discuţie, 
pentru că ea va aduce probabil elemente noi pentru mulţi 
cititori. Uretra bărbatului, sau calea pe care urina este 
eliminată din vezica urinară, este totodată şi calea pe care 
este eliminată sperma cu ocazia ejaculării. Din această 
cauză, pentru a evita suprapunerea reflexului ejaculării cu 
cel al urinării, este nevoie de o „intersecţie dirijată”: 
aceasta este situată în prostată, un organ musculos de 
forma şi mărimea unei smochine, situat imediat sub vezica 
urinară. Prin contracția sa, prostata asigură în timpul 
actului sexual eliminarea spermei şi totodată închiderea 
căii urinare. Multe fete sunt uimite să afle că, atunci când 
are o erecţie sănătoasă, un băiat nu poate urina, pentru că 
prostata ţine uretra închisă... La rândul lor, băieţii ar putea 
fi şocaţi să afle că, în afară de metoda „clasică”, sperma lor 
poate fi recoltată de către un medic prin introducerea unui 
deget în rect şi masarea prostatei. 

Sub influenţa hormonilor masculini, prostata se poate 


mări odată cu înaintarea în vârstă; această afecţiune se 
numeşte adenom de prostată şi produce dificultăţi de 
urinare la bătrâni, iar uneori poate degenera în cancer. 
Pentru a preveni aceste complicaţii, terapia include... 
hormoni feminini sau, după caz, operaţii chirurgicale. Dar 
să revenim la uretra băiatului. 

Din cauza lungimii, a calibrului ei mic şi a reliefului 
pe care îl are la capătul exterior, uretra se infectează 
destul de uşor cu germeni preluaţi din vaginul partenerei 
sau din alte locuri. Este suficientă o infecţie mai serioasă 
pentru ca uretra să capete cicatrice care o vor strâmta mai 
mult, făcând urinatul foarte dificil pentru tot restul vieţii. 

La femeie, uretra este mai scurtă şi mai largă, 
deschizându-se între clitoris şi intrarea în vagin. Puţini 
băieţi cunosc această localizare a ei şi de aceea unii se 
străduiesc să-şi penetreze partenera pe această cale, 
producând leziuni serioase. De altfel, situaţia ingrată în 
care se află uretra femeii o face pe aceasta vulnerabilă la o 
serie de afecţiuni precum infecțiile urinare ascendente sau 
alterarea micţiunii (funcţia de a urina) prin slăbirea 
inelului muscular ce o înconjoară. O bună parte dintre 
femeile care nu şi-au cultivat în tinereţe perineul prin 
exerciţii precum manevra Kegel ajung la o vârstă mai 
înaintată să aibă pierderi de urină cu ocazia actului sexual 
sau pur şi simplu cu ocazia statului în picioare... 

Afrodiziacele 

Visul oricărui băiat este de a aduce o fată în situaţia 
de a veni la el, dezbrăcându-se şi propunându-i fără niciun 
ocoliş să facă sex cu ea. Dacă acest lucru s-ar întâmpla în 
realitate, mai toţi băieţii ar lua-o la fugă, ar începe să se 
bpâlbâie sau şi-ar pierde orice urmă de erecţie. Dar băieţii 
continuă să viseze, ba chiar se întreabă unii pe alţii de 
unde să facă rost de nişte cantaridă, pentru a-şi pune visul 


în aplicare. Liniştiţi-vă, băieţi! Există afrodiziace mult mai 
eficiente decât cantaridă, care au o acţiune naturală, 
specifică omului. Şi încă un lucru: nu există afrodiziac 
adevărat; majoritatea preparatelor administrate cu scopul 
de a excita au mai degrabă un efect placebo, bazat pe 
autosugestie. 

Feromonii noştri 

Feromonii sunt substanţe secretate şi eliminate în 
afara corpului pentru a facilita comunicarea între două 
animale care s-ar putea împerechea. La animale precum 
câinii, bovinele, caii sau ovinele, feromonii sunt masiv 
eliminaţi prin urină şi, o dată percepuți prin simţul 
mirosului, ei modifică în bună măsură comportamentul 
animalului receptor. Cum omul este unul dintre cele mai 
slab dotate animale în materie de miros, am putea specula 
că ceea ce îi atrage pe ei către potenţialul partener sunt 
„feromonii” percepuți pe calea văzului sau auzului. 

De exemplu, aspectul părului, caracteristicile 
sfârcurilor, descoperirea anumitor părţi ale corpului sau 
ascultarea anumitor sunete cu conotaţie sexuală 
acţionează ca adevăraţi feromoni pentru majoritatea celor 
ajunşi la o vârstă propice vieţii sexuale. Pe de altă parte, 
mirosul transpiraţiei proaspete, inclusiv cel al transpiraţiei 
genitale, pare a avea un efect afrodiziac pentru partenerii 
receptivi din specia noastră. Şi, ca să fie şi mai intrigant, 
cercetări recente au arătat că transpiraţia genitală a 
femeii aflate la ovulaţie (când este fertilă) are un miros 
mult mai excitant pentru bărbaţi decât cea obişnuită. E 
adevărat,  excitabilitatea bărbatului expus la aceste 
mirosuri poate să nu fie conştientă. Conştientă este însă 
preferința femeilor pentru mirosul de mosc şi preferința 
bărbaţilor pentru mirosul de vanilie, esențe considerate 
afrodiziace pentru cele două sexe, fiind exploatate din plin 
de industria parfumurilor. De altfel, se pare că utilizarea în 
exces a diverselor deodorante nu face altceva decât să 


elimine efectul feromonilor naturali care i-ar putea face pe 
parteneri să se simtă instinctiv atraşi unul de altul. 

Alimente afrodiziace 

Prin ţările cu largă ieşire la mare, stridiile sunt 
considerate alimente afrodiziace de primă mână; adevărul 
e că mai degrabă asemănarea cu nişte testicule şi 
consumarea lor în ambianţe romantice ar putea avea efect 
excitant mai ales asupra femeilor. De altfel, banana şi 
cornul rinocerului sunt considerate afrodiziace mai mult 
din cauza unei asemănări cu falusul şi mai puţin din cauza 
vreunui conţinut misterios... Pe aceeaşi linie se plasează şi 
alunele prăjite, telina. 

vinul roşu sau şampania. Dacă am trecut la băuturi, 
trebuie menţionat că alcoolul în sine are un fals efect 
afrodiziac, producând o dezinhibiţie care va favoriza actele 
mai puţin cugetate. Consumat în cantitate mai mare, el va 
reduce mult calitatea actului sexual, provocând 
diminuarea senzațiilor şi slaba coordonare a mişcărilor. 

Afrodiziace „speciale”. 

Dintre droguri, utilizatorii laudă marijuana pentru 
efectul ei afrodiziac, probabil din cauza senzaţiei de 
dilatare a timpului pe care o dă şi care permite o mai 
detaliată trăire a plăcerilor sexuale. În ceea ce priveşte 
heroina, ea diminuează serios apetitul sexual, precum şi 
performanţele sexuale ale majorităţii consumatorilor. 
Nitritul de amil este o substanţă folosită pentru sexul anal 
mai ales în rândul homosexualilor. El dilată şi relaxează 
sfincterul anal, producând totodată o dilatare a vaselor de 
sânge, care permite amplificarea plăcerilor locale. Acelaşi 
efect îl are şi nitritul de butii, inhalat de obicei de cei care 
vor să resimtă plăceri sexuale mai intense. În ceea ce 
priveşte cantarida, ea este un praf obţinut din „musca 
spaniolă”, are efecte afrodiziace prin reacţii întative la 
nivel genital şi, o dată ingerată, poate fi deosebit de toxică 


pentru organism. 

Medicamente 

Solicitaţi pentru îmbunătăţirea performanţele 
sexuale ale pacienţilor lor, medicii n-au întârziat să 
studieze şi să exploateze (mai mult în interes personal) o 
serie de medicamente cu aparent efect afrodiziac. Pentru 
că tot am menţionat mai sus nitriţii de amil şi de butii, o 
grupă de substanţe asemănătoare este cea care stă la baza 
viagrei, celebrul remediu contra erecţiei insuficiente. 
Trebuie ştiut că efectele de dilatare a vaselor sanguine 
produse de acest medicament nu se mărginesc doar la 
zona genitală, ci se pot extinde şi la vasele creierului sau 
ale altor sisteme din organism, producând dureri de cap, 
variaţii de tensiune arterială etc. 

Un alt medicament folosit ani de-a rândul de către 
medici pentru a îmbunătăţi dinamica sexuală a pacienţilor 
este thioridazina, destinată ameliorării simptomelor de 
precipitare a ejaculării şi chiar unora dintre tulburările de 
erecţie. Un medicament care ameliorează ejacularea 
tardivă şi lipsa orgasmului la bărbat este efedrina. Trebuie 
menţionat aici un lucru foarte important: administrat fără 
recomandarea medicului, thioridazina are efecte serioase 
asupra sistemului nervos, iar efedrina poate afecta grav 
activitatea cardiovasculară. 

Ai nevoie de aşa ceva? 

Dacă luăm în considerare raţiunile biologice, 
afrodiziacele îşi pot găsi locul în viaţa noastră sexuală doar 
dacă au funcţie de feromon specific omului. Dar, ca să fim 
sinceri, nevoia de afrodiziace vine de obicei din teama de 
contra-performanţă a bărbatului. Inainte de a folosi 
sistematic un afrodiziac sau altul, gândeşte-te la 
următoarele neajunsuri: 

— Rezolvând o problemă în locul tău, afrodiziacul îţi 


poate produce o dependenţă psihică; rişti să nu mai poţi 
atinge performanţe decât în prezenţa lui; 

— Cea mai mare parte a efectelor acestor substanţe 
nu sunt afrodiziace, ci de tip iritativ, dăunător pentru 
organismul tău sau al partenerului; 

— Afrodiziacul trebuie folosit de comun acord cu 
partenerul, altfel se transformă într-o înşelăciune care, o 
dată descoperită, vă poate despărţi; imaginea bărbatului 
are mult de suferit când femeia simte că el are nevoie de 
„stimulenţi” pentru a face dragoste cu ea. 

Anafrodisiacele 

Dacă afrodiziacele sunt căutate de cei care vor să 
facă sex mai mult (nu mai bine), în schimb alte persoane ar 
putea să caute substanţe care să le inhibe sexualitatea. 
Adevărul e că, pentru a putea face dragoste, organismul 
omului are nevoie de un echilibru perfect; de aceea, orice 
intervenţie asupra lui poate face dificilă „partida” de sex. 
Aşa se explică de ce substanţele inhibitoare (anafrodisiace) 
sunt mai numeroase decât cele stimulatoare (afrodiziace). 

Bromura cea rău famată Ajuns în organismul uman, 
bromul are un efect sedativ, inhibitor asupra diferitelor 
forme de excitație. Un astfel de efect nu putea fi ignorat de 
către administratorii instituțiilor  „totale”: închisori, 
cazărmi, spitale de boli cronice etc. Ei au observat că 
apetitul sexual alterează comportamentul celor internați în 
aceste instituții. Astfel, în loc să respecte regulile şi 
programul instituției, un tânăr preocupat de propria 
sexualitate va căuta un partener, îi va dărui acestuia 
timpul şi energia lui, se va strădui să obţină intimitate, bun 
gust, atractivitate, detalii care nu sunt pe placul 
administratorilor. Aşa au apărut diversele bromuri în 
ceaiurile soldaţilor, deţinuţilor şi ale celorlalţi tineri care 
au un program obligatoriu. Trebuie să mentionez aici că 
bromurile au acelaşi efect sedativ şi asupra femeilor... 

Mai tare ca bromura Nitratul de potasiu (salpetrul) a 


fost una dintre primele substanţe folosite pentru 
fabricarea... prafului de puşcă. După ce a fost folosit 
intensiv în această direcţie, s-a observat că el mai are două 
efecte importante asupra omului: este diuretic (măreşte 
excreţia de urină) şi inhibitor al performanţei sexuale. Un 
alt „duşman” al sexualităţii masculine este cipro-teronul 
acetat, care este capabil să scadă nivelul testosteronului la 
30% din cel normal, reducând şi producţia de spermă la 
jumătate. El este atât de incisiv, încât a fost propus pentru 
„terapia” obligatorie a agresorilor sexuali. 

Efecte secundare anafrodisiace Pe lângă brom, mai 
există şi alte substanţe cu efect sedativ, majoritatea 
diminuând predispoziția către sexualitate 

prin ridicarea pragului de excitație a neuronilor şi 
prin scăderea tonusului general al organismului. 
Medicamentele neuroleptice folosite în tratamentul unor 
boli psihice sărăcesc activitatea sexuală prin scăderea 
iniţiativei. La rândul lor, unele medicamente folosite 
pentru tratamentul ulcerului, tensiunii arteriale sau 
alergiei pot avea acelaşi efect sedativ ca şi bromurile. 

Anafrodisiace fizice 

După cum ştiţi deja, pentru a se produce excitaţia 
locală a zonelor genitale, este nevoie de o dilatare masivă 
a vaselor de sânge, ceea ce se numeşte congestie. Un duş 
rece este capabil să reducă drastic congestia, micşorând 
astfel excitaţia sexuală locală. La scară generală, senzaţia 
de răcoare pe o suprafaţă întinsă intră în competiţie cu 
stimulii sexuali locali, anulându-le efectul. 

Un alt inhibitor al funcţiei sexuale este durerea 
produsă de orice factor fizic ce acţionează în exces asupra 
organismului, dereglând astfel acel echilibru fiziologic 
menţionat mai sus. Mai sensibile la aceste acţiuni 
inhibitoare sunt femeile, care au nevoie de stimularea unei 


suprafeţe mai întinse pentru a se excita, spre deosebire de 
bărbaţi, cărora le este suficientă şi o stimulare locală în 
zona genitală. 

Anafrodisiace psihice 

Unul dintre cei mai tineri pacienţi ai mei îmi spunea: 
„Atunci când voiam să nu mai am niciun chef de sex, mă 
gândeam la mama”. El avea foarte multă dreptate, căci 
figura mamei este una dintre cele mai „asexuale” prezenţe 
în viaţa unui om ajuns la vârsta sexualităţii. Aşa se explică 
de ce faţa partenerei, amintind de cea a mamei, devine un 
adevărat gardian împotriva excitaţiei sexuale a bărbatului. 
Din această cauză, bărbaţii caută să scape de faţa 
partenerei închizând ochii, căutând întunericul sau 
preferând poziţiile în care partenera este abordată pe la 
spate. 

Un alt anafrodisiac psihic cu acţiune asupra 
bărbatului este prezenţa altuia în viaţa partenerei, aceasta 
făcându-se simțită mai ales prin relatarea unor detalii care 
conturează performanţele acelui concurent. În ceea ce o 
priveşte pe femeie, anafrodisiace sunt toate situaţiile în 
care nu sunt împlinite condiţiile de siguranţă, mai ales cele 
cu privire la viitorul relaţiei. 

A fi bun în pat 

Ce înseamnă oare să fii bun sau bună în pat? N-am 
făcut niciun sondaj, dar simt că, în general, avem cu toţii 
aceeaşi părere. Însă nu patul este cel care face un 
partener bun; nu în pat se vede dacă un om este talentat în 
sex, ci în tot ce face înainte de pat sau în jurul acestuia şi 
în felul în care reuşeşte să lase în mintea partenerului sau 
partenerei acel episod de viaţă. 

Sexul ca „fenomen multimedia”. 

În primul rând, bun la pat nu este cel care se 
zvârcoleşte foarte mult din toate încheieturile, ci acela 
capabil să-i aducă partenerului un complex de percepții, 
care ating mai toate gamele senzaţiilor umane. Băiatul bun 


la pat şi mai ales fata bună la pat este o persoană care se 
mişcă într-un mod deosebit. În al doilea rând, bineînţeles 
că bună la pat este o persoană care miroase într-un fel 
anume, are o anumită culoare a pielii şi chiar a hainelor 
care tocmai au căzut de pe ea. O persoană bună la pat 
este, de asemenea, cea care oferă privirii şi atingerii 
anumite linii şi forme din corpul ei în cele mai potrivite 
momente. Într-un fel, putem spune că acesta este un 
adevărat „fenomen multimedia” în sex, datorită căruia 
subiectul trăirii simte prin mai multe canale şi are senzaţia 
de plenitudine. 

Toate aceste „aspecte multimedia” ale persoanei 
bune la pat trebuie să-i creeze partenerului o senzaţie de 
adecvare, adică de inducere a impresiei că mirosul vine de 
unde trebuie şi este cel care trebuie. Că ceea ce oferă el 
sau ea în pat se suprapune cu dorinţa partenerului. Şi 
atunci se mai iveşte o întrebare: 

Bun pentru tine sau pentru celălalt? 

Aceasta este o întreagă problemă; oamenii se chinuie 
de sute de ani să dea răspuns la această întrebare: cum e 
mai bine să fii în pat, egoist sau altruist? E bine să te 
gândeşti la plăcerea ta, pentru că astfel şi celălalt va fi 
relaxat, dând frâu liber plăcerilor sale, sau e bine să te 
gândeşti la celălalt neglijându-te pe tine, sacrificându-te, 
uitând de persoana ta şi slujind plăcerile partenerului? 

Se pare că totul ţine de personalitate. Aici nu e vorba 
de altruism, ci de impulsurile instinctive cărora o persoană 
le dă curs. Cel sau mai ales cea care se gândeşte la 
orgasmul său, ajunge să-şi dorească atât de mult 
momentul, ba chiar să-l amâne atât de mult, încât se poate 
ajunge la o deteriorare a dinamicii sexuale, lucru deloc 
bun în pat. 

Femeia bună la pat 


O fată fără experienţă nu este bună la pat. Şi totuşi, 
ea ajunge după un timp să spună: „Cel mai bun bărbat pe 
care l-am avut în pat a fost primul”. Acea fată ajunge să 
jure în faţa primului prieten că nimeni nu e ca el. îi spune 
chiar: „Eşti atât de bun la pat, nici nu-mi închipuiam că 
poate fi aşa de bine”. Mai târziu însă, apare femeia bună la 
pat. Din ce este alcătuită ea? Aşa cum spuneam mai sus, în 
primul rând din mişcare şi percepții. Din cele câteva filme 
sexy artistice pe care le-aţi văzut în viaţa voastră, aţi 
dedus, probabil, că o femeie simte plăcerea privirii şi chiar 
a ceea ce urmează să facă încă dinainte de a fi dezbrăcată 
sau de a fi în pat cu partenerul ei. Aceea este actriţa căreia 
regizorul îi spune dinainte cum va fi sexul cu partenerul. Şi 
în viaţa reală există regizori şi actriţe; există chiar femei 
care au orgasm înainte de a se întâmpla ceva erotic 
concret. Mulţi băieţi spun că o fată bună la pat este o fată 
care face multe. Adică lărgeşte paleta de tehnici sexuale şi 
chiar ajunge să furnizeze plăceri interzise (sex oral, sex 
anal, sex în trei, sex în locuri bizare etc). Dar aproape 
întotdeauna o astfel de femeie bună în pat trăieşte o 
dramă: drama femeii care oferă mult şi nu primeşte în 
schimb suficient de mult. 

Cum e văzut „armăsarul. 

Un băiat poate avea performanţe incontestabile la 
pat generând totuşi două tipuri de interpretări: e bun sau e 
obsedat sexual. Eu însumi am auzit o dată o bârfă prin 
spitalul în care lucram: o asistentă medicală îi spunea unei 
colege că soţul ei este obsedat sexual, vrea prea mult sex 
şi are atâta imaginaţie, încât a extenuat-o. La câteva zile 
după aceea am auzit o altă bârfă emisă de o altă colegă, 
despre soţul aceleiaşi doamne, care - spunea bârfa - ar fi 
foarte bun la pat. Şi era vorba de unul şi acelaşi bărbat... 

Unii consideră că, pentru a fi bun la pat, contează în 
primul rând să arăţi feroce. Dar există oameni care sunt 
feroce abia când sunt descoperiţi. Această posibilitate a 


devenit un mit modern: al bărbatului care, deşi nu pare, e 
un „armăsar”. Aţi văzut filmul Superman? Aţi observat că 
purta ochelari, era anost, timid şi nimeni nu ştia că el e un 
Superman? Te uiţi la el şi nu prea crezi că poate; trebuie 
ca el să dovedească, sau tu să ai ceva experienţă, un ochi 
profesionist şi, mai presus decât orice, să încerci o relaţie 
cu el... 

Imaginea de sine în pat 

O persoană bună la pat este o persoană care are 
încredere în ea. lar stima de sine are o importanţă 
covârşitoare chiar şi când faci colăcei pentru Crăciun. Din 
câte ştiu eu, cea mai mare încredere în sine, cu excepţia 
celei pe care ţi-o dă confirmarea ca partener, este aceea pe 
care o capeţi când eşti recunoscut ca fiind bun la pat. Este 
un fel de confirmare dusă „până-n pânzele albe”, cum se 
spune, care te face să te simţi foarte bine. Iar dacă tu te 
simţi bine, îl poţi ajuta şi pe celălalt să se simtă bine. Nu 
simţiţi că ne învârtim în cerc? 

Un om bun la pat este în primul rând bârfit. Se 
vorbeşte mult despre performanţele lui. In acelaşi timp 
este o persoană curioasă, spontană, dornică să-l cunoască 
pe celălalt. Şi apoi mai e ceva: fiecare om vrea să ştie dacă 
e bun la pat sau nu. De aceea, trebuie să ştii că e bine să-i 
spui partenerului că e bun... Ştiţi, bărbaţii ăştia parc-ar 
avea un buton unde 

va fi în spatele urechii, şi dacă le spui că a fost bine şi 
că au fost buni la pat de vreo câteva ori la rând, e ca şi 
cum ai fi apăsat pe buton, ei se schimbă şi chiar ajung să 
fie buni sau să dea tot ce e mai bun din ei în pat. Nici nu 
ştiţi voi ce importanţă are acest lucru asupra vieţii lui 
profesionale şi a formării lui ca o persoană demnă de 
încredere, debordând de idei, creativă. Pentru patul acela 
el e în stare să cheltuiască energii nebănuite; există voci 


care afirmă că întreaga civilizaţie umană s-a clădit în jurul 
acestei dorinţe a bărbatului de a-i dovedi femeii că el 
poate. 

Cu magnetul în sân 

Ce părere aveţi despre femeile sau fetele care, prin 
faptul că sunt bune la pat, ţin lângă ele un băiat dorit de 
multe altele? Iar acestea din urmă se întreabă nedumerite: 
„Cum poate el să stea cu aia? Cred că e bună la pat!” Ce 
credeţi că face în pat de-l ţine lângă ea ani de zile? Unii se 
gândesc că ea face tot felul de lucruri pe care o fată 
serioasă nu le-ar face niciodată. 

Ştiu foarte bine din experienţa de psihiatru că, dacă 
între o fată şi un băiat despărţirea este iminentă, există 
tendinţa ca sexul să fie folosit forţat pentru menţinerea 
partenerului. Atunci se naşte o aparentă efervescenţă 
sexuală între cei doi, mai ales din partea celui care vrea 
să-şi păstreze partenerul mai mult timp. Acesta recurge la 
o sumedenie de lucruri pe care nu le-ar fi conceput înainte 
şi totuşi se simte că e ceva fals în asta, iar sexul îi produce 
repulsie crescândă şi un comportament evitant. În plus, ca 
fată trebuie să ştii că, pentru a ţine un partener legat de 
tine prin sex, trebuie să dai din ce în ce mai mult, mai ales 
la cerere. 

Unii vor spune că încercarea de a ţine o persoană în 
pat nu merge la infinit, dar să ştiţi că uneori poate să 
dureze câţiva ani buni. Să fii bun la pat este o capacitate la 
fel de importantă ca şi cea intelectuală. De multe ori, ea se 
bazează pe talent, dar aproape întotdeauna funcţionează 
datorită percepţiei partenerului asupra ta. 

Inlocuitori pentru sex 

Pentru unii, sexul este un viciu. Pentru alţii, 
preocuparea sexuală este o boală. Alţii consideră sexul 
imoral, în timp ce alţii sunt convinşi că a face sex este un 
act pentru mai târziu. Pornind de la aceste convingeri, unii 
dintre cei care-ţi organizează viaţa sunt în stare să-ţi 


impună consumul de anafrodisiace. Cei mai mulţi 
consideră însă, mai ales când eşti adolescent, că ar trebui 
să înlocuieşti activitatea sexuală cu alte activităţi. Chiar şi 
tu însuţi ai putea ajunge la concluzia că, în loc de a face 
dragoste, ai putea face altceva. Dar ce anume poate înlocui 
sexualitatea unui om? 

Sportul? 

De fapt, sportul nu face decât să faciliteze activitatea 
sexuală. Efortul fizic stă în strânsă legătură cu sexualitatea 
datorită unor substanţe numite catecolamine; adrenalina şi 
noradrenalina sunt secretate în cantitate mai mare în 
organismul care urmează să fie supus unui efort fizic 
intens. Tot ele sunt secretate masiv şi în cazul reacției de 
furie, care precedă adesea agresivitatea fizică (poate de 
aceea unii halterofili mimează furia înainte de a-şi ridica 
greutăţile). Dar tot pe catecolamine se bizuie şi o parte din 
pregătirea fizică pentru sex. De asemenea, un efort fizic 
sau o emoție puternică prealabile accentuează 
receptivitatea în faţa unui posibil partener sexual. 

Autoerotismul 

Practica autoerotismului este echivalentă, în mare, 
cu actul masturbării, incluzând şi obişnuinţa de a te 
considera cel mai accesibil partener al tău, de a îndeplini 
anumite ritualuri de autosatisfacere etc. Partea cea mai 
dăunătoare a autoerotismului se manifestă atunci când 
acesta înlocuieşte toată activitatea sexuală propriu-zisă, cu 
un partener, iar aceasta se întâmplă în situaţii precum 
următoarele: 

partenerul este inaccesibil. În acest caz, masturbarea 
este o modalitate de a menţine relaţia cu partenerul, dar în 
plan imaginar; 

— Masturbarea devine un sistem de compensare 
emoţională. Cu alte cuvinte, un băiat ajunge să se 
masturbeze fie pentru a-şi alina necazul, fie pentru a-şi 


oferi o recompensă pentru o nouă reuşită; 

— Sexualitatea cu un partener este un domeniu 
înfricoşător. Din cauza unei stime de sine scăzute, sau a 
unor eşecuri şi experienţe neplăcute, frica domină 
viitoarele relaţii sexuale „normale”. 

O altă pasiune! 

Dragostea este o pasiune faţă de cineva; persoana 
îndrăgostită îşi subordonează toate preocupările celuilalt, 
ajungând să-şi schimbe viaţa radical. Poate de aceea, un 
om îndrăgostit este de nerecunoscut pentru cunoscuţi. Dar 
sexul nu este o pasiune. Acei bărbaţi care caută sexul cu 
orice preţ aleargă de fapt după o confirmare ca bărbaţi, 
lucru care întârzie să apară. De aceea, se poate spune că o 
pasiune poate intra în competiţie cu sexul la două niveluri: 

— La nivelul plăcerii, caz în care adesea sexualitatea 
învinge. Dar nu întotdeauna se întâmplă aşa; de exemplu, 
consumul de stupefiante poate oferi senzaţii care aruncă în 
uitare preocupările legate de sex; 

— La nivelul satisfacţiilor, caz în care adesea 
sexualitatea cedează chiar şi în faţa unui pescuit sau 
navigări pe Internet. Sunt frecvente situaţiile în care un 
băiat stă cu spatele la partenera lui pentru a se ocupa de 
iubitul său computer... 

Cu toate limitările sale, o pasiune adevărată este 
singura capabilă să înlocuiască în mod natural 
preocuparea pentru sexualitate. Pentru aceasta, ea trebuie 
să aibă câteva caracteristici: 

— Să aibă ca suport aptitudini reale; 

— Aceste aptitudini să fie identificate de persoana în 
cauză, nu de un „binevoitor”; 

— Să nu excludă sexualitatea, ci doar să o amâne. 

Deşeurile sexuale 

Cum îţi dai seama că într-o cameră s-a făcut sex? 
Cearşaful mototolit, vaza răsturnată, mirosul secreţiilor 
genitale? 

O piesă de lenjerie uitată pe sub pat, pete de sânge 
sau de spermă? Un prezervativ care pluteşte în toaletă? 
Cam multe urme stăruie la locul „faptei” sexuale, şi asta 
pentru că, în timp ce fac dragoste, cei doi au un 
discernământ atât de scăzut, încât nu le pasă de ceea ce 
vor lăsa în urmă. Scopul acestei „lecţii” nu este să te 
înveţe cum să nu laşi urme în locul în care ai făcut 
dragoste, ci cum să devii conştient de aspectele ulterioare 
ale vieţii tale sexuale. 

Prezervativul 

Mulţi te învaţă cum se pune un prezervativ. Dar cum 
se scoate un prezervativ te-a învăţat cineva? în primul 
rând, ştii probabil că prezervativul nu stă prea bine pe un 
penis care nu mai este în erecţie. Fiind prins de 
contracţiile vaginului, prezervativul este tras de pe penis, 
iar astfel devine posibilă „deversarea” spermei în vagin. Ca 
să nu mai vorbim de panica pe care o simte fata când îşi dă 
seama că are un prezervativ undeva, în profunzimea 
vaginului. Pentru a evita un astfel de incident, imediat ce 
erecţia a început să cedeze, bărbatul va face mai degrabă 
mişcări laterale sau de rotire, evitându-le pe cele care 
merg înainte şi înapoi. Când se decide să se retragă, 
bărbatul sau partenera sa va căuta capătul exterior al 
prezervativului şi îl va fixa pe penis în timpul retragerii lui 
din vagin. Prezervativul folosit nu trebuie aruncat în 
toaletă, ci la gunoi, după ce a fost în prealabil înnodat şi 
„ambalat” în ceva. 

Dezamăgirea 

Teoria aşteptărilor spune că, înainte de a participa la 
un eveniment, oamenii au nevoie să facă o „proiecţie” a 
ceea ce se va întâmpla, imaginându-şi mai ales elementele 
care le vor fi favorabile. Mergând la o întâlnire, o fată se 
aşteaptă să fie ceva romantic, iar un băiat s-ar putea 


aştepta să facă sex. Până la urmă se dovedeşte că 
întâlnirea nu e deloc romantică şi nici sex nu se face. După 
cum se vede, încă din „faşă”, această întâlnire ocazionează 
două feluri de conflicte: 

a) între aşteptările ei şi aşteptările lui; 

b) între aşteptările fiecăruia şi ceea ce se petrece în 
realitate. 

Ei bine, datorită faptului că sexul este un eveniment 
marcat de egoism, aşteptările partenerilor sunt mai 
întotdeauna neconfirmate. Iar sentimentul care rămâne în 
urma unei partide de sex este de multe ori... dezamăgirea. 

Buchetul de flori întotdeauna este interesant să afli 
care este soarta buchetului de flori pe care el i l-a oferit ei 
înainte de a face dragoste. Băieţii se pricep la promisiuni. 
Intuind câte ceva din teoria aşteptărilor, ei exagerează cu 
promisiunile înainte de a face dragoste cu o fată. Dacă eşti 
băiat, sfatul meu e să promiţi doar ceea ce ştii cu siguranţă 
că se va împlini. Poţi deveni un adevărat „vrăjitor” în ochii 
prietenei tale dacă, ştiind dinainte că i-ai pus sub pernă o 
floare, îi promiţi iubitei tale că patul ei va fi mai frumos 
diseară. Dintotdeauna, fetelor le-a plăcut ca iubitul lor să 
le stăpânească viaţa... 

5 Oameni ciudaţi în acest capitol vom vorbi despre 
ceea ce unii numesc „perversiuni” sexuale. De fapt, ele 
sunt deprinderi menite să-l adapteze pe cel ce le practică 
la situații care încalcă limitele comportamentului 
considerat în mod convențional normal. În general, cei 
tineri nu au încă astfel de deprinderi, dar trebuie să-şi 
formeze cât mai devreme o atitudine faţă de ele. 

Liviu este convins că se masturbează de la vârsta de 
patru ani. Işi aminteşte clar cum stătea în patul lui 
acoperit de jur-împrejur cu pături, jucându-se cu micul lui 
sex. În curte aveau un câine rău, care ar fi muşcat pe 
oricine ar fi ridicat mâna să-l bată. Şi lui îi era frică de acel 
câine, iar singurul capabil să-l protejeze era fratele mai 


mare, care dormea uneori în pat cu Liviu. Pe la zece ani, 
masturbarea a început să producă spermă, iar Liviu şi-a 
dat seama că era, ca fratele lui, bărbat... Dorea să 
penetreze pe cineva sau ceva şi a ajuns, nu ştie cum, să-şi 
introducă un deget în anus atunci când ejacula. Ar fi vrut 
să-i facă asta câinelui cel rău, dar n-a apucat, pentru că 
bietul animal a fost otrăvit. In curtea lor a apărut un alt 
câine, mult mai blând. În doar câteva săptămâni, Liviu l-a 
dresat să-i lingă sexul şi într-o zi a fost chiar fericit că 
animalul a stat să-l penetreze. De atunci, viaţa sexuală a 
lui Liviu se rezumă la raporturile cu câinele şi masturbare. 
El se consideră un tip fricos, dar se gândeşte serios să 
practice bungee jumping. Mă uit la ochii mici şi vioi ai lui 
Liviu, evaluez lapidar zâmbetul lui cu buzele strânse şi-mi 
dau seama că are nevoie de o pedeapsă pentru vinovăția 
pe care o poartă cu el. Da, bungee jumping-vi ar fi bun... 

Despre pederastie în intimitatea bărbatului se pot 
strecura numeroase practici sexuale care cu timpul pot lua 
amploare,  dominându-i viaţa. Unele, cum este şi 
homosexualitatea, sunt legate de identitatea sexuală. 
Altele, precum pederastia, au ca scop confirmarea lui ca 
bărbat matur, iar altele, precum pedofilia, încearcă să 
răspundă problemelor lui de dezvoltare. Fie că ai fost 
subiectul unor astfel de practici, fie că te simţi pe drum 
către una dintre ele, fie că nu ai nicio tangenţă cu ele, 
merită să afli câte ceva despre natura lor. 

Din istoria bărbaților în Grecia antică trebuie să fi 
fost foarte dificil să fii bărbat în toată firea. Pentru a-ţi 
susţine cât mai ferm acest statut, aveai nevoie de o serie 
de confirmări ale masculinităţii tale dominante. Una dintre 
practicile folosite de bărbaţii de atunci pentru a se 
ierarhiza din punct de vedere sexual era pederastia. 
Numele ei vine de la cuvântul păiș, care în greceşte 


desemnează copilul de vârsta prepubertăţii (de aici şi 
denumirile de „pediatrie“, „pedofilie” etc.) şi crastos, care 
înseamnă „a face dragoste”. Va să zică, grecii acelor 
vremuri făceau sex anal cu băieţi de 10 - 12 ani, pentru a- 
şi consolida o masculinitate care să-i ridice ca prestigiu 
deasupra altor bărbaţi. Chiar şi astăzi, există ţări care se 
pot „lăuda” cu persistenţa unor astfel de obiceiuri (de 
exemplu, Malaezia), considerate de băştinaşi drept 
sănătoase. 

Un bărbat îţi face curte 

Să spunem că eşti heterosexual, adică un om care 
preferă să aibă relaţii sexuale cu cineva de sex opus. Ţi s-a 
întâmplat vreodată să se apropie de tine un bărbat, 
manifestând o tandreţe pe care nici tatăl tău nu îndrăznea 
să ţi-o ofere? Dacă nu, atunci iată cum este relatat un 
astfel de episod de către un băiat care a păţit aşa ceva. 
„Mă duceam aproape în fiecare zi la un magazin de 
articole foto, ca să prind nişte reduceri de preţ. Tocmai 
când mă pregăteam să cumpăr un film, cineva m-a prins de 
braţ şi mi-a spus că ar fi mai bine să cumpăr altă marcă, 
fiindcă are culori mai frumoase. Când m-am uitat la el, am 
constatat că era un necunoscut de vreo cincizeci de ani, 
care mă privea ca şi cum s-ar fi bucurat foarte mult să mă 
vadă. Îmi cerceta faţa cu atenţie şi, văzând că-mi retrag 
braţul din mâna lui, mi-a dat drumul, dar a continuat să-mi 
susţină cotul, ca şi cum ar fi fost ceva preţios pentru el. Mi- 
a arătat nişte poze beton, majoritatea făcute într-o tehnică 
specială, cu nu ştiu ce nume. Mi-a zis că are atelier foto 
peste drum, unde ar putea să-mi arate cum se face şi în 
timpul ăsta, să-mi developeze pe gratis un film de-al meu. 
Când am ajuns acolo, la lumina roşie din camera obscură, 
a început să-mi dea ordine: să-mi scot jacheta, să scot 
filmul din geantă, să mă aşez repede lângă el pe scaun; eu 
întârziam să mă aşez pe acelaşi scaun cu el, mai ales că nu 
prea aveam unde. Şi atunci, el m-a apucat cu amândouă 


mâinile de coapsa piciorului stâng, băgându-şi degetele 
printre picioarele mele. In momentul acela m-am speriat, 
mi-am înşfăcat geanta şi-am fugit pe uşă, în timp ce el, 
aparent nepăsător, îmi spunea că o să ne mai întâlnim. M- 
am oprit o staţie mai încolo, simțind că am în gât şi inima 
şi stomacul...” 

De la pederastie la pedofilie 

Aproape toţi oamenii consideră că este oarecum 
normal ca tatăl să fie acela care ocupă în familie poziţia de 
forţă, el confruntându-se cu cele mai periculoase situaţii şi 
tot el aplicând pedeapsa fizică. Unii taţi se pricep atât de 
bine la astfel de lucruri, încât li se citeşte pe chip 
satisfacția de a-şi exercita funcţia coercitivă. Ceea ce nici 
nu bănuieşte un astfel de tată, e că satisfacția pe care o 
simte el când îşi pedepseşte fiul este învățată de acesta şi 
va sta la baza agresiunii pe care o va manifesta la rândul 
lui faţă de alţii. Ei bine, acest mecanism de preluare a 
satisfacţiei agresorului de către victimă este pe deplin 
valabil şi în cazul pederastiei: băiatul care a suportat un 
ritual de dominație sexuală din partea unui bărbat va fi 
nerăbdător să ajungă la rândul lui bărbat, pentru a 
dobândi aceeaşi satisfacţie în detrimentul altora. 

Homosexualitatea pozitivă 

Lumea e copleşită de ură. Dintre toate formele de 
manifestare a acesteia, cea mai radicală ură este aceea 
resimţită faţă de cineva pentru simplul fapt că „este” într- 
un fel. Poate cea mai actuală confruntare bazată pe ură 
este cea cu privire la homosexualitate. Ea presupune 
caractere înnăscute, identitate specială, practică sexuală 
aparte, şi de aceea homosexualul simte mai devreme sau 
mai târziu că e altfel, se numeşte altfel şi trebuie să facă 
altceva decât majoritatea celor din jurul lui. 

O vinovăţie înnăscută? 


Există teorii care susţin că homosexualitatea ar avea 
o cauză genetică. Altele spun că ea ar fi dobândită prin 
inducerea comportamentului de la un individ la altul. 
Majoritatea oamenilor cred că a nu fi homosexual este o 
chestiune de voinţă. Dar lucrurile nu stau chiar aşa... Mi s- 
a întâmplat să fiu martor al frământărilor unor băieţi de 13 
- 14 ani, care simțeau că preocupările lor afective şi 
erotice erau îndreptate către persoane de acelaşi sex. Nici 
ei, nici altcineva nu ar fi putut explica de ce tocmai lor li se 
întâmpla acest lucru. Ei şi-au început aventura dobândirii 
identităţii sexuale prin confuzie, nelinişte, vinovăţie. 

Homofobia 

Hotărât lucru, cei mai înverşunaţi duşmani ai 
homosexualilor sunt oamenii care nu au avut de-a face (şi 
nici nu vor să aibă) cu vreunul. Homofobia este termenul 
care exprimă  intoleranţa, teama, ura,  repulsia, 
neînţelegerea manifestate față de homosexualitate. 
Recunosc, heterosexual fiind, că apropierea erotică a unui 
homosexual mi-ar provoca o reacție de respingere fizică. 
Dar de la această reacție şi până la dorinţa de a şterge de 
pe lume acel om este o cale lungă. Ceea ce este şi mai 
trist, e că înşişi homosexualii şi lesbienele reacționează la 
homofobie printr-o şi mai accentuată delimitare de 
comunitatea care-i respinge. 

După opinia mea, dacă eşti homosexual, poţi preveni 
manifestarea homofobiei în jurul tău prin următoarele 
atitudini: 

— Considerând că relaţia ta cu un bărbat este în 
primul rând ceva intim şi abia în al doilea rând un câmp de 
luptă ai drepturilor omului; 

— Menţinând legăturile cu heterosexualii care te 
cunosc, astfel încât valorile tale să fie recunoscute; 

— Încercând să nu confunzi o discuţie de principiu 
despre homosexualitate cu o exprimare a homofobiei. 

În schimb, dacă eşti heterosexual, îţi poţi controla 


tendinţele homofobe dacă: 

— Te informezi măcar asupra datelor esenţiale 
privitoare la această identitate sexuală; 

— Arăţi interes faţă de calităţile general umane ale 
celor din jurul tău, fără să consideri că homosexualitatea 
este un defect; 

— Dovedeşti respect pentru intimitatea sexuală a 
oricui, indiferent dacă este homosexual sau nu. 

Numeroase persoane „normale” simt nevoia să-i 
„aducă pe calea cea bună” pe homosexualii cu care au 
relaţii de prietenie. Iar acest lucru li se întâmplă mai ales 
fetelor, care se simt adesea ataşate de calităţile afective 
ale amicilor homosexuali. Dacă te simţi tentat să faci un 
astfel de act caritabil, gândeşte-te că el e echivalent cu cel 
prin care ţie ţi s-ar cere să practici sex anal, pentru că aşa 
e bine... Alţii, mai ales persoane vârstnice, le spun 
homosexualilor să se ducă să se trateze; în spitalele 
româneşti ar putea obţine cel mult o spălare de creier care 
să atingă profunzimile identităţii sexuale, fără posibilitatea 
de a construi altceva în loc... 

Iubirea dintre bărbaţi 

Oare cum fac homosexualii sex? Dar lesbienele, cum 
o fac? Nici unii, nici alţii n-ar trebui să se supere dacă 
heterosexualii pun astfel de întrebări; ar trebui să se 
îngrijoreze dacă nu le pun, ceea ce ar presupune existenţa 
unor răspunsuri simpliste, de genul: „Fac sex anal şi gata!” 

În realitate, doi parteneri de acelaşi sex se simt 
îndrăgostiţi, atraşi, geloşi sau dezamăgiţi ca orice alţi 
oameni. Ei se caută, se curtează şi se intimidează în faţa 
partenerilor greu accesibili. La aceasta se adaugă şi 
frământările care sună cam aşa: „Oare n-o să mă refuze? 
Dar dacă nu este gay?” Sau: „Unde să mergem, pentru a 
nu fi văzuţi şi fluieraţi?” Sărutul, atingerea, pettingul au 


valoare la fel de mare pentru ei ca pentru orice persoane 
care vor să se cunoască erotic. Relativ răspândit este sexul 
între coapse, iar o tehnică specială o reprezintă felaţia, ca 
practică ce se doreşte a fi reciprocă, dar polarizând uneori 
partenerii în roluri diferite, astfel încât unul mai mult dă, 
iar altul mai mult primeşte. Tot aşa se poate întâmpla şi cu 
sexul anal, numit şi sodomie, care este însă privit cu 
destulă reticenţă la începuturile cuplului. El necesită 
precauţii legate atât de durere, cât şi de plăcere, ceea ce 
complică puţin tehnica. De exemplu, mulţi îşi impun 
folosirea prezervativului, a lubrifianţilor, precum şi a 
duşului. Dar poate cea mai interesantă caracteristică a 
relaţiilor homosexuale este intensul schimb afectiv, care 
este cu atât mai admirabil, cu cât se desfăşoară între doi 
bărbaţi. De altfel, băieţii heterosexuali ar avea destul de 
mult de învăţat de la un gay despre comunicarea afectivă, 
în privinţa căreia sunt atât de deficitari în relaţia cu fetele. 
Datorită faptului că înţeleg mai bine trupul partenerului de 
acelaşi sex, homosexualii au mai puţine tulburări de 
dinamică sexuală... 

Prietenie cu un gay 

Spuneam mai sus că băieţii heterosexuali sunt 
deficitari în privinţa comunicării emoţiilor erotice. În 
schimb, mult mai bine merg prieteniile dintre homosexuali 
şi fete. După ce s-a îndrăgostit de un băiat deosebit de 
comunicativ emoţional, fata poate constata că el evită 
contactele fizice cu ea, ceea ce o face să afirme: „Ori e 
impotent, ori e homosexual!” Multe fete tind să considere 
homosexualitatea, ca şi masturbarea, o trădare fără rost, 
dar şi o insultă la adresa lor. Ele sunt în stare să pună în 
joc multă răbdare pentru a obţine cât de puţină tandreţe 
de la acel băiat drăguţ. De cele mai multe ori, prietenia 
aceasta se termină în momentul penibil al atingerii forţate. 
În ceea ce priveşte prietenia dintre un gay şi un 
heterosexual, ea este mult condiţionată de capacităţile 


fiecăruia dintre cei doi de a tolera identitatea sexuală a 
celuilalt. Ce se întâmplă însă când o persoană simte 
atracţie atât faţă de femei, cât şi faţă de bărbaţi? 

Bisexualul în jargonul celor preocupaţi intens de sex, 
o persoană care se simte atrasă atât de cei de acelaşi sex, 
cât şi de cei de sex opus se numeşte AC-DC, adică 
persoană conectată la curent al ternari v-curent continuu. 
Într-o societate relativ dezvoltată cultural, 80% dintre 
bărbaţi sunt  heterosexuali, vreo 2% sunt exclusiv 
homosexuali şi 18% sunt bisexuali, deşi se crede despre ei 
că sunt homosexuali. 

Când hetero, când hotno... 

Există o categorie de bărbaţi care-şi încep viaţa 
sexuală prin relaţii cu femeile, ajungând însă să prefere 
relaţiile cu alți bărbați. Unii întemeiază cupluri 
heterosexuale durabile, iar pe parcursul anilor de 
convieţuire încep să-i ceară partenerei preponderent sex 
anal, urmând ca mai târziu să prefere parteneri de sex 
masculin pentru această practică. Dintre aceştia, o 
categorie aparte o constituie bărbaţii căsătoriţi cu femei, 
dar care preferă relaţiile sexuale cu băieţi (v. Despre 
pederastie). Alţi bărbaţi tineri se simt în adâncul lor 
homosexuali, dar în urma presiunii unor femei ajung să 
aibă şi relaţii heterosexuale. Şi pentru ca totul să pară şi 
mai năucitor, există bărbaţi care au relaţii sexuale doar cu 
femei, dar se simt îndrăgostiţi de un alt bărbat... Pentru a 
mai lămuri puţin lucrurile, trebuie să ţinem cont de faptul 
că homosexualitatea are două aspecte: unul privind 
identitatea sexuală („Sunt convins că sunt homosexual.”) şi 
altul privind practicile homosexuale („Prefer să fac sex cu 
bărbaţi.”). 

In realitate, doi parteneri de acelaşi sex se simt 
îndrăgostiţi, atraşi, geloşi sau dezamăgiţi ca orice alţi 

Dar dacă nu este gay?” Sau: „Unde să mergem, pentru a 
nu fi văzuţi şi fluieraţi?” Sărutul, atingerea, pettingul au 
valoare la fel de mare pentru ei ca pentru orice persoane 
care vor să se cunoască erotic. Relativ răspândit este sexul 
între coapse, iar o tehnică specială o reprezintă felaţia, ca 
practică ce se doreşte a fi reciprocă, dar polarizând uneori 
partenerii în roluri diferite, astfel încât unul mai mult dă, 
iar altul mai mult primeşte. Tot aşa se poate întâmpla şi cu 
sexul anal, numit şi sodomie, care este însă privit cu 
destulă reticenţă la începuturile cuplului. El necesită 
precauţii legate atât de durere, cât şi de plăcere, ceea ce 
complică puţin tehnica. De exemplu, mulţi îşi impun 
folosirea prezervativului, a lubrifianţilor, precum şi a 
duşului. Dar poate cea mai interesantă caracteristică a 
relaţiilor homosexuale este intensul schimb afectiv, care 
este cu atât mai admirabil, cu cât se desfăşoară între doi 
bărbaţi. De altfel, băieţii heterosexuali ar avea destul de 
mult de învăţat de la wxgay despre comunicarea afectivă, 
în privinţa căreia sunt atât de deficitari în relaţia cu fetele. 
Datorită faptului că înţeleg mai bine trupul partenerului de 
acelaşi sex, homosexualii au mai puţine tulburări de 
dinamică sexuală... 

Prietenie cu un gay 

Spuneam mai sus că băieţii heterosexuali sunt 
deficitari în privinţa comunicării emoţiilor erotice. In 
schimb, mult mai bine merg prieteniile dintre homosexuali 
şi fete. După ce s-a îndrăgostit de un băiat deosebit de 
comunicativ emoţional, fata poate constata că el evită 
contactele fizice cu ea, ceea ce o face să afirme: „Ori e 
impotent, ori e homosexual!” Multe fete tind să considere 
homosexualitatea, ca şi masturbarea, o trădare fără rost, 
dar şi o insultă la adresa lor. Ele sunt în stare să pună în 


joc multă răbdare pentru a obţine cât de puţină tandreţe 
de la acel băiat drăguţ. De cele mai multe ori, prietenia 

In ceea ce priveşte prietenia dintre un gay şi un 

atracţie atât faţă de femei, cât şi faţă de bărbaţi? 

Bisexualul în jargonul celor preocupaţi intens de sex, 
o persoană care se simte atrasă atât de cei de acelaşi sex, 
cât şi de cei de sex opus se numeşte AC-DC, adică 
persoană conectată la curent alternativ-curent continuu. 

bărbaţi sunt  heterosexuali, vreo 2% sunt exclusiv 
homosexuali şi 18% sunt bisexuali, deşi se crede despre ei 

Când hetero, când homo... 

Există o categorie de bărbaţi care-şi încep viaţa 
sexuală prin relaţii cu femeile, ajungând însă să prefere 
relaţiile cu alți bărbați. Unii întemeiază cupluri 
heterosexuale durabile, iar pe parcursul anilor de 
conviețuire încep să-i ceară partenerei preponderent sex 
anal, urmând ca mai târziu să prefere parteneri de sex 
masculin pentru această practică. Dintre aceştia, o 
categorie aparte o constituie bărbaţii căsătoriţi cu femei, 
dar care preferă relaţiile sexuale cu băieţi (v. Despre 
pederastie). Alţi bărbaţi tineri se simt în adâncul lor 
homosexuali, dar în urma presiunii unor femei ajung să 
aibă şi relaţii heterosexuale. Şi pentru ca totul să pară şi 
mai năucitor, există bărbaţi care au relaţii sexuale doar cu 
femei, dar se simt îndrăgostiţi de un alt bărbat... Pentru a 
mai lămuri puţin lucrurile, trebuie să ţinem cont de faptul 
că homosexualitatea are două aspecte: unul privind 
identitatea sexuală („Sunt convins că sunt homosexual.”) şi 
altul privind practicile homosexuale („Prefer să fac sex cu 


bărbaţi.”). 

că sunt homosexuali. 

Când hetero, când homo... Există o categorie de 
bărbaţi care-şi încep viaţa sexuală prin relaţii cu femeile, 
ajungând însă să prefere relaţiile cu alţi bărbaţi. Unii 
întemeiază cupluri heterosexuale durabile, iar pe parcursul 
anilor de  convieţuire încep să-i ceară partenerei 
preponderent sex anal, urmând ca mai târziu să prefere 
parteneri de sex masculin pentru această practică. Dintre 
aceştia, o categorie aparte o constituie bărbaţii căsătoriţi 
cu femei, dar care preferă relaţiile sexuale cu băieţi (v. 
Despre pederastie). Alţi bărbaţi tineri se simt în adâncul 
lor homosexuali, dar în urma presiunii unor femei ajung să 
aibă şi relaţii heterosexuale. Şi pentru ca totul să pară şi 
mai năucitor, există bărbaţi care au relaţii sexuale doar cu 
femei, dar se simt îndrăgostiţi de un alt bărbat... Pentru a 


mai lămuri puţin lucrurile, trebuie să ţinem cont de faptul 
că homosexualitatea are două aspecte: unul privind 
identitatea sexuală („Sunt convins că sunt homosexual.”) şi 
altul privind practicile homosexuale („Prefer să fac sex cu 
bărbaţi.”). 

Femeia bisexuală 

Fie din nonconformism, fie pentru că nu simte 
repulsie faţă de apropierea erotică de cineva de acelaşi 
sex, o femeie poate ajunge să practice erotismul cu o altă 
femeie. Un loc special îl ocupă în acest sens triolismul, 
care aduce două femei în situaţia de a se stimula reciproc 
înainte de a face sex cu un bărbat. Aproape întotdeauna, în 
aceste situaţii e vorba de o insuficienţă a preludiului pe 
care este capabil să-l ofere acel bărbat. Ca şi în psihologia 
vizionării unei scene porno, bărbatul respectiv se 
transpune în locul femeii active, simțindu-se excitat 
datorită gesturilor ei. 

O altă situaţie relativ frecvent întâlnită în 
comunităţile noastre este aceea a femeii care are o viaţă 
sexuală intensă cu bărbaţi, dar are o prietenă apropiată, şi 
practică din când în când cu aceasta tribatismul (v. 
Lesbianism şi tribadism). 

Trădarea bisexualului 

De multe ori, tehnica bisexualului se deosebeşte de a 
celorlalţi prin măiestrie, nonconformism şi chiar bizar. 
Fiind resimţită şi ca o încununare a tandreţii, relaţia 
homosexuală consolidează ataşamentul celor doi. De 
aceea, aflând că partenerul său are şi o relaţie 
heterosexuală, homosexualul simte trădarea ca fiind cu 
atât mai gravă, cu cât credea până atunci că relaţia lor e 
cât mai aproape de perfecţiune. Din acel moment, 
bisexualul este considerat depravat, lipsit de voinţă, egoist. 
In realitate, bisexualul este de cele mai multe ori o 


persoană care caută la ambele sexe o satisfacţie pe care n- 
a cunoscut-o decât parţial. 

Cum se poartă un satir 

Confruntarea cu sexualitatea altei persoane este 
aproape întotdeauna o chestiune delicată, cerând mult tact 
şi oarecare cunoştinţe (v. Când celălalt este ciudat). Ce să 
mai vorbim de situaţia în care omul de lângă tine nu se 
încadrează în ceea ce tu numeşti normalitate? Uneori eşti 
pus în situaţia de a convieţui cu un homosexual, alteori ai 
de-a face cu o prostituată, iar alteori te poţi întâlni cu un 
satir... 

Din pădurile mitologice în mitologia greacă, satirul 
este o făptură înzestrată cu o energie sexuală debordantă, 
veselă, „libidinoasă”, cum ar spune fetele. Sexul lui este 
tot timpul în erecţie, metodele lui de apropiere de o femeie 
sunt mai degrabă perverse, iar relaţia cu bărbaţii este 
restrânsă la minimum. În picturi, satirul este reprezentat 
ca un bătrân cu jumătate de trup de ţap. El pare să fie un 
bătrân cu suflet tânăr, dar nu este aşa. E de fapt zgârcit, 
diabolic în apropierea de femeia tânără, vulnerabil în faţa 
morţii, ca un adevărat bătrân. 

Plăcerea legitimă 

După cum probabil ştii, în virtutea instinctului de 
conservare care predomină la vârstele înaintate, bătrânul 
urmăreşte recunoaşterea reuşitelor sale - poate de aceea 
preferă ca podoabă decoraţiile -, conservarea resurselor 
proprii, motiv pentru care se spune despre el că e zgârcit, 
dar şi obţinerea statutului de prioritate pentru nevoile 
sale. Din cauza acestui ultim aspect, satirul nu va căuta la 
o femeie plăcerea, ci legitimitatea. Astfel, plăcerea lui va fi 
scurtă, în schimb refuzul îi va fi greu de suportat. 

Mai mult face, decât vorbeşte 

Spre deosebire de tinerii aflaţi la începutul vieţii 
sexuale, care mai mult vorbesc decât fac, satirul nu prea 
vorbeşte despre plăcerile lui, dar le caută peste tot, 


încercând să le pună în aplicare, oricât de sumar. Dacă 
acceptă să discute ceva, el va vorbi despre partenera lui, 
ştiind că în timp subiectul se va muta dinspre ea către el. 
Faptele lui sunt dedicate acelei părţi din propria viaţă în 
care băutura, femeile şi liberul arbitru îi stăteau la 
dispoziţie. 

Două cazuri 

Un bătrân colonel, suferind de sindrom talamic (care, 
printre altele, produce dureri extreme), nu se putea abţine 
să-mi povestească despre urmele lăsate de femei prin 
fiecare colţişor din garsoniera lui. La fiecare două-trei luni 
se ivea în casa lui câte o domnişoară plătită pentru a-l 
îngriji, iar colonelul începea prin a deschide o sticlă de vin 
roşu, continua solicitând sex oral şi sfârşea cerând să fie 
lăsat în pace. Colonelul era foarte vorbăreţ şi sublinia la 
fiecare minut cât de mult îi place viaţa. 

Un alt bătrân, sculptor de data aceasta, mi-a 
mărturisit că a trecut prin „dalta” lui zeci de femei cu cel 
puţin 50 de ani mai tinere decât el. Dată fiind ambianța 
artistică în care trăia, bătrânul nu rata mai niciodată 
dezbrăcarea femeii care-i călca pragul, după care practica 
cu obstinaţie coitul pe la spate. La fel ca şi satirul colonel, 
sculptorul le punea la treabă pe tinerele care se succedau 
prin atelierul său, în timp ce el frecventa restaurantele 
pentru a-şi înveseli bătrâneţea cu acelaşi vin roşu. Dacă ai 
cere părerea unei fete, ea şi-ar exprima repulsia faţă de 
trupul atonic al satirului, dar ai fi surprins să afli că ea se 
poate îndrăgosti, în sfârşit, de tatăl regăsit în el. 

Ce ne facem cu satirul? 

Un satir are nevoie mai degrabă de îngrijire. Deşi 
viaţa lui pare o continuă petrecere, în sinea lui nu de 
petrecere îi arde. După cum arătam mai sus, nu-i place să 
fie refuzat şi de aceea ar trebui tratat cu respect, dată fiind 


setea lui de recunoştinţă. Dacă eşti fată şi simţi că te-ai 
îndrăgostit fără să vrei de un astfel de om, iată 
recomandarea mea: fă astfel încât el să se confrunte cu 
tatăl tău sau cu cineva care-l reprezintă, şi atunci vei putea 
face o distincţie mai clară între ceea ce credeai că are 
atrăgător şi ceea ce este el în realitate. 

Satiriaşis în literatura de specialitate, satiriaşisul 
este o tulburare manifestată prin hiperactivitate sexuală la 
bărbat. Există anumite persoane predispuse la o astfel de 
manifestare, iar unii tineri cu o anumită întârziere în 
dezvoltarea mintală (oligofrenie) pot prezenta o oarecare 
dezinhibiţie sexuală permanentă. Tot dezinhibiţie sexuală 
poate manifesta şi acea persoană care are o afecţiune 
mintală cu sindrom maniacal; acesta cuprinde activităţi 
accelerate, stări de euforie, predispoziţie la cântec, dans, 
vorbărie exagerată, dar şi uşurinţa de a crea noi relaţii 
ajungând cât mai repede la un contact intim. Alte persoane 
pot avea o boală, precum sifilisul sau chiar gonoreea, pe 
parcursul căreia mâncărimile datorate leziunilor genitale 
stimulează erecţia şi apetitul sexual, făcând răspândirea 
bolii şi mai facilă. 

Femeia nimfomană 

Desigur, acest termen, rostit cu ironie sau îngrijorare 
de către unii bărbaţi, se referă la femei. El caracterizează 
acea femeie care pare să aibă un comportament sexual 
nesăţios. In practica mea medicală am cunoscut 
nenumărați bărbaţi proaspăt însuraţi, care se plângeau că 
tânăra lor soţie vrea sex în fiecare zi şi îi aleargă în jurul 
patului de câte ori se întorc obosiţi de la serviciu. Acest 
comportament se explică prin discrepanţa între stadiile de 
dezvoltare sexuală a celor doi. În timp ce bărbatului îi 
scade libidoul datorită solicitărilor profesionale şi faptului 
că a devenit sigur de partenera lui, tânăra femeie învaţă 
plăcerea sexuală cu fiecare zi ce trece, este tot mai 
relaxată şi mai doritoare de experimente. 


Nimfomania adevărată este destul de rară; ea 
presupune un fel de comportament de tip Don Juan la 
femeie, un asalt permanent asupra oricărui bărbat cu 
scopul declarat de a face sex cu el. 

Când celălalt este ciudat 

Radu a venit la prima întâlnire cu Sorana aşa cum 
ştia din filme că trebuie să se prezinte într-o astfel de 
împrejurare: cu flori, cu haine bine alese, pomădat cu 
after-shave, având 

În mintea lui nişte planuri. Când a apărut, Sorana 
avea în mână o sacoşă cu franzele şi i-a spus cam răstit: 
„Hai, zi mai repede ce vrei, că mă grăbesc!” Toate 
planurile lui Radu s-au dus naibii într-o secundă. Măcar 
florile trebuia să i le dea, aşa că i-a răspuns la fel de 
operativ: „[i-am adus nişte flori...” Sorana a făcut o 
grimasă care a transformat-o dintr-odată într-o persoană 
foarte diferită de îngerul pe care-l zărise Radu în urmă cu 
câteva seri: „Mie? Ha, ha, ha!” îngrozit, Radu s-a dus 
acasă, după ce a plasat buchetul de flori într-o ghenă, ca 
să nu râdă cei de-acasă de el. Nu ştia că şi Sorana venise 
la întâlnire tot parfumată, tot cu inima bătând puternic. 
Doar atât: că la Sorana acasă părinţii ei nu se sărută, iar 
când au ceva emoţional de comunicat, au parte de 
imperative „tandre”, precum: „Zi mai repede, că mă 
grăbesc!” 

Familia din care provine 

După cum se vede, doi oameni care sunt pe cale să 
întemeieze un cuplu pot proveni din medii familiale foarte 
diferite. În familia sa, partenerul tău a petrecut mai mult 
de o duzină de ani şi s-a obişnuit cu lucruri pe care uneori 
cu greu le poţi accepta. Poate că la ei acasă nu se trage 
apa la toaletă, poate că pâinea este ţinută într-o pungă 
după frigider, poate că tatăl vrea să fie muşcat de ureche 


în fiecare zi, iar mama face crize de isterie pentru a putea 
merge la coafor... Tot din familie mai provin şi cele două 
concepţii majore pe care le aduc cei doi la întemeierea 
cuplului: concepţia despre femeie şi cea despre bărbat. 

Anturajul care l-a influenţat 

Procesul de dobândire a identităţii sexuale se 
desfăşoară în bună parte prin comparaţie cu cei de aceeaşi 
vârstă. De aceea, prietenul sau prietena ta vine la întâlnire 
purtând cu sine părerea celorlalţi despre propria persoană. 
De multe ori, e vorba de un complex de inferioritate, 
alteori partenerul se simte obligat să facă cu tine ce-a 
făcut cel mai bun prieten cu prietena lui... Pentru a te 
lămuri cu privire la influenţă pe care o are anturajul 
asupra partenerului tău, e suficient să observi dacă 
manifestă diferenţe de comportament între momentele în 
care este doar cu tine şi cele în care sunt de faţă şi 
prietenii lui. 

E nebun şi gata! 

Dar de multe ori nu influenţele familiei sau ale 
anturajului, ci urmele unei boli sunt cele care produc o 
bizarerie în comportamentul iubitului sau iubitei tale. Ar fi 
în interesul tău (dar şi al lui) să afli dacă în acele momente 
se poartă ciudat pentru că aşa vrea sau pentru că nu se 
poate altfel (v. Nebun de iubire, vol. 1). De aceea, încearcă 
să observi dacă în faptele sale se manifestă cumva unele 
semne de boală precum: 

1. Beţia patologică. După nici două pahare de 
băutură alcoolică, prietenul tău se schimbă brusc, 
devenind foarte violent şi părând că nu-şi poate controla 
comportamentul. 

2. Criza de isterie. Mai ales în prezenţa unor martori, 
prietena ta îşi exprimă spectaculos supărarea pe care o are 
faţă de tine, din arsenalul ei făcând parte şi „stările de 
rău” care necesită o grijă deosebită. 

3. Tentativa de suicid. Demonstrativă sau nu, ea se 


poate repeta şi nu poţi şti cu exactitate când va reuşi. 

4. Tulburarea de personalitate. Partenerul tău are 
diverse vicii sau comportamente nedorite, pe care promite 
să le schimbe, dar niciodată nu se ţine de cuvânt. 

Cele mai obişnuite manifestări neobişnuite 

lată câteva atitudini pe care le-ar putea adopta 
prietenul sau prietena ta fără să aibă conştiinţa faptului că, 
pentru tine, toate acestea sunt ciudăţenii: 

Tace. Ai fi surprins să afli cât de multe sunt 
persoanele care manifestă această discretă tulburare de 
exprimare verbală, numită dislexie. Din cauza ei, partenera 
ta se poate exprima în cuvinte cu atât mai greu, cu cât 
mesajul ei este mai încărcat emoţional. Şi mai trist este că 
această dificultate de 

exprimare dă impresia că acea persoană nu e prea 
inteligentă, deşi nu este aşa. Faţă de o persoană cu dislexie 
trebuie să ai răbdare, găsind totodată un limbaj alternativ 
prin care să comunici cu ea (de exemplu, limbajul 
gesturilor simbolice, limbajul matematic, desenul, muzica 
sau atât de frumosul „ghicit al gândurilor”). 

Nu vrea să fie atinsă. „Eşti cam sălbatică”, i se 
reproşează adesea fetei care nu suportă să fie atinsă nici 
măcar de către iubitul ei. După cum ai aflat deja din primul 
volum al acestor Lecţii particulare (v. Atingerea), fiecare 
om are zone care produc plăcere la atingere şi zone pe 
care le fereşte de orice atingere. Totodată, obiceiul de a 
atinge copiii în toate felurile poate lipsi din familia 
prietenei tale, ducând la concepţia că orice atingere este o 
perversiune. Ai putea începe prin a o încuraja pe ea să te 
atingă prima. 

Loveşte. Atunci când un băiat se poartă cu prietena 
lui ca şi cum ar fi un partener de box sau karate, nu o face 
neapărat pentru că are o proastă creştere, ci pentru că 
vrea să-şi demonstreze nemijlocit capacitatea de a învinge. 


De aceea, prietena lui ar trebui să-i solicite astfel de 
demonstraţii în alte situaţii, mai potrivite etalărilor de 
forţă. La rândul ei, manifestându-se violent, fata pune 
adesea în aplicare un vechi mecanism de stimulare a 
masculului, prin care furia lui se transformă în energie 
sexuală. Pentru a evita această violenţă feminină, 
„masculul” trebuie nu să fie moale, ci să demonstreze că 
nu are nevoie de stimuli. 

Vorbeşte vulgar. Dacă facem o incursiune pe 
teritoriul jargonului şi al argoului, vom vedea că aceste 
forme de exprimare le sunt necesare tinerilor în 
mecanismul de delimitare în grupuri din ce în ce mai mici, 
până când devine iminentă constituirea cuplurilor. În faţa 
partenerei de cuplu, vorbirea vulgară a băiatului este şi ea 
o formă de stimulare, sau mai precis una de autostimulare. 
Pentru a-l face să renunţe la ea, trebuie să-i încurajezi o 
altă formă de stimulare, cum ar fi cea de natură fizică, sau 
chiar... erotică. Dă-i, prin urmare, un sărut ori de câte ori 
vorbeşte frumos şi apreciază-i bunele maniere, oricât de 
sumare ar fi ele. 

Schimbarea de sex 

Identitatea este o chestiune de intimitate şi 
recunoaştere. Cu alte cuvinte, identitatea se pregăteşte în 
secret şi se manifestă în public, ea fiind punctul-cheie al 
dezvoltării unui individ. Aşa se face că un băiat care vrea 
să fie fată va petrece nopţi în şir elaborându-şi noua 
identitate de care are nevoie, urmând ca într-o mult 
aşteptată zi să apară în faţa celorlalţi ca fată în toată 
regula. Dar să intrăm puţin în această intimitate... 

Tentaţia deghizării 

Băiete, ai încercat vreodată să-ţi pui o pereche de 
ştrampi? E foarte dificil, constaţi că ai nevoie de mâini de 
femeie, picioare fine şi, mai presus de toate, simţi nevoia 


de a fi frumoasă cu orice preţ... După ce i-ai tras pe picior, 
ai o senzaţie de mângâiere care pe băiat îl enervează, iar 
pe fată o protejează. Poate că ţie îţi provoacă o senzaţie de 
bizarerie inutilă, dar pe unii băieţi această tentaţie îi 
atrage aşa cum atrage sudul păsările migratoare, fără să 
ştie prea clar de ce. Deghizându-se în femeie, el nu are 
senzaţia că pătrunde în tărâmul celuilalt sex, ci simte o 
exaltare, o nevoie irezistibilă de a continua. Tot aşa simte 
şi fata care ia în serios deghizarea în bărbat, îmbrăcându- 
se astfel încât ceilalţi să nu-i mai ghicească feminitatea. 
Acest tip de comportament manifestat prin deghizare se 
numeşte transvestism. De ce apare el? Psihologii cred că 
există cel puţin trei motive: 

— Excitarea sexuală. Adesea, transvestiţii se îmbracă 
în hainele unor fete pe care le cunosc, ceea ce sugerează 
un oarecare fetişism (v. Despre fetişism); 

— Eliberarea de constrângerile sexului social. Unii 
băieţi care se deghizează în femei simt de fapt nevoia să 
exprime emoţii sau chiar să facă mişcări graţioase, care 
doar femeilor le sunt acceptate. Tot din acest motiv, 
majoritatea băieţilor doresc să aibă la dispoziţie cât mai 
multe mijloace de a deveni atrăgători; 

dorinţa de  teatralism. Mai ales dacă are un 
temperament  histrionic, transsexualul simte o mare 
plăcere jucând teatru şi deghizându-se în rolul altei 
persoane, mai ales de sex opus. 

Transsexualism _ 

După cum ştiţi deja (v. Intre sexele unei persoane, 
vol. I), omul are un sex genetic, unul biologic, unul 
psihologic şi unul social. Când sexul psihologic se 
dovedeşte a fi feminin, cu toate că celelalte sunt 
masculine, acel băiat va încerca să modifice cât mai multe 
dintre aparențele care-l definesc, astfel încât să devină 
fată. îmbrăcându-se ca o fată şi comportându-se ca atare, 
el poate interveni relativ uşor în domeniul sexului său 


social, dar cu greu poate interveni asupra sexului biologic, 
apelând la operaţii chirurgicale şi intervenţii hormonale. 
Cât despre modificarea sexului genetic, nicio speranţă. 
Deocamdată! Ei bine, toate aceste tentative de schimbare 
a sexului se ascund sub termenul de transsexualism. 

Întâlnirea cu cel deghizat 

De câte ori întâlneşti pe cineva deghizat, simţi 
imperios nevoia să-l demaşti. Dacă el însuşi se demască, 
simţi că ai fost trădat şi ai o reacţie mai mult sau mai puţin 
furioasă. Bănuind toate acestea, travestitul nu-şi trădează 
adevărata identitate. De multe ori se întâmplă ca, fiind la 
începutul „carierei” sale, el să se deghizeze imperfect sau 
să manifeste o discrepanţă între vestimentaţie şi maniere, 
care nu sunt încă ale celuilalt sex. Aceste stângăcii sunt 
repede sancţionate de către ceilalţi, care îl etichetează 
drept caraghios. Nimic din ceea ce încearcă el să facă sub 
noua identitate nu este luat în serios. Ba, mai mult decât 
atât, aceiaşi oameni care îl desconsideră îşi propun cu 
obstinaţie să-l convingă pe travestit, dar mai ales pe 
transsexual să renunţe la „ideea” de a trece la celălalt sex. 
Acum câţiva ani am asistat la una dintre cele mai 
dureroase scene, pe parcursul căreia un „sobor” de medici 
psihiatri se străduiau să convingă un transsexual să 
renunţe la ceea ce pentru el era o nevoie esenţială şi nu un 
moft: dorinţa de a-şi găsi identitatea sexuală. 

Spectacol cu expoziţie 

Orice animal doreşte să-şi protejeze organele 
genitale de intervenţia altuia, căci în felul acesta 
protejează una dintre raţiunile existenţei sale, aceea de a 
se reproduce. Dar când vine vorba despre un posibil 
partener sexual, se schimbă situaţia: organele genitale 
devin tot mai importante şi pot fi chiar expuse pentru a 
stimula comportamentul sexual al celuilalt, mai ales că 


unele secreţii din zona lor pot acţiona ca feromoni. Dar 
omul şi-a făcut un titlu de onoare din capacitatea lui de a 
se deosebi de animale; expunerea organelor genitale în 
faţa unui străin este o mare insultă. Să vedem de ce... 

Băieţii din tufişuri 

Ajungând la vârsta considerată ca fiind cea mai 
predispusă la masturbare, adică la adolescenţă, tinerii 
recurg uneori la scenarii cu personaje pentru a obţine 
unele satisfacţii erotice. A te masturba cu gândul la cea 
mai tânără profesoară din liceu pare a fi oarecum legitim... 
Dar unii tineri găsesc de cuviinţă să aibă un contact real 
cu partenera mult visată, aşa că ajung să se masturbeze în 
timp ce o privesc de la o oarecare distanţă pe profesoara 
cea tânără sau pe oricare altă femeie care s-ar potrivi 
reveriilor erotice pe care le au. Unii spun că un astfel de 
comportament se încadrează în deviația sexuală numită 
exhibiţionism. În realitate, nu este chiar aşa. Exhibiţionist 
este cel care obţine plăcerea sexuală din simpla expunere 
a zonei sale genitale. Spre deosebire de el, băieţii din 
tufişuri îşi ascund cu destulă pudoare sexul în timp ce se 
masturbează şi nu doresc atât de mult să fie văzuţi, cât să- 
şi vadă ei „partenera”, pentru a-şi concretiza câtuşi de 
puţin scenariul. 

Dar şi fetele se arată... 
N Se crede că numai băieţii au tendinţe exhibiţioniste. 
In schimb, se vorbeşte foarte puţin despre exhibiţionismul 
fetelor: despre fata care se dezbracă şi lasă să se vadă prin 
perdea ceva din trupul ei, despre fata care face duş şi abia 
aşteaptă să intre cineva din greşeală. Sau despre fata care 
face dragoste şi (o fantasmă teribil de interesantă) se uită 
peste umărul partenerului ei ca să vadă fotografia altuia, 
sau chiar se aşteaptă să intre alt băiat pe uşă. Se 
consideră eronat că, expunându-şi cu plăcere zonele 
intime, doar bărbaţii sunt exhibiţionişti; în schimb, fetele 
care îşi expun dinadins zonele cu semnificaţie erotică în 


public sunt considerate „extrem de atrăgătoare”... 

Sunt nudiştii exhibiţionişti? 

Ocaziile cu care nudul se iveşte în viaţa noastră sunt 
foarte diferite astăzi faţă de trecut. Deşi oamenii îşi 
acoperă corpul din ce în ce mai puţin, ei se dezbracă din ce 
în ce mai greu. Majoritatea pacienţilor mei îmi mărturisesc 
că le e imposibil să doarmă goi în propriul aşternut. Poate 
de aceea, atunci când văd la mare o persoană dezbrăcată 
complet, se simt scandalizaţi. Se pare că, atunci când te 
expui gol în faţa cuiva, faci un atentat la pudoarea acelei 
persoane. Dar pudoarea este o expresie a vulnerabilităţii. 
De aici poţi deduce că practica nudismului este o tentativă 
de echilibrare, atâta timp cât ceilalţi nu devin vulnerabili 
în faţa ta din cauza aceasta. 

Voyeurismul 

O satisfacție deosebită poate veni, pentru unii 
oameni, şi din privirile aruncate asupra altor persoane 
care fac sex. Din nou mă simt nevoit să menţionez că unii 
băieţi (chiar şi unele fete), care ajung din întâmplare să-i 
vadă pe alţii făcând dragoste, se pot masturba pe acest 
fond. Acest mecanism funcţionează şi în cazul vizionării 
filmelor cu tematică erotică, prin intermediul empatiei: cel 
care priveşte se transpune în rolul unuia dintre cei care 
fac dragoste. Voyeurismul adevărat este acea tulburare 
sexuală manifestată prin dobândirea plăcerii sexuale 
exclusiv din vizionarea unui act sexual trăit de alţii. 


J 

152 LECŢII PARTICULARE 

OAMENI CIUDAŢI 153 

La rândul ei, scoptofilia este acea satisfacţie erotică 
obţinută prin simpla privire a zonelor genitale ale altcuiva. 
Din nou, este destul de răspândit obiceiul băieţilor de a 
privi sânii sau picioarele fetelor necunoscute, aşa cum 
destule fete se uită pe furiş la fesele unor trecători, fără ca 
un astfel de comportament să fie scoptofilic. 


Portretul voyeuristului 

Un voyeurist este de cele mai multe ori un bărbat 
necăsătorit, provenind dintr-o familie în care el a jucat 
rolul celui mai mic dintre copii, având relaţii bune cu 
părinţii, dar slabe legături cu sora lui şi cu cei de aceeaşi 
vârstă. Cu toate că are senzaţii deosebite privind sexul 
altora şi dă astfel impresia că ar fi obsedat sexual, 
voyeuristul sau scoptofilicul nu este periculos decât în 
două împrejurări: 

— Atunci când pătrunde în spaţiul intim al persoanei 
privite; 

— Atunci când, în loc să privească de la distanţă, 
încearcă să atragă atenţia „victimei” că este privită. 

Froteurul anonim 

Călătorind în autobuz, metrou sau tren, cui nu i s-a 
întâmplat să asiste la o scenă discretă de froteurism? Un 
tip vine din spatele unei ţipe şi, profitând de înghesuială, 
se freacă de ea pentru a obţine o plăcere. De multe ori, 
fata nu-şi dă seama de semnificaţia întâmplării, dar simte 
prin haine ceva care seamănă cu un sex în erecţie. Dacă 
are măcar o idee despre acel corp dur, se retrage speriată, 
aruncând cel mult o privire duşmănoasă froteurului 
anonim. 

Aiurea-n tramvai 

Mă gândesc cu nostalgie la vremurile când pe un cal 
nu încăpeau decât cel mult doi inşi. Nici vorbă de 
înghesuiala pe care o întâlneşti astăzi prin tramvaie, acolo 
unde se desfăşoară froteurismul. Dar nu numai înghesuiala 
este propice froteurismului, ci şi anomia. Faptul că, dintr-o 
mulţime de oameni, poţi fi ales sau alege fără ca celălalt 
să-ţi fie prea bine cunoscut este un lucru banal pentru 
omul de azi. lar el apare mai ales acolo unde sunt mult 
prea mulţi oameni. Froteurul caută aceste împrejurări, 
aşteptând să vină ora de vârf şi tramvaiul cel mai 
aglomerat. El îşi fixează încă din staţie potenţială 


„parteneră” şi se plasează în imediata ei apropiere. 

„Și ea işi doreşte” Cam aşa îşi spune în sinea lui 
froteurul, apropiindu-se de „victima” sa. Fiecare mişcare 
întâmplătoare pe care o face aceasta este interpretată 
drept o dovadă incontestabilă a dorinţei ei de a avea de-a 
face cu el. Froteurul crede chiar că fata respectivă se 
aşază mai bine, într-o poziţie similară uneia sexuale. Şi mai 
interesant este că, înțelegând ce se întâmplă, fata se 
înroşeşte, respiră greu şi chiar transpiră, dând semne de 
nelinişte pe care froteurul le interpretează drept excitație 
sexuală. 

Ce-ar trebui să facă ea? 

Ar putea să protesteze gălăgios, atrăgând atenţia 
întregii lumi asupra agresorului. El va nega faptul că s-a 
frecat de domnişoara X. Unele fete cred că, dacă ar face 
scandal, froteurul ar deveni agresiv, dar în realitate rareori 
se întâmplă acest lucru. 

Cel mai important este ca fata să exprime non-verbal 
un NU cât mai clar. Pentru aceasta, ea trebuie să-şi 
privească agresorul în faţă, arătând că nici nu simte vreo 
plăcere, nici nu-i este frică faţă de intenţiile lui. Un alt gest 
ar fi ca, în loc să facă public incidentul, să solicite ajutorul 
altui bărbat din preajmă, care ar putea fi onorat să-i ia 
apărarea. Dar dacă şi el este froteur? într-un studiu 
elaborat în 1991, 35% dintre studenţii unui colegiu 
american recunoşteau că s-au frecat măcar o dată de o 
femeie în locuri aglomerate... 

Lesbianism şi tribadism 

Aşa cum fetele consideră că un băiat drăguţ care se 
masturbează face o risipă inutilă de erotism, tot aşa un 
băiat ar putea spune că două fete care fac dragoste sunt 
ceva fără sens. „Mai bine ar face amândouă sex cu mine, 
decât să se frece una de alta”, ar putea spune un băiat 


despre lesbiene. 

Pe insula Lesbos 

Cum majoritatea denumirilor ciudate îşi au originea 
în Antichitate, şi  lesbienele trebuiau să aibă un 
corespondent în vremurile acelea. Sapho era o poetă care 
trăia pe insula Lesbos. Pentru că atât poeziile poetei 
Sapho, cât şi bârfele despre ea vorbesc despre relaţia 
erotică dintre femei, această practică a fost denumită 
lesbianism sau safism. Freud şi discipolii săi credeau că o 
fată are toate şansele de a ajunge lesbiană dacă nu va 
reuşi să se identifice cu mama ei, după cum un băiat va 
ajunge gay dacă nu se va identifica cu tatăl lui. La rândul 
lui, psihologul Michael Storm arată că fetele pot ajunge să 
prefere lesbianismul dacă, pe la 12 ani, nu reuşesc să-şi 
mute atenţia de la prietenele lor către băieţii pe care până 
atunci îi dispreţuiau. 

Activă şi pasivă 

Oamenii îi împart pe bărbaţii care fac sex cu alţi 
bărbaţi în două categorii: activi şi pasivi. Bărbatul care 
este penetrat anal e considerat efeminat, spunându-se cu 
ură despre el că e homosexual. Cel care penetrează este 
considerat în multe ţări, mai ales cele de limbă latină, un 
bărbat aproape normal, ba chiar mai viril ca alţii. Când 
vine vorba de lesbiene, oamenii îşi închipuie că una trebuie 
să fie mai „bărbată” şi alta foarte feminină. De fapt, ele 
relatează adesea că dragostea cu o altă femeie este un 
preludiu perpetuu, scutit de spectrul penetrării. Atunci 
când un cuplu de lesbiene apelează la penetrare, ele o fac 
ca pe o prelungire firească a excitaţiei obţinute prin 
tandreţe, şi atunci apelează la dil-do-uri, vibratoare sau la 
propriile degete. 

Frecarea trupurilor  'Iribadismul, sau frecarea 
trupurilor, este cea mai frecventă tehnică sexuală a 
lesbienelor. Ele se apropie strâns, apoi mimează mişcările 
unui act heterosexual, adăugând elemente proprii, cum ar 


fi întrepătrunderea coapselor, astfel încât clitorisul să fie 
atins din ambele părţi. Un alt deliciu încercat de lesbiene 
este stimularea sfârcurilor partenerei, care poate duce 
uneori până la orgasm. 

Amazoanele, fără sân 

Amazoanele erau o populaţie mitologică a Greciei 
antice, formată din femei războinice, care excludeau 
bărbaţii din comunitatea lor. Pentru a trage mai uşor cu 
arcul în timpul luptelor, ele îşi tăiau un sân, de unde li se 
trage şi denumirea de amazoane (din grecescul amastos, 
însemnând „fără sân”). Băieţii care se năşteau în 
comunităţile de amazoane erau ucişi sau trimişi taţilor lor. 
Dar să vedem acum dacă există amazoane în ziua de azi. 

Unele fete ajung la concluzia că ele nu aparţin 
sexului feminin. Fie că s-au născut cu un clitoris mai mare 
(fals her-mafroditism), fie că nu reuşesc să dobândească 
suficiente caractere tipic feminine, aceste fete pot prefera 
schimbul de tandreţe cu alte fete. Ele încep prin a admira 
de la distanţă o fată mai gracilă, mai şovăielnică sau mai 
„lipicioasă” din punct de vedere afectiv, ajungând să se 
folosească de diversele împrejurări rezervate fetelor 
pentru a o atinge. De aici se poate deduce că între lesbiene 
se pot contura roluri polarizate: una dintre ele se poartă ca 
o amazoană, iar cealaltă este infantilă, vulnerabilă, 
neîncrezătoare în bărbaţi... 

Când partenerul nu e om 

E cât se poate de ciudat, dar unii oameni ajung foarte 
greu la semenii lor pentru a face dragoste şi de aceea 
recurg uneori la parteneri din alte categorii decât cea 
umană. După cum vei vedea în cele ce urmează, aceşti 
parteneri alternativi 

Lesbianism şi tribadism 

Aşa cum fetele consideră că un băiat drăguţ care se 


masturbează face o risipă inutilă de erotism, tot aşa un 
băiat ar putea spune că două fete care fac dragoste sunt 
ceva fără sens. „Mai bine ar face amândouă sex cu mine, 
decât să se frece una de alta”, ar putea spune un băiat 
despre lesbiene. 

Pe insula Lesbos 

Cum majoritatea denumirilor ciudate îşi au originea 
în Antichitate, şi  lesbienele trebuiau să aibă un 
corespondent în vremurile acelea. Sapho era o poetă care 
trăia pe insula Lesbos. Pentru că atât poeziile poetei 
Sapho, cât şi bârfele despre ea vorbesc despre relaţia 
erotică dintre femei, această practică a fost denumită 
lesbianism sau safism. Freud şi discipolii săi credeau că o 
fată are toate şansele de a ajunge lesbiană dacă nu va 
reuşi să se identifice cu mama ei, după cum un băiat va 
ajunge gay dacă nu se va identifica cu tatăl lui. La rândul 
lui, psihologul Michael Storm arată că fetele pot ajunge să 
prefere lesbianismul dacă, pe la 12 ani, nu reuşesc să-şi 
mute atenţia de la prietenele lor către băieţii pe care până 
atunci îi dispreţuiau. 

Activă şi pasivă 

Oamenii îi împart pe bărbaţii care fac sex cu alţi 
bărbaţi în două categorii: activi şi pasivi. Bărbatul care 
este penetrat anal e considerat efeminat, spunându-se cu 
ură despre el că e homosexual. Cel care penetrează este 
considerat în multe ţări, mai ales cele de limbă latină, un 
bărbat aproape normal, ba chiar mai viril ca alţii. Când 
vine vorba de lesbiene, oamenii îşi închipuie că una trebuie 
să fie mai „bărbată” şi alta foarte feminină. De fapt, ele 
relatează adesea că dragostea cu o altă femeie este un 
preludiu perpetuu, scutit de spectrul penetrării. Atunci 
când un cuplu de lesbiene apelează la penetrare, ele o fac 
ca pe o prelungire firească a excitaţiei obţinute prin 
tandreţe, şi atunci apelează la dil-do-uri, vibratoare sau la 
propriile degete. 


Frecarea trupurilor 

Tribadismul, sau frecarea trupurilor, este cea mai 
frecventă tehnică sexuală a lesbienelor. Ele se apropie 
strâns, apoi mimează mişcările unui act heterosexual, 
adăugând elemente proprii, cum ar fi întrepătrunderea 
coapselor, astfel încât clitorisul să fie atins din ambele 
părţi. Un alt deliciu încercat de lesbiene este stimularea 
sfârcurilor partenerei, care poate duce uneori până la 
orgasm. 

Amazoanele, fără sân 

Amazoanele erau o populaţie mitologică a Greciei 
antice, formată din femei războinice, care excludeau 
bărbaţii din comunitatea lor. Pentru a trage mai uşor cu 
arcul în timpul luptelor, ele îşi tăiau un sân, de unde li se 
trage şi denumirea de amazoane (din grecescul amastos, 
însemnând „fără sân”). Băieţii care se năşteau în 
comunităţile de amazoane erau ucişi sau trimişi taţilor lor. 
Dar să vedem acum dacă există amazoane în ziua de azi. 

Unele fete ajung la concluzia că ele nu aparţin 
sexului feminin. Fie că s-au născut cu un clitoris mai mare 
(fals her-mafroditism), fie că nu reuşesc să dobândească 
suficiente caractere tipic feminine, aceste fete pot prefera 
schimbul de tandreţe cu alte fete. Ele încep prin a admira 
de la distanţă o fată mai gracilă, mai şovăielnică sau mai 
„lipicioasă” din punct de vedere afectiv, ajungând să se 
folosească de diversele împrejurări rezervate fetelor 
pentru a o atinge. De aici se poate deduce că între lesbiene 
se pot contura roluri polarizate: una dintre ele se poartă ca 
o amazoană, iar cealaltă este infantilă, vulnerabilă, 
neîncrezătoare în bărbaţi... 

Când partenerul nu e om”. 

E cât se poate de ciudat, dar unii oameni ojung foarte 
greu la semenii lor pentru a face dragoste şi de aceea 
recurg un «ori la parteneri din alte categorii decât «umani. 
După cum vei vedea în cele ce urmează, ocuşU parteneri 


sitofnâlivi 

dobândesc o complexitate tot mai mare pe scala 
posibililor parteneri ai unui om aflat în dezvoltare. 

Scala personificării partenerului Bineînţeles, cel mai 
uşor este să faci dragoste în gând. Apoi ai putea să încerci 
o acţiune concretă, care să-ţi procure plăcerea sexuală, 
adică să te masturbezi. Apoi ai putea încerca o apropiere 
faţă de cineva; „masturbare în tufiş”. Apoi poate îţi dă prin 
minte s-o faci cu o găină, căci e mai puţin pretențioasă 
decât o fată, apoi ajungi la obiectele aparţinând persoanei 
dorite şi, în cele din urmă, ai putea ajunge la însăşi 
persoana dorită... 

lată că, pe măsură ce se dezvoltă din punct de vedere 
sexual, un adolescent îi atribuie din ce în ce mai multe 
caracteristici de persoană partenerului. După cum se 
poate observa, majoritatea partenerilor enumeraţi mai sus 
sugerează o aşa-zisă deviaţie sexuală, căci normal este - în 
opinia celorlalţi - să-ţi începi viaţa sexuală direct cu o fată 
şi nu cu propriul corp, un obiect sau o altă fiinţă... 

Animalul, partener al omului Destul de frecvent în 
mediul rural, bestialismul este acea tulburare de orientare 
sexuală datorită căreia un bărbat sau o femeie poate 
ajunge să prefere, ca partener, un animal în locul unei 
persoane, chiar dacă are acces la aceasta. Ceea ce merită 
menţionat aici este că unii băieţi de la sate pot ajunge la 
un contact sexual cu cele mai dragi animale, fiind cuprinşi 
mai târziu de un profund sentiment de vinovăţie. Până la 
urmă se dovedeşte că acea perioadă a vieţii lor era cu totul 
tranzitorie, deşi vinovăția rămâne pentru mulţi ani de 
zile... 

Bestialismul se manifestă prin felaţie (animalul e 
ademenit să lingă sexul persoanei respective), prin contact 
anal, vaginal, sau folosind diverse alte orificii naturale ale 


animalului. În felul acesta, adolescentul care practică 
bestialismul poate dobândi diverse zoonoze (boli 
caracteristice speciei respective, dar care pot fi transmise 
ocazional şi la om). 

Despre fetişism 

Aşa cum arată scala personificării partenerului, 
obiectele aparţinând celui cu care ai putea face dragoste 
pot fi şi ele, cel puţin pentru o vreme, „parteneri sexuali”. 
Şi aici avem de-a face cu două situaţii în care fetişismul se 
poate manifesta: ca stadiu al dezvoltării normale, dar ca şi 
practică sexuală deviantă, atunci când obiectele îi oferă 
fetişistului mai multă plăcere sexuală decât trupul 
posesorului lor. 

Obiectul impregnat 

Pentru un câine, întâlnirea cu planta pe care a urinat 
o căţea este o adevărată sărbătoare. O miroase cu 
insistenţă, îi dă ocol, o verifică încă o dată, o marchează cu 
propriul miros şi se mai întoarce cel puţin o dată la ea. 
Pentru un om, prezenţa partenerului este mult mai 
complexă. Când se confruntă cu obiectele acestuia, el ia în 
considerare mirosul, ideea că au fost atinse de persoana 
dorită, chiar scenariul participării acelor obiecte la viaţa 
intimă a partenerului. 

Din inventarul fetişistului 

Dacă ar fi să facem o clasificare a obiectelor 
excitante pentru un fetişist, am putea distinge: 

1. Un fetişism al materialului din care sunt făcute 
obiectele partenerului. Acesta poate fi moale, ca mătasea 
şi blănurile, sau ferm, cum sunt pielea şi cauciucul. 
Conform declaraţiilor unor „practicanți“, materialele ferme 
sunt adesea asociate cu masochismul. Percepţiile erotice 
ale fetişistului pot ajunge la o mare complexitate; de 
exemplu, pielea hainelor sau a încălțămintei este excitantă 
prin textură, culoare, miros specific, la care memoria 
olfactivă adaugă mirosul persoanei care a purtat-o. 


2. Un fetişism al formei obiectului (de exemplu, 
pantof sau cizmă). Şi aici poate interveni sado- 
masochismul, căci pentru un masochist, cizma poate 
deveni un fetiş irezistibil mai ales atunci când o simte 
deasupra lui, călcându-l. 

3. 

Acceptarea fetişismului în numeroase scene intime, 
poţi vedea un băiat sau chiar o fată purtându-se tandru cu 
obiectul aparţinând persoanei dorite. El este atras de 
lenjeria ei intimă, ea se mângâie cu perna sau cu tricoul 
care păstrează impregnat mirosul lui. După cum spuneam 
mai sus, se considera că este normal ca un tânăr să adore 
sutienul fetei dorite, dar este mai puţin acceptabil ca el să 
se masturbeze în prezenţa acestei piese vestimentare sau 
să pătrundă prin efracţie în casa ei pentru a i-l fura în 
acest scop... Se pare că preferinţele fetişiste se dobândesc 
la vârste destul de fragede prin asocierea obiectelor cu 
plăceri şi eliberarea de tensiuni (precum vinovăția) în 
prezenţa obiectelor. Astfel, s-a observat că mulţi bărbaţi 
care fetişizau obiecte din cauciuc, simţiseră o atracţie 
către acest material încă de la vârsta de patru ani... Alături 
de alte atracţii către parteneri nepotriviţi, fetişismul este o 
parafilie. Dar de ce oare mai mult bărbaţii recurg la 
parafilii? Se crede că datorită nevoii lor de a răspunde 
unor stimuli sexuali cât mai diverşi. 

Despre triolism şi schimbism 

Triolismul desemnează preferința de a face sex în 
trei, fie doi băieţi şi o fată, fie două fete şi un băiat. 
Această tulburare a comportamentului sexual este tot mai 
frecventă în rândurile tinerilor care au stabilit cupluri de o 
oarecare durată. La rândul lui, schimbismul este acea 
atitudine sexuală anormală a doua cupluri care fac schimb 
de parteneri; ea este mult mai rară şi poate fi întâlnită mai 


ales la cuplurile care au deja o îndelungată durată de 
convieţuire. 

Doi şi una sau invers 

„Am fost fascinată de acel bărbat din prima clipă în 
care l-am văzut, povesteşte Monica. Ne-am împrietenit 
repede, făcându-ne confidenţe din ce în ce mai intime, dar 
în doar două săptămâni m-am transformat într-o fidelă 
ascultătoare a teoriilor lui cu privire la energiile pozitive şi 
negative. Ceea ce mă intriga cel mai mult era faptul că 
dormeam nopţi întregi în acelaşi pat fără să se dea la mine. 
Numai că într-o zi a mai venit pe la el o fată; l-am ascultat 
amândouă şi ea l-a sărutat de faţă cu mine. În loc s-o 
mângâie pe ea, el m-a mângâiat pe mine, apoi mi-a culcat 
capul în poala lui şi uite-aşa am ajuns să-i fac sex oral, în 
timp ce fata cealaltă îl săruta de zor. Şi-a dorit foarte mult 
să ne mângâiem una pe alta pe sâni şi am făcut-o şi pe 
asta. Mi-a fost cam greu, dar cred că merita”. Această 
relatare a Monicăi nu şi-ar fi găsit locul aici dacă eu nu mi- 
aş fi dorit foarte mult ca fetele să înţeleagă faptul că 
băiatul care solicită un act de triolism sau unul de 
schimbism face un abuz. 

Prietena prietenului 

Nu rareori, prietenul iubitului tău se poartă deosebit 
de atent cu tine. El te consolează atunci când sunteţi 
certaţi, el este confidentul tău oarecum legitim, căruia-i 
spui aproape tot, inclusiv detalii erotice, că doar petreceţi 
destul de mult timp împreună. Dar tot el este acela care, 
atunci când plângeai după iubitul tău, te lua în braţe şi 
avea o erecţie... Cu toate acestea, şi el are o prietenă. Într- 
o seară, ei erau certaţi, iar tu şi cu iubitul tău v-aţi separat, 
fiecare ocupându-se de prietenul de sex opus. Când v-aţi 
reunit, fiecare dintre voi tindea să ia apărarea acelui 
prieten cu care făcuse schimb de confidenţe. Un fel de 
gelozie reciprocă s-a instalat, căci simţi la partenerul tău 
un amestec de conspirație şi atracţie faţă de cine nu 


trebuie. Ei bine, în loc să se certe, unele cupluri recunosc 
pe faţă o astfel de atracţie încrucişată şi ajung chiar să 
schimbe între ele partenerii. O astfel de practică, numită 
schimbism, era destul de răspândită în SUA prin anii '70, 
când tinerele familii americane, ajunse la o oarecare 
stabilitate socială, se împrieteneau intrând în competiţie 
atât pe plan material, cât şi sexual. 

Demnitatea de a fi unic în esenţa lui, triolismul şi 
chiar schimbismul au ceva comun cu scenele în care doi 
sau mai mulţi băieţi fac „poştă”. 

O fată, situaţie care seamănă mai mult a viol. De ce? 
Pentru că rareori se întâmplă ca o fată să-şi dorească cu 
adevărat aşa ceva; dacă acceptă, o face pentru că simte că 
are un handicap faţă de partenerul ei, pe care nu-l mai 
poate „mişca” decât cu astfel de delicii. Cauza, conştientă 
sau nu, a faptului că un băiat solicită o partidă de triolism 
este tendinţa lui de a alcătui o parteneră din fragmente 
luate de la diverse femei, a căror identitate nu îl 
interesează prea mult. Acceptarea unui partener de acelaşi 
sex într-o situaţie heterosexuală este un act profund 
nenatural şi exprimă un dezechilibru serios de orientare 
sexuală. Aproape întotdeauna  triolismul, ca şi 
schimbismul, reprezintă un deliciu pentru cel mult o 
persoană şi un traumatism pentru cel puţin o altă 
persoană. 

6 Ceva nu merge... 

De obicei, eşecul este lăsat la urmă. Dar în viaţa 
MXU ttui, O MS cunoscut, el este aşezat în faţă. Parcă 
nicio uM didm HM în impact mai mare în viaţa 
adolescentului, căci pentru el a fi iubit înseamnă a fi, iar a 
putea face dragoste imawmti a puttit Wli mm 

Amanti şi amante. 


Deşi oamenii au tendinţa de a o cataloga drept 
„CVUTVI pe femeia care se culcă pentru bani, cât şi pe C 
«8 Cânt Mt; cu un bărbat însurat, nu trebuie făcut nonpfl 
Mt UA f lism între prostituție şi adulter. E adevfirfit, RMJQ 
- litftenţilor unei prostituate sunt bărbaţi casfitorifl, dif f 
adevărată nu este o prostituată, ci o femeie CIN I] va 
obţine cândva drepturile exclusive OlUpr» ăldlul şi tu ţi-ai 
putea dori aşa ceva, nu? 

Surpriză: „El' e însurat! S-ar putea întâmpla ca, 
amestecând în sinea ta sexualitatea cu figura tatălui, să 
simţi un fel de magnetism către bărbaţii mai în vârstă. lar 
peste doar câţiva ani să afirmi cam aşa: „Nu ştiu cum se 
face, dar mereu nimeresc bărbaţi însuraţi!” Desigur, 
această situaţie ar putea face parte din categoria: „Orice 
tip ca lumea are deja pe cineva”. Şi te conduce la 
febrilitatea tipică fetei care caută verigheta pe degetul 
unui tip bine. La aflarea veştii că bărbatul pe care-l placi e 
căsătorit, te poţi simţi zdruncinată şi obligată să împaci 
iubirea pentru el cu principiile fidelității. Sau ai putea să te 
adaptezi rapid la acest detaliu, ignorând-o pe soţia 
iubitului tău. Şi acum urmează întrebarea: e bine să iubeşti 
un bărbat însurat? 

lar dacă ţi-aş răspunde că „nu“, ai ţine cont de 
răspunsul meu? Probabil că nu... Dacă îţi faci iluzia că el 
va divorța de nevasta lui pentru a trăi cu tine, află că sunt 
doar vreo două motive pentru care un bărbat ar face aşa 
ceva: 

— Îşi doreşte să facă din tine o femeie aşa cum îi 


place lui, iar asta presupune renunţarea la afirmarea 
personalităţii tale şi conformarea cu ideile lui despre 
femeie; 

— Are nevoie de o nouă mamă, puternică, dotată cu 
spirit de sacrificiu, a cărei sexualitate să fie neglijabilă. 

Să fii cu o femeie măritată 

Atunci când se hotărăsc să devină amanti, unii băieţi 
pornesc de la ideea că o femeie măritată este mai bună 
decât o fată pentru că în mod sigur ea nu face nazuri când 
vine vorba de sex, dar şi pentru că pot pune în aplicare 
împreună cu ea o conspirație împotriva bărbatului ei. Să fii 
mai performant din punct de vedere sexual decât 
partenerul legitim - iată o fantasmă veche pe care mai toţi 
bărbaţii o poartă în sine încă din copilărie, cel puţin aşa 
spun psihanaliştii. Şi iarăşi se iveşte întrebarea: merită să 
umbli cu o femeie căsătorită? Răspunsul este din nou 
„Nu”. Ba chiar acest răspuns ar fi „Categoric nu!” în 
situaţia descrisă mai jos. 

Atunci când soţul ţi-e cunoscut 

Bărbaţii au un cod al bunelor maniere care 
reglementează relaţiile dintre ei mai ales când e vorba de 
femei. Doi prieteni îşi vor salva prietenia atunci când 
iubesc aceeaşi femeie şi discută deschis hotărând care 
dintre ei să rămână cu ea. Tot aşa, când ai dat mâna cu un 
bărbat însurat, i-ai promis mai mult sau mai puţin 
conştient că nu te vei atinge de femeia lui. De aceea, este 
deosebit de important să nu ai o relaţie amoroasă cu o 
femeie al cărei soţ ţi-e cunoscut. Consecințele acestei 
relaţii ar veni atât din sfera vinovăţiei resimţite faţă de 
acel bărbat, cât şi din răzbunarea pe care o va pune acesta 
în practică, ştiindu-se trădat de un cunoscut. Şi ar mai fi 
ceva: cunoaşterea directă a celui legitim este capa 

bilă să producă un complex de inferioritate sexuală 


faţă de el chiar şi peste ani, datorită conştientizării faptului 
că femeia care este acum cu tine a fost mai întâi a aceluia 
şi a detaliilor cunoscute despre viaţa lor intimă, care te 
macină. 

Când amanta e înşelată... 

Dacă pentru amant e greu de acceptat ideea că cel 
legitim a fost înaintea sa, în schimb pentru amantă este 
greu de acceptat că şi ea poate fi înşelată. Multe amante 
tinere se simt trădate dacă amantul lor se mai culcă uneori 
cu soţia lui. lar dacă se dovedeşte că el mai are încă o 
amantă, atunci e dramatic... De aceea, mă văd nevoit să 
dau câteva sfaturi acelei persoane care simte că ar putea fi 
înşelată: 

1. Fii imprevizibilă! Dacă prietenul tău ştie dinainte 
ce vei face mâine, atunci va fi predispus să te înşele. 

2. Încearcă să faci mici trucuri „paranormale” de 
genul premoniţiei sau al telepatiei, aşa cum obişnuia mama 
lui să facă atunci când voia să-l prindă cu o minciună. 

3. N-o critica pe cea cu care te-ar putea înşela. Ba, 
dimpotrivă, laud-o şi vei vedea că tocmai el este acela care 
o critică în mod forţat în faţa ta, dar niciodată de faţă cu 
ea. 

Ejacularea precoce - Un adevărat flagel al bărbaţilor, 
ejacularea precoce e în stare să strice atât stima de sine, 
cât şi viaţa de cuplu a celui afectat de ea. Pentru numeroşi 
bărbaţi, nu e nimic mai penibil decât să constate că „au 
terminat” înainte ca partenera lor să aibă cea mai mică 
plăcere sexuală. Şi toată această „tragedie” se petrece din 
cauza decalajelor de dinamică sexuală dintre cei doi 
parteneri. 

Graba strică „treaba”. 

Tipică pentru băiatul care face sex pentru prima 
dată, după o îndelungată abstinenţă, este aşa-numita 
ejaculare anteportas. Excitat la culme de preludiu, dar mai 
ales de aşteptările lui fierbinţi, băiatul se grăbeşte să facă 


în sfârşit gestul absolut al penetrării. Şi... ce să vezi? 
Ejacularea se produce exact în momentul în care sexul lui 
se află în faţa sexului ei, gata de a începe partida... De aici 
şi denumirea de ejaculare „în faţa intrării”. Acest tip de 
tulburare arată faptul că timpul sexual al băiatului se 
condensează atât de tare, încât cea mai mare parte a 
actului sexual se desfăşoară accelerat în mintea lui, astfel 
încât momentul atingerii partenerei devine momentul 
orgasmului său. Ar fi mult mai bine dacă acest băiat s-ar 
ocupa mai degrabă de senzațiile partenerei decât de 
gândul penetrării. 

Cu cine ai ejaculare precoce? 

După cum menţionam mai sus, în primul rând cu 
prima parteneră. O altă situaţie frecventă este cea a 
bărbatului de treizeci de ani, cu serviciu solicitant, care se 
întoarce acasă obosit. El găseşte acolo o soţie care a 
deprins majoritatea plăcerilor şi a fanteziilor sexuale, 
devenind astfel o mare doritoare de orgasm. El ştie că e 
nevoie de ceva timp pentru a obţine orgasmul ei şi tocmai 
acest gând îl face să se precipite. Unii bărbaţi spun că au 
ejaculare precoce mai ales cu femeile nou ivite în patul lor, 
în timp ce cu cea legitimă nu au mai niciodată. Din nou, se 
poate spune că aceasta este o chestiune care depinde de 
timpul acordat partenerei, căci cu cea legitimă îţi permiţi 
să petreci zile întregi în pat, în timp ce cu cea nouă eo 
chestiune de minute. 

Cunoaşte-ţi sexualitatea altfel! 

Aşa cum ai văzut deja (v. Genitalizarea, vol. I), una 
dintre etapele de dezvoltare a persoanelor sexual active 
este afirmarea zonei genitale în cadrul schemei corporale. 
Atât în cazul erecţiei insuficiente, cât şi în cel al ejaculării 
precoce, bărbatul tinde să acorde o atenţie prea mare 
propriului sex: îl măsoară, îl verifică, îl poartă în gând la 
fiecare mişcare sexuală. Nu e nimic mai dăunător decât să 
te gândeşti la penisul tău în timp ce faci dragoste cu 


prietena ta. Mai bine 

ai face să te gândeşti la el în momentele cele mai 
relaxate, observând ce părţi ale lui declanşează ejacularea. 
Cea mai sensibilă parte a penisului este glandul, acea 
cupolă roz de la vârf, ca o pălărie de ciupercă, numită 
popular „cap”. Încă dinainte de actul sexual, glandul poate 
fi iritat de diversele secreţii care se adună în şanţul de la 
baza lui, ceea ce face ca excitarea să fie mult mai rapidă. 
Concluzia? Ar trebui să te speli mai des... Următoarea 
parte sensibilă a penisului este faţa ventrală; ea este mai 
moale, găzduieşte uretra şi câteva vase de sânge mai mari, 
ceea ce o face mai fragilă. Atunci când această faţă este 
frecată insistent de părţile tari ale partenerei (cum ar fi 
pantalonii ei, osul pubian etc.) uretra se irită şi ejacularea 
se precipită. Cea mai puţin sensibilă este partea dorsală, 
cea dinspre abdomen. Cu cât este mai aproape de 
rădăcină, cu atât o atingere a acestei feţe este mai puţin 
excitantă. De aceea, pentru frecarea din timpul actului 
sexual e bine să fie folosită preponderent această parte - 
mai ales că ea este cea care este situată spre clitorisul 
partenerei -, obținându-se astfel o mai redusă excitare a 
lui şi o mai puternică excitare a ei... 

Terapii şi secrete 

Să ne lămurim: ejacularea precoce nu este o boală, ci 
o tulburare pe deplin reversibilă. Din moment ce ea constă 
într-o precipitare a plăcerii, înseamnă că cel mai bun 
remediu împotriva ei este principiul amânării. În virtutea 
acestui principiu ai învăţat să faci la oliţă, să stai cuminte 
în bancă şi să aduni mai mulţi bani ca să-ţi cumperi o 
bicicletă. Pe acelaşi principiu se bazează şi terapia 
imaginată de sexologii americani Masters şi Johnson 
pentru tratarea ejaculării precoce. 

Pentru a avea succes într-un procent de peste 90%, 


această terapie trebuie să implice ambii parteneri şi să se 
desfăşoare disciplinat. Se începe prin sesiuni sexuale în 
care ea îl stimulează pe el cu mâna sau oral (în funcţie de 
preferinţele cuplului), până când el simte că se apropie 
ejacularea, moment în care îi dă de înţeles să se oprească; 
atunci ea trebuie să strângă ferm penisul de sub gland, 
până când senzaţia de ejaculare iminentă dispare complet. 
Această metodă se numeşte în engleză squeezing 
therapy... Atenţie: oprirea stimulării trebuie să se producă 
din timp, astfel încât să nu apuce să se instaleze deja 
primele contracţii de ejaculare! Se continuă aşa vreme de 
cel puţin trei săptămâni. 

Apoi se trece la etapa a doua, în care se poate face 
dragoste, dar numai în poziţia în care ea stă deasupra. Din 
nou, el spune când îi vine să termine, ea se opreşte şi 
repetă procedura din prima etapă. Se poate observa deja 
că timpul scurs de la începutul stimulării până la apariţia 
senzaţiei de ejaculare iminentă este tot mai lung. Se 
continuă aşa vreme de alte trei săptămâni. De-abia după 
această etapă se poate trece la cea finală, în care El stă 
deasupra, devenind în sfârşit parte activă; se procedează 
la fel, retrăgând penisul atunci când apare senzaţia de 
ejaculare şi strângându-l de sub gland. Terapia încetează 
de obicei după trei săptămâni pentru că cei doi parteneri 
sunt mulţumiţi de durata actului sexual... 

Alte şiretlicuri 

Unii băieţi preferă să aplice această terapie singuri, 
în cadrul sesiunilor de masturbare. O astfel de metodă are 
un efect limitat, mai ales din cauza faptului că nu 
reprezintă o situaţie sexuală reală, cu o parteneră 
solicitantă, având mişcări proprii. 

Unii medici se grăbesc la rândul lor să-şi ajute 
pacientul folosind metode cât mai simple şi îi recomandă 
tot felul de geluri şi spray-uri conţinând anestezice locale. 
Aplicat pe un penis în erecţie, un astfel de preparat 


diminuează sensibilitatea superficială, făcând ca orgasmul 
bărbatului să survină mai târziu. Numai că e destul de 
penibil să te pregăteşti astfel pentru sex, ca să nu mai 
vorbim de dependenţa psihologică pe care o poţi dobândi 
faţă de această metodă. 

Tot un efect de reducere a sensibilităţii locale îl are şi 
recomandarea ca băiatul să poarte penisul decalotat, adică 
neacoperit de piele. Acest mic secret este menit să supună 
părţile cele mai sensibile ale sexului său unui contact pre 

lungit cu lenjeria de corp, care trebuie să fie 
neapărat curată... 

Dar poate cel mai important secret împotriva 
ejaculării precoce este cel legat de relaţia cu partenera. 
Dacă vei şti să acorzi atenţie persoanei şi nu sexului ei, 
dacă vei şti s-o priveşti în ochi, în loc să te gândeşti la 
sexul tău cu ochii închişi, şi vei adopta un ritm lent, 
unduios şi nu unul sportiv, precipitat, atunci va fi bine... 

Impotenţa 

Ţi-a trecut cumva prin cap că eşti impotent? Dar oare 
ştii cu adevărat ce este impotenţa? Numeroşi băieţi 
consideră că au ajuns la impotenţă pentru simplul fapt că 
nu mai ating aceleaşi performanţe ca cele din urmă cu un 
an, iar când merg la un terapeut îi cer acestuia să le 
„repare” potenţa făcând-o „aşa cum a fost”. 

Să ne înţelegem: fiecare fază a dezvoltării sexuale 
masculine îşi are potenţa ei. Un bărbat căsătorit are o cu 
totul altă frecvenţă a actelor sexuale decât un adolescent, 
iar erecţia lui este cu totul diferită de a acestuia. Când 
survine cu adevărat, impotenţa se manifestă prin 
incapacitatea unui bărbat de a întreţine un act sexual. 

Verbul „a putea”. 

Acesta este cuvântul de căpătâi al bărbaţilor. Vrei să- 
i faci un compliment unui bărbat? Spune-i că poate. Vrei să 


provoci un bărbat la bătaie? Spune-i că nu poate. Ba, 
pentru ca lucrurile să fie şi mai delicate, un bărbat nu 
poate oricum, ci prin intermediul unui „instrument”... încă 
de mic, băiatul devine deosebit de interesat de maşini, 
calculatoare etc, iar dacă „instrumentul” îl lasă baltă, el 
devine demn de milă. 

Impotent sau infertil? 

Trebuie neapărat să facem distincţie între impotenţă 
şi infertilitate, căci prea des auzim fraza: „N-are copii, că e 
impotent”. Impotent eşti atunci când aparatul tău genital 
nu produce suficientă erecţie astfel încât să poţi întreţine 
un act sexual clasic. Infertil eşti atunci când aparatul tău 
genital nu produce sperma necesară unei fecundări. 
Această situaţie nefericită are loc atunci când testiculele şi 
căile spermatice nu sunt dezvoltate suficient sau au fost 
lezate în vreun fel. De aici poţi deduce că un testicul 
sănătos este suficient pentru a putea avea atât copii cât şi 
pentru a avea o activitate sexuală normală. Pentru a şti 
exact cum stau lucrurile cu fertilitatea ta, poţi face o 
spermogramă, adică o analiză din care medicul 
endocrinolog află câţi spermatozoizi ai într-un mililitru de 
spermă, cât de mobili sunt ei şi ce alte calităţi mai are 
sperma ta... 

Ce poţi face pentru potența ta? Funcţia erectilă a 
unui bărbat depinde de o serie de aspecte ale sănătăţii 
sale, precum: 

— Un sistem nervos integru, mai ales în zona sacrală 
a mă-duvei spinării; 

— Un aparat circulator sănătos, mai ales în regiunea 
arterelor din zona pelviană; 

— Un metabolism bun, mai ales ferit de diabet şi 
alcoolism; 

— O viaţă fără droguri şi medicamente sedative. 

În ceea ce priveşte masturbarea, ea nu afectează 
funcţia erectilă decât dacă este practicată în exces (de 


exemplu, de mai multe ori pe zi). 

Disfuncţția erectilă 

Jumătate dintre bărbaţii aflaţi sub vârsta de 40 de ani 
au păţit-o măcar o dată, fie la începutul primului contact 
sexual, fie când se aşteptau mai puţin. De altfel, ca să poţi 
spune că ai o disfuncţie erectilă, trebuie să ratezi din 
cauza pierderii erecţiei mai mult de un sfert din tentativele 
de a face sex. Ca şi în cazul disfuncţiei orgasmice, 
disfuncţia erectilă poate fi: 

primară, prezentă încă de la începutul vieţii sexuale; 

— Secundară, dobândită în urma unor situaţii care 
afectează masiv capacitatea erectilă; 

—  Circumstanţială, prezentă numai în anumite 
situaţii. 

Mai puţin de jumătate dintre cazurile de disfunctie 
erectilă sunt cauzate de o boală somatică, iar celelalte au 
cauze de natură psihologică. Pentru a se convinge că nu le- 
a scăzut potenţa, mulţi băieţi „se verifică” zilnic prin 
masturbare. Dragi băieţi, nu este necesar; dacă aveţi vreo 
bănuială în privinţa capacităţii voastre somatice de a avea 
erecţii, nu trebuie decât să observați dacă aveţi erecţii 
spontane (reflexe) dimineaţa. lată câteva metode care pot 
duce la o îmbunătăţire a erecţiei: 

—  Abstinenţa (cea mai naturală metodă). E 
recomandabil să faci o pauză în activitatea sexuală de 
aproximativ trei săptămâni şi vei vedea cu siguranţă 
efectele; 

— Medicamentele pe bază de nitriţi, cum ar fi viagra, 
produc de obicei efecte asupra tuturor vaselor de sânge, 
nu numai a celor situate la nivel genital; 

— Strangularea la rădăcină a penisului, prin folosirea 
inelelor elastice, de exemplu, este o metodă care poate 
leza atât vasele de sânge, cât şi uretra; 


— Relaxarea. Nu uita un lucru: pentru a avea o 
erecţie nu trebuie să te scremi, ci mai degrabă să te 
relaxezi! 

Sexul la rece 

În limba latină, frigidus înseamnă rece sau inert. 
Deoarece termenul de frigiditate este ambiguu, incluzând 
incapacitatea femeii de a se excita, a avea plăcere sexuală 
şi a trăi orgasmul, această tulburare a fost denumită 
ştiinţific disfuncţie sexuală generală a femeii. In ultimele 
decenii, tulburările de dinamică sexuală ale femeii au 
devenit tot mai  nuaniate, incluzând  dispareunia, 
disfuncţiile orgasmice, ahedoniile etc. În tot acest hăţiş de 
tulburări sexuale, una mai importantă decât alta, cea care 
trebuie să pună diagnosticul este femeia, nu partenerul ei 
sau, în exclusivitate, medicul. 

Când o să-ţi vină şi ţie? 

Faptul că nu ai orgasme acum nu e o tragedie. 
Orgasmul nu e un scop în sine; el trebuie să fie doar unul 
dintre motivele de a face sex, alături de procreere, 
cunoaştere şi împlinirea iubirii. După părerea majorităţii 
sexologilor, o femeie tânără are la dispoziţie între trei luni 
şi trei ani pentru a simţi primul ei orgasm, fără să se spună 
despre ea că este frigidă. De ce este acest interval de timp 
atât de larg? Deoarece condiţiile de desfăşurare a vieţii 
sexuale sunt foarte diferite de la o persoană la alta. Şi în 
plus, fiecare persoană are nevoie de o anumită perioadă de 
dezvoltare hedonică. 

Ahedonie sexuală 

Unii parcurg etapele dezvoltării hedonice într-un ritm 
mai intens, alţii se feresc o perioadă îndelungată de 
expunerea la plăceri care depăşesc un anumit prag. Aşa se 
face că te poate prinde din urmă vârsta sexualităţii fără ca 
tu să ştii cum se caută o plăcere, cum se gustă ea şi cum 
trebuie împărtăşită cu celălalt. Astfel, se poate instala un 
comportament evitant în faţa persoanei cu care ai putea 


avea relaţii sexuale şi chiar o lipsă de interes faţă de 
sexualitate. Ba chiar mai rău, îţi poţi începe şi continua 
viaţa sexuală fără să ai vreo plăcere, lucru care îl poate 
determina pe partenerul tău să se creadă nepriceput. În 
S.U.A., lipsa plăcerii sexuale afectează cam 30% dintre 
femei şi 16% dintre bărbaţi. Dar poate cea mai răspândită 
tulburare hedonică a sexualităţii este cea descrisă mai 
jos... 

Decalajul de dorință întâi am eu chef, iar tu mă 
refuzi. Apoi îţi vine ţie, dar nu mai vreau eu. Pare un joc, 
dar această formă de relaţionare sexuală poate duce la 
încetarea activităţii sexuale a unui cuplu pentru luni, chiar 
ani de zile. Există cauze biologice (precum discrepanţa de 
bioritm), dar şi sociale (ca, de exemplu, decalajul ivit între 
programele de lucru al partenerilor). Cea mai frecventă 
cauză este însă de natură psihologică: 

amândoi ar vrea să facă aici şi acum dragoste cu 
partenerul ideal, care nu este cel de alături. Pentru a 
elimina un astfel de decalaj hedonic, ambii parteneri 
trebuie să-şi acorde din când în când un timp suficient de 
lung, cum ar fi vacanţele sau weekend-wile prelungite, 
care să le permită să se adapteze şi să se redescopere 
reciproc nu numai din punct de vedere sexual, ci şi general 
uman. 

Disfuncţia orgasmică Cam o treime dintre femeile 
active sexual au tulburări orgasmice. După cum 
menţionam mai sus, calificativul cel mai exact pentru ele 
nu este cel de frigiditate, ci acela de disfunctie orgasmică. 
Sexologii disting trei feluri de astfel de disfuncţii: 

1. Disfuncţia primară, a femeii care nu a avut 
niciodată orgasm. Această disfuncţie e strâns legată de 
incapacitatea generală a acelei femei de a trăi o plăcere. 
Am fost surprins să aflu că o bună parte dintre pacientele 


mele nu aveau orgasm pentru că se temeau atât de tare de 
el, încât întrerupeau actul sexual imediat ce îl simțeau 
apropiindu-se. 

2. Disfuncţia secundară, a femeii care, deşi a avut 
cândva orgasm, nu îl mai poate experimenta în prezent din 
cauza unor situaţii care au intervenit în viaţa ei sexuală. 
Aici îşi spun cuvântul traumele de natură sexuală, precum 
confruntarea cu violul, vinovăția, boala aparatului genital, 
dar şi relaţia sexuală cu un partener nepriceput. 

3.  Disfuncţia  situaţională este acea  disfuncţie 
orgasmică manifestată de un bărbat sau o femeie doar în 
anumite situaţii. Una dintre cele mai răspândite astfel de 
situaţii este legată de partener: o femeie nu are orgasme 
cu un anumit bărbat (de exemplu, cu soţul ei), dar are în 
compania altuia (de exemplu cu... amantul). Frecventă este 
şi acea situaţie în care femeia are orgasm prin masturbare, 
dar nu-l mai are prin contact sexual. 

Disfuncţii orgasmice au şi bărbaţii. Din cauza unor 
nevroze severe, a influenţei unor medicamente, sau a unei 
partenere nu tocmai potrivite, orgasmul bărbatului poate fi 
întârziat sau ratat prin pierderea erecţiei. De obicei, 
bărbaţii se arată mult mai afectaţi de lipsa orgasmului 
decât femeile şi de aceea nu întârzie să ceară ajutor 
medical. Ceea ce nu e rău... 

Vaginism şi dispareunie 

Cum să ai orgasm dacă ţi-e frică? în situaţii de stres 
acut, tot corpul tău se apără. lar dacă ai vagin, până şi el 
se contractă. Această contractare a muşchilor aflaţi la 
intrarea şi în profunzimea vaginului se numeşte vaginism, 
manifestare considerată inamicul numărul unu al 
penetrării, mult mai redutabil decât prezenţa himenului. 
Insistenţa de a face sex vaginal cu o femeie care suferă de 
vaginism este o agresiune capabilă să ducă la o tulburare 
durabilă: dispareunia. 

Dispareunia este dificultatea de a face sex în 


condiţiile în care actul sexual devine dureros, în mintea 
femeii producându-se o asociere a sexului cu durerea, mai 
ales dacă bărbatul insistă să facă sex atunci când 
partenera lui nu se simte bine. Pe lângă aceasta, 
numeroase boli inflamatorii ale aparatului genital pot duce 
la dispareunie, motiv pentru care trebuie să ştii să faci 
diferenţa între gemetele de plăcere şi cele de durere (v. 
Pragul durerii, vol. 1). 

Ceea ce ştiu mai puţini este că şi bărbaţii pot suferi 
de dispareunie; penisul, uretra şi testiculele sunt organe 
deosebit de vulnerabile în faţa bolilor inflamatorii, care 
produc dureri locale total nepotrivite cu un act sexual 
satisfăcător. Tot o dispareunie masculină se instalează şi 
atunci când bărbatul este solicitat să facă sex de mai multe 
ori la rând, situaţie în care erecţiile devin dureroase, iar 
ejaculările survin greu, după îndelungi suprasolicitări 
mecanice. Ține minte: tratamentul dispareuniei, provocată 
de afecţiuni locale, începe de obicei cu un repaus sexual, 
menţinut până când aparatul genital se află în perfectă 
stare de sănătate. 

Se spune că el e de vină în zilele noastre există o 
mulţime de mituri legate de sexualitate, iar unul dintre ele 
spune că frigiditatea femeii se datorează nepriceperii 
bărbatului. Este pe deplin adevărat 

că un bărbat agresiv, şovăielnic, grăbit, insensibil 
poate produce daune greu reparabile în dinamica sexuală 
a femeii, dar rolul esenţial în trăirea plăcerii sexuale a 
femeii îl are ea însăşi. Ce poţi face tu, ca fată, pentru a 
favoriza apariţia orgasmelor în viaţa ta sexuală? 

— Ingrijeşte-te de sănătatea aparatului tău genital. 
Aceasta presupune consultaţii ginecologice periodice, 
evitarea chiuretajelor şi aplicarea manevrelor Kegel (v. 
Sexul cu bile); 


— Fă dragoste cu persoana dorită; 

— Învață să-ţi conştientizezi excitaţia sexuală. Pentru 
aceasta, trebuie să-ţi explorezi zonele erogene, să observi 
ce se întâmplă în corpul tău în prezenţa unei persoane 
plăcute, să-i comunici într-un fel partenerului senzațiile 
tale erotice; 

— Când faci dragoste, joacă alternativ, nu simultan, 
rolul de partener activ şi cel de partener pasiv. 

—  Rănile sexuale îmi aduc aminte că primele 
simptome de boală pe care le-am învăţat studiind medicina 
au fost grupate de către medicul medieval Celsus în 
sindromul ce descria inflamaţia: rubor, dolor, tumor, calor 
et fundio laesa, adică roşeaţă, durere, umflătură, căldură şi 
funcţie alterată. De câte ori vei observa că aparatul tău 
genital manifestă toate aceste simptome, să ştii că te paşte 
o boală acută, pe care trebuie s-o tratezi cu seriozitate. 
Astăzi, o astfel de afecţiune se numeşte BTS, adică boală 
cu transmitere sexuală. În trecut, ea se numea boală 
venerică, de la numele zeiţei dragostei la romani, Venus. 

Gonoreea Pe vremea lui Napoleon, soldaţii se 
confruntau cu această boală mai ceva decât cu gloanţele, 
dată fiind includerea prostituatelor în dotarea armatei. 
Numele ei ştiinţific este uretrita gonocodcă, adică 
inflamaţia uretrei prin infectare cu gonococ, iar popular i 
se spune „sculament”, datorită erecţiilor prelungite şi 
dureroase pe care le produce. Primul semn de gonoree 
este apariţia la 3 - 5 zile de la contactul sexual a unei 
secreţii la început clare, apoi galben, cremoase. Apar 
usturimi la urinat, semn că, dacă nu va fi tratată, infecția 
va afecta şi căile urinare şi testiculele, ducând chiar şi la 
infertilitate. La femeie, uretrita gonococică poate trece 
neobservată pentru că uretra ei este mult mai scurtă iar 
secrețiile sunt ceva obişnuit. Dar şi aici, gonoreea poate 
duce la complicații, infectând trompele uterine, 
articulațiile, chiar şi valvele inimii. 


Gonococul, cel care produce toate aceste necazuri, se 
poate transmite şi la nivel bucal, rectal şi ocular. De aceea, 
când un copil se naşte la maternitate, se pun imediat nişte 
picături în ochi, pentru că riscă să se infecteze cu gonococ 
din vaginul mamei... Noroc cu penicilina, căci gonococul 
este deosebit de sensibil la ea, cu o singură condiţie: să fie 
administrată în doză suficientă. 

Pe lângă gonococ, mai există şi alţi germeni, cum ar 
fi Chlamidia trachomatis, care provoacă ceea ce medicii 
numesc uretrita nespecifică. Diferenţa faţă de uretrita 
gonococică constă în faptul că apare mai ales la parteneri 
mai educați, neavând nevoie de un mediu promiscuu 
pentru a se propaga, produce o secreție clară, o mai 
prelungită usturime la urinat şi este sensibilă la 
tetraciclină şi eritromicină. 

Herpes genital 

Când faci vărsat de vânt, adică varicelă, virusul are 
ocazia să se cantoneze pentru toată viaţa în corpul tău. Tot 
aşa face şi o rudă de-a lui, virusul Herpex simplex. Virusul 
Herpes de tip I erupe din când în când la nivel bucal, sub 
forma unor băşicuţe dureroase, care apoi se sparg şi lasă o 
rană greu de vindecat. Virusul Herpes de tip II erupe de 
obicei la nivel genital, de unde poate fi luat sau dat, 
inclusiv prin sex oral. Dacă l-ai luat, în câteva zile îţi apar 
mici băşici dureroase pe mucoasa genitală, pe labii sau 
penis, în jurul anusului. Ele se vindecă singure în trei 
săptămâni, dar virusul continuă să trăiască în organism 
toată viaţa, erupând cam de patru 

176 LECŢII PARTICULARE 

CEVA NU MERGE... 177 

ori pe an, producând febră, dificultăţi de urinare, 
dureri de cap. Infecția cu virusul Herpes nu se vindecă. 
Există doar unele vaccinuri care o pot preveni, precum şi 
medicamente de tipul aciciovir, care mai reduc eruptiile. 
În schimb, o astfel de infecţie creşte riscul de cancer la 


nivelul aparatului genital. 

Sifilis 

În urmă cu doar câţiva ani, se credea că sifilisul este 
o boală a secolelor trecute. Dar, ca şi tuberculoza, această 
boală a revenit în trombă pe meridianele noastre, dovedind 
că suntem din ce în ce mai vulnerabili în faţa maladiilor cu 
transmitere sexuală. Deşi este mai puţin răspândit decât 
gono-reea, sifilisul are o gravitate mult mai mare. 

Agentul patogen, numit Treponema pallidum, este 
răspândit prin contactul dintre organele genitale şi zona 
lezată a persoanei infectate, dar poate fi transmis şi de la 
mamă la făt, caz în care boala se numeşte sifilis congenital. 
Primul semn al sifilisului este șancrul, o leziune 
nedureroasă, rotundă, netedă şi cu marginile ridicate, ca 
un crater. Ea poate să apară pe organele genitale sau chiar 
în gură, în funcţie de tehnica sexuală folosită. De aici 
înainte, dacă nu este tratat, sifilisul va trece de la faza 
primară la cea secundară, manifestată printr-o eruptie, 
căderea părului, dureri ale membrelor, febră uşoară şi alte 
semne care imită simptomele altor boli. 

Cel mai periculos stadiu este cel latent, când, 
datorită diminuării simptomelor, bolnavul crede că a 
scăpat şi nu se tratează. În acest timp, Treponema îşi vede 
de treaba ei, infiltrându-se în cele mai preţioase organe, 
cum ar fi vasele de sânge, creierul, oasele şi producând 
astfel sifilisul terțiar, care poate fi mortal sau poate duce la 
paralizii şi la alte complicaţii serioase. 

Dacă ai făcut imprudenţa de a face sex neprotejat cu 
o persoană puţin cunoscută şi constaţi apariţia şancrului, 
medicul îţi poate recomanda o analiză numită Bordet- 
Wasserman, din care se poate deduce uşor dacă ai fost 
infectat cu Treponema. Urmând un tratament susţinut cu 
penicilină, te vei putea vindeca fără urme. Dacă ajungi însă 
la stadiul de sifilis terțiar, nimeni nu-ţi mai poate garanta 
acest lucru... 


Păduchii laţi 

Chiar dacă nu faci sex, tot poţi lua o boală venerică. 
De la toaletă publică, de pe lenjeria altei persoane, din 
sacul de dormit, de pe prosop sau prin contactul direct cu 
părul pubian al cuiva poţi căpăta o parazitoză numită 
pediculosis pubis. Parazitul, cunoscut sub numele popular 
de „păduche lat”, e cât un ac de gămălie şi, privit la 
microscop, seamănă cu un crab. El se simte de minune în 
părul pubian, în care-şi depune ouăle, iar hrana lui este 
sângele recoltat prin  înţepături, care-ţi provoacă 
mâncărimi şi unele suprainfecţii locale. Ca să scapi de 
acest parazit, trebuie să foloseşti loţiuni, creme sau 
şampoane care conţin benzen hexactorid. 

Verucele genitale 

Este suficient un singur contact sexual neprotejat 
pentru ca, după 2 - 3 luni, să te procopseşti cu veruce, 
care seamănă cu nişte mici buchete de conopidă apărute în 
zona genitală. Ele sunt produse de virusul Papiloma uman, 
virus atât de contagios încât se răspândeşte la două din 
trei persoane cu care cel infectat are contacte sexuale. 
Vegetaţia poate creşte repede răspândindu-se uşor; ele 
sunt dureroase dacă sunt iritate prin scărpinare sau 
contact sexual. Marele neajuns provocat de ele este riscul 
de a face cancer în zona pe care persistă. De aceea, 
verucele trebuie tratate la dermatolog cu acid 
tricloracetic, laser sau aplicații de acid azotic lichid (acesta 
din urmă fiind atât de rece, încât le face să cadă). 

Candidoza în afară de bacterii, oamenii se mai pot 
infecta şi cu ciuperci. Una dintre ciupercile cele mai 
răspândite pe cale sexuală este Candida albicans, care în 
mod normal trăieşte în organele genitale ale femeii 
sănătoase, împreună cu alte microorganisme locale. Când 
femeia se află în situații pre 

care, fiind afectată, de exemplu, de diabet, 
menstruaţie prelungită, efectele pilulelor 
anticoncepţionale, tratament cu antibiotice, ciuperca se 
înmulţeşte nepermis de mult şi produce candidoza 
genitală. Aceasta se manifestă prin depozite albe ca 
brânza, apărute în locurile cele mai ferite ale organelor 
genitale, cum ar fi cutele dintre labii sau şanţul de sub 
capul penisului. Până la urmă se ivesc o mâncărime şi o 
usturime atât de supărătoare, încât persoanei respective 
numai de sex nu-i arde. Ba chiar se pot ivi eczeme, nişte 
zone roşii zemuinde, situate între labii sau scrot şi coapse, 
foarte greu de vindecat. Trebuie să ştii că această ciupercă 
poate ajunge şi în gură sau chiar mai departe pe tubul 
digestiv în cazul în care, fiind într-una dintre situaţiile 
vulnerabile menţionate mai sus, ai contacte sexuale de tip 
oral cu persoana purtătoare de Candida. Candidoza se 
tratează cu antimicotice, dar şi prin ameliorarea situaţiilor 
precare menţionate mai sus. 

Trichomoniaza 

Trichomonas vaginalis este o adevărată minge de 
ping-pong care trece de la femeie la bărbat şi invers. Ea se 
poate dezvolta atât de abundent la femeie, încât ajunge să 
producă nişte secreţii albe sau gălbui care irită zona 
genitală şi produc un miros specific de peşte stricat. De 
aceea, după ce s-a excitat partenera cu degetul, n-ar fi rău 
ca băiatul să-l miroasă puţin înainte de a trece la 
penetrare... Nu de alta, dar trichomoniaza este un frecvent 
motiv de ceartă între parteneri pe teme de infidelitate, căci 
se transmite foarte uşor, mai ales că bărbatul nu manifestă 
niciun semn de boală; el doar o transmite. Cu toate 
acestea, el şi partenera lui trebuie să se trateze cu 
metronidazol, dacă vor să scape de trichomoniaza. Ar mai 
fi un detaliu: Trichomonas se poate transmite şi prin 
toalete, băi, lenjerii, nu doar prin contact sexual... 

Hepatita 


Există trei tipuri de hepatită: de virus A, transmisă 
prin alimente şi mâini nespălate, de virus B, transmisă prin 
sânge şi contacte sexuale, de virus C, transmisă prin 
sânge. Virusurile hepatitei afectează ficatul, cu o gravitate 
ceva mai mica în cazul hepatitei A şi cu efecte mult mai 
serioase la hepatitele B şi C Hepatita B, destul de gravă 
prin durata bolii şi severitatea complicaţiilor, este frecvent 
transmisă pe cale sexuală dar lumea pare să ignore acest 
lucru. Dacă vrei să te fereşti de hepatita B transmisibilă 
sexual, trebuie să foloseşti prezervativul, mai ales în cazul 
unui partener cu antigen B prezent în sânge. 

Drumul spre bordel 

Se spune că sexul comercial ar fi cea mai veche 
meserie din lume. Prin această afirmaţie, bărbaţii îşi 
exprimă dorinţa de a face din prostituție o alternativă 
serioasă la viaţa de cuplu. Alături de adulter, prostituţia 
are o imagine interioară şi una exterioară, ambele foarte 
diferite de ceea ce se numeşte viaţa sexuală legitimă. Dar 
ce se întâmplă când o adolescentă, sau chiar un băiat, 
apucă să practice prostituţia înainte de a şti ce este viaţa 
în doi? Să vedem... 

Cum poţi ajunge la bordel 

La bordel poţi ajunge când eşti prea ascultătoare şi 
respecţi imaginea tatălui, reflectată în „peştele” sau 
clientul tău. Adesea, primul tău client poate deveni primul 
tău „peşte, adică omul care-ţi mijloceşte contactul cu un 
alt bărbat şi nego ciază cu acesta termenii sexului 
comercial pe care-l vei prac ţică. Relaţia cu aceşti doi 
bărbaţi („peştele” şi clientul) se apropie de triolism. 

Tot la bordel poţi ajunge când ţi-e imposibil să 
recunoşti în faţa părinţilor sau a colegilor că nu eşti în 
stare să faci o carieră, dar ai nevoie de un anumit standard 
de viaţa, bie-care act sexual la schimb devine un efort 
similar cu acela de a merge la serviciu pentru bani. Acest 
lucru se potriveşte de minune cu adevărul incontestabil că, 


pentru a ajunge la un act sexual, bărbatul e în stare de 
orice, chiar şi să plătească. 

Prietena ta ţi-a făcut sau poate să-ţi facă lipeala cu 
primii clienţi. Îţi spune cât de uşor e, în timp ce tu o 
invidiezi pentru viaţa de lux pe care o duce: haine şic, 
restaurante, libertate, putere asupra bărbaţilor, o formă de 
respect la suprafaţă etc. 

Băiatul şi prostituata 

Există prostituate care îşi doresc foarte mult să aibă 
un copil. Din această cauză, ele devin generoase faţă de 
băiatul virgin, împins de prieteni sau chiar de tatăl lui să-şi 
înceapă viaţa sexuală într-un bordel. Cum e bine să se 
poarte băiatul? 

În primul rând, un bărbat nu trebuie învăţat de o 
femeie să facă faţă dificultăţilor sexuale; chiar dacă nu ştie 
să înoate, i-ar pica mult mai bine să înveţe de la un bărbat 
decât de la femeia în faţa căreia ar vrea să se dea mare. 

Al doilea impediment major vine din faptul că actul 
lui sexual este controlat de alţi bărbaţi; ei îl trimit la 
prostituată, ei îi stabilesc standardul, ei îl verifică după 
aceea. Nu exagerez spunând că aproximativ 10% din 
pacienţii mei cu dificultăţi sexuale şi-au început viaţa 
sexuală cu o prostituată, pe care fie au ajuns s-o iubească 
disperat, fie nu o pot compara cu nimeni, fie o asimilează 
psihic unei mame... 

Feluri de prostituție 

Dacă vrei o „mamă”, ai de ales între următoarele 
tipuri: Caii girl, prostituata de lux, este cea solicitată prin 
telefon. Câştigă mult: cel puţin 100 de dolari la un client, 
dacă nu i se cer servicii în plus, cum ar fi sexul anal. Dar şi 
cheltuieşte mult datorită garderobei, restaurantelor în 
care se expune, transportului de lux etc. 

Prostituata de bordel lucrează într-un stabiliment în 


care clientul poate primi şi alte servicii: băuturi, filme, 
piscină, sporturi şi, desigur, masaj... El are avantajul de a- 
şi alege personal fata dorită, dar are şi un mai mare risc de 
a se alege cu o maltratare din partea „peştelui”. 

Prostituatele de hotel, bar şi escortă par a fi un fel de 
paraziți ai serviciilor respective, dar în realitate sunt 
elementul de atracţie al unor activităţi în aparenţă 
respectabile. 

Prostituata de trotuar este cea mai de jos categorie, 
cu tarife de nici 10 dolari pentru un „scurt”, adică o 
partidă de sex oral efectuat în toalete sau alte locuri ferite. 
Deşi are veniturile cele mai mici, ea este cel mai adesea 
reţinută de poliţie, cea mai maltratată de către clienţi şi 
„peşti”. 

O variantă a acestei categorii este prostituata de 
şosea, care face sex prin cabinele autovehiculelor; în 
România, ea provine de obicei din zona rurală şi are 
cunoştinţe foarte reduse cu privire la riscurile meseriei. 

Prostituata de export este acea fată care nu rezistă 
tentaţiei de a-şi rezolva toate problemele materiale prin 
câţiva ani de muncă „afară”, mai ales că acolo e ferită de 
ochii comunităţii din care provine. Multe dintre aceste fete 
pleacă din ţară semnând contracte ca dansatoare, 
lucrătoare în bar, pe vapoare, la hoteluri sau diverse firme. 
Ele trebuie să treacă prin examene medicale, să plătească 
despăgubiri imense dacă renunţă la contract şi să se 
împace cu ideea că nu vor câştiga niciodată cât li s-a 
promis. 

Prostituata adolescentă este cea mai îngrijorătoare 
categorie. Ea cuprinde fete de liceu şi chiar de şcoală, care 
se oferă pentru sume foarte mici, adesea pentru a ieşi 
dintr-un impas financiar sau chiar numai pentru a se 
răzbuna pe autoritatea părinţilor. Ceea ce nu ştiu ele este 
că sunt foarte căutate de către bărbaţii consumatori de 
prostituție, paginile web din categoria XXX dedicând o 


atenţie specială imaginilor cu un prim act sexual sau cu 
picanterii sexuale regizate pe fondul inocenţei acestor fete. 

„Peştele”, mare sau mic 

„Peştele” este bărbatul, binefăcătorul, mentorul, 
protectorul, exploatatorul prostituatei. El o scoate din 
impas, îi face rost de clienţi, o învaţă meserie şi îi lasă cam 
5% din încasări. Noroc că majoritatea prostituatelor fac 
bacşiş sau pot recurge la activităţi independente, ceea ce 
înseamnă că trebuie să lupte singure pentru „vadul” în 
care lucrează. O specie aparte 

de „peşte” este „madama”, femeia care exercită 
unele dintre atributele unui „peşte”, mijlocind întâlnirea 
prostituatei cu clientul, învăţând-o să dobândească stil, 
mediind între ea şi colegele ei etc. 

Viaţa unei prostituate 

Cum face ea sex? Ce-i place? Ce nu poate face o 
prostituată? Deşi ştie să mimeze pasiunea, o prostituată 
face sex fără să se implice. Sau cel puţin aşa crede toată 
lumea... Majoritatea băieţilor care au frecventat pentru 
prima dată o prostituată spun că nu le-a plăcut răceala 
dintre ei şi nici femeia însăşi pe parcursul actului sexual 
comercial. În plus, unora li se pare că prostituatele 
vorbesc prea mult, folosind vulgarităţi pe care ei nu sunt 
obişnuiţi să le audă de la o femeie. Prostituatele de clasă 
înaltă se dau în vânt după consumaţia de la restaurant, 
atmosfera de lux, bacşişul oferit de client; în schimb, ele se 
pricep să instaureze o atitudine sexuală rafinată, preferând 
sexul clasic. Cele mai nevoiaşe ar oferi mai curând o 
felaţie, considerând că e periculos să accepte prea multă 
intimitate cu clientul. Femeia care practică sexul comercial 
încearcă de obicei să facă disocierea între meserie şi viaţa 
ei socială. În multe situaţii, ea se comportă ca o persoană 
respectabilă, nu vorbeşte despre meseria ei, iar dacă 


trebuie s-o denumească într-un fel caută un termen 
onorabil, de obicei din domeniul artistic. 

Intre prostituate există ierarhii bine stabilite, în 
funcţie de categoriile menţionate mai sus. O prostituată de 
hotel se consideră insultată dacă e confundată cu una de 
trotuar. Ierarhia mai este stabilită şi în funcţie de 
experienţă, tarif şi relaţia cu „peştele”. Şi încă ceva: spre 
deosebire de alţi profesionişti, care, pe măsură ce 
avansează în vârstă, sunt respectaţi tot mai mult, 
prostituatele sunt desconsiderate pe măsură ce capătă 
experienţă şi îmbătrânesc... 

De ce merg bărbaţii la bordel 

Ca orice relaţie comercială, prostituţia n-ar exista 
dacă n-ar exista clienţi. Din moment ce această afacere 
înfloreşte pe zi ce trece, înseamnă că bărbaţii au 
numeroase motive de a deveni clienţi. lată câteva dintre 
aceste motive: 

— Nu pot face performanţă sexuală decât cu o femeie 
care nu-şi doreşte orgasm. Una dintre aceste performanţe 
este sexul oral, pe care majoritatea băieţilor se simt 
obligaţi în faţa celorlalţi băieţi să-l aibă la activ; 

— Nu pot ajunge la o parteneră adevărată, care cere 
prea multă politeţe, prea mulţi bani şi responsabilitate; 

— Se descarcă de tensiunile abstinenţei atunci când 
le vine şi aşa cum le vine; 

se răzbună pe partenera insuficient de activă sexual. 

Romanian gigolo 

Nu se poate spune că băieţii de pe la noi sunt cei mai 
potriviţi pentru cariera de gigolo (corespondentul masculin 
al prostituatei). Şi asta pentru că, în cele mai multe cazuri, 
băieţii noştri sunt  predispuşi să-şi prelungească 
dependenţa faţă de mamă şi nu se pricep să-şi ia soarta în 
mâini. Aşa cum o prostituată poate pretinde că dansează 
sau face masaj clientului, un gigolo poate lucra sub 
acoperirea serviciilor de escortă şi protecţie. El are de 


obicei cliente în vârstă, care dispun de bani dar nu pot 
atrage bărbatul dorit, din cauza alcoolismului sau a altei 
forme de degradare fizică, psihică sau morală. Pentru a 
putea trece peste inhibiţiile relaţiei cu femeia nedorită, 
unii gigolo folosesc droguri. Alţii preferă ca, înainte de a 
recurge la sexul cu clienta, să încerce s-o jefuiască sau s-o 
escrocheze în fel şi chip. O categorie interesantă din punct 
de vedere psihosocial sunt băieţii care lucrează ca gigolo 
pentru homosexuali. Ca şi ceilalţi gigolo, ei nu au nevoie 
de „peşti”, în schimb sunt racolaţi, formaţi şi exploataţi de 
anumiţi clienţi fideli. 

Aluziile la sex - S-a întâmplat vreodată să constaţi că 
profesorul de matematică întârzie cu privirea mai mult 
decât ar trebui pe cor 

pul tău? Sau că vă vorbeşte într-un anume fel, mai 
personal decât simţi că ar fi cazul? Sau că-şi permite 
glume care te fac să roşeşti? Ai constatat cumva acelaşi 
lucru şi când te-ai prezentat pentru un simplu control de 
rutină la medic? Sau poate ai constatat acelaşi lucru în 
faţa şefului? 

Ce-o fi vrând de la mine? 

Mi-amintesc cum, îndreptându-mă odată spre postul 
de radio de unde urma să transmit o nouă „lecţie 
particulară” în eter, am luat liftul împreună cu unul dintre 
băieţii care lucrează acolo. Şi pentru că aveam câteva etaje 
de urcat, eu - un psihiatru incorigibil chiar şi când trebuie 
să tai o găină pentru supă-m-am uitat în ochii lui în timp ce 
ne adresam unul altuia convenienţele obişnuite ale 
călătoriei cu liftul. M-am uitat ceva mai mult, se pare, şi- 
atunci privirea lui a alunecat aşa, în doi timpi, într-o parte. 
Mă gândeam: „Bietul băiat, o fi crezând că urmăresc ceva 
la el...” Când o persoană este privită insistent, ea poate 
avea un singur gând: că urmăreşti ceva la ea, mai precis 


că-i faci vreo aluzie sexuală. 

Pălăria sexuală 

O persoană investită cu putere sau influenţă are pe 
deasupra şi o „pălărie sexuală”. Mai exact: toate elevele, 
toţi pacienţii şi toate sportivele din lume riscă la un 
moment dat să se îndrăgostească în tăcere de profesorul, 
medicul, antrenorul lor. 

Cum e posibil aşa ceva? vorbind despre viaţa sexuală 
în copilărie, spuneam că ea se desfăşoară mai întâi ca o 
cunoaştere de sine, prin autoerotism, şi abia după aceasta 
se trece la un partener apt de a fi cunoscut, cum ar fi o 
rudă ori un înlocuitor al părinţilor, investite cu o bună 
imagine, încredere şi putere. Pe lângă egocentrism şi 
animism, gândirea copilului este marcată şi de sincretism, 
adică de tendinţa de a judeca pornind de la concluziile 
altora. Aceasta face din copil o persoană naivă în aparenţă, 
iar din partenerul sexual foarte tânăr un partener în 
aparenţă naiv. 

Două feluri de a asculta inima... 

Deunăzi vorbeam cu o domnişoară de şaptesprezece 
ani despre o păţanie de-a ei cu un doctor. Doctorul, văzând 
că are o sumedenie de probleme neclare şi nu tocmai 
severe, s-a decis la un moment dat să-i asculte inima cu 
stetoscopul. Ea s-a conformat (cu o oarecare emoție, 
pentru că era vorba de un doctor relativ tânăr, nu tocmai 
neplăcut şi nici dizgraţios). A acceptat să i se asculte 
inima, pentru că aşa trebuie să facă un pacient; în 
România, doctorii sunt investiţi şi cu putere, nu numai cu 
încredere. Prima dată, totul a decurs normal. A doua oară 
însă, doctorul a vrut din nou să-i asculte inima. Şi-atunci, 
ea s-a întrebat dacă nu cumva este un motiv sexual la 
mijloc. Până la urmă, făcând o pasiune pentru acest domn, 
i-a povestit întâmplarea prietenei ei, prietena i-a povestit 
mamei ei, iar mama prietenei i-a spus: „Să nu te mai prind 
că te duci la acest doctor! Este un afemeiat, aşa că fii 


foarte atentă, că în curând o să ţi-o facă”. 

Discuţia noastră s-a prelungit ceva mai mult, 
încercând să vedem dacă ea a sesizat momentul-limită 
când stetoscopul a devenit altceva decât un instrument 
medical, iar mâna doctorului, o mână care dorea să pipăie 
şi nicidecum să examineze clinic. Aşa că i-am pus câteva 
întrebări esenţiale: „Spune-mi, doctorul a lăsat stetoscopul 
şi te-a atins cu toată palma? „Ăă... nu, a spus ea”. „Dar s-a 
întâmplat să te mângâie?” „Nu, a spus ea, deşi poate c-ar fi 
fost ceva destul de interesant”. „Ei, în cazul acesta, i-am 
spus acestei domnişoare, nu putem vorbi încă despre o 
aluzie la sex”. Deşi poate că-n mintea doctorului exista 
sexul. Dar mai este ceva important de discutat: faptul că şi 
în mintea fetei exista sexul... 

Dar cum arată o aluzie sexuală? 

Dacă cineva care îşi exercită profesiunea împreună 
cu tine îţi face complimente nemeritate, dacă te priveşte 
insistent ca şi cum ar vrea să te hipnotizeze, dacă te 
studiază ca şi cum nu mintea, ci corpul tău ar fi mai 
important, dacă-ţi pune întrebări personale, nepotrivite în 
contextul profesional în care v-aţi întâlnit, dacă îţi face 
confidenţe prea devreme. 

186 LECŢII PARTICULARE 

CEVA NU MERGE... 187 

dacă atunci când te ascultă privirea îi coboară cât de 
puţin sub nivelul ochilor tăi, se poate spune că acel om 
doreşte prezenţa ta fizică. 

Dacă acel om este profesor deocamdată, dar reuşeşte 
să pătrundă în spaţiul tău intim şi tu ai acceptat pe 
moment sau ai întârziat să spui NU, profesorul de 
matematică se transformă în bărbat. lar un bărbat ştie că 
dacă o fată se împotriveşte, o poate face din mofturi şi- 
atunci merită insistat; el ştie că şi fata vrea, că şi şovăiala 
face parte din stilul ei; ştie că un bărbat trebuie să fie 
hotărât şi să continue cu orice preţ; ştie că are putere şi 


poate şantaja dacă fata nu vrea deocamdată... Nu ezita, 
deci, să spui NU şi să arăţi clar că preferi ca el să-şi joace, 
ca înainte, rolul de profesor, medic, antrenor sau şef. Şi 
încă ceva: ar fi bine să-i spui toate acestea între patru ochi 
şi nu de faţă cu altcineva; nu de alta, dar un partener 
refuzat în public se transformă destul de uşor în inamic, 
pentru că refuzul i se pare ireversibil. 

Iar cu şeful e şi mai greu... 

Să zicem că începe vacanţa de vară şi te angajezi 
sezonier la o firmă. Ce faci dacă dai peste un şef cu un 
comportament ambiguu, despre care nu ştii prea bine dacă 
îţi face într-adevăr avansuri? Unii bărbaţi cred că pot 
controla toate femeile din lume şi ar putea-o alege pe 
oricare dintre ele, chiar dacă nu sunt foarte frumoşi. Ei 
sunt joviali, ştiu o sumedenie de bancuri, ştiu întotdeauna 
ce trebuie făcut într-o situaţie jenantă şi se simt siguri pe 
ei. Cam aşa poate să fie şeful tău... Bineînţeles că poţi face 
câteva lucruri, nu neapărat ca să afli dacă te vrea sau nu, 
deşi ştiu că, în subconştientul tău, există nevoia de a primi 
un răspuns şi la întrebarea asta; toate femeile vor să fie 
dorite dintre alte femei. Dar poate că vei dori să previi 
orice fel de eveniment care ar putea să-ţi afecteze 
serviciul, viaţa socială ş.a.m.d. 

Ce metode ţin? 

În Occident se folosesc foarte mult obiectele 
personale la serviciu; s-a ajuns chiar la emiterea unor 
reglementări despre aducerea căţelului la serviciu. Dar tu 
nu trebuie să-ţi aduci neapărat cățelul, ci - ghici ce? 
Fotografia prietenului! mai mult decât atât, prietenul tău 
trebuie să apară concret în viaţa şefului, iar pentru a fi 
concret, el trebuie atins. Prietenul tău trebuie deci să dea 
mâna cu şeful tău şi chiar să se lase pupat amical de el, 
mai ştii?! E ceva destul de simplu de făcut, dar nu abuza, 
pentru că prietenul tău n-are ce să caute toată ziua bună- 
ziua la tine la serviciu ca să discute cu şeful tău despre 


pompe de benzină pentru maşină. Trebuie doar ca el să 
existe concret în viaţa şefului. 

Mai poţi, de asemenea, să te comporţi pozitiv atunci 
când şeful tău are o atitudine pozitivă faţă de tine, dar 
când apare vreunul din simptomele pe care tocmai le-am 
înşirat, ai grijă să fie un „Nu!” undeva la mijloc. Bărbaţii 
(mai ales cei cu experienţă sexuală) ştiu să lucreze foarte 
bine sub acoperire profesională; spuneam că ei joacă 
roluri, cum ar fi cel al şefului, dar nu uita: uneori rolul se 
schimbă într-o secundă! Dacă sunt îndeplinite condiţiile 
pentru trecerea la rolul de bărbat, ea poate avea loc foarte 
repede. În plus, ai putea să-ţi lauzi şeful de faţă cu alţii 
spunând: „Şeful meu se poartă ireproşabil cu femeile”. In 
fine, nu trebuie să foloseşti chiar cuvintele acestea, dar el 
ar putea să afle astfel că a fost lăudat pentru că se poartă 
respectuos cu tine... 

Uneori i se întâmplă şi - profesoarei... 

Dacă ea a trecut de o anumită vârstă, şi profesorii 
care ar fi trebuit să-i fie parteneri încă nu se uită la ea şi 
nu s-a căsătorit niciunul cu ea, dacă este o femeie care are 
de-a face cu mulţi băieţi într-o clasă, dacă iubeşte 
puritatea şi mai are încă puţin infantilism afectiv, doamna 
profesoară poate într-adevăr să înceapă într-o zi să-l 
iubească la nebunie pe unul dintre elevii ei. Veţi spune: 
„Dacă el nu vrea, degeaba îl iubeşte ea, că n-o să se 
întâmple nimic”. Nicidecum, dragi prieteni! Bărbatul are 
rolul de a primi avansurile femeii şi de a le folosi ca atare. 
Dacă profesoara vine şi se dezbracă în faţa voastră, dragi 
băieţi, este de datoria voastră să faceţi ceva lăudabil în 
faţa colegilor, nu-i aşa? Şi uneori 

asta înseamnă acces la o sferă mai înaltă decât aţi fi 
bănuit vreodată. 

Ţine însă de doamna profesoară să ştie că ea face uz 


de o imagine pe care poate a transformat-o în idol. Câţi 
elevi n-au măsurat cu privirea părţile cele mai apetisante 
ale profesoarei lor? Dar visul e vis. O dată concretizat de 
către doamna profesoară, el devine o realitate 
reglementată de legislaţie. Nu doar un bărbat poate fi 
pedepsit de Codul Penal pentru că abuzează de funcţia sa 
asupra unui minor, ci şi o doamnă. Bineînţeles că un bărbat 
nu se plânge niciodată şi deci niciun băiat n-ar face o 
plângere. Dar ar intra într-o confuzie teribilă. Cunosc 
câţiva astfel de băieţi care au dus o viaţă sexuală intensă şi 
oarecum aberantă cu profesoare mult mai în vârstă decât 
ei. Dezvoltarea acelor băieţi a rămas în stadiul în care 
femeia domină, ceea ce este greşit într-un fel, din punctul 
de vedere al rolurilor sexuale. 

Dar inima continuă să bată... 

Într-un film american foarte cunoscut se vorbeşte 
despre SIDA, droguri şi, de multe ori, despre aluzia 
sexuală din partea profesorului. În mod invariabil, avocaţii 
îi întreabă pe tineri: 

„Te-a atins?” „Da!” „Și tu i-ai spus nul Spune, ai zis 
nul” „Da, am zis nu”. „Atunci mergem cu procesul înainte 
şi vom câştigat”. 

Ei, dar lucrurile nu sunt atât de simple ca la 
televizor! Avocaţii care pledează în acel caz nu pot auzi 
bătăile inimii unei eleve, mult mai rapide atunci când ea se 
întâlneşte cu profesorul cel tânăr... 

Când sexul e o formă de abuz 

Copilul este o persoană dependentă de îngrijitorul 
său, fiind vulnerabil faţă de mediul în care trăieşte. 
Părinţii, căci ei sunt cel mai adesea îngrijitorii legali, 
consideră încă dinaintea naşterii copilului că au anumite 
„drepturi” asupra lui. În realitate, acestea sunt drepturi 
exercitate în faţa statului sau a altor persoane, care decurg 
din statutul lor de îngrijitori legali (de exemplu, dreptul de 
a reprezenta interesele copilului încasând o indemnizaţie 


în locul lui, vorbind în numele lui etc). Mulţi părinţi îşi 
înţeleg greşit drepturile, crezând că ele se reduc la cel de 
a poseda copilul, de a-l pedepsi, de a fi respectaţi de 
acesta... Din momentul în care un părinte capătă această 
convingere, el devine intolerant, căci limitele 
comportamentului său sunt tot mai înguste şi nu se mai 
adaptează situaţiilor de convieţuire cu copiii. 

După cum vei vedea, abuz sexual nu înseamnă 
neapărat prea mult sex, ci obţinerea unor satisfacţii 
sexuale pe seama unei persoane lipsite de discernământ 
sau de dorinţa de a avea relaţii de natură sexuală cu 
abuzatorul. Pentru a înţelege mai bine conceptul de abuz, 
dar şi pentru a arăta că diversele forme de abuz 
interacționează între ele, le voi defini pe toate în cele ce 
urmează. 

Abuzul fizic 

Cu sau fără voia lui, părintele joacă rolul 
administratorului, al şefului, al celui mai deştept, chiar al 
dictatorului. Poziţia de putere în care se plasează părintele 
îi favorizează acestuia comportamentul agresiv, mai ales 
când copilul îi încalcă limitele. De aceea, atunci când 
copilul primeşte o bătaie de la tată, aceasta nu se întâmplă 
pentru că a greşit într-adevăr cu ceva, ci pentru că a 
încălcat limitele acestui om. După cum vezi, bătaia este 
cea mai răspândită formă de abuz fizic. Ea apare deoarece: 

— Unii oameni sunt convinşi că educaţia se bazează 
pe pedeapsă; 

— Părinţii consideră că sunt singurii care au dreptul 
să-şi bată copiii; 

— Părinţii nu ştiu ce să facă atunci când le sunt 
încălcate limitele; 

părinţii (mai ales taţii) au nevoie de confirmarea 
puterii. 

O altă formă de abuz fizic este exploatarea copilului 
prin muncă. Dar să nu sărim calul: nu trebuie să înţelegi 


de aici că dacă mama îţi cere să speli vasele eşti exploatat! 
Aici e vorba în primul rând de munca prestată de copii 
pentru 

profitul material al părinţilor. Abuzul sexual 
convieţuieşte adesea cu abuzul fizic. De un copil ajuns la 
dispoziţia unor astfel de părinţi se va abuza în diverse 
feluri, iar acest lucru se va repeta de multe ori, chiar cu 
persoane diferite. 

Abuzul emoțional 

Dacă abuzul fizic este „apanajul” taţilor, în schimb 
abuzul emoţional este  „specialitatea” mamelor şi a 
bunicilor. Un exemplu foarte traumatizant, şi în acelaşi 
timp destul de răspândit, este şantajarea cu părăsirea. 
Pentru a-şi atenţiona sau pedepsi copilul, părinţii îi spun 
cam aşa ceva: „Dacă nu faci cum îţi spun eu, plec şi te las”. 
In cadrul abuzului sexual, abuzatorul face uz de 
afectivitatea copilului pentru a-i câştiga încrederea; el îi 
spune: „Dacă mă iubeşti, atunci demonstrează-mi” sau: 
„Facem ce-mi place mie, altfel o să plec!” Sau: „Dacă spui 
cuiva ce am făcut noi, plec şi nu mă mai vezi niciodată, iar 
tu. vei fi pedepsit foarte aspru”. 

Abuzul verbal 

După ce a fost învăţat că e urât să înjuri, copilul 
poate ajunge în situaţia de a fi înjurat chiar de cei care au 
pretenţia că îl educă. Adesea, el trăieşte o confuzie 
traumatizantă, căci una aude de la părinţi şi alta aude la 
şcoală sau la televizor. Folosite repetat, în conexiune cu 
alte forme de abuz, cuvintele sunt capabile să declanşeze 
reacţii emoţionale copleşitoare pentru copii, chiar dacă nu 
sunt vulgare. Imi amintesc de o fetiţă de nici cinci ani, care 
a devenit dintr-odată palidă şi a început să tremure când i 
s-a cerut să adauge şi pantalonii omului pe care-l 
desenase. Observându-i reacţia, mama a întrebat-o: „Ce ai, 


dragă? N-ai mai auzit cuvântul «pantaloni?»”, iar fetiţa s-a 
arătat de-a dreptul îngrozită. Mai târziu am aflat că tatăl ei 
abuza sexual de ea de doi ani de zile... 

Abuzul cognitiv 

Deşi literatura de specialitate privitoare la diversele 
forme de abuz nu foloseşte acest termen, îl voi introduce 
aici cu riscul de a-mi atrage câteva critici din partea 
colegilor de breaslă. Abuzul cognitiv se desfăşoară pe 
fondul nevoii copilului de a cunoaşte. La adult, această 
formă de abuz se numeşte manipulare şi este intens 
criticată, în timp ce la copil - nu se ştie de ce - este 
considerată legitimă. lată câteva forme de manifestare a 
abuzului cognitiv: 

1. Embargo-ul pe informaţie. Ignorând faptul că în 
felul acesta sustrag fragmente importante din jocul de 
puzzle al vieţii, părinţii nu te lasă să afli unele lucruri 
despre tine şi ceilalţi. De exemplu, ţi se permite să cunoşti 
consecinţele nefavorabile ale sexului, dar nu şi aspectele 
lui plăcute. 

2. Duplicitatea de atitudine. Cât timp erai copil, 
puteai auzi în aceeaşi zi fraze care se contraziceau 
reciproc, precum: „Eşti prea mic pentru asta!” şi „Ai grijă, 
doar eşti mare de-acum!” Un astfel de comportament duce 
adesea la instalarea unui dublu standard în atitudinea 
celui tânăr. Tot duplicitar, părinţii le permit băieţilor 
lucruri pe care nu le permit şi fetelor. De exemplu, în timp 
ce fratelui i se permite să afle cum se conduce maşina, 
fetei i se refuză acest lucru. În acelaşi timp, băiatului nu i 
se permite să afle prea multe despre graviditate. 

3. Informaţia eronată. În dorinţa de a-şi proteja copiii 
de „lumea rea” din jur, părinţii modifică uneori informaţia 
care ajunge la ei. Aşa se face că, după ce vreme 
îndelungată au avut dificultăţi de cuplu legate de sex, 
părinţii îşi justifică divorţul în faţa copiilor prin argumente 
false, precum epuizarea resurselor emoţionale şi financiare 


sau conjunctura profesională. 

4. Confiscarea trăirilor. Această formă de abuz 
cognitiv este deosebit de gravă. Pornind de la tendinţele 
tatălui de a stăpâni toate instrumentele casei şi ajungând 
până la tendinţele mamei de a lua asupra ei toate 
atribuţiile legate de îngrijire, copiii şi mai ales adolescenţii 
ajung să se simtă privaţi de încredere, răspundere şi 
succes, trăiri deosebit de importante pentru maturizarea 
lor. 

Cum poţi diminua efectele negative ale abuzului 
cognitiv asupra ta? Prin participare. Nu e nevoie să întrebi 
insistent, trebuie doar să participi, cu un rol cât mai bine 
stabilit, la 

ceea ce părinţii cred că pot face numai ei. Asta nu 
înseamnă că trebuie să te bagi neapărat în partidele lor de 
sex, dar ai putea, bunăoară, să iei parte la chefurile 
organizate cu prietenii lor; nici nu bănuieşti câte poţi afla 
de acolo... 

O altă mişcare inteligentă este găsirea surselor de 
informaţie alternative. Când ai de luat o decizie 
importantă, nu e suficient să asculţi opinia unei singure 
persoane avizate, ci să cauţi o a doua părere. Ceea ce 
înseamnă că nu ar trebui să ţi se pară suficientă părerea 
părinţilor. 

Neglijarea 

Unele dintre cele mai abominabile crime ale omenirii 
au fost făcute prin omisiune. Pur şi simplu, un om 
vulnerabil a fost lăsat în voia sorții, deşi cineva din jurul lui 
ar fi putut să-l salveze. Fie că e vorba de un copil nou- 
născut părăsit la gunoi, fie că un medic se face că nu vede 
un pacient aflat în stare gravă, tot cu o crimă prin 
omisiune avem de-a face. De cele mai multe ori, deşi nu 
duce la moartea victimei, omisiunea este prezentă, având 
efecte serioase asupra dezvoltării sau sănătăţii celui care 


ar trebui să primească ajutor. În acest caz, omisiunea de 
care vorbeam mai sus se numeşte neglijare. Neglijarea 
este atitudinea unui părinte care-şi dă copilul afară din 
casă pentru a-l pedepsi şi tot neglijarea caracterizează şi 
situaţia în care mama îi spune fiicei: „Dacă rămâi gravidă, 
la mine să nu vii!” 

Portretul unui abuzator sexual 

Omul care te-ar putea privi ca pe un posibil obiect al 
unui abuz sexual are - în linii mari - următoarele 
caracteristici: 

Ademeneşte, insistă, apoi ameninţă. În literatura 
anglo-saxonă de specialitate, ademenirea pe care o pune în 
practică  pedofilul se numeşte grooming, cuvânt 
desemnând un fel de a face curte. El devine prieten al 
copilului vizat şi al celor din jurul lui, îşi construieşte 
relația şi organizează evenimentele astfel încât să rămână 
singur cu victima sa, lucru pentru care face chiar şi unele 
sacrificii. Insistenţele sale sunt 

de cele mai multe ori dulci-amare, fiind un amestec 
de oferte şi şantaje. După ce s-au consumat actele sexuale, 
abuzatorul se asigură că victima nu va deconspira ce s-a 
întâmplat, folosindu-se de puterea pe care o exercită 
asupra ei. De exemplu, o strânge puternic de braţ, o 
priveşte fix în ochi şi-i spune că, dacă suflă un cuvânt, ea 
sau cineva drag din anturaj (care poate fi chiar 
abuzatorul...) va avea de suferit. 

Abuzatorul nu are întotdeauna o figură de obsedat 


sexual. De cele mai multe ori este plin de solicitudine, 
agreabil şi poate avea o educaţie elevată; în schimb, în 
momentul în care agresiunea sexuală devine iminentă, îşi 
schimbă comportamentul, devenind imperativ. Dacă i se 
iveşte ocazia, va repeta abuzul asupra aceleiaşi victime; ba 
mai mult, o dată ajunsă victimă a unui abuzator sexual, 
persoana respectivă este predispusă să fie victimă a mai 
multora. 

Înainte de a recurge la abuz, abuzatorul va avea de 
surmontat mai multe obstacole: opoziţia principiilor 
societăţii, a propriilor temeri, a victimei. Pentru a trece de 
opoziţia societăţii, el câştiga încrederea celor aflaţi în jurul 
victimei, asigurându-şi un statut care să-i permită accesul 
la intimitatea celui abuzat. Pentru a trece peste propriile 
reţineri, face apel la o serie de argumente convenabile şi la 
ritualuri care să-i procure justificări (de exemplu, îi 
atribuie victimei caracteristici de partener adult, joacă 
pentru o vreme rolul de victimă etc). 

Cum arată victima unui abuz sexual? 

N-ar fi bine să conturez aici un portret robot al 
victimei abuzului sexual; voi menţiona doar că există 
anumite categorii de copii şi adolescenţi expuse riscului 
unui abuz sexual. Iată ce le apropie unii de alţii pe cei care 
fac parte din aceste categorii: 

— Nu ştiu mare lucru despre sex şi despre propriul 
corp; 

— Sunt dependente de afectivitatea oferită de cei 
care-i îngrijesc; 

— Puse în situaţii limită, reacționează mai degrabă 
printr-o stare de inhibiţie, decât prin acțiunea în propriul 
interes; 

e nu sunt investite cu încredere, ceea ce le face să fie 
mai puţin credibile în cazul destăinuirii abuzului. 

Ce-i de făcut în preajma unui abuz sexual Dacă 
regăseşti mai multe dintre aceste caracteristici în propria 


personalitate, înseamnă că trebuie să iei unele măsuri, căci 
nu se ştie când se iveşte posibilitatea nefastă a unui abuz 
sexual. De aceea: 

N — Trebuie să ştii că trupul tău este numai al tău. 
Invaţă să-l stăpâneşti şi să-l aperi; 

— Trebuie să-i vorbeşti unei persoane de încredere 
despre acei oameni din jurul tău care-ţi stârnesc 
suspiciuni; 

— În situaţia nefericită a unui abuz sexual care s-a 
petrecut deja, abuzatorul trebuie denunţat la poliţie, 
pentru că este predispus să repete actul respectiv cu tine 
sau cu altcineva (nu uita, plăcerea sexuală este ceva ce se 
cere repetat). Dacă nu ştii sau nu vrei să faci un denunţ, 
poţi apela la cineva care se pricepe la aşa ceva: un lucrător 
social, un medic, un părinte, un profesor. După cum vezi, 
nu am pus părintele pe primul loc, pentru că uneori el se 
îndreaptă împotriva ta, considerându-te principalul vinovat 
pentru ce s-a întâmplat. 

Abia acum îmi dau seama... La începutul activităţii 
mele în cadrul Centrului de Consiliere pentru Copil şi 
Familie al Organizaţiei Salvaţi Copiii, eram permanent în 
aşteptarea unor cazuri de copii de care s-a abuzat sexual. 
Dar, în loc de copii, centrul era inundat zilnic de 
domnişoare aflate la vârste între 17 şi 29 ani, care căutau 
lămuriri asupra unor întâmplări de natură sexuală 
petrecute în copilărie. De ce oare veneau aceste fete atât 
de târziu la medic? Răspunsul este relativ simplu: la vârsta 
de cinci ani, atingerea sexului unui bărbat este o 
experienţă fără nicio conotaţie erotică; în schimb, odată cu 
intrarea în vârsta la care sexul capătă însemnătate, 
incidentul din copilărie este conştientizat ca o catastrofă 
sexuală. 

Avortul la bărbaţi 


„Avortul la bărbaţi” nu este doar o sintagmă (aşa cum 
poate vă sugerează titlul), care deschide discuţia despre 
reacţiile bărbaţilor sau băieţilor în situaţia în care fata, 
prietena, iubita, femeia de lângă ei e nevoită să facă un 
avort. Vom vorbi despre cum pot ei prevedea că se va 
întâmpla aşa ceva şi ce urme lasă avortul în sufletul 
sensibil al bărbatului. Un băiat care ştie că prietena lui 
trebuie să facă un avort îşi spune în sinea lui: „Ea ştie mai 
bine ce trebuie să facă; este o treabă femeiască”. 

Vedeţi fetelor, băieţii consideră că voi trebuie să ştiţi 
mai bine ce aveţi de făcut! Oare ştiţi voi mai bine ce să 
faceţi când se pune problema renunţării la o sarcină 
nedorită? Nu cumva voi de multe ori sunteţi foarte puţin 
informate în privinţa avortului? Nu cumva sunteţi mai 
puţin informate decât băieţii? Sau mai greşit informate? 

Trebuie urgent să ştiţi cât mai multe despre avort! 

Cuvântul avort vine de la aboriri, care în latină 
înseamnă „a face să dispară”. Da, asta îşi doresc oamenii 
de circa 5.000 de ani, de când tot încearcă să avorteze: să 
facă să dispară un produs conceput înainte de a se naşte, 
pentru că de fapt nu-şi doresc acel copil. Unii consideră că 
avortul este o metodă care previne sarcina. TOTAL 
GREŞIT! Avortul este o metodă contraceptivă retroactivă, 
adică o intervenţie realizată după ce s-a produs fecundarea 
şi sarcina s-a fixat de peretele uterului. 

De frică sau de nevoie 

Cei care trebuie să decidă asupra oportunității 
avortului sunt partenerii care au făcut dragoste. Dacă au 
făcut dragoste pentru a procrea, avortul e necesar doar 
dacă viaţa mamei sau a viitorului copil sunt în pericol. 
Dacă au făcut dragoste pentru a-şi împlini iubirea, avortul 
poate fi necesar cam în aceleaşi condiţii. Dacă au făcut 
dragoste pentru plăcere, atunci ea va face un avort de 
teamă că vieţile lor vor fi legate fără să-şi dorească acest 
lucru. Cele mai folosite pretexte sunt: „E prea devreme”, 


„Am alte priorităţi”, „Ce-ar spune mama?”, „N-am cum să-l 
cresc. Ar fi un copil nedorit”, „Mi-e groază de sarcină”. 

Dacă tot îl faci... 

Cel mai bine (cel mai puţin rău) e să faci avort în 
primele două luni de sarcină. îl poţi face în diverse feluri, 
fie administrându-ţi unele preparate pe bază de hormoru 
(mai ales prostranglandine), fie prin metode chimice sau 
mecanice. Dintre metodele mecanice, cea mai modernă în 
România este cea prin vacuum, extrăgându-se pur şi 
simplu conţinutul uterului, care este aspirat cam cum 
aspiră o gospodină gunoiul din casă... în Occident există 
chiar şi mici dispozitive pentru avort la domiciliu, numite 
dispozitive pentru protejarea lunii de miere. De ce? Pentru 
că multe femei din Occident nu doresc să rămână 
însărcinate chiar în luna de miere, dar vor să facă sex 
nelimitat. Şi atunci, ele folosesc un fel de seringă mai 
mare, cu un tub flexibil care se introduce până în uter, de 
unde se trage până apare sângele. Şi apare tot sângele 
care putea exista în uter. Important este ca femeia să se 
uite bine în sânge şi să caute embrionul; dacă nu-l găseşte 
înseamnă că nu a făcut tot ce trebuia. 

Vedeţi cât de crudă este chiar şi această metodă 
simplă la domiciliu? Atenţie! Un astfel de dispozitiv riscă 
să injecteze aer în circulaţia sangvină foarte bogată a 
uterului, acest aer putând să ajungă la vasele creierului 
sau chiar în circulaţia din jurul inimii, producând infarct 
prin embolie, aşa că e mai bine la doctor decât acasă. 

Ceva ce nici doctorului nu-i place (nu citi decât dacă 
eşti băiat!) 

Dacă sarcina a trecut de trei luni, se aplică metode 
din ce în ce mai „criminale”. De exemplu, este necesară 
dilatarea colului uterin pentru a se putea introduce 
instrumentele înăuntru. Dilatarea se face cu ajutorul unor 
cilindri din ce 

În ce mai mari, scoţându-se cel mai îngust şi 
introducându-se unul mai larg, până se produce în col o 
gaură suficient de mare pentru ca medicul să poată lucra 
prin ea. 

O altă metodă interesantă foloseşte pentru dilatarea 
colului o algă uscată. Un baton din această algă se 
introduce în colul uterin şi, din cauza umezelii locale, alga 
se tot umflă lărgind colul, astfel încât să se poată lucra 
prin această deschizătură. Pe acolo se introduce chiureta 
(un fel de linguriţă ascuţită pe margini, de la numele 
căreia vine denumirea chiu-retajului). Cu ea se răzuieşte 
întregul perete intern al uterului, lucru foarte dureros 
dacă este făcut fără anestezie. Dacă fătul e mare, el 
trebuie fragmentat cu foarfecă; dacă e şi mare şi capul nu 
poate ieşi prin dilataţia făcută, el trebuie găurit, pentru a 
se extrage creierul şi a putea fi turtit ca o minge de ping- 
pong. Ei, vă vine să vedeţi astfel de lucruri? Nu uitaţi că 
medicii din întreaga lume văd şi chiar trebuie să aplice 
astfel de metode, pentru a vă feri pe voi, dragi băieţi, de 
complicaţii sociale sau „morale”, cum le ziceţi voi. 

De asemenea, se mai poate injecta în inima fătului 
clorură de potasiu, astfel încât acesta să moară. Clorura de 
potasiu se foloseşte şi pentru condamnaţii la moarte ai 
multor ţări în care încă mai este în vigoare pedeapsa 
capitală. Ea mai este folosită şi pentru femeile care nu 
doresc să aibă prea mulţi gemeni. Dacă sunt vreo cinci 
gemeni şi doar unii sunt viabili, cei neviabili sunt omorâţi 
prin această metodă. 

Cam criminali aceşti doctori, nu-i aşa? Dar 
întotdeauna totul se face la dorinţa pacientului. Spun „a 
pacientului” şi nu „a pacientei” pentru că nu am văzut şi 
nu am auzit de nicio femeie care să-şi dorească un avort. 
Dacă le întrebi, toate ar vrea să se întoarcă la momentul 
erotic trecut şi să folosească o metodă contraceptivă 


preventivă. lar dacă nu v-aţi preocupat de contracepţie şi a 
apărut o sarcină, nu uita că ea are nevoie de tine pentru: 

— A discuta despre teama ei că ar putea fi gravidă; 

— A afla unde trebuie să meargă pentru întreruperea 
sarcinii; 

— A avea un intermediar în relaţia cu doctorul; 

— A o ajuta să ajungă acasă după avort; 

— A se confrunta mai uşor cu sentimentul de 
vinovăţie; 

— Ai se vorbi despre viitor. 

Moartea pasiunii 

Dacă omul este o specie monogamă (făcută să aibă 
un singur partener pe tot parcursul vieţii), atunci cum se 
explică numeroasele situaţii care pot duce la despărţirea 
celor ce şi-au jurat iubire veşnică? Chiar şi femeia, care 
pare a-şi dori cu ardoare să rămână cu un singur bărbat 
pentru a-şi creşte copiii în siguranţă, este adesea tentată 
de relaţia cu un altul, care se apropie mai mult de bărbatul 
perfect. Ce face ca pasiunea iniţială, care i-a unit pe cei 
doi, să se stingă atât de uşor? 

Asimilarea partenerului 

Să fii cunoscut de omul care te iubeşte este, la prima 
vedere, o adevărată binecuvântare. Să ştie ce-ţi doreşti, ce 
nu poţi accepta nici în ruptul capului, să-ţi înţeleagă toate 
gândurile dintr-o privire... Dar dacă nu ai în tine spiritul 
creaţiei, poţi sfârşi destul de uşor prin a fi cunoscut pe 
deplin, atât în privinţa celor ce-au fost, cât şi într-a celor 
ce vor fi. Comportamentul tău devine un algoritm uşor de 
dedus şi până la urmă vei fi asimilat în conştiinţa 
partenerului, care se va obişnui cu tine aşa cum s-a 
obişnuit cu mâncatul unui măr. În limbajul de fiecare zi, 
aceasta se numeşte rutină. O dată ce ai intrat în rutină, 
partenerul tău va şti ce vei face mâine la ora cinci, cum vei 
reacţiona dacă-ţi va aduce flori, ce gânduri se învârt prin 
capul tău seara, la culcare... Fereşte-te de aşa ceva dacă 


vrei ca iubirea lui să fie veşnică! 

Ne-am certat definitiv 

Puţine cupluri se destramă de bunăvoie. Şi asta 
pentru că oamenii tineri nu prea sunt în stare să-şi 
recunoască eşecul. Iar la aceasta se adaugă ataşamentul 
care se va fi dezvoltat între cei doi de-a lungul lunilor de 
convieţuire. Pentru unii, atracţia sexuală rămâne intensă, 
dar nu se mai înţeleg deloc pe subiecte „civile”. Pentru 
alţii, sexul pare a fi motivul de despărţire. De fapt, există 
două tipuri de conflicte între doi îndrăgostiţi: 

— Conflictul iscat în vederea împăcării. Este acel tip 
de ceartă folosită de cei doi pentru a-şi testa reciproc 
limitele şi care duce până la urmă la o împăcare 
înflăcărată, menită să consolideze cuplul şi mai mult; 

— Conflictul din orgoliu. În spatele acestui conflict se 
află instinctul de apărare a integrităţii personalităţii tale. 
Principiile învăţate de la părinţi, dar şi încăpăţânarea ta 
naturală, fac ca o simplă ceartă să meargă până-n pânzele 
albe, astfel încât despărţirea devine singura ieşire. 

Mi-a spus că nu mă iubeşte 

Să-i spui în faţă cuiva că nu-l iubeşti este la fel de 
devastator şi de inutil ca şi a-i spune că-l iubeşti. Unii 
băieţi îi spun încă de la început fetei că nu simt nimic 
pentru ea, iar relaţia lor este doar sexuală, şi ea tot se 
îndrăgosteşte. Alţii consideră că a spune „Te iubesc!” este 
un prag major al vieţii, echivalent cu logodna sau 
renunţarea la propriile interese. 

Sfaturile binevoitorilor 

Un bun psiholog poate detecta cu uşurinţă caracterul 
influenţabil al unei persoane. De exemplu, dacă psihologul 
se scarpină brusc la ureche, acea persoană se va scărpina 
la rândul ei, de aceeaşi parte, ca în oglindă. Într-un cuplu, 
se poate întâmpla ca unul dintre parteneri să fie deosebit 
de influenţabil; când se duce pe acasă capătă anumite 


convingeri, iar după ce petrece ceva timp cu prietenă lui 
capătă cu totul alte convingeri. El e considerat un om bun, 
dar e enervant prin inconsistenţa comportamentului său. 
lată câteva persoane care pot produce influenţe serioase în 
deciziile de cuplu ale unui om tânăr: 

Mama. Nimeni nu se compară cu mama. Ea este 
femeia unică, a cărei sexualitate este atât de bine ascunsă, 
încât tot ce face pentru copilul ei îndrăgostit pare a fi mai 
important şi mai dezinteresat decât biata lui dragoste. 
Pentru a diminua influenţa mamei asupra partenerului tău, 
trebuie să ştii să continui pe teren propriu dragostea 
maternă, pe care el s-a obişnuit s-o primească de atâţia 
ani. 

Fratele sau sora. Merită să ştii că, în multe familii, 
fraţii formează un fel de cuplu care intră într-o criză atunci 
când unul dintre ei iubeşte pe cineva din afara familiei. 
Această criză transpare clar când fratele ajunge să facă o 
inexplicabilă scenă de gelozie, susţinând că el este singura 
persoană care-l înţelege pe cel îndrăgostit. 

Cel mai bun prieten. Atât băieţii, cât şi fetele se află 
într-o competiţie surdă cu propriii prieteni. Aşa că iată şi 
sfatul meu ca remediu împotriva influenţei din partea 
prietenilor: chiar dacă este vorba de cel mai bun prieten 
de-al tău, confidenţele despre partenerul tău trebuie să fie 
limitatei 

Ne despărţim, dar rămânem prieteni! 

De când e lumea, îndrăgostiţii sunt convinşi că 
iubirea lor va fi veşnică. Ea îi spune lui: „Chiar dacă vei fi 
cu alta, eu voi fi amanta ta”. Iar el îi spune ei: „Te voi găsi, 
oriunde vei fi, şi te voi lua cu mine!” Dar lucrurile se 
schimbă jalnic, pe măsură ce personalitatea unuia este 
asimilată de personalitatea celui care urmează să-l 
părăsească. Cel care rămâne în urmă este consolat de 


prieteni cu fraza: „Nu mai suferi atâta, că e lumea plină de 
băieţi (sau fete)”. Cei doi parcurg stadiile tipice ale 
pierderii, dar vor fi ei în stare să se despartă cu demnitate? 

Ştii să pierzi? 

Unii băieţi nu sunt capabili să accepte ideea de a fi 
cei părăsiţi. După cum afirmă cercetătorii domeniului 
psihosocial, reacţiile în faţa despărțirii de persoana iubită 
sunt mult mai vehemente la bărbaţi decât la femei. 
Capacitatea primilor de a se confrunta cu pierderea se 
formează încă din copilărie, în vremea când li se puteau 
oferi alternative şi compensaţii pentru o dorinţă care nu li 
se împlinea. Pe parcursul dezvoltării, se conturează 
stadiile tipice ale reacției pe care oricare dintre noi o 
putem avea atunci când suferim pierderea cuiva drag sau a 
ceva important. lată care sunt aceste stadii: 

— Stadiul de negare, în care cel afectat nu poate să 
creadă că a pierdut. Ea spune: „Nu cred, nu se poate...” 

— Stadiul de mânie, când este exprimat vehement 
dezacordul faţă de pierdere. Persoana care pierde spune 
adesea: „De ce tocmai mie trebuia să mi se întâmple asta?” 

— Stadiul de târguiala, caracterizat de tendinţa la 
compromis; se pot auzi fraze precum: „Dacă nu făceam 
acea gafă, n-aş fi pierdut” sau: „Aş sta toată viaţa în 
genunchi, numai să se întoarcă!” 

— Stadiul de disperare, caracterizat de renunțare la 
luptă, deprimare, autoacuzare. În acest stadiu pot surveni 
acţiunile necugetate, disproportionate faţă de gravitatea 
despărțirii, cum ar fi suicidul; 

— Stadiul de împăcare, survenit atunci când, găsind 
alternative sau compensaţii pentru pierderea suferită, 
persoana în cauză poate vorbi deschis şi fără resentimente 
despre ceea ce i s-a întâmplat. 

Dacă îi eşti prieten adevărat unei astfel de persoane, 
o poţi ajuta să parcurgă aceste stadii căci uneori se 
întâmplă ca ea să rămână în vreunul din ele un timp mult 


prea îndelungat. 

Despărțirea schimbă oamenii 

Dacă vrei să trăieşti o experienţă inedită şi să înveţi 
multe lucruri în timp scurt, du-te la tribunal! Vei înţelege 
acolo ce-i poate trece prin cap unui om care urăşte din 
toată inima, dar mai ales ce se alege dintr-un cuplu 
aparent perfect, dar care a întemeiat o familie şi apoi s-a 
destrămat. Deşi majoritatea celor care divorţează şi-au 
promis că se vor despărţi în bună înţelegere, pe parcursul 
a numai câtorva luni de tribunal ajung să se lupte pe viaţă 
şi pe moarte pentru vreo pernă sau vreo furculiţă. Această 
ură ia locul iubirii printr-un mecanism foarte simplu: între 
cei doi nu fusese vorba despre o iubire adevărată, ci 
despre un efort prelungit de a avea o relaţie. 

Merită a doua şansă 

Oamenii sunt alţii în fiecare zi: se trezesc dimineaţa 
şi au toate şansele să fie buni; dar ceea ce se întâmplă în 
jurul lor îi predispune adesea la reacţii tipice unor indivizi 
răi. Adesea, despărţirea temporară faţă de un astfel de om 
este cea mai bună soluţie. Ea trebuie să se desfăşoare 
după un principiu care merită mai multă atenţie în zilele 
noastre: principiul deciziei reversibile. Mitul modern 
conform căruia decizia luată este definitivă ne este 
profund dăunător. Dacă El este cel care îşi doreşte 
despărţirea şi tot El este cel care vrea să se întoarcă, 
trebuie să se ştie că bărbatul care se întoarce este mult 
schimbat în bine, căci experienţa este un factor important 
de accentuare a masculinităţii. Dar mai trebuie adăugat 
ceva: nu încerca să reînnozi relaţia făcând-o „aşa cum a 
fost” înainte de despărţire. Nu va mai fi niciodată aşa cum 
a fost... 

S-a terminat înainte de a începe 

„Nu strica prietenia noastră prin sex”, poţi auzi 


adesea, mai ales de la o faţă. lar băiatul îşi dă seama, 
bietul, că toată prietenia pe care a urzit-o pentru a o avea 
pe Ea, se înfundă ca un drum comunal, fără ca măcar un 
sărut serios să fi avut loc între ei. De aici rezultă o 
concluzie pentru tine, dragă fată: adesea, prietenia cu un 
băiat poate ascunde în adâncurile ei dorinţa acelui băiat de 
a fi cu tine şi din punct de vedere erotic. Prin aceasta, 
prietenia unui băiat cu o fată diferă de prietenia lui cu un 
alt băiat, întemeiată mai ales pe nevoia de a avea o 
competiţie pozitivă cu unul de seama lui. 

O altă expresie legată de sexul care n-a fost sună cam 
aşa: „Imi pare rău că n-am făcut-o cu el”. Prin aceasta, fata 
îşi exprimă regretul că nu şi-a început viaţa sexuală cu un 
băiat pe care-l dispreţuia la acea vreme, dar care s-a 
dovedit a fi un partener mult mai potrivit decât cei care au 
urmat în viaţa ei. Ce-ar trebui să facă ea: să se întoarcă la 
acel băiat din trecut? Poate că ar merita, mai ales dacă el 
nu percepe aceasta ca o simplă invitaţie la sex. Întoarcerea 
la cel care a fost nu trebuie să arate ca o reînnodare a ceva 
perimat, ci ca o nouă relaţie, bazată pe experienţa 
câştigată între timp. 

Cum s-o laşi pe mai târziu 

După cum îţi vei da seama când vei avea copii, 
amânarea este gestul de aur al maturității. Ce este mai 
greu oare: să te convingi pe tine să amâni ceea ce-ţi vine 
să faci, sau să-l convingi pe altul să amâne ceea ce-i vine 
să facă? Când vrei să te convingi pe tine însuţi să amâni 
ceva plăcut, nu trebuie să renunţi la acel ceva, ci să 
găseşti ceva superior. Intotdeauna, cunoaşterea a ceva 
superior trece prin cunoaşterea de sine. Tot aşa ar fi bine 
să procedezi şi când vrei ca partenerul sau partenera să-şi 
amâne plăcerea pe care vrea s-o obţină de la tine: dându-i 
ocazia să se cunoască pe sine mai bine decât până atunci. 

Epilog 

Ai ţinut vreodată un copil în braţe? E cel mai viu 


lucru pe care-l poţi atinge pe Pământ. Când s-au născut 
copiii mei şi m-am dus să-i privesc, simţeam că mă uit prin 
fereastra timpului la mine însumi, dar nu numai la mine; 
mai era acolo cineva. Uitasem că sunt medic şi aveam 
senzaţia că aceeaşi taină care m-a creat pe mine i-a 
zămislit şi pe ei. Imi dădeam seama că făcusem dragoste 
ca să-i am pe ei, dar ceva scăpa înţelegerii mele: nu mai 
ştiam precis cum făcusem... Această carte m-a ajutat să-mi 
amintesc, iar acum ţi-o ofer ţie ca s-o păstrezi în minte. 

MIRCEA CĂRTĂRESCU ENCICLOPEDIA ZMEILOR 

Ilustrații color de TUDOR BANUS 

Toată lumea ştie ce este un zmeu: o figură mitologică 
de origine, se pare, sârbo-croata, care populează cu 
generozitate imaginarul mitologic românesc, înfăţişându- 
se ca o creatură semiumană, aprigă la mânie şi 
îngrozitoare la vedere. 

Oricâte basme cu zmei veţi fi citit sau ascultat, mai 
sunt o mulţime de lucruri pe care se cuvine să le ştiţi în 
privinţa acestor făpturi: cum sunt alcătuite pe din afară şi 
pe dinlăuntru, câte specii şi varietăţi de zmei există pe 
lumea asta, ce geografie are universul lor, ce istorie au, cât 
de bine stau la capitolul arte şi meserii, sau, de pildă, ce 
istorioare le spun zmeoaicele zmeişorilor lor înainte de 
culcare. 

Tocmai de aceea, Mircea Cărtărescu, remarcabil 
specialist în zmeologie (ştiinţa universului zmeilor) şi atent 
iscoditor în lumea celor nevăzute, a adunat pentru voi 
toate aceste lucruri sub titlul Enciclopedia zmeilor. 
împreună cu celebrul ilustrator Tudor Banuş, autorul 
reuşeşte să vă ofere o imagine completă a acestui univers, 
care nu este nici pe departe atât de înfricoşător şi 
ameninţător cum vi s-a spus, poate, până acum. 

In ceea ce-i priveşte pe cei trecuţi de prima tinereţe, 


ei vor descoperi în această carte o lectură încântătoare 
pentru orice vârstă, o pledoarie pusă în slujba inteligenţei 
şi spiritului ludic, plină de umor şi de subtilităţi literare. 
Din acest motiv, nu ne îndoim că apariţia acestei cărţi va 
constitui evenimentul editorial al anului. 

